id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9
values | url stringlengths 31 236 |
|---|---|---|---|---|---|
1c1b83e2-3f5e-4081-8a32-0dd7d5d5d3d9 | រដ្ឋបាលខេត្តសៀមរាប បង្កើតក្រុមការងារ hot Line ចំនួន ៦ ឆ្លើយតបទៅនឹងបញ្ហាជំងឺកូវីដ-១៩ | នៅថ្ងៃទី ១៩ខែកញ្ញានេះ រដ្ឋបាលខេត្តសៀមរាប បង្កើតក្រុមការងារ hot Line ចំនួន ៦ដេីម្បីឆ្លេីយតប ទៅនឹងបញ្ហាជំងឺកូវីដ-១៩ ដែលកំពុងឆ្លងរាលដាលក្នុងខេត្តសៀមរាប។ គួរបញ្ជាក់ផងដែរ ក្រុមការងារ hot Line ចំនួន៦នោះមានដូចជា ៖ មន្ទីរសុខាភិបាលខេត្តសៀមរាប , មន្ទីរពេទ្យបង្អែកខេត្តសៀមរាប , ការិយាល័យស្រុកប្រតិបត្តិសូនិគម , ការិយាល័យស្រុកប្រតិបត្តិក្រឡាញ់ , ការិយាល័យស្រុកប្រតិបត្តិអង្គរជុំ និងការិយាល័យស្រុកប្រតិបត្តិសៀមរាប៕ | 2021-09-20T03:54:00+07:00 | freshnewsasia.com | https://m.freshnewsasia.com/index.php/en/localnews/213463-2021-09-19-13-54-48.html |
f098c095-3b73-4bd3-b5bf-0fb664e47c70 | មន្ដ្រីជាន់ខ្ពស់ក្រសួងឧស្សាហកម្ម៖ ភាពជោគជ័យនៃការទប់ស្កាត់ជំងឺកូវីដ១៩ និងល្បឿននៃការចាក់វ៉ាក់សាំង មិនស្ថិតលើប្រទេសធំ ឬតូច តែស្ថិតនៅសមត្ថភាពនៃមេដឹកនាំនៃប្រទេសនីមួយៗ | ថ្លែងទៅកាន់សន្និបាតប្រចាំឆ្នាំ២០២១ នៃសមាគមវេជ្ជបណ្ឌិតចិនពិភពលោក លោកបណ្ឌិត ហេង សុខគង់ រដ្ឋលេខាធិការក្រសួងឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍ និងជាប្រធានសម្ព័ន្ធគ្រូពេទ្យស.ស.យ.ក បានថ្លែងថា ភាពជោគជ័យនៃការទប់ស្កាត់ជំងឺកូវីដ-១៩ និងល្បឿននៃការចាក់វ៉ាក់សាំងមិនស្ថិតនៅលើប្រទេសធំ ឬតូចនោះទេ តែស្ថិតនៅសមត្ថភាពនៃមេដឹកនាំនៃប្រទេសនីមួយៗ។ ការថ្លែងដូច្នេះ របស់មន្ដ្រីជាន់ខ្ពស់រូបនេះ ក្នុងឱកាសអញ្ជើញឱ្យចូលរួមក្នុងវេទិកាវេជ្ជសាស្រ្តដ៏ធំរបស់ពិភពលោកតាមប្រព័ន្ធអនឡាញ គឺសន្និបាតប្រចាំឆ្នាំ២០២១ នៃសមាគមវេជ្ជបណ្ឌិតចិនពិភពលោក និងវេទិកានវានុវត្តន៍ នៃឧស្សាហកម្មជីវ-ឱសថ និងវិទ្យាសាស្រ្តវេជ្ជសាស្រ្ត (The 2021 Annual Conference of World Association of Chinese Doctors and Innovation Forum of Bio-Pharmaceutical Industry and Medical Sciences) ដែលមានការអញ្ជើញចូលរួមពីសាស្រ្តាចារ្យវេជ្ជបណ្ឌិត វេជ្ជបណ្ឌិតឯកទេសឆ្នើមៗ និងអ្នកវិទ្យាសាស្រ្តល្បីៗលើវិស័យវេជ្ជសាស្រ្តរបស់ចិនមកពីទ្វីបទាំង៥ ជុំវិញពិភពលោកប្រមាណជាង១,០០០នាក់ នៅថ្ងៃទី១៨ និង១៩ ខែកញ្ញា ឆ្នាំ២០២១នេះ។ ពិធីនេះប្រព្រឹត្តទៅក្រោមអធិបតីភាពរបស់ លោកវេជ្ជបណ្ឌិត Zhang Yanling ប្រធានបណ្ឌិតសភាស្រាវជ្រាវវិទ្យាសាស្រ្តវេជ្ជសាស្រ្តនៃកងទ័ពរំដោះប្រជាជនចិន (PLA) ឋាន:ស្មើរដ្ឋមន្ត្រី លោក Xue Qingguo អភិបាលរងក្រុងឈីងតាវ (Qingdao) និងលោកសាស្រ្តាចារ្យបណ្ឌិត Manson Fok ប្រធានសមាគមវេជ្ជបណ្ឌិតចិនពិភពលោក និងជាស្ថាបនិកនៃមូលនិធិ Yok YING-Tung Prize (Henry Fok Foundation) ផងដែរ។ លោកបណ្ឌិត ហេង សុខគង់ បានថ្លែងថា ភាពជោគជ័យនៃការទប់ស្កាត់ជំងឺកូវីដ-១៩ និងល្បឿននៃការចាក់វ៉ាក់សាំងបង្ការជំងឺកូវីដ១៩ ជូនប្រជាជននៃបណ្តាប្រទេសនីមួយៗមិនស្ថិតនៅលើប្រទេសធំ ឬតូចនោះទេ តែស្ថិតនៅសមត្ថភាពនៃមេដឹកនាំនៃប្រទេសនីមួយៗ។ ជាក់ស្តែងនៅកម្ពុជា ក្រោមការដឹកនាំប្រកបដោយគតិបណ្ឌិត មានចក្ខុវិស័យវែងឆ្ងាយ និងយុទ្ធសាស្រ្តច្បាស់លាស់ជាពិសេសយុទ្ធសាស្រ្តការទូតដ៏អស្ចារ្យរបស់ សម្តេចតេជោ ហ៊ុន សែន នាយករដ្ឋមន្ត្រីកម្ពុជា ដោយយកមហាមិត្តចិន ជាបង្អែកយុទ្ធសាស្រ្ត ក្នុងការផ្គត់ផ្គង់វ៉ាក់សាំង និងបណ្តាប្រទេសជាមិត្តដទៃទៀត ជាប្រភពគាំទ្រវ៉ាក់សាំង កម្ពុជាទទួលបាននូវលទ្ធផលយ៉ាងល្អបំផុត ក្នុងការទប់ស្កាត់នៃការរីករាលដាលនៃជំងឺកូវីដ-១៩ ក្នុងរយ:ពេល១៨ខែដំបូង នៃការរីករាលដាលរបស់ពិភពលោក ចាប់តាំងពីចុងឆ្នាំ២០១៩មក។ ទោះបីមានការរីករាលដាលយ៉ាងខ្លាំងនៅប្រទេសជិតខាង និងមានការឆ្លងចូលសហគមន៍យ៉ាងណាក្តី តែកម្ពុជាក៏នៅតែអាចទប់ស្កាត់បានអត្រានៃការចម្លងជាលក្ខណ:ទ្រង់ទ្រាយធំ រីឯអត្រានៃការព្យាបាលជាគឺមានកម្រិតខ្ពស់ (៩៣%) និងអ្នកស្លាប់គឺមានភាគរយតិចតួចបំផុត (០,០២%) ។ ដោយកម្ពុជាបានត្រៀមលក្ខណ:ទុកយ៉ាងល្អប្រសើរបំផុតនូវសម្ភារវេជ្ជសាស្រ្ត ភាពវ័យឆ្លាតក្នុងការប្រែក្លាយសាលារៀន និងមជ្ឈមណ្ឌលពាណិជ្ជកម្ម និងអាពាហ៍ពិពាហ៍ជាមណ្ឌលព្យាបាលកូវីដ-១៩ ព្រមទាំងទិញ និងប្រែក្លាយមន្ទីរពេទ្យមួយចំនួនទៀតជាមន្ទីរព្យាបាលកូវីដ-១៩ កម្រិតធ្ងន់ភ្លាមៗដោយជោគជ័យ។ ជាមួយគ្នានេះអត្រានៃការចាក់វ៉ាក់សាំងជូនប្រជាជនកម្ពុជា គឺមានចំនួនខ្ពស់គួរជាទីមោទន: ក្នុងនោះបានចាក់ជូនប្រជាជនអាយុ១៨ឆ្នាំឡើងបាន ៩៨,២២% ធៀបជាមួយចំនួនប្រជាជនគោលដៅ ១០លាននាក់ និងលើកុមារ-យុវវ័យអាយុពី ១២ឆ្នាំ ទៅក្រោម ១៨ឆ្នាំ មាន ៨៧,៨០% ធៀបជាមួយចំនួនប្រជាជនគោលដៅ ១,៩៦៦,៩៣១នាក់ និងលើកុមារអាយុពី ៦ឆ្នាំ ដល់ក្រោម ១២ឆ្នាំ មាន ១៤,៥៨% ធៀបជាមួយនឹងប្រជាជនគោលដៅ ១,៨៩៧,៣៨២នាក់ ក៏ដូចជាការចាក់ដូសទី៣ ជូនប្រជាជនកម្ពុជា បានប្រមាណជិត១លាននាក់ និងជាពិសេស គឺការគិតគូរមុនក្នុងការត្រៀមចាក់វ៉ាក់សាំងជូនដល់កុមារអាយុ៣ឆ្នាំ ដល់ក្រោម៦ឆ្នាំផងដែរ។ ថ្វីត្បិតកម្ពុជាជាប្រទេសមានចំណូលមធ្យមកម្រិតទាប តែកម្ពុជាជាប្រទេសមានបេះដូងធំទូលាយ ជាក់ស្តែងក្នុងការអនុញ្ញាតឱ្យនាវា Wester dam ដែលបណ្តាប្រទេសជាច្រើន រួមទាំងមហាអំណាចមួយចំនួនផង មិនហ៊ានអនុញ្ញាតឱ្យចូលចត ការចែករំលែកនូវសម្ភារវេជ្ជសាស្រ្តដល់បណ្តាប្រទេសជិតខាង និងក្នុងតំបន់ដូចជា វៀតណាម ឡាវ មីយ៉ាន់ម៉ា បង់ក្លាដេស និងទីម័រឡេស្តេជាដើម ។ លោកបណ្ឌិតសង្កត់ធ្ងន់ថា ដូច្នេះភាពជោគជ័យនៃការគ្រប់គ្រងជំងឺកូវីដ១៩ និងលទ្ធភាពនៃការចាក់វ៉ាក់សាំង គឺមិនស្ថិតនៅលើថាប្រទេសនោះធំឬតូចទេ តែស្ថិតនៅលើសមត្ថភាព ឆន្ទ: ចក្ខុវិស័យ យុទ្ធសាស្រ្ត នៃភាពជាមេដឹកនាំរបស់ប្រទេសនោះ ហើយកម្ពុជាក៏អរគុណដល់មហាមិត្តចិន ដែលជាមិត្តល្អ ដៃគូល្អ បងប្អូនល្អ និងអ្នកជិតខាងល្អ ដែលតែងនៅជាមួយកម្ពុជា និងជួយគ្នាទៅវិញទៅមកនៅគ្រប់កាល:ទេស:។ លោបណ្ឌិត ហេង សុខគង់ ក៏បានលើកឡើងពីការចូលរួមចំណែកយ៉ាងសកម្មដូចភ្លៀងរលឹម របស់ ស.ស.យ.ក និងសម្ព័ន្ធគ្រូពេទ្យស.ស.យ.ក ក្រោមការចង្អុលបង្ហាញ និងណែនាំជាប្រចាំរបស់ លោក ហ៊ុន ម៉ានី ប្រធានស.ស.យ.ក និងលោកស្រី យឹម ឆៃលីន ប្រធានកិត្តិយសសម្ព័ន្ធគ្រូពេទ្យស.ស.យ.ក ជាមួយរាជរដ្ឋាភិបាលកម្ពុជា ក៏ដូចជាក្រសួងសុខាភិបាល ក្នុងការទប់ស្កាត់ការរីករាលដាលនៃជំងឺកូវីដ-១៩នៅកម្ពុជា ដូចជាក្នុងយុទ្ធនាការចាក់វ៉ាក់សាំង ការពិនិត្យ និងព្យាបាលជំងឺកូវីដ-១៩ ការផ្តល់សេវាពិគ្រោះយោបល់ និងលើកទឹកចិត្តបឋមដល់ប្រជាជន ដែលមានបញ្ហាផ្លូវចិត្តក្នុងដំណាក់កាលនៃការរីករាលដាលជំងឺកូវីដ-១៩ និងការត្រៀមខ្លួនជាស្រេចលើបេសកកម្មថ្មីៗផ្សេងៗទៀត។ ជាមួយគ្នានេះដែរ នៅក្នុងសុន្ទរកថារបស់លោក Zhang Yanling ក៏ដូចជាលោកសាស្រ្តាចារ្យបណ្ឌិត Mansok Fok បានធ្វើការកោតសរសើរ និងវាយតម្លៃខ្ពស់ លើការដឹកនាំដ៏ឈ្លាសវៃរបស់ សម្តេចតេជោ នាយករដ្ឋមន្រ្តី ហើយថាប្រទេសចិន និងកម្ពុជា គឺជាមិត្តចាស់ មិត្តល្អ និងជាមិត្តដែកថែប ។ទន្ទឹមនឹងនេះដែរ លោកសាស្រ្តាចារ្យបណ្ឌិត Mansok Fok ក្នុងនាមជាប្រធានសមាគមវេជ្ជបណ្ឌិតចិនពិភពលោក បានគាំទ្រកម្ពុជាក្នុងការបង្កើតសមាគមវេជ្ជបណ្ឌិតចិននៅកម្ពុជា ដោយចាប់ផ្តើមពីក្រុមនិស្សិតកម្ពុជា ឬវេជ្ជបណ្ឌិតកម្ពុជាដែលបញ្ចប់ការសិក្សានៅប្រទេសចិន នឹងសិក្សាលទ្ធភាពក្នុងការឧបត្ថម្ភគាំទ្រផ្សេងៗ ដូចជាការផ្លាស់ប្តូរបទពិសោធន៍ ការបណ្តុះបណ្តាល ការស្រាវជ្រាវ ការផ្ទេរបច្ចេកវិទ្យា -ល- លើវិស័យវិទ្យាសាស្រ្តវេជ្ជសាស្រ្តរបស់សមាគមនៅកម្ពុជា៕ | 2021-09-20T02:17:00+07:00 | freshnewsasia.com | https://m.freshnewsasia.com/index.php/en/localnews/213453-2021-09-19-12-17-44.html |
aa02cca9-7af2-4fc7-bf45-5b964a919c62 | លោកស្រី ឱ វណ្ណឌីន អញ្ជើញប្រកាសបិទយុទ្ធនាការចាក់វ៉ាក់សាំងកូវីដ ជុំទី១ នៅខេត្តស្ទឹងត្រែង និងអំពាវនាវពលរដ្ឋបន្ដអនុវត្តវិធានសុខាភិបាល ដើម្បីយកឈ្នះជំងឺកូវីដ | លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំងកូវីដ១៩ ក្របខ័ណ្ឌទូទាំងប្រទេស នៅព្រឹកថ្ងៃទី១៩ ខែកញ្ញា ឆ្នាំ២០២១នេះ បានអញ្ជើញប្រកាសបិទយុទ្ធនាការចាក់វ៉ាក់សាំងកូវីដ១៩ ជុំទី១ ជូនប្រជាពលរដ្ឋដែលមានអាយុចាប់ពី១៨ឆ្នាំឡើង នៅខេត្តស្ទឹងត្រែង។ លោក ម៉ុម សារឿន អភិបាលខេត្តស្ទឹងត្រែង បានឲ្យដឹងថា ការអនុវត្តផែនការយុទ្ធនាការចាក់វ៉ាក់សាំងជូនប្រជាពលរដ្ឋក្នុងខេត្ត គិតត្រឹមថ្ងៃទី១៨ ខែកញ្ញានេះ សម្រេចបានជាង១០២ភាគរយ លើផែនការសរុប ១១៧,៣៣៨នាក់ ក្នុងនោះ សម្រាប់កុមារ១២ឆ្នាំ ដល់ក្រោម១៨ឆ្នាំ សម្រេចបាន៨១ភាគរយ នៃផែនការ ២៣,៦៣៤នាក់។ បើតាមលោក ម៉ុម សារឿន ចាប់ពីថ្ងៃនេះតទៅ ខេត្តស្ទឹងត្រែង នឹងបើកយុទ្ធនាការចាក់វ៉ាក់សាំងកូវីដ-១៩ ជូនដល់កុមារដែលមានអាយុ ៦ឆ្នាំ ដល់ក្រោម១២ឆ្នាំផងដែរ ក្នុងផែនការត្រូវចាក់លើកុមារក្នុងក្រុម អាយុនេះចំនួន ២២,៦៧២នាក់។ ទន្ទឹមនោះក៏នឹងរក្សាទុកនៅទីតាំងមួយកន្លែង ក្នុងទីរួមខេត្ត ស្ថិតនៅទីតាំងមណ្ឌលសុខភាពស្ទឹងត្រែង សម្រាប់ជាទីតាំងបន្តចាក់វ៉ាក់សាំងជូនប្រជាពលរដ្ឋ ដែលនៅពុំទាន់បានចាក់ ដោយករណីផ្សេងៗក្នុងរយៈពេលកន្លងមក។ បន្ថែមពីនេះ លោកអភិបាលខេត្តបន្ដថា ក្នុងបរិការណ៍ នៃការឆ្លងរាលដាលនៃជំងឺកូវីដ-១៩ សម្រាប់ខេត្តស្ទឹងត្រែង គឺបានចាប់ផ្តើមឆ្លងដំបូងនៅថ្ងៃទី១ ខែឧសភា ឆ្នាំ២០២១ ដែលបានរកឃើញថាមានករណីវិជ្ជមានលើប្រជាពលរដ្ឋអាយុ ២៤ឆ្នាំ ជាកម្មករ ធ្វើដំណើរមកពីខេត្តព្រះសីហនុ និងបន្តពីនោះមកមានករណីផ្ទុះការឆ្លងរាលដាលក្នុងសហគមន៍ទ្រង់ទ្រាយធំ ចំនួន២លើក រួចមកហើយ ដែលបានឈានទៅបិទខ្ទប់មូលដ្ឋានភូមិមួយចំនួន ជាពិសេសក្នុងដំណាក់កាលដ៏លំបាកមួយ នៃការផ្ទះលើកទី២ បានសម្រេចបិទខ្ទប់ភូមិសាស្ត្រ ក្រុងស្ទឹងត្រែងផងដែរ។ ជាក់ស្តែងគិតត្រឹមថ្ងៃទី១៨ ខែកញ្ញា ម្សិលមិញនេះ ករណីវិជ្ជមានកូវីដ-១៩ ក្នុងខេត្តស្ទឹងត្រែង សរុបចំនួន១,១២៨នាក់ ក្នុងនោះមានប្រភេទបំប្លែងថ្មី Delta ១៤៣នាក់ ស្លាប់ចំនួន ១២នាក់។ មានអ្នកជាសះស្បើយពីជំងឺកូវីដ-១៩ ចំនួន៨៧៥នាក់ និងកំពុងបន្តសម្រាកព្យាបាលចំនួន ២៤១នាក់ទៀត។ ជាមួយគ្នានេះ លោកស្រី ឱ វណ្ណឌីន បានសម្ដែងនូវការអបអរសាទរ ចំពោះខេត្តស្ទឹងត្រែង ដែលទទួលបានលទ្ធផលយ៉ាងល្អប្រសើរ ក្នុងយុទ្ធនាការចាក់វ៉ាក់សាំងកូវីដ១៩ ជូនដល់ប្រជាពលរដ្ឋរហូតលើសផែនការដែលបានកំណត់។ បន្ថែមពីនេះ លោកស្រី ឱ វណ្ណឌីន បានថ្លែងអំណរគុណដល់ក្រុមគ្រូពេទ្យ ដែលបានខិតខំប្រឹងប្រែងក្នុងយុទ្ធនាការចាក់វ៉ាក់សាំងជូនប្រជាពលរដ្ឋក្នុងមូលដ្ឋានរបស់ខ្លួន។ លោកស្រី ឱ វណ្ណឌីន ក៏មិនភ្លេចនូវការក្រើនរំលឹក និងអំពាវនាវដល់ប្រជាពលរដ្ឋ បើទោះបីទទួលបានវ៉ាក់សាំងហើយក្ដី តែមិនត្រូវភ្លេចនូវវិធានការការពារ ដែលបានដាក់ចេញដោយក្រសួងសុខាភិបាល ពិសេសវិធានការ៣ការពារ និង៣កុំ ដែលបានដាក់ចេញដោយសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ក្នុងការទប់ស្កាត់ជំងឺកូវីដ១៩។ បន្ថែមពីនេះ លោកស្រី ឱ វណ្ណឌីន ក៏បានជំរុញដល់អាជ្ញាធរថ្នាក់ក្រោមជាតិ ត្រូវតែបន្ដយកចិត្ដទុកដាក់បន្ថែមទៀត ក្នុងចលនាផ្សព្វផ្សាយអប់រំ ពីវិធានការ ការពារ ទប់ស្កាត់ ការចម្លងមេរោគកូវីដ១៩ ដល់ប្រជាពលរដ្ឋ ក្រោមប្រធានបទ «រួមគ្នាទប់ស្កាត់ការចម្លងវីរុសកូវីដ១៩» ដោយប្រើប្រាស់នូវសារអប់រំ ដែលយើងបានចែកចាយរួចទៅហើយនោះ៕ | 2021-09-19T23:51:00+07:00 | freshnewsasia.com | https://m.freshnewsasia.com/index.php/en/localnews/213444-2021-09-19-09-51-13.html |
28a2ca4c-740e-4da9-ae1c-1d69c59392c7 | ក្រសួងសុខាភិបាល ប្រកាសប្រព័ន្ធទូរស័ព្ទទាន់ហេតុការណ៍សម្រាប់ខេត្ដសៀមរាប លេខ១១៥ រួចចុចលេខ៤ ដើម្បីជំរុញការទប់ស្កាត់ និងឆ្លើយតបជំងឺកូវីដ១៩ | គណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ-១៩ សហការជាមួយគណៈកម្មការប្រយុទ្ធនឹងជំងឺកូរីដ-១៩ ខេត្តសៀមរាប ប្រកាសប្រព័ន្ធទូរស័ព្ទទាន់ហេតុការណ៍ សម្រាប់ខេត្ដសៀមរាប ដោយគ្រាន់តែចុចលេខ១១៥ រួចចុចលេខ៤ ដើម្បីជំរុញការទប់ស្កាត់ និងឆ្លើយតបជំងឺកូវីដ១៩។ នេះបើយោងតាមសេចក្ដីប្រកាស របស់ក្រសួងសុខាភិបាល ដែលបណ្ដាញព័ត៌មាន Fresh News ទទួលបាននៅថ្ងៃទី១៩ ខែកញ្ញា ឆ្នាំ២០២១នេះ។ លេខទូរស័ព្ទទាន់ហេតុការណ៍នេះ ទោះបីជាទូរស័ព្ទរបស់លោកអ្នកមិនមានលុយ ក៏អាចទូរស័ព្ទចូលបានដែរ៕ | 2021-09-19T23:21:00+07:00 | freshnewsasia.com | https://m.freshnewsasia.com/index.php/en/localnews/213440-2021-09-19-09-21-18.html |
e1b47c75-3023-4a19-a004-d0ddff263f72 | កាកបាទក្រហមកម្ពុជា ចុះអប់រំពីការលុបបំបាត់ជំងឺអេដស៍ និងស្វាយពីម្ដាយទៅកូន ដល់ពលរដ្ឋរងគ្រោះដោយសារជំងឺអេដស៍ នៅក្រុងកំពត (Video inside) | ប្រជាពលរដ្ឋរងគ្រោះដោយសារមេរោគអេដស៍, ស្ត្រីមានផ្ទៃពោះ និងស្ត្រីមានកូនតូច១៥គ្រួសារ មកពីសង្កាត់ចំនួន៣ ក្នុងក្រុងកំពត ខេត្តកំពត បានទទួលការអប់រំបន្ថែម ស្ដីពី ព្រមទាំងទទួលអំណោយមនុស្សធម៌ ពីកាកបាទក្រហមកម្ពុជាថ្នាក់កណ្ដាល និងកាកបាទក្រហមកម្ពុជាសាខាខេត្តកំពត។ ការចុះអប់រំនេះ កាកបាទក្រហមកម្ពុជាថ្នាក់កណ្ដាល សហការជាមួយកាកបាទក្រហមកម្ពុជាសាខាខេត្តកំពត ដើម្បីចូលរួមជាចរន្តជាតិមួយ ឈានឆ្ពោះទៅបញ្ចប់បញ្ហាអេដស៍ នៅឆ្នាំ២០២៥ ដែលប្រព្រឹត្ដទៅនាថ្ងៃទី១៨ ខែកញ្ញា ឆ្នាំ២០២១ នៅសាខាកាកបាទក្រហមកម្ពុជាខេត្តកំពត។ ពិធីនេះក៏មានការអញ្ជើញចូលរួមពី លោកស្រី លាង ហៃ ជាវតាយ អនុប្រធានអចិន្ត្រៃយគណៈកម្មាធិការសាខា កាកបាទក្រហមកម្ពុជា ខេត្តកំពត និងជាប្រធានក្រុមការងារឥស្សរជនឆ្នើមថ្នាក់សាខា និងការអញ្ជើញចូលរួមពីសំណាក់គ្រូបង្គោល គឺលោកស្រី មុំ ចន្ធី នាយិការរងនាយកដ្ឋានសុខភាព និងលោកបណ្ឌិត វ៉ា សុភ័ក្ត្រ ប្រធានការិយាល័យការពារជំងឺឆ្លង និងមិនឆ្លង និងសមាជិក សមាជិកា អ្នកស្ម័គ្រចិត្ត យុវជនកាកបាទក្រហមកម្ពុជាសាខាខេត្តកំពតផងដែរ។ លោកបណ្ឌិត វ៉ា សុភ័ក្ត្រ បានធ្វើបទបង្ហាញ និងពន្យល់ដល់បងប្អូនប្រជាពលរដ្ឋ ដែលចូលរួមអំពីផលប៉ះពាល់ នៃមេរោគអេដស៍ វិធីបង្ការ និងការប្រយុទ្ធទប់ស្កាត់ ដើម្បីចូលរួមជាចរន្តជាតិមួយ ឈានឆ្ពោះទៅបញ្ចប់ជំងឺអេដស៍ នៅឆ្នាំ២០២៥។ ពិសេសលើបញ្ហាចំពោះស្ត្រីមានផ្ទៃពោះ គឺចាំបាច់ត្រូវទៅជួបគ្រូពេទ្យជំនាញ ដើម្បីពិនិត្យផ្ទៃពោះយ៉ាងហោចណាស់៤ដង មុនពេលសម្រាលកូន និងធ្វើតេស្តរកមើលមេរោគអេដស៍ និងស្វាយ។ ប្រសិនបើមានជំងឺស្វាយ គ្រូពេទ្យនឹងព្យាបាលឱ្យជាសះស្បើយ កុំឱ្យឆ្លងទៅកូន ឬប្រសិនបើមានមេរោគអេដស៍ គ្រូពេទ្យនឹងផ្ដល់ឱសថប្រឆាំងមេរោគអេដស៍ ដើម្បីបង្ការការចម្លងពីម្ដាយទៅកូនផងដែរ។ ប៉ុន្តែបើមិនបានព្យាបាល ឬប្រើថ្នាំត្រឹមត្រូវ នឹងបង្ករផលប៉ះពាល់ដល់ទារកក្នុងផ្ទៃ អាចឈានដល់ការស្លាប់ក្នុងផ្ទៃ, ការកើតមកហើយស្លាប់ ឬក៏កើតមកមានជំងឺប្រចាំកាយ និងប៉ះពាល់ដល់សតិបញ្ញាផងដែរ។ ព្រមជាមួយគ្នានោះ លោក លាង ហៃ ជាវតាយ ដែលបានសំណេះសំណាលជាមួយប្រជាពលរដ្ឋ និងពាំនាំនូវប្រសាសន៍ផ្ដាំផ្ញើសួរសុខទុកពីសំណាក់ សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហម និងជាឥស្សរជនឆ្នើមថ្នាក់ជាតិការងារអេដស៍ និងការងារសុខភាពស្ត្រីសុខភាពស្ត្រី និងកុមារ លោកស្រីក៏បានអំពាវនាវដល់បងប្អូនស្ត្រី ដែលចង់បានកូន គឺត្រូវព្យាយាមធ្វើយ៉ាងណាឱ្យមានកូនតាមផែនការ ជាជាងមានដោយចៃដន្យ ពីព្រោះថាប្រសិនបើយើងមានផែនការច្បាស់លាស់ គឺយើងបានរៀបចំផែនការជាការស្រេចជាមុន អំពីប្រាក់កាស ត្រៀមការងារ ត្រៀមទៅទទួលសេវាសុខភាព ព្រមទាំងការថែទាំសុខភាពខ្លួនឯង និងកូនផងដែរ។ ក្នុងឱកាសចុះអប់រំផ្សព្វផ្សាយពី «ការលុបបំបាត់ការចម្លងមេរោគអេដស៍ និងស្វាយពីម្ដាយទៅកូន» ក៏មានការផ្សព្វផ្សាយបន្ថែមអំពីស្ថានភាពបច្ចុប្បន្នភាពនៃជំងឺកូវីដ១៩ផងដែរ ដោយលោកស្រី មុំ ចន្ធី បានលើកឡើងថា ស្ថានភាពជំងឺកូវីដ-១៩ ជាបញ្ហាសកល និងបានបង្ករផលប៉ះពាល់ដល់សុខភាពសាធារណៈ ព្រមទាំងប៉ះពាល់ដល់ដំណើរការសេដ្ឋកិច្ចសង្គមផងដែរ។ បច្ចុប្បន្ន រាជរដ្ឋាភិបាលបានយកចិត្តទុកដាក់ និងគិតគូរចំពោះប្រជាពលរដ្ឋ ដែលប៉ះពាល់ដោយសារជំងឺនេះ តាមរយៈការផ្ដល់ជាជំនួសមនុស្សធម៌ ក៏ដូចជាការខិតខំស្វែងរកវ៉ាក់សាំងជូនប្រជាពលរដ្ឋឱ្យបានទាន់ពេលវេលា ដោយឥតគិតថ្លៃ។ លោកស្រីបន្តថា ដើម្បីបង្ការជំងឺនេះ គឺទាមទារឱ្យយើងទាំងអស់គ្នា ចូលរួមគោរពតាមវិធានការរបស់រាជរដ្ឋាភិបាល និងវិធានសុខាភិបាល ពិសេសវិធាន ៣កាពារ និង៣កុំ គឺកុំ។ ចំពោះស្ត្រីមានផ្ទៃពោះ សូមទៅពិនិត្យផ្ទៃពោះឱ្យបានទៀងទាត់តាមការកំណត់របស់គ្រូពេទ្យ ក្នុងករណីមានវិជ្ជមានជំងឺកូវីដ-១៩ ក្នុងអំឡុងពេលមានផ្ទៃពោះ សូមទាក់ទងទៅអាជ្ញាធរមូលដ្ឋាន ដើម្បីរកសេវាព្យាបាលប្រកបដោយសុវត្ថិភាពទាំងម្ដាយ និងទារកផងដែរ។ សូមជម្រាបថា បន្ទាប់ពីបញ្ចប់ការផ្សព្វផ្សាយអប់រំដល់ប្រជាពលរដ្ឋ កាកបាទក្រហមកម្ពុជាថ្នាក់កណ្ដាល និងសាខាខេត្តកំពត បានផ្ដល់អំណោយមនុស្សធម៌ ជាសម្ភារប្រើប្រាស់ដូចជា កញ្ចប់អនាម័យ សម្ភារផ្ទះបាយ ស្បៀងអាហារ និងថវិកា ១០ម៉ឺនរៀល ហើយប្រតិភូកាកបាទក្រហមកម្ពុជាទាំងថ្នាក់កណ្ដាល និងសាខាខេត្តកំពត ក៏បានបន្តអញ្ជើញសួរសុខទុក្ខដល់ខ្នងផ្ទះរបស់ប្រជាពលរដ្ឋផ្ទុកមេរោគអេដស៍ចំនួនពីរគ្រួសារ រស់នៅក្នុងក្រុងកំពត ខេត្តកំពត និងបានផ្ដល់នូវអំណោយមនុស្សធម៌ផងដែរ៕ | 2021-09-19T23:14:00+07:00 | freshnewsasia.com | https://m.freshnewsasia.com/index.php/en/localnews/213439-2021-09-19-09-14-56.html |
c22154db-4271-4cac-8a90-e1e30ed8577d | បទយកការណ៍៖ សាលារដ្ឋ និងឯកជន នៅរាជធានីភ្នំពេញ បើកដំណើរការឡើងវិញ ជាមួយនឹងការរៀបចំខ្លួនយ៉ាងល្អប្រសើរ ដើម្បីទប់ស្កាត់ការរីករាលដាលជំងឺកូវីដ១៩ (Video inside) | គ្រឹះស្ថានសិក្សាសាធារណៈ និងឯកជន កម្រិតចាប់ពីអនុវិទ្យាល័យឡើងទៅ នៅក្នុងភូមិសាស្ត្ររាជធានីភ្នំពេញ បានចាប់ផ្តើមបើកដំណើរការរៀនផ្ទាល់ឡើងវិញហើយ ចាប់ពីថ្ងៃទី១៥ ខែកញ្ញា ឆ្នាំ២០២១មក ដោយអនុវត្តតាមវិធានការសុខាភិបាល។ ការបើកសាលានៅរាជធានីភ្នំពេញឡើងវិញនេះ បន្ទាប់ពីគ្រឹះស្ថានសិក្សានីមួយៗ បានរៀបចំឱ្យលក្ខណៈសម្បត្តិគ្រប់គ្រាន់ស្របតាមគោលការណ៍ប្រតិបត្តិស្តង់ដា (SOP) របស់ក្រសួងអប់រំ យុវជន និងកីឡា និងការណែនាំរបស់រដ្ឋបាលរាជធានីភ្នំពេញ ខណៈដែលស្ថានភាពនៃការឆ្លងជំងឺកូវីដ១៩ នៅក្នុងរាជធានីភ្នំពេញ បានធ្លាក់ចុះគួរឱ្យកត់សម្គាល់។ អ្នកនាំពាក្យក្រសួងអប់រំ យុវជន និងកីឡា បានថ្លែងថា ចំពោះគ្រឹះស្ថានសិក្សាសាធារណៈ និងឯកជន ដែលត្រូវបានអនុញ្ញាតឱ្យដំណើរការឡើងវិញ ត្រូវអនុវត្តឱ្យបានខ្ជាប់ខ្ជួននូវគោលការណ៍ SOP តាមលិខិតលេខ៥០ និងលិខិតលេខ៤៦ របស់ក្រសួងអប់រំ និងសេចក្តីណែនាំ ចុះថ្ងៃទី៩ ខែកញ្ញា ឆ្នាំ២០២១ របស់រដ្ឋបាលរាជធានីភ្នំពេញ ស្តីពីវិធានការបង្ការ និងទប់ស្កាត់ការឆ្លងរាលដាលជំងឺកូវីដ-១៩ ចំពោះការបើកដំណើរការឡើងវិញនូវគ្រឹះស្ថានសិក្សាសាធារណៈ និងឯកជន។ នាយកសាលាអនុវិទ្យាល័យចតុមុខ បានបញ្ជាក់ថា សាលារបស់លោកបានគោរពតាមគោលការណ៍សំខាន់ៗ នៃការអនុញ្ញាតឱ្យបើកសាលាឡើងវិញ ដែលតម្រូវឱ្យអនុវត្តដូចជា៖ កំណត់ថ្នាក់រៀនឱ្យសិស្សច្រើនបំផុត ១៥នាក់ ការពាក់ម៉ាស់ រក្សាគម្លាត សម្អាត-បាញ់ថ្នាំសម្លាប់មេរោគជាប្រចាំ វាស់កំដៅ បាញ់អាល់កុល មិនឱ្យយកអាហារចូល និងលេងជុំគ្នាជាដើម។ លោកនាយកបន្ថែមថា ជាពិសេសក្នុងម៉ោងសិក្សា មានការបែងចែកសិស្សដែលស្ម័គ្រចិត្តរៀនតាមអនឡាញ និងរៀននៅក្នុងថ្នាក់ផ្ទាល់ទៀតផង។ បើតាមរដ្ឋបាលរាជធានីភ្នំពេញ ដំណាក់កាលដំបូងនេះ មានសាលាចំនួន ២២៧ទីតាំង ត្រូវបានបើកដំណើរការឡើងវិញ ក្នុងនោះសាលារដ្ឋមាន ៦៨ទីតាំង និងសាលាឯកជន មានចំនួន ១៥៩ទីតាំង។ មិនខុសពីគ្រឹះស្ថានសិក្សាសាធារណៈនោះទេ គឺគ្រឹះស្ថានសិក្សាឯកជន នៅរាជធានីភ្នំពេញ ក៏បានគោរពតាមគោលការណ៍ SOP យ៉ាងមាំមួនផងដែរ ក្នុងការបើកដំណើរការថ្នាក់រៀនឡើងវិញ។ គ្រឹះស្ថានសិក្សាសាធារណៈ និងឯកជន បានគាំទ្រយ៉ាងខ្លាំងចំពោះការបើកឱ្យដំណើរការឡើងវិញសាលាកម្រិតអនុវិទ្យាល័យ និងវិទ្យាល័យ។ អ្នកនៅក្នុងវិស័យអប់រំ រំពឹងទុកថា ថ្នាក់សិក្សាកម្រិតទាបក៏អាចនឹងត្រូវបើកឡើងវិញ នៅពេលខាងមុខឆាប់ៗនេះមិនខាន។ គួរជម្រាបថា អំឡុងពេលមានវិបត្តិជំងឺកូវីដ-១៩ នេះដែរ ក្រសួងអប់រំនៅតែលើកទឹកចិត្ត គ្រឹះស្ថានសិក្សាបន្តអនុវត្តការបង្រៀនតាមបែបចម្រុះ និងតាមប្រព័ន្ធអេឡិចត្រូនិក ដោយគ្រូបង្រៀនអាចបង្រៀន Live និងផ្ដល់ឱកាសដល់សិស្ស ក្នុងការធ្វើស្វ័យសិក្សា ដោយប្រើប្រាស់សៀវភៅសិក្សាគោល និងតាមបែបអេឡិចត្រូនិកអនុវត្តការធ្វើតេស្ត៕ | 2021-09-19T20:57:00+07:00 | freshnewsasia.com | https://m.freshnewsasia.com/index.php/en/localnews/213432-2021-09-19-06-57-05.html |
a6ba5507-8ab2-4f29-ae98-b9b405df1e92 | ទម្លាប់ញ៉ាំកាហ្វេបែបនេះ អ្នកជំនាញអះអាងថាល្អសម្រាប់សុខភាព | អ្នកជំនាញជាច្រើនបានលើកឡើងថាការញ៉ាំកាហ្វេផ្ដល់អត្ថប្រយោជន៍ជាច្រើនដល់សុខភាព។ ប្រយោជន៍របស់កាហ្វេគឺថា មានសារធាតុប្រឆាំងអុកស៊ីតកម្ម ជួយការពាររាងកាយឲ្យចៀសផុត ពីហានិភ័យជំងឺផ្សេងៗ។ យ៉ាងណាមិញ អ្នកជំនាញបានណែនាំ ឲ្យញ៉ាំក្នុងបរិមាណសមល្មម និងទៅតាមទម្លាប់មួយចំនួន ដែលសមស្របសម្រាប់ជំរុញឲ្យសុខភាពល្អប្រសើរ។ ជាធម្មតាអ្នកជំនាញសុខភាព បានណែនាំសម្រាប់អ្នកញ៉ាំភេសជ្ជៈកាហ្វេ គួរតែមិនបាច់ថែមស្ករ ប៉ុន្តែចំណង់ចំណូលចិត្តគ្នាយើងភាគច្រើន គឺនិយមបន្ថែមស្ករ តាមការចូលចិត្ត។ អ្នកជំនាញ បានណែនាំថា ស្ករ ជាគ្រឿងផ្សំ ដែលអាចបង្កឲ្យឡើងទម្ងន់ និងបង្កជាជំងឺផ្សេងៗ បើមិនប្រយ័ត្ន។ ដូចនេះ អ្នកជំនាញបានប្រាប់ឲ្យ មានទម្លាប់បន្ថយជាតិស្ករ មិនថា ភេស្ជជៈកាហ្វេ ឬភេសជ្ជៈហូបកំដរមាត់ផ្សេងទៀតនោះទេ។ កាហ្វេជា ភេសជ្ជៈបង្កើនកម្លាំង ដូចនេះហើយកាហ្វេក៏អាចរំខានដល់ដំណេករបស់យើងផងដែរ។ អ្នកជំនាញបានបង្ហាញថា បើញ៉ាំភេស្ជៈល្វីងនេះនាពេលព្រឹកគឺជារឿងល្អ តែបើញ៉ាំក្រោយ ម៉ោង២-៣រសៀល នោះអាចក្លាយជាគុណវិបត្តិ រំខានគុណភាពដំណេករបស់យើងទៅវិញ។ បន្ថែមជាតិម្សៅកាកាវ តួយ៉ាងដូចជា សូកូឡា ឬកាហ្វេ Mocha (កាហ្វេឆុងលាយសូកូឡា) តាមលទ្ធផលស្រាវជ្រាវរបស់អ្នកជំនាញ បានបង្ហាញថា មិនត្រឹមតែបង្កើនជាតិប្រឆាំងអុកស៊ីតកម្មប៉ុណ្ណោះទេ ថែមទាំងជួយបន្ថយជាតិស្ករមិនល្អនៅក្នុងភេសជ្ជៈរបស់យើងផងដែរ តែអ្នកជំនាញថា បន្ថែមម្សៅប្រភេទនេះតែចំនួនសមល្មមបានហើយ ពោលគឺមិនប្រើច្រើនពេក។ ញ៉ាំកាហ្វេពេលព្រឹក ទាំងមិនបានញ៉ាំអ្វីចូលពោះបន្តិចសោះ ជារឿងមិនល្អនោះឡើយ។ អ្នកជំនាញលើកឡើងថា ការញ៉ាំកាហ្វេទាំងពោះទទេ ធ្វើឲ្យ សារជាតិកាហ្វេទៅបំផ្លាញក្រពះ និងធ្វើឲ្យប្រព័ន្ធរំលាយរលាក ឬចុកក្រពះទៅវិញ។ ដូចនេះ គប្បីមានអ្វីញ៉ាំឲ្យហើយ មុនពេលរីករាយ នឹងភេសជ្ជៈកាហ្វេតាមទម្លាប់៕ ចុចអាន៖ ចុចអាន៖ | 2021-09-19T20:06:00+07:00 | kampucheathmey.com | https://www.kampucheathmey.com/health/201826 |
717e5a29-abe9-4f1a-bd20-db56ab908342 | សប្តាហ៍នេះគ្រូពេទ្យគន្ធបុប្ផាខេត្តសៀមរាប ជួយសម្រាលកូនជូនស្ត្រីមានជំងឺកូវីដ១៩ ចំនួន ៧នាក់ | បើទោះបីស្ថិតក្នុងស្ថានភាពដ៏លំបាកនៃការរីករាលដាលជំងឺកូវីដ១៩យ៉ាងណាក្តី តែបេសកកម្មរបស់គ្រូពេទ្យដើម្បីជួយដល់អ្នកជំងឺ ក៏ដូចជាស្ត្រីគ្រប់ខែត្រូវសម្រាលកូនមិនអាចផ្តេកផ្តួល ឬត្រូវអាកខានព្រោះតែខ្លាចរអាចំពោះជំងឺកូវីដ១៩នោះឡើយ។ ដើម្បីបុព្វហេតុជួយដល់ប្រជាពលរដ្ឋខ្មែរដែលមានបញ្ហានានា ក្រុមគ្រូពេទ្យមន្ទីរពេទ្យគន្ធបុប្ផានៅតែបន្តបេសកកម្មរបស់ពួកគេដោយស្មារតីទទួលខុសត្រូវខ្ពស់បំផុត ទោះត្រូវប្រឈមមុខនឹងមេរោគកូវីដ១៩ក្តី។ នៅក្នុងសប្តាហ៍នេះ ក្រុមគ្រូពេទ្យផ្នែកសម្ភព នៃមន្ទីរពេទ្យជ័យវរ្ម័នទី៧ ឬហៅថាមន្ទីរពេទ្យគន្ធបុប្ផាទី៣ ក្នុងខេត្តសៀមរាប បានរួមគ្នាជួយសម្រាលកូនជូនស្ត្រីមានផ្ទុកមេរោគកូវីដ១៩ ចំនួន ៧នាក់ ដែលស្ត្រីខ្លះមានកូនភ្លោះ ហើយស្ត្រីខ្លះមានភាពមិនប្រក្រតីក្នុងការសម្រាលផងដែរ។ ក្រោមស្មារតីយកចិត្តទុកដាក់ខ្ពស់របស់ក្រុមគ្រូពេទ្យ បានជួយសម្រាលស្ត្រីទាំង៧នាក់ ខ្លះសម្រាលដោយធម្មជាតិ និងខ្លះទៀតដោយការវះកាត់ រហូតទទួលបានជោគជ័យ និងបង្កើតបានទារក ទារិកាចំនួន ៨នាក់។ យោងតាមរបាយការណ៍របស់មន្ទីរពេទ្យ បានឱ្យដឹងថា នៅយប់ថ្ងៃអាទិត្យ ទី១២ ខែកញ្ញា ឆ្នាំ២០២១ ក្រុមគ្រូពេទ្យជួយសង្គ្រោះស្ត្រីគ្រប់ខែវិជ្ជមានកូវីត១៩ ចំនួន ២នាក់ ដោយសម្រាលតាមរយៈការវះកាត់។ ស្ត្រីទី១ មានអាយុ ៣២ ឆ្នាំ កូនខ្សោយ សម្រាលបានកូនស្រីទម្ងន់ ២.៧គីឡូក្រាម។ ស្ត្រីទី២ មានអាយុ ៣៨ឆ្នាំ កូនខ្សោយ សម្រាលបានកូនប្រុសទម្ងន់ ៣.១គីឡូក្រាម។ នៅល្ងាចថ្ងៃព្រហស្បតិ៍ ទី១៦ ខែកញ្ញា ឆ្នាំ២០២១ ក្រុមគ្រូពេទ្យជួយសង្គ្រោះស្ត្រីគ្រប់ខែមានវិជ្ជមានកូវីដ១៩ ចំនួន ២នាក់ តាមរយៈការវះកាត់។ ក្នុងនោះស្ត្រីទី១ មានអាយុ ២៧ឆ្នាំ កូនខ្សោយ មាត់ស្បូនលែងបើក សម្រាលបានកូនប្រុសទម្ងន់ ៣.៨គីឡូក្រាម និងទី២ ស្ត្រីមានអាយុ ២១ឆ្នាំ កូនខ្សោយ មាត់ស្បូនអត់បើក សម្រាលបានកូនស្រីទម្ងន់ ៣គីឡូក្រាម។ លុះនៅល្ងាចថ្ងៃសុក្រ ទី១៧ ខែកញ្ញា ឆ្នាំ២០២១ ក្រុមគ្រូពេទ្យបានជួយសង្គ្រោះស្ត្រីគ្រប់ខែមានវិជ្ជមានកូវីដ១៩ ចំនួន ២នាក់ទៀត តាមរយៈការវះកាត់ផងដែរ។ ក្នុងនោះស្ត្រីទី១ មានអាយុ ២៩ឆ្នាំ មានជំងឺក្រឡាភ្លើង កូនកើតបញ្ច្រាស់ សម្រាលបានកូនប្រុសទម្ងន់ ៣.៧គីឡូក្រាម ហើយស្ត្រីទី២ មានអាយុ ៣៤ឆ្នាំ កូនខ្សោយ មាត់ស្បូនអត់បើក សម្រាលបានកូនប្រុសទម្ងន់ ៣.១គីឡូក្រាម។ មួយករណីទៀតនៅថ្ងៃសៅរ៍ ទី១៨ ខែកញ្ញា ឆ្នាំ២០២១ ជួយសម្រាបលស្ត្រីមានផ្ទៃពោះគ្រប់ខែមានវិជ្ជមានម្នាក់ទៀត។ ស្ត្រីរូបនេះ មានកូនភ្លោះ ហើយសម្រាលតាមធម្មជាតិ។ ស្រ្តីរូបនេះ មានអាយុ ៣៥ឆ្នាំ សំរាលបានកូនប្រុសទី១ ទម្ងន់ ២.៨គីឡូក្រាម និងកូនប្រុសទី២ ទម្ងន់ ៣.១គីឡូក្រាម។ ជាមួយនឹងការសម្រេចបានបេសកកម្មក្នុងសម្រាលកូនជូនស្ត្រីៗមានផ្ទុកមេរោគកូវីដ១៩ទាំងនេះ បាននាំឱ្យមានការសាទរ និងកោតសរសើរដល់ការប្រឹងប្រែងរបស់ក្រុមគ្រូពេទ្យពីសំណាក់សាធារណជនផងដែរ។ រាល់ការព្យាបាលទាំងអស់នៅមន្ទីរពេទ្យគន្ធបុប្ផា គឺមិនមានគិតថ្លៃនោះឡើយសម្រាប់មនុស្សគ្រប់គ្នា និងគ្មានការរើសអើងនោះឡើយ។ មន្ទីរពេទ្យគន្ធបុប្ផា បានថ្លែងអំណរគុណដល់ក្រុមគ្រូពេទ្យទាំងអស់ ដែលបានប្រឹងប្រែងបំពេញបេសកកម្មនេះដោយជោគជ័យ។ មន្ទីរពេទ្យគន្ធបុប្ផា ក៏បានថ្លែងអំណរគុណមូលនិធិគន្ធបុប្ផាកម្ពុជា និងមូលនិធិគន្ធបុប្ផាស្វីស ព្រមទាំងសប្បុរសជននានា ដែលបានចូលរួមបរិច្ចាគធនធានរបស់ខ្លួន ដើម្បីទ្រទ្រង់ដល់ដំណើរការមន្ទីរពេទ្យគន្ធបុប្ផា បន្តបេសកកម្មក្នុងការជួយដល់ប្រជាពលរដ្ឋ ជាពិសេសអ្នកខ្វះខាត៕ | 2021-09-19T17:47:00+07:00 | freshnewsasia.com | https://m.freshnewsasia.com/index.php/en/localnews/213413-2021-09-19-03-47-29.html |
6a54f8d5-3ab6-4e5a-9136-2dd51bafa15e | ថៃ៖ មនុស្ស ១៣,៥៧៦នាក់ទៀតឆ្លងកូវីដ-១៩ និងអ្នកជំងឺ ១១៧នាក់ស្លាប់ ក្នុងរបាយការណ៍ថ្ងៃអាទិត្យនេះ | ក្រសួងសុខាភិបាលថៃ នៅថ្ងៃអាទិត្យ ទី១៩ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១៣,៥៧៦ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយសារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១៣,១៨១ករណី ត្រូវបានរកឃើញនៅលើប្រជាជនថៃទូទៅ និង ៣៩៥ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១១៧នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១២,៤៩២នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៤៧៦,៤៧៧ករណី ក្នុងនោះមានអ្នកស្លាប់ ១៥,៣៦៣នាក់ និងអ្នកជាសះស្បើយឡើងវិញ ១,៣៣០,២៣៨នាក់។ គិតត្រឹមថ្ងៃទី១៦ ខែកញ្ញា ឆ្នាំ២០២១ ថៃបានចាក់វ៉ាក់សាំងបង្ការ COVID-19 សរុប ៤៣.៣លានដូស ក្នុងនោះប្រជាជន ១៤.៣លាននាក់ (២០.៥%នៃចំនួនប្រជាជនសរុប) បានទទួលការចាក់គ្រប់ដូស៕ | 2021-09-19T17:03:00+07:00 | freshnewsasia.com | https://m.freshnewsasia.com/index.php/en/internationalnews/213408-2021-09-19-03-03-15.html |
c45ad223-2e41-4a4b-83a3-4cd200d5972d | BREAKING: សហរដ្ឋអាមេរិក៖ មនុស្សជិត ៦៤,៥៥៩នាក់ឆ្លងកូវីដ-១៩ និងអ្នកជំងឺ ៨៤៩នាក់ស្លាប់ ក្នុង១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦៤,៥៥៩នាក់ទៀតបានឆ្លងជំងឺ COVID-19 ខណៈអ្នកជំងឺ ៨៤៩នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអាទិត្យ ទី១៩ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤២,៨៦៦,៨០៥ករណី ក្នុងនោះមានអ្នកស្លាប់សរុបចំនួន ៦៩១,៥៦២នាក់ និងជាសះស្បើយឡើងសរុប ៣២.៤៨លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ នៅថ្ងៃទី១៧ ខែកញ្ញា ឆ្នាំ២០២១ ទង់ពណ៌សសរុបជិត ៧០០,០០០សន្លឹក ត្រូវបានដោតនៅឯទីលានជាតិ National Mall ក្នុងរដ្ឋធានីវ៉ាស៊ីនតោន D.C. ដើម្បីរំលឹកដល់វិញ្ញាណក្ខន្ធមនុស្សទាំងអស់ ដែលបានបាត់បង់ជីវិតដោយសារជំងឺ COVID-19 នៅទូទាំងសហរដ្ឋអាមេរិក គិតចាប់តាំងពីការផ្ទុះជំងឺនេះដំបូង នៅអំលុងដើមឆ្នាំ២០២០។ គួរបញ្ជាក់ថា គិតត្រឹមថ្ងៃទី១៧ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨៤លានដូស ក្នុងនោះប្រជាជន ២១១.១លាននាក់ (៦៤.៣% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៨០.៥៧លាននាក់ (៥៥%) បានទទួលការចាក់គ្រប់ដូស៕ | 2021-09-19T16:40:00+07:00 | freshnewsasia.com | https://m.freshnewsasia.com/index.php/en/internationalnews/213405-2021-09-19-02-40-22.html |
beebb008-5e6a-4b6e-b69f-5ffdf2f5e84e | វីតាមីន ៣សំខាន់ ជួយកាត់បន្ថយហានិភ័យកើតជំងឺផ្ដាសាយ | ការសិក្សាបានរកឃើញថា ការមានវីតាមីនD ក្នុងខ្លួនទាបអាចធ្វើឲ្យមនុស្សយើងប្រឈមនឹងកើតមានជំងឺផ្ដាសាយធម្មតា ឬផ្ដាសាយធំ ដោយថាវីតាមីនD បានដើរតួយ៉ាងសំខាន់ក្នុងការជួយពង្រឹងប្រព័ន្ធភាពស៊ាំងប្រឆាំងការឆ្លងរោគនៅប្រព័ន្ធផ្លូវដង្ហើម។ វីតាមីនD ជួយឲ្យរាងកាយយើងស្រូបជាតិកាល់ស្យូមបានល្អ ជួយឆ្អឹងរឹងមាំ។ ប៉ុន្តែយើងអាចរកវីតាមីនD ពីអាហារធម្មជាតិបានតិចតួចប៉ុណ្ណោះ ហើយវីតាមីននេះយើងឃើញមាននៅក្នុងទឹកដោះគោ ឬអាហារបំប៉នមួយចំនួន។ យ៉ាងណា រាងកាយយើងអាចផលិតវីតាមីនD ដោយការត្រូវពន្លឺថ្ងៃ ប៉ុន្តែថានៅរដូវរងាប្រទេសខ្លះអាចមានពន្លឺថ្ងៃមិនគ្រប់គ្រាន់ ជាហេតុនាំឲ្យរាងកាយមិនអាចផលិតវីតាមីនD បានគ្រប់គ្រាន់ដែរ។ ការសិក្សាជាច្រើនបានរកឃើញពីទំនាក់ទំនងរវាងបរិមាណវិតាមីនD ទាប និងហានិភ័យកើតជំងឺផ្លូវដង្ហើម។ ការសិក្សាបញ្ជាក់ថា អ្នកខ្វះវីតាមីនD មានឱកាសកើតជំងឺផ្ដាសាយធម្មតា ឬផ្ដាសាយធំខ្ពស់ជាងអ្នកមានវីតាមីនDក្នុងខ្លួនគ្រប់គ្រាន់។ ក្រៅពីវីតាមីនD វីតាមីន A និងE ក៏មានសារៈសំខាន់ក្នុងការជួយពង្រឹងប្រព័ន្ធភាពស៊ាំយើងប្រឆាំងនឹងជំងឺប្រព័ន្ធផ្លូវដង្ហើមដូចជាផ្ដាសាយនេះដែរ។ ទោះបីជាការសិក្សាមិនអាចបញ្ជាក់បានថាវីតាមីន A និង E អាចជួយការពារយើងមិនឲ្យកើតជំងឺផ្ដាសាយក៏ពិតមែន តែថាអ្នកដែលមានវីតាមីនទាំងនេះទាបគឺប្រឈមនឹងកើតជំងឺផ្ដាសាយខ្ពស់។ វីតាមីនទាំងនេះ យើងអាចទទួលបានតាមរយៈការញ៉ាំអាហារដូចជាថ្លើមសត្វ ទឹកដោះគោ ការ៉ុត បន្លែបៃតង ប្រេងបន្លែ និងគ្រាប់ធញ្ញជាតិជាដើម៕ ចុចអាន៖ ចុចអាន៖ | 2021-09-19T15:49:00+07:00 | kampucheathmey.com | https://www.kampucheathmey.com/health/201742 |
8a8a3417-7e6b-48fa-807f-92241e61c28e | ប្រជាពលរដ្ឋ និងអាណាព្យាបាលកុមារអាយុ៦ឆ្នាំដល់១២ឆ្នាំ នៅខណ្ឌឫស្សីកែវ ថ្លែងអំណរគុណសម្ដេចតេជោ ហ៊ុន សែន ក្រោយទទួលបានវ៉ាក់សាំងបង្ការជំងឺកូវីដ១៩ | ប្រជាពលរដ្ឋរស់នៅខណ្ឌឫស្សីកែវ ដែលមកទទួលវ៉ាក់សាំងដូសទី៣ ជាដូសជំរុញ (អាស្ត្រាហ្សេនីកា) និងអាណាព្យាបាលកុមារអាយុចាប់ពីអាយុ៦ឆ្នាំ ដល់អាយុក្រោម១២ឆ្នាំ មកទទួលវ៉ាក់សាំង ដើម្បីបង្ការជំងឺកូវីដ-១៩ ដោយឥតគិតថ្លៃ បានសម្ដែងនូវការសប្បាយរីករាយ និងការគាំទ្រ និងសូមថ្លែងអំណរគុណចំពោះ សម្តេចតេជោ ហ៊ុនសែន នាយករដ្ឋមន្ត្រីកម្ពុជា។ ការគាំទ្រ និងការថ្លែងអំណរគុណរបស់អាណាព្យាបាល និងប្រជាពលរដ្ឋចំពោះសម្ដេចតេជោ ហ៊ុន សែន ដែលបានផ្ដល់វ៉ាក់សាំងបង្ការជំងឺកូវីដ-១៩ ដោយឥតគិតថ្លៃនេះ បានធ្វើឡើងតាមរយៈលោក ឯក ឃុនដឿន អភិបាលខណ្ឌឫស្សីកែវ និងមានការរួមដំណើរពីលោកស្រីអភិបាលរងខណ្ឌ សួស សូលីដា និងមន្ត្រីមួយចំនួនទៀត ក្នុងពេលចុះត្រួតពិនិត្យមណ្ឌលចាក់វ៉ាក់សាំងគីឡូម៉ែត្រលេខ៩ សង្កាត់ច្រាំងចំរេះទី១ និងមណ្ឌលចាក់វ៉ាក់ នៃមន្ទីរពេទ្យបង្អែក សម្ដេចឪ សម្ដេចម៉ែ សង្កាត់គីឡូម៉ែត្រលេខ៦ នាថ្ងៃទី១៨ ខែកញ្ញា ឆ្នាំ២០២១។ ការចុះត្រួតពិនិត្យនេះ, លោក ឯក ឃុនដឿន នៅបន្តអំពាវនាវឱ្យប្រជាពលរដ្ឋ និងបងប្អូនកូនក្មួយទាំងអស់ ដែលទទួលបានការចាក់វ៉ាក់សាំង ដើម្បីបង្ការជំងឺកូវីដ-១៩ រួចហើយក៏ដោយ តែសូមកុំភ្លេចនូវការបន្តថែរក្សាសុខភាព តាមរយះការធ្វើអនាម័យជាប់ជានិច្ច គឺការអនុវត្តវិធានការ «៣កុំ និង៣ការពារ» ជាប្រចាំព្រោះកូវីដ១៩ ពិសេសកូវីដបំប្លែងថ្មី មិនងាយភ្លេចយើងទេ ដែលជាសារផ្ដាំផ្ញើយ៉ាងយកចិត្តទុកដាក់បំផុតរបស់សម្ដេចតេជោ ហ៊ុន សែន នាយករដ្ឋមន្ត្រីកម្ពជា៕ | 2021-09-19T04:53:00+07:00 | freshnewsasia.com | https://m.freshnewsasia.com/index.php/en/localnews/213392-2021-09-18-14-53-09.html |
e7fd669e-5a83-4148-8a3a-18f964acb0c4 | អង្គការសង្គមស៊ីវិលសុំសមត្ថកិច្ចបញ្ជូនមេសហជីពលោក រ៉ុង ឈុន ទៅសម្រាកនៅមន្ទីរពេទ្យវិញ ក្រោយការវះកាត់ភ្នែករួច | ក្រុមអង្គការសង្គមស៊ីវិលសោកស្ដាយចំពោះគ្រូពេទ្យ និងសមត្ថកិច្ច ដែលមិនអនុញ្ញាតឲ្យប្រធានសហភាពសហជីពកម្ពុជា និងជាតំណាងក្រុមប្រឹក្សាឃ្លាំមើលកម្ពុជា លោក រ៉ុង ឈុន បានសម្រាកព្យាបាលត្រឹមត្រូវនៅមន្ទីរពេទ្យ ក្រោយពេលមានការវះកាត់ភ្នែករួចរាល់។ ក្រុមសង្គមស៊ីវិលស្នើឲ្យសមត្ថកិច្ចបញ្ជូនលោក រ៉ុង ឈុន ទៅសម្រាកនៅមន្ទីរពេទ្យវិញ រហូតដល់មុខរបួសលោកបានជាសះទាំងស្រុង សឹមបញ្ជូនលោកទៅឃុំខ្លួនបន្តទៀត។ ភ្នែកខាងស្ដាំរបស់លោក រ៉ុង ឈុន បានវិវត្តមកភាពល្អប្រសើរវិញហើយ ក្រោយការវះកាត់យកដុំឈាមកកចេញពីក្នុងភ្នែករួច កាលពីថ្ងៃទី១៥ កញ្ញា។ មន្ត្រីសង្គមស៊ីវិលដែលជិតស្និទ្ធនឹងលោក រ៉ុង ឈុន ឱ្យដឹងថា ពេលនេះភ្នែកខាងស្ដាំរបស់លោកអាចមើលឃើញព្រិលៗវិញបានហើយ។ ប្រធានសមាគមគ្រូបង្រៀនកម្ពុជាឯករាជ្យ អ្នកស្រី អ៊ុក ឆាយាវី ឲ្យដឹងថា គ្រូពេទ្យបានប្រើពេលវះកាត់ និងអនុញ្ញាតឲ្យលោក រ៉ុង ឈុន សម្រាកព្យាបាលក្នុងមន្ទីរពេទ្យមិត្តភាពខ្មែរសូវៀត ឬពេទ្យរុស្សីបានមួយថ្ងៃកាលពីថ្ងៃទី១៥ កញ្ញា ដោយចាប់ពីព្រឹករហូតដល់ម៉ោង៤ល្ងាច ទើបឆ្មាំពន្ធនាគារដឹកលោកត្រឡប់ទៅមន្ទីរឃុំឃាំងវិញ។ លោកស្រីបន្តថា ២ថ្ងៃក្រោយមក គឺនៅថ្ងៃទី១៧ កញ្ញា សមត្ថកិច្ចបានដឹកលោក រ៉ុង ឈុន មកលាងមុខរបួសវិញ នៅមន្ទីរពេទ្យរុស្ស៊ីដដែល។ អ្នកស្រី អ៊ុក ឆាយាវី ចង់ឲ្យគ្រូពេទ្យ និងសមត្ថកិច្ចអនុញ្ញាតឲ្យលោក រ៉ុង ឈុន សម្រាកព្យាបាលក្នុងមន្ទីរពេទ្យជាជាងការដឹកទៅវិញទៅមកបែបនេះ៖ » បញ្ហាដុំឈាមកកក្នុងភ្នែកស្ដាំរបស់លោក រ៉ុង ឈុន បានវិវត្តទៅជាធ្ងន់ធ្ងរ ក្រោយលោកជាប់ឃុំជាងមួយឆ្នាំមកនេះ ព្រោះលោកបានខកខានទៅពិនិត្យ និងព្យាបាលតាមដំណាក់កាលណាត់របស់គ្រូពេទ្យ។ អ្នកស្រី អ៊ុក ឆាយ៉ាវី អះអាងថា លោក រ៉ុង ឈុន មានជំងឺនេះកើតច្រើនឆ្នាំហើយ ដោយសារក្រុមសន្តិសុខរាជធានីភ្នំពេញគ្រវាសដៃត្រូវភ្នែករបស់លោក កាលពីលោកដឹកនាំកម្មករតវ៉ាទាមទារដំឡើងប្រាក់ឈ្នួល កាលពីឆ្នាំ២០១៣។ វិទ្យុអាស៊ីសេរីមិនអាចទាក់ទងអ្នកនាំពាក្យអគ្គនាយកដ្ឋានពន្ធនាគារលោក នុត សវនា ដើម្បីសាកសួរបន្ថែមអំពីការវះកាត់ភ្នែករបស់លោក រ៉ុង ឈុន នេះបាននៅឡើយទេ នៅថ្ងៃទី១៨ កញ្ញា។ តែយ៉ាងណា លោកធ្លាប់បញ្ជាក់ខាងគ្រូពេទ្យជាអ្នកសម្រេចចំពោះព្យាបាលទាំងឡាយ។ ឯសមត្ថកិច្ចពន្ធនាគារ នឹងអនុវត្តតាមវេជ្ជបញ្ជា។ ជុំវិញករណីនេះ វិទ្យុអាស៊ីសេរីមិនអាចសុំការបញ្ជាក់ពីនាយកមន្ទីរពេទ្យមិត្តភាពខ្មែរសូវៀតលោក ងី ម៉េង បានទេនៅថ្ងៃដដែលនេះ។ នាយករងទទួលបន្ទុកផ្នែកសិទ្ធិមនុស្សនៃអង្គការលីកាដូ លោក អំ សំអាត សង្កេតឃើញថាកន្លងមកមានឧកញ៉ាជាប់ឃុំខ្លះទទួលបានការសម្រាកព្យាបាលជំងឺក្នុងបន្ទប់ពិសេសនៃមន្ទីរពេទ្យរហូតដល់មានការដោះលែង។ លោកយល់ថា ចំពោះករណីលោក រ៉ុង ឈុន នេះ សមត្ថកិច្ច និងគ្រូពេទ្យ គួរតែអនុញ្ញាតឲ្យគាត់ទទួលបានការសម្រាកក្នុងមន្ទីរពេទ្យរហូតជាសះស្បើយដើម្បីបញ្ចៀសការរិះគន់ថាអាជ្ញាធរអនុវត្តច្បាប់មានស្តង់ដារ២ រវាងអ្នកការពារសិទ្ធិមនុស្ស និងអ្នកដែលទ្រព្យសម្បត្តិ ឬមានអំណាច៖ » របបក្រុងភ្នំពេញបានចាប់ឃុំលោក រ៉ុង ឈុន ក្នុងពន្ធនាគារជាងមួយឆ្នាំមកហើយ ពាក់ព័ន្ធការបញ្ចេញមតិអំពីបញ្ហាព្រំដែនកម្ពុជាវៀតណាម។ ចៅក្រមសាលាដំបូងរាជធានីភ្នំពេញ លោក លិ សុខា បានកាត់ទោសលោកឱ្យជាប់ពន្ធនាគារអតិបរមានៃទោសក្នុងបទចោទ ញុះញង់ឱ្យប្រព្រឹត្តអំពើបង្កឱ្យមានភាពវឹកវរធ្ងន់ធ្ងរដល់សន្តិសុខសង្គម និងបង្គាប់ឱ្យលោកបង់សំណងរួមគ្នាជាមួយសកម្មជនពីរនាក់ទៀតចំនួនមួយសែន (១សែន) ដុល្លារអាមេរិកឲ្យគណៈកម្មាធិការចម្រុះកិច្ចការព្រំដែន។ តែសហគមន៍ជាតិ និងអន្តរជាតិថ្កោលទោសសាលក្រមនេះថា អយុត្តិធម៌ និងជាការបំបិទសេរីភាពបញ្ចេញមតិ។ មកដល់ពេលនេះ ក្រុមអង្គការសង្គមស៊ីវិល និងសកម្មជន នៅតែបន្តយុទ្ធនាការតាមហ្វេសប៊ុក (facebook) ទាមទារឱ្យរបបក្រុងភ្នំពេញដោះលែងលោក រ៉ុង ឈុន ឱ្យមានសេរីភាពវិញ ពីព្រោះការបញ្ចេញមតិមិនមែនបទល្មើសនោះទេ៕ | 2021-09-19T00:12:00+07:00 | rfa.org | https://www.rfa.org/khmer/news/health/ngos-call-on-authorities-to-return-rong-chhun-to-the-hospital-after-his-eye-surgery-09182021131201.html |
42282e49-78db-4896-a51b-68751176185a | អ្នកជំងឺកូវីដ ៧នាក់ទៀតបានស្លាប់ និងឆ្លងថ្មីជាង ៦រយនាក់ | អ្នកជំងឺកូវីដ-១៩ ចំនួន ៧នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ជិត ២ពាន់ ១រយនាក់ហើយ (២.០៩៦)។ ចំពោះករណីឆ្លងថ្មីវិញ មានជាង ៦រយនាក់ (៦៤៨) នៅថ្ងៃដដែលនេះ ក្នុងនោះជាង ១រយនាក់ (១៦០) ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី ១៨កញ្ញា កម្ពុជាមានអ្នកកើតជំងឺកូវីដ-១៩ ជាង ១សែននាក់ (១០៣.៤៨២) ក្នុងនោះអ្នកជាសះស្បើយមានជាង ៩ម៉ឺននាក់ (៩៦.៧៦៧)។ ក្រសួងសុខាភិបាលប្រកាសថា គិតត្រឹមថ្ងៃទី ១៧កញ្ញា រដ្ឋាភិបាលចាក់វ៉ាក់សាំងជូនពលរដ្ឋបានជាង ៩លាន ៨សែននាក់ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំ ដល់ ១៧ឆ្នាំវិញ ក្រសួងប្រកាសថា ចាក់វ៉ាក់សាំងបានជាង ១លាន ៧សែននាក់ ក្នុងចំណោមអ្នកដែលត្រូវចាក់សរុបជិត ២លាននាក់។ សម្រាប់ការចាក់វ៉ាក់សាំងជូនកុមារដែលមានអាយុពី ៦ឆ្នាំដល់ ១១ឆ្នាំវិញ ក្រសួងសុខាភិបាលឱ្យដឹងថា យុទ្ធនាការថ្ងៃដំបូងកាលពីម្សិលមិញ រដ្ឋាភិបាលចាក់វ៉ាក់សាំងជូនកុមារបានជាង ៦ម៉ឺននាក់ នៅរាជធានីភ្នំពេញ ខេត្តកណ្តាល ព្រះសីហនុ និងខេត្តកោះកុង។ ចំណែកខេត្តចំនួន ២១ទៀត យុទ្ធនាការចាក់វ៉ាក់សាំងដល់កុមារអាយុក្រោម ១២ឆ្នាំ ត្រូវចាប់ផ្តើមពីថ្ងៃទី ១៨កញ្ញានេះតទៅ៕ | 2021-09-18T23:47:00+07:00 | rfa.org | https://www.rfa.org/khmer/news/health/cambodia-reports-7-new-deaths-and-648-tested-positive-covid-19-on-september-18-09182021124704.html |
aabadca7-0f53-439d-8437-e35c665bbc34 | ទេសរដ្ឋមន្ត្រី មាស សុភា បន្តក្រើនរំឮកដល់ពលរដ្ឋកុំភ្លេចការពារខ្លួនពីជំងឺកូវីដ១៩ ទោះបីបានចាក់វ៉ាក់សាំងរួចក៏ដោយ | ទេសរដ្ឋមន្ត្រី មាស សុភា សមាជិកគណៈអចិន្ត្រៃយ៍គណៈកម្មាធិការ កណ្ដាលគណបក្សប្រជាជនកម្ពុជា និងជាប្រធានក្រុមការងារថ្នាក់កណ្តាល ចុះមូលដ្ឋានខេត្តព្រះវិហារ បានអំពាវនាវឱ្យប្រជាពលរដ្ឋគ្រប់រូប ត្រូវបន្តអនុវត្តវិធានការ «៣កុំ និង៣ការពារ» ឱ្យជាប់ជាប្រចាំ និងកុំភ្លេចខ្លួនឱ្យសោះពីការឆ្លងជំងឺកូវីដ១៩ បើទោះបីបានចាក់វ៉ាក់សាំងគ្រប់ៗគ្នាក៏ដោយ។ ការអំពាវនាវបែបនេះ របស់ទេសរដ្ឋមន្ត្រី មាស សុភា បានធ្វើឡើងនៅក្នុងឱកាសដែលលោកទេសរដ្ឋមន្ត្រី បានអញ្ជើញដឹកនាំកិច្ចប្រជុំគណៈកម្មការគណបក្សខេត្ត ប្រជុំឆ្លងការងារចាត់តាំង និងផ្សព្វផ្សាយសេចក្តីណែនាំ ស្តីពីការងារឃោសនាបោះឆ្នោតឆ្ពោះទៅកាន់ការបោះឆ្នោតក្រុមប្រឹក្សាឃុំ សង្កាត់ អណត្តិទី៥ របស់គណបក្សខេត្ត នៅព្រឹកថ្ងៃទី១៨ ខែកញ្ញា ឆ្នាំ២០២១នេះ ដោយមានការចូលរួមពីក្រុមការងារគ្រប់លំដាប់ថ្នាក់។ នាឱកាសនោះដែរ ទេសរដ្ឋមន្ត្រី មាស សុភា បានវាយតម្លៃខ្ពស់ចំពោះកិច្ចខិតខំប្រឹងប្រែង និងសមិទ្ធផលនានា ដែលគណបក្សទទួលបាននៅក្នុងស្ថានភាព ដែលពិភពលោកទាំងមូល និងកម្ពុជាកំពុងប្រឈមនឹងការរីករាលដាលនៃជំងឺកូវីដ១៩ ក្នុងរយៈពេល ជិត២ឆ្នាំកន្លងមកនេះ ក្រោមគោលមាគ៌ាដឹកនាំដ៏ត្រឹមត្រូវប្រកបដោយភាពជឿជាក់របស់សម្តេចតេជោ ហ៊ុន សែន និងប្តេជ្ញាប្រែក្លាយវិបត្តិនៃជំងឺកូវីដ១៩ ទៅជាឱកាសសម្រាប់ការកំណែទម្រង់កាន់តែស៊ីជម្រៅបន្ថែមទៀតសំដៅ កសាងបាននូវប្រព័ន្ធសេដ្ឋកិច្ច និងសង្គមឱ្យកាន់តែរឹងមាំ និងមានភាពធន់ទៅនឹងវិបត្តិនេះនាពេលអនាគត។ ទេសរដ្ឋមន្ត្រី មាស សុភា បានបន្តថា តាមរយៈការដាក់ចេញនូវវិធានការជំហានៗ ប្រកបដោយ ភាពជឿជាក់ និងប្រាកដនិយម ក្នុងការទប់ស្កាត់ការរីករាលដាលនៃជំងឺកូវីដ១៩ នៅក្នុងប្រទេសដោយដៃម្ខាងបានប្រយុទ្ធប្រឆាំងយ៉ាងសកម្មជាមួយជំងឺកូវីដ១៩ អនុវត្តនូវយុទ្ធសាស្រ្តបីសំខាន់ៗគឺ៖ ទប់ស្កាត់ ព្យាបាល និងការចាក់វ៉ាក់សាំង ហើយដៃម្ខាងទៀត គឺការអនុវត្តគោលនយោបាយរក្សាលំនឹងជីវភាពប្រជាពលរដ្ឋ និងធុរៈកិច្ចគ្រប់វិស័យ ដើម្បីរក្សាបាននូវតុល្យភាពសង្គម-សេដ្ឋកិច្ច។ ទន្ទឹមនឹងនេះដែរ ទេសរដ្ឋមន្ត្រី បានបញ្ជាក់ថា រាជរដ្ឋាភិបាលកម្ពុជា បានដាក់ឱ្យអនុវត្តនូវផែនការយុទ្ធសាស្រ្តយុទ្ធនាការជាតិចាក់វ៉ាក់សាំងបង្ការជំងឺកូវីដ១៩ ដោយចាក់ស្រោចវ៉ាក់សាំងដល់មន្រ្តីរាជការ កងកម្លាំងប្រដាប់អាវុធគ្រប់ប្រភេទ ប្រជាពលរដ្ឋ កុមារ និងក្មេងវ័យជំទង់ដែលមានអាយុចាប់ពី១២ឆ្នាំ ដល់អាយុ១៨ឆ្នាំ និងកំពុងដំណើរការចាក់ដូសជំរុញ (ដូសទី៣) ដល់មន្រ្តីរាជការ កងកម្លាំងជួរមុខប្រជាពលរដ្ឋ (ដល់អ្នកមានអាយុ ១៨ឆ្នាំឡើង បានជិត១០០ភាគ កុមារ និងវ័យជំទង់ អាយុ១២ ឆ្នាំដល់១៧ឆ្នាំ ចាក់បាន ប្រមាណ ៩០ភាគរយ) ព្រមទាំងការចាប់ផ្តើមយុទ្ធនាការចាក់វ៉ាក់សាំងជូនកុមាអាយុ៦ឆ្នាំ ដល់អាយុ១២ឆ្នាំ នៅថ្ងៃទី១៧ ខែកញ្ញា ឆ្នាំ២០២១ សំដៅការពារសុខុមាលភាព និងអាយុជីវិតប្រជាពលរដ្ឋបង្កើតភាពស៊ាំ ក្នុងសង្គមពន្លឿនការបើកសង្គម-សេដ្ឋកិច្ច និងដំណើរការសាលារៀនឡើងវិញ។ ទេសរដ្ឋមន្ត្រី មាស សុភា ក៏បានថ្លែងនូវការកោតសរសើរ និងវាយតម្លៃខ្ពស់ ចំពោះគណបក្សគ្រប់ថ្នាក់ អាជ្ញាធរដែនដី សមត្ថកិច្ចគ្រប់លំដាប់ថ្នាក់ និងកងកម្លាំងប្រដាប់អាវុធគ្រប់ប្រភេទ រួមទាំងប្រជាពលរដ្ឋទាំងអស់ ដែលបានរួមចំណែកយ៉ាងធំធេង ក្នុងកិច្ចការពង្រឹងខឿនការពារជាតិ ឯករាជ្យ ការពារអធិបតេយ្យ ភាពបូរណភាព ដែលជាសសរស្តម្ភដ៏រឹងមាំ សម្រាប់ទ្រទ្រង់នូវសន្តិភាព ស្ថិរភាពនយោបាយ សន្ដិសុខ សណ្ដាប់ធ្នាប់សង្គម ការអភិវឌ្ឍន៍សង្គម សេដ្ឋកិច្ច ទប់ស្កាត់បានរាល់ការប៉ុនប៉ងនានា របស់ពួកអមិត្ត និងមជ្ឈដ្ឋានអគតិ ដែលតែងតែចិញ្ចឹមចិត្តបំបែកបំបាក់ផ្ទៃក្នុងកម្ពុជា និងបំផ្លិចបំផ្លាញសុខសន្តិភាពធានាបាននូវភាពសុខដុមរមនា និងជីវភាពរស់នៅល្អប្រសើររបស់ប្រជាជនស្របតាមគោលនយោបាយរបស់គណបក្ស និងរាជរដ្ឋាភិបាល។ ទេសរដ្ឋមន្ត្រី ក៏បានអំពាវនាវដល់ប្រជាពលរដ្ឋ បន្តរួមគ្នាអនុវត្តន៍តាមផែនការដែលបានដាក់ចុះ សំដៅប្រសិទ្ធភាពការងារ និងជោគជ័យ សម្រាប់ការបោះឆ្នោតជ្រើសរើសក្រុមប្រឹក្សាឃុំ-សង្កាត់ អាណត្តិទី៥ ឆ្នាំ២០២២ នាពេលខាងមុខ និងរួមគ្នាអនុវត្តវិធានការប្រយុទ្ធនឹងជំងឺកូវីដ១៩ ដោយត្រូវបន្តអនុវត្តវិធានការ៣កុំ៣ការពារជាប់ជាប្រចាំ បើទោះបីជាយើងបានចាក់វ៉ាក់សាំង ឬក៏អាចនិយាយបានថាមានថ្នាំព្យាបាលក៏ដោយ។ បន្ថែមពីនេះ ទេសរដ្ឋមន្ត្រី មាស សុភា ក៏បានថ្លែងនូវការអបអរសារទរចំពោះលោក មួង ឃីម និងលោកបណ្ឌិត ហ៊ុន វឌ្ឍនា ដែលត្រូវបានគណៈកម្មការកណ្តាល ផ្តល់សេចក្តីទុកចិត្តសម្រេចធ្វើការតែងតាំងជាអនុប្រធានក្រុមការងារថ្នាក់កណ្តាល ចុះជួយខេត្តព្រះវិហារ និងក្រុមការងារមួយចំនួនទៀតផងដែរ៕ | 2021-09-18T23:30:00+07:00 | freshnewsasia.com | https://m.freshnewsasia.com/index.php/en/localnews/213370-2021-09-18-09-30-08.html |
4cae4209-66d9-4ca1-a25f-cb5b04bbbaa6 | រដ្ឋបាលខេត្តកំពង់ចាម ចេញសេចក្តីណែនាំពីការអនុវត្តវិធានការរដ្ឋបាល ដើម្បីទប់ស្កាត់ការឆ្លងជំងឺកូវីដ១៩ ក្នុងឱកាសពិធីបុណ្យកាន់បិណ្ឌ និងភ្ជុំបិណ្ឌ | រដ្ឋបាលខេត្តកំពង់ចាម នៅថ្ងៃទី១៨ ខែកញ្ញា ឆ្នាំ២០២១នេះ បានចេញសេចក្តីណែនាំពីការអនុវត្តនូវវិធានការរដ្ឋបាល ដើម្បីទប់ស្កាត់ការឆ្លងរាលដាលនៃជំងឺកូវីដ១៩ នៅក្នុងឱកាសនៃពិធីបុណ្យកាន់បិណ្ឌ និងភ្ជុំបិណ្ឌ ខាងមុខនេះ ។ រដ្ឋបាលខេត្តក៏បានអំពាវនាវ និងក្រើនរំលឹកដល់ប្រជាពលរដ្ឋទាំងអស់ ត្រូវបន្តអនុវត្តការការពារការចម្លងវីរុសកូវីដ១៩ ដោយបង្កើនការប្រុងប្រយ័ត្នខ្ពស់ក្នុងអំឡុងពិធីបុណ្យកាន់បិណ្ឌ និងភ្ជុំបិណ្ឌ ដែលនឹងប្រព្រឹត្តទៅចាប់ពីថ្ងៃទី២២ ខែកញ្ញា ឆ្នាំ ២០២១ ដល់ថ្ងៃទី០៧ ខែតុលា ឆ្នាំ២០២១ ខាងមុខនេះ ដោយអនុវត្តឱ្យនូវវិធានការ «៣ការពារ និង៣កុំ» និងវិធានការនានារបស់ក្រសួងសុខាភិបាលឱ្យបានខ្ជាប់ខ្ជួន។ | 2021-09-18T22:50:00+07:00 | freshnewsasia.com | https://m.freshnewsasia.com/index.php/en/localnews/213363-2021-09-18-08-50-57.html |
910cbc91-3ca5-4281-af88-7fba184c4b94 | រដ្ឋបាលខេត្តស្វាយរៀង បើកយុទ្ធនាការចាក់វ៉ាក់សាំងជំងឺកូវីដ១៩ ដល់កុមារអាយុ០៦ឆ្នាំ ដល់អាយុ១២ឆ្នាំ | លោក ម៉ែន វិបុល អភិបាលខេត្តស្វាយរៀង នៅព្រឹកថ្ងៃទី១៨ ខែកញ្ញា ឆ្នាំ២០២១ បានបើកយុទ្ធនាការចាក់វ៉ាក់សាំបង្ការជំងឺកូវីដ១៩ សម្រាប់កុមារចាប់ពីអាយុ៦ឆ្នាំ ដល់អាយុ១២ឆ្នាំ នៅក្នុងខេត្តស្វាយរៀង ដែលប្រព្រឹត្តិទៅនៅក្នុងបរិវេណមន្ទីរពេទ្យខេត្ត។ លោកអភិបាលខេត្តបានថ្លែងថា យុទ្ធនាការចាក់វ៉ាក់សាំងការពារជំងឺកូវីដ១៩ ដែលបានប្រព្រឹត្តិទៅនៅថ្ងៃនេះ គឺជាការគិតគូដោយយកចិត្តទុកដាក់បំផុតរបស់សម្តេចតេជោ ហ៊ុន សែន ជូនដល់ក្មួយៗ ដើម្បីឱ្យមានសុខភាពមាំមួន ក្នុងការបង្កើនភាពស៊ាំ និងអង់ទីគ័រការពារប្រឆាំងនឹងជំងឺឆ្លងរាតត្បាតជំងឺកូវីដ១៩ ជាពិសេសវ៉ាក់សាំងនេះអាចជួយកាត់បន្ថយការឆ្លងរាលដាលបានមួយផ្នែកធំ ស្របពេលដែលរាជរដ្ឋាភិបាលគ្រោងនឹងបេីកសាលាអោយក្មួយៗចូលរៀនឡេីងវិញនៅពេលខាងមុខនេះ ផងដែរ។ *ទី១៖ ក្រុងស្វាយរៀង នៅមន្ទីរពេទ្យបង្អែកខេត្តស្វាយរៀង។ *ទី២៖ ក្រុងបាវិត នៅមន្ទីរពេទ្យបង្អែកជីភូ *ទី៣៖ ស្រុកកំពង់រោទិ៍ នៅមណ្ឌលសុខភាពញរ *ទី៤៖ ស្រុកស្វាយទាប នៅមន្ទីរពេទ្យ បង្អែកស្វាយទាប *ទី៥៖ ស្រុករំដួល នៅមណ្ឌលសុខភាពថ្នាធ្នង់ *ទី៦៖ ស្រុកចន្ទ្រា នៅមណ្ឌលសុខភាព មេសថ្ងក *ទី៧៖ ស្រុកស្វាយជ្រំ នៅមណ្ឌលសុខភាពតាសួស, មណ្ឌលសុខភាពអង្គតាសូ, មណ្ឌលសុខភាពមិត្តភាពកម្ពុជា-កូរ៉េ ឈេីទាល។ *និងទី៨៖ ស្រុករមាសហែក នៅទីតាំងអតីតសាលាស្រុករមាសហែក, មណ្ឌលសុខភាពអំពិល និងមណ្ឌលសុខភាពអង្គប្រស្រែ។ លោកអភិបាលខេត្ត ក៏បានធ្វេីការអំពាវនាវដល់ប្រជាពលរដ្ឋទាំងអស់ដែលមានអយុចាប់ពី១៨ឡេីង មិនទាន់ទទួលបានការចាក់វ៉ាក់សាំងសូមអញ្ជេីញទៅទទួលចាក់អោយបានគ្រប់ៗគ្នានៅទីតាំងដែល រដ្ឋាបាលក្រុង-ស្រុកបានរៀបចំកន្លងមក និងកំពុងដំណេីរការចាក់ជារៀងរាល់ថ្ងៃ។ ជាមួយគ្នានេះ លោកអភិបាលខេត្តក៏សូមអំពាវនាវដល់ឪពុក ម្តាយ ដែលនាំកូនមកទទួលការចាក់វ៉ាក់សាំងត្រូវមកតាមការកំណត់របស់អាជ្ញាធរ និងសូមជៀសវាងមកប្រជ្រៀតគ្នាធ្វើឱ្យបាត់សណ្ដាប់ធ្នាប់ បាត់ការរក្សាគម្លាតសុវត្ថិភាពជាដើម ហេីយក្រោយទទួលបានវ៉ាក់នេះ រួចសូមបន្តប្រកាន់ភ្ជាប់នូវវិធានការ «៣ការពារ និង៣កុំ» របស់ប្រមុខរាជរដ្ឋាភិបាលឱ្យបានខ្ជាប់ខ្ជួន៕ | 2021-09-18T22:46:00+07:00 | freshnewsasia.com | https://m.freshnewsasia.com/index.php/en/localnews/213362-2021-09-18-08-46-52.html |
c8a4c80f-c48a-4fb1-aee1-d83bb88ed154 | ខេត្តកំពង់ចាម បើកយុទ្ធនាការចាក់វ៉ាក់សាំងការពារជំងឺកូវីដ១៩ ដល់កុមារអាយុចាប់ពី៦ ឆ្នាំដល់អាយុ១២ឆ្នាំ | នៅថ្ងៃទី១៨ ខែកញ្ញា ឆ្នាំ២០២១នេះ អភិបាលខេត្តកំពង់ចាម លោក អ៊ុន ចាន់ដា បានអញ្ជើញបើកយុទ្ធនាការចាក់វ៉ាក់សាំងការពារជំងឺកូវីដ១៩ ជូនដល់កុមារអាយុចាប់ពី០៦ ឆ្នាំដល់អាយុ១២ឆ្នាំ នៅមន្ទីរពេទ្យបង្អែកខេត្តកំពង់ចាម។ លោកអភិបាលខេត្ត បានថ្លែងថា ដោយអនុវត្តតាមគោលការណ៍ណែនាំដ៏ខ្ពង់ខ្ពស់ពីសម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានដាក់ចេញជាផែនការ បើកយុទ្ធនាការចាក់វ៉ាក់សាំងជាបន្តបន្ទាប់ ជូនដល់ប្រជាពលរដ្ឋ ចាប់ពីវ័យចំណាស់ឈានមកដល់ វ័យកុមារអាយុចាប់ពី៦ឆ្នាំ ដល់ក្រោម ១២ឆ្នាំនាពេលនេះ ដោយសង្កេតឃើញថា ជិតគ្រប់គ្នាហើយ នៃប្រជាពលរដ្ឋដែលស្ម័គ្រចិត្តមកទទួលយកការចាក់វ៉ាក់សាំងដោយឥតគិតថ្លៃ។ លោកអភិបាលខេត្ត បានបញ្ជាក់ផងដែរថា ប្រការដែលប្រជាពលរដ្ឋ មកទទួលយកការចាក់វ៉ាក់សាំងនេះ ប្រៀបបានទៅនឹងការបានទទួលអាវការពារ ដែលអាចកាត់បន្ថយបាននូវការឆ្លងនៃជំងឺកូវីដ១៩ នៅកម្រិតមួយ ដែលយើងអាចជឿទុកចិត្តបាន។ លោក អ៊ុន ចាន់ដា បានបន្តថា ជាបទពិសោធន៍កន្លងទៅសង្កេតឃើញថា បន្ទាប់ពីបានទទួលការចាក់វ៉ាក់សាំង អត្រានៃការឆ្លងសម្រាប់ប្រជាពលរដ្ឋទូទាំងខេត្តកំពង់ចាម មានកម្រិតទាប ពោលគឺពេលមិនទាន់បានចាក់វ៉ាក់សាំង អត្រានៃការឆ្លងក្នុងមួយថ្ងៃរកឃើញមិនក្រោមពី ៥០នាក់នោះទេ ប៉ុន្តែក្រោយពេលបានចាក់វ៉ាក់សាំង អត្រានៃការឆ្លងបានធ្លាក់ចុះ មានថ្ងៃខ្លះរកឃើញវិជ្ជមានត្រឹមតែជាង ១០នាក់ប៉ុណ្ណោះ។ ដូច្នេះ មកដល់ពេលនេះឃើញថាឥទ្ធិពលវ៉ាក់សាំង ពិតជាបានផ្ដល់ផលប្រយោជន៍យ៉ាងសំខាន់ក្នុងការ ការពារសុខមាលភាពរបស់ប្រជាពលរដ្ឋយើង ឱ្យរួចផុតពីការឆ្លងជំងឺកូវីដ១៩។ លោកអភិបាលខេត្ត បានឱ្យដឹងទៀតថា ក្នុងយុទ្ធនាការចាក់វ៉ាក់សាំងជូនកុមារចាប់ពីអាយុ០៦ ឆ្នាំដល់ក្រោម១២ឆ្នាំនេះ ក្នុងផែនការមានកុមារសរុបចំនួនប្រមាណជា ១០ម៉ឺន ៦ពាន់នាក់ ដោយក្នុងខេត្ត រដ្ឋបាលខេត្តសម្រេចយកទីតាំងមន្ទីរពេទ្យបង្អែកសម្រាប់ចាក់វ៉ាក់សាំងជូនកុមារ ចំណែករដ្ឋបាលក្រុង ស្រុក ចំនួន៩ទៀត ក៏បានចាប់ដំណើរការចាក់វ៉ាក់សាំងជូនកុមារព្រមគ្នា ក្នុងថ្ងៃតែមួយនេះដែរ។ ម្យ៉ាងទៀតដោយរដ្ឋបាលខេត្ត និងចាប់បើកឱ្យសិស្សថ្នាក់បឋមឱ្យចូលរៀនវិញនៅថ្ងៃទី១១ ខែតុលា ឆ្នាំ២០២១ខាងមុខ ដូច្នេះ ការបើកយុទ្ធនាការចាក់វ៉ាក់សាំង ជូនកុមារចាប់ពីអាយុ០៦ ឆ្នាំ ដល់ក្រោម ១២ឆ្នាំនាពេលនេះ ទម្រាំដល់ថ្ងៃបើកអោយចូលរៀនវិញ ក្មួយៗកុមារអាចឈានដល់បានចាក់វ៉ាក់សាំងម្ជុលទី២ និងបានទទួលភាពស៊ាំក្នុងខ្លួន ដើម្បីការពារការឆ្លងរាលដាលនៃជំងឺកូវីដ១៩៕ | 2021-09-18T22:42:00+07:00 | freshnewsasia.com | https://m.freshnewsasia.com/index.php/en/localnews/213361-2021-09-18-08-42-44.html |
9ba525a8-dbd7-4649-a99e-056cb1c38e16 | រដ្ឋបាលខេត្តសៀមរាប សម្រេចបិទផ្សាររលួស ស្ថិនៅឃុំរលួស ស្រុកប្រាសាទបាគង រយៈពេល២សប្តាហ៍ ដើម្បីទប់ស្កាត់ជំងឺកូវីដ១៩ | រដ្ឋបាលខេត្តសៀមរាប បានសម្រេចបិទផ្សាររលួស ស្ថិតនៅភូមិដូនទាវ ឃុំរលួស ស្រុកប្រាសាទបាគង ជាបណ្ដោះអាសន្ន សម្រាប់រយៈពេល ២សប្តាហ៍ ចាប់ពីថ្ងៃទី១៨ ខែកញ្ញា ដល់ថ្ងៃទី០១ ខែតុលា ឆ្នាំ២០២១ ដែលជាទីតាំងមានការឆ្លងរាលដាលនៃជំងឺកូវីដ១៩។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅថ្ងៃទី១៨ ខែកញ្ញានេះ។ រដ្ឋបាលខេត្តសៀមរាប បានបញ្ជាក់ថា ការសម្រេចបិទផ្សាររលួសនេះ គឺដើម្បីធ្វើឡើងក្នុងគោលបំណងទប់ស្កាត់ការឆ្លងរីករាលដាលនៃជំងឺកូវីដ១៩ កុំឆ្លងចេញទៅតំបន់ផ្សេងៗទៀត៕ | 2021-09-18T22:07:00+07:00 | freshnewsasia.com | https://m.freshnewsasia.com/index.php/en/localnews/213358-2021-09-18-08-07-30.html |
f1d3fa85-5a06-4d14-b16e-c1c80dc6fc3d | ប្រភេទថ្នាំញ៉ាំ ឬលាបស្បែកមានសារធាតុម៉្យាង នេះអាចបង្កជាជំងឺ Cushing Syndrome | ពេលកើតត្រអក ឬឡើងកន្ទួលលើស្បែក ឬពេលឈឺជំងឺអ្វីមួយ យើងច្បាស់ជាត្រូវញ៉ាំថ្នាំ ថ្នាំលាប ដើម្បីព្យាបាលឲ្យវាបាត់ទៅវិញ ។ ប៉ុន្តែយើងត្រូវដឹងថា នៅក្នុងថ្នាំលាបឬញ៉ាំមួយចំនួន មានមានផ្ទុកសារធាតុម៉្យាង ធ្វើឲ្យយើងប្រឈមនឹងកើតជំងឺ Cushing Syndrome។ Cushing Syndrome ឬអាចហៅថា ជំងឺមុខមូលដូចព្រះចន្ទ កើតឡើងនៅពេលដែលរាងកាយយើងមានអ័រម៉ូន cortisol ច្រើនពេក។ វាអាចបណ្ដាលមកពីការប្រើថ្នាំមានផ្ទុកសារធាតុ corticosteroid ឬរាងកាយផលិតអ័រម៉ូន cortisol លើសកម្រិត។ ការញ៉ាំថ្នាំ corticosteroid លើសកម្រិតក្នុងរយៈពេលយូរ ក៏អាចបង្កជាជំងឺ Cushing Syndrome ដែរ។ ថ្នាំប្រភេទ corticosteroid ចាំបាច់ ដើម្បីព្យាបាលជំងឺរលាកដូចជា ជំងឺរលាកសន្លាក់រ៉ាំរ៉ៃ ជំងឺ lupus និង ។ ពពួកថ្នាំប្រភេទនេះ ក៏ត្រូវបានប្រើដើម្បីទប់ស្កាត់រាងកាយពីការបដិសេធសរីរាង្គ ក្រោយការវះកាត់ផ្លាស់ប្ដូរសរីរាង្គរួច។ ក្រៅពីការញ៉ាំថ្នាំ ជំងឺ Cushing Syndrome ក៏អាចកើតឡើងបានដោយសារការចាក់ថ្នាំ corticosteroid ដែរ។ ឧទាហរណ៍ ការចាក់ម្ដងហើយម្ដងទៀត សម្រាប់ព្យាបាលជំងឺឈឺសន្លាក់ជាដើម។ ពពួកថ្នាំ steroid ដែលស្រូបចូលក្នុងខ្លួនអ្នកជំងឺហឺត និងក្រែមលាបស្បែកមានសារធាតុ steroids ដែលប្រើជាថ្នាំលាបបំបាត់បញ្ហាលើស្បែក ជាទូទៅមិនសូវបង្កឲ្យមានជំងឺ Cushing Syndrome ដូចពពួកថ្នាំញ៉ាំទេ។ ប៉ុន្តែ ចំពោះបុគ្គលមួយចំនួន ថ្នាំទាំងនេះអាចបណ្ដាលឲ្យមានជំងឺ Cushing Syndrome ជាពិសេសប្រសិនបើប្រើវាក្នុងកម្រិតខ្ពស់។ រោគសញ្ញានៃជំងឺ អាចប្រែប្រួលទៅតាមកម្រិតលើសនៃអ័រម៉ូន Cortisol ក្នុងរាងកាយរបស់យើង ហើយរោគសញ្ញាទូទៅរួមមាន៖ – ឡើងទម្ងន់ (ពិសេសលើមុខ ខ្នង និងលើស្មា) – ឡើងសង្វារពណ៌ផ្កាឈូក ពណ៌ស្វាយលើសុដន់ ក្រោមក្បាលពោះ ភ្លៅ និងដៃ – ស្បែកឡើងស្ដើង ឆាប់ជាំ ឆាប់ក្រហម – ត្រូវការពេលព្យាបាលយូរ ពេលមុតដៃ ឬរយះស្បែក – ឡើងមុន។ល។ បើគ្មានការព្យាបាលទេ ផលវិបាកនៃជំងឺនេះអាចរួមមាន៖ | 2021-09-18T21:13:00+07:00 | kampucheathmey.com | https://www.kampucheathmey.com/health/201518 |
a601665e-5b32-43c6-b0d5-86ac4718aca8 | កូវីដ១៩ ៖ ស្លាប់ថ្មី៧នាក់ ឆ្លង៦៤៨នាក់ និងជាសះស្បើយ ៤៩២នាក់ | ក្នុងចំណោមអ្នកឆ្លងទាំង ៦៤៨បាក់ មានករណីឆ្លងសហគមន៍ ៤៨៨នាក់ និងអ្នកដំណើរពីបរទេស ១៥០នាក់ ។ គិតត្រឹមព្រឹក ថ្ងៃទី១៨ ខែកញ្ញា ឆ្នាំ២០២១នេះ កម្ពុជា មានអ្នកឆ្លងកូវីដ១៩ សរុប សរុប=១០៣,៤៨២ នាក់ អ្នកជាសះស្បើយ ៩៦,៧៦៧ នាក់ និងអ្នកស្លាប់ ២.០៩៦នាក់ ៕ | 2021-09-18T19:16:00+07:00 | dap-news.com | https://dap-news.com/national/2021/09/18/185310/ |
e18407ee-9679-416c-93dd-9b5fa27d1c76 | ថៃ៖ មនុស្សជាង ១៤,០០០នាក់ទៀតឆ្លងកូវីដ-១៩ និងអ្នកជំងឺ ១២២នាក់ស្លាប់ ក្នុងរបាយការណ៍ថ្ងៃសៅរ៍នេះ | ក្រសួងសុខាភិបាលថៃនៅថ្ងៃសៅរ៍ ទី១៨ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១៤,១០៩ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយ សារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១៣,២៥៥ករណី ត្រូវបានរកឃើញនៅលើប្រជាជនថៃទូទៅ និង ៨៥៤ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១២២នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១៣,២៨០នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៤៦២,៩០១ករណី ក្នុងនោះមានអ្នកស្លាប់ ១៥,២៤៦នាក់ និងអ្នកជាសះស្បើយឡើងវិញ ១,៣១៧,៥២៧នាក់។ គិតត្រឹមថ្ងៃទី១៦ ខែកញ្ញា ឆ្នាំ២០២១ ថៃបានចាក់វ៉ាក់សាំងបង្ការ COVID-19 សរុប ៤៣.៣លានដូស ក្នុងនោះប្រជាជន ១៤.៣លាននាក់ (២០.៥%នៃចំនួនប្រជាជនសរុប) បានទទួលការចាក់គ្រប់ដូស៕ | 2021-09-18T18:58:00+07:00 | freshnewsasia.com | https://m.freshnewsasia.com/index.php/en/internationalnews/213341-2021-09-18-04-58-32.html |
22edc3db-2e76-44ba-9f1b-27c6e7af69c3 | រដ្ឋបាលស្រុកក្រឡាញ់ បិទផ្សារកំពង់ថ្កូវបណ្ដោះអាសន្ន ដើម្បីទប់ស្កាត់ការឆ្លងរាលដាលជំងឺកូវីដ១៩ | រដ្ឋបាលស្រុកក្រឡាញ់ បានសម្រេចបិទផ្សារកំពង់ថ្កូវ ដែលស្ថិតក្នុងភូមិកំពង់ថ្កូវ១ ឃុំកំពង់ថ្កូវ ស្រុកក្រឡាញ់ ខេត្តសៀមរាប ជាបណ្ដោះអាសន្នរយៈពេល១៤ថ្ងៃ ចាប់ពីថ្ងៃទី ១៧ ខែកញ្ញា រហូតដល់ថ្ងៃទី ៣០ ខែកញ្ញា ដើម្បីទប់ស្កាត់ការឆ្លងរាលដាលជំងឺកូវីដ-១៩។ យោងតាមសេចក្តីជូនដំណឹងរបស់រដ្ឋបាលស្រុកក្រឡាញ់ បានឲ្យដឹងថា របស់រដ្ឋបាលស្រុកក្រឡាញ់ បានសម្រេចបិទផ្សារកំពុងថ្កូវនេះ បន្ទាប់ពីក្រុមគ្រូពេទ្យនៃការិយាល័យសុខាភិបាលស្រុកលោកឃើញវិជ្ជមានកូវីដ១៩ ទៅលើប្រជាពលរដ្ឋ ដែលកំពុងលក់ដូរក្នុងផ្សារកំពង់ថ្កូវចំនួន ១២នាក់ បច្ចុប្បន្នកំពុងសម្រាកព្យាបាលនៅមន្ទីរពេទ្យបង្អែកស្រុកក្រឡាញ់។ ដូច្នេះដើម្បីទប់ស្កាត់ការឆ្លងរាលដាលជំងឺកូវីដ-១៩ក្នុងសហគមន៍ អាជ្ញាធរស្រុកសហការជាមួយការិយាល័យសុខាភិបាលប្រតិបត្តិស្រុក អាជ្ញាធរឃុំ សម្រេចបិទខ្ទប់ការចេញ ចូល ជាបណ្ដោះអាសន្ន រហូតស្ថានភាពមានភាពល្អប្រសើរឡើងវិញ។ រដ្ឋបាលស្រុកក្រឡាញ់ ក៏អំពាវនាវដល់ប្រជាពលរដ្ឋ អាជីវករក្នុងផ្សារកំពង់ថ្កូវ ដែលបានពាក់ព័ន្ធផ្ទាល់ ឬដោយប្រយោ ជាមួយអ្នកវិជ្ជមាន ចាប់ពីថ្ងៃទី១៧ ខែកញ្ញា ត្រូវធ្វើចត្តាឡីស័កតាមផ្ទះ ក្នុងក្រុមគ្រួសាររៀងៗខ្លួនឲ្យបានគ្រប់១៤ថ្ងៃ ដោយមិនត្រូវពាក់ព័ន្ធ ប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចិត្តាឡីស័ក រដ្ឋបាលស្រុកនិងចាត់វិធានការផ្លូវច្បាប់ ចំពោះបុគ្គលទាំងឡាយណាដែលល្មើសនឹងវិធានការសុខាភិបាល៕ | 2021-09-18T18:40:00+07:00 | freshnewsasia.com | https://m.freshnewsasia.com/index.php/en/localnews/213339-2021-09-18-04-40-29.html |
e03e47ed-3b18-4276-932f-c0caa49414de | ខេត្តបន្ទាយមានជ័យ បើកយុទ្ធនាការចាក់វ៉ាក់សាំងជំងឺកូវីដ១៩ ដល់កុមារអាយុ៦ឆ្នាំ ដល់អាយុ១២ឆ្នាំ | រដ្ឋបាលខេត្តបន្ទាយមានជ័យ នៅព្រឹកថ្ងៃទី១៨ ខែកញ្ញា ឆ្នាំ២០២១នេះ បានបើកយុទ្ធនាការចាក់វ៉ាក់សាំងការពារជំងឺកូវីដ១៩ ដល់កុមារអាយុចាប់ពី ៦ឆ្នាំដល់អាយុ១២ឆ្នាំ នៅតាមមណ្ឌសុខភាពនានាទូទាំងខេត្ត។ ក្រុងសិរីសោភ័ណ (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី២៩ ខែកញ្ញា ឆ្នាំ២០២១)។ ក្រុងប៉ោយប៉ែត (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី០៦ ខែតុលា ឆ្នាំ២០២១)។ ស្រុកអូរជ្រៅ (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី២២ ខែកញ្ញា ឆ្នាំ២០២១)។ ស្រុកមង្គលបូរី (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី៣០ ខែកញ្ញា ឆ្នាំ២០២១)។ ស្រុកម៉ាឡៃ (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី២៧ ខែកញ្ញា ឆ្នាំ២០២១)។ ស្រុកស្វាយចេក (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី២៨ ខែកញ្ញា ឆ្នាំ២០២១)។ ស្រុកថ្មពួក (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី០៤ ខែវិច្ឆិកា ឆ្នាំ២០២១)។ ស្រុកភ្នំស្រុក (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី២៤ ខែកញ្ញា ឆ្នាំ២០២១)។ ស្រុកព្រះនេត្រព្រះ (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី២៨ ខែកញ្ញា ឆ្នាំ២០២១)។ រដ្ឋបាលខេត្ដបានបញ្ជាក់ដែរថា សម្រាប់ទីកន្លែងដែលត្រូវមកទទួលការចាក់វ៉ាក់សាំង រួមមាន៖ មណ្ឌលសុខភាព ស្ថិតនៅក្នុងឃុំ/សង្កាត់ របស់ ក្រុង/ស្រុក ទូទាំងខេត្តរៀងរាល់ថ្ងៃចន្ទ ដល់ថ្ងៃអាទិត្យ ពេលព្រឹកចាប់ពីម៉ោង ៧៖៣០នាទី ដល់ម៉ោង១១៖៣០នាទី ពេលរសៀលចាប់ពីម៉ោង ១៣៖០០នាទី ដល់ម៉ោង ១៦៖០០នាទី។ ក្នុងនោះសូមមាតាបីតា កូនភ្ជាប់ជាមួយឯកសារដែលត្រូវយកមកជាមួយសម្រាប់ការចាក់វ៉ាក់សាំងការពារជំងឺកូវីដ១៩ រួមមាន៖ សំបុត្រកំណើត ឬសៀវភៅគ្រួសារ ឬសៀវភៅស្នាក់នៅ ឬលិខិតឆ្លងដែន ឬលិខិតបញ្ជាក់ផ្សេងៗពីអាជ្ញាធរមូលដ្ឋាន។ ត្រូវមានមាតា បិតាឬអាណាព្យាបាល នាំកុមារមកទទួលចាក់វ៉ាក់សាំងការពារជំងឺកូវីដ១៩ ហើយការចាក់វ៉ាក់សាំងនេះ ដោយការស្ម័គ្រចិត្ត និងមិនមានការបង់ថវិកាឡើយ។ រដ្ឋបាលខេត្ត អំពាវនាវដល់ប្រជាពលរដ្ឋទាំងអស់ សូមចូលរួមអនុវត្តឱ្យបានខ្ជាប់ខ្ជួននូវវិធានការសុខាភិបាល «៣កុំ និង៣ការពារ» ដើម្បីបង្ការ និងទប់ស្កាត់ការចម្លងវីរុសកូវីដ១៩៕ | 2021-09-18T18:13:00+07:00 | freshnewsasia.com | https://m.freshnewsasia.com/index.php/en/localnews/213333-2021-09-18-04-13-33.html |
1bd18fa9-43cb-4877-84c1-2d4d9d5071f7 | អាជ្ញាធរខេត្តឧត្តរមានជ័យ សម្រេចកំណត់ភូមិថ្មី ឃុំថ្លាត ស្រុកអន្លង់វែង ជា «តំបន់លឿងទុំ» ដើម្បីទប់ស្កាត់ជំងឺកូវីដ១៩ | អាជ្ញាធរខេត្តឧត្តរមានជ័យ បានចេញសេចក្តីសម្រេចកំណត់ភូមិថ្មី ស្ថិតក្នុងឃុំថ្លាត ស្រុកអន្លង់វែង ជា «តំបន់លឿងទុំ» ដើម្បទប់ស្កាត់ការឆ្លងរាលដាលជំងឺកូវីដ១៩។ យោងសេចក្តីសម្រេចរបស់រដ្ឋបាលខេត្តឧត្តរមានជ័យ ដែលអង្គភាពព័ត៌មាន Fresh News ទទួលបាននៅយប់ថ្ងៃទី១៧ ខែកញ្ញាឆ្នាំ២០២១នេះ បានសម្រេចយ៉ាងដូច្នេះថា៖ «ត្រូវបានកំណត់ភូមិថ្មី ស្ថិតក្នុងឃុំថ្លាត ស្រុកអន្លង់វែង ជា «តំបន់លឿងទុំ» និងធ្វើការបិទខ្ទប់ជាបណ្តោះអាសន្ន ចាប់ពីថ្ងៃទី១៧ ខែកញ្ញា ឆ្នាំ២០២១ រហូតដល់មានការសម្រេចជាថ្មី ដើម្បីទប់ស្កាត់ការឆ្លងរាលដាលជំងឺកូវីដ១៩»៕ | 2021-09-18T18:07:00+07:00 | freshnewsasia.com | https://m.freshnewsasia.com/index.php/en/localnews/213330-2021-09-18-04-07-37.html |
67a29a86-0a39-4a3a-89b2-d65a3599cfbd | រដ្ឋបាលខេត្តបាត់ដំបង ដាក់ចេញវិធានការរដ្ឋបាលជាបណ្តោះអាសន្នចំពោះការងារ មុខរបរ ឬអាជីវកម្ម ដែលមានហានិភ័យខ្ពស់ នៃការឆ្លងរាលដាលជំងឺកូវីដ១៩ | រដ្ឋបាលខេត្តបាត់ដំបង ចេញសេចក្តីសម្រចស្តីពីការដាក់ចេញនូវវិធានការរដ្ឋបាលជាបណ្តោះអាសន្នចំពោះការងារ មុខរបរ ឬអាជីវកម្ម ដែលមានហានិភ័យខ្ពស់ នៃការឆ្លងរាលដាលជំងឺកូវីដ១៩ និងការជួបជុំ ឬការប្រមូលផ្តុំមនុស្សជាលក្ខណៈឯកជន នៅក្នុងភូមិសាស្ត្រខេត្ត គិតចាប់ពីថ្ងៃទី១៧ ខែកញ្ញា ឆ្នាំ២០២១ រហូតដល់មានការសម្រេចជាថ្មី។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅថ្ងៃទី១៨ ខែកញ្ញា ឆ្នាំ២០២១នេះ៕ | 2021-09-18T18:05:00+07:00 | freshnewsasia.com | https://m.freshnewsasia.com/index.php/en/localnews/213328-2021-09-18-04-05-20.html |
d268ae07-9d6e-4085-8b11-ff32213a3da4 | BREAKING: សហរដ្ឋអាមេរិក៖ មនុស្សជិត ១៥៨,០០០នាក់ឆ្លងកូវីដ-១៩ និងអ្នកជំងឺ ១,៩៣៨នាក់ស្លាប់ ក្នុង១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៥៧,៩២៥នាក់ទៀតបានឆ្លងជំងឺ COVID-19 ខណៈអ្នកជំងឺ ១,៩៣៨នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី១៨ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤២,៧៩៩,៩០៧ករណី ក្នុងនោះមានអ្នកស្លាប់សរុបចំនួន ៦៩០,៧១៤នាក់ និងជាសះស្បើយឡើងសរុប ៣២.៤៣លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ នៅថ្ងៃទី១៧ ខែកញ្ញា ឆ្នាំ២០២១ ទង់ពណ៌សសរុបជិត ៧០០,០០០សន្លឹក ត្រូវបានដោតនៅឯទីលានជាតិ National Mall ក្នុងរដ្ឋធានីវ៉ាស៊ីនតោន D.C. ដើម្បីរំលឹកដល់វិញ្ញាណក្ខន្ធមនុស្សទាំងអស់ ដែលបានបាត់បង់ជីវិតដោយសារជំងឺ COVID-19 នៅទូទាំងសហរដ្ឋអាមេរិក គិតចាប់តាំងពីការផ្ទុះជំងឺនេះដំបូង នៅអំលុងដើមឆ្នាំ២០២០។ គួរបញ្ជាក់ថា គិតត្រឹមថ្ងៃទី១៧ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨៤លានដូស ក្នុងនោះប្រជាជន ២១១.១លាននាក់ (៦៤.៣% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៨០.៥៧លាននាក់ (៥៥%) បានទទួលការចាក់គ្រប់ដូស៕ | 2021-09-18T18:02:00+07:00 | freshnewsasia.com | https://m.freshnewsasia.com/index.php/en/internationalnews/213326-2021-09-18-04-02-30.html |
0f55b7c3-ea12-4a56-866c-88524c659b4b | នៅបុរីភ្នំពេញសុខសាន្តហើយ មានអ្នកឆ្លងជំងឺកូវីដចំនួន… | រាជធានីភ្នំពេញ ៖ កាលពីថ្ងៃទី១៦ កញ្ញា ឆ្នាំ២០២១ ក្រុមគ្រូពេទ្យសម្ដេចតេជោប្រឆាំងកូវីដ១៩ បានចុះយកសំណាកប្រជាពលរដ្ឋនៅបុរីភ្នំពេញសុខសាន្ត ភូមិក្រោលគោ សង្កាត់គីឡូម៉ែត្រ៦ ខណ្ឌឫស្សីកែវ រាជធានីភ្នំពេញ។ ជាលទ្ធផលតេស្តរហ័សរកឃើញអ្នកវិជ្ជមាន កូវីដ១៩ ចំនួន០៦នាក់ ក្នុងចំណោមប្រជាពលរដ្ឋ ២៥១នាក់ ដូច្នេះសូមឲ្យពលរដ្ឋរស់នៅទីនោះ ត្រូវយកចិត្តទុកដាក់ តាមដានសុខភាពរបស់ខ្លួនចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងនេះ។ សូមបញ្ជាក់ថា នៅថ្ងៃទី១៧ ខែកញ្ញា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦៩៨នាក់។ អ្នកជំងឺចំនួន៤៦៥នាក់ជាសះស្បើយ និងអ្នកស្លាប់ថ្មីចំនួន១១នាក់។ បើគិតត្រឹមថ្ងៃទី១៧ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០២ ៨៣៤នាក់ ខណៈមានអ្នកជាសះស្បើយសរុបចំនួន ៩៦ ២៧៥នាក់ និងអ្នកស្លាប់សរុបចំនួន២ ០៨៩នាក់៕ | 2021-09-18T10:43:41+07:00 | kbnnews.com | https://kbn.news/archives/238298 |
83129417-384b-4429-b216-f7b6bf6878b2 | កាកបាទក្រហមកម្ពុជា ប្តេជ្ញាបន្តកិច្ចសហប្រតិបត្តិការជាមួយរាជរដ្ឋាភិបាល និងដៃគូចម្រុះវិស័យ ដើម្បីរួមចំណែកសម្រេចគោលដៅបញ្ចប់ជំងឺអេដស៍ទាំងស្រុង នាឆ្នាំ២០២៥ (Video inside) | ថ្លែងក្នុងកិច្ចប្រជុំថ្នាក់ដឹកនាំ សមាគមជាតិកាកបាទក្រហម អឌ្ឍចន្ទក្រហម ភូមិភាគអាស៊ី-អាគ្នេយ៍ លើកទី១៨ តាមប្រព័ន្ធវីដេអូ នៅថ្ងៃទី១៧ ខែកញ្ញា ឆ្នាំ២០២១នេះ តំណាងកាកបាទក្រហមកម្ពុជា និងជាប្រធានបណ្តាញការងារអេដស៍នៃសមាគមជាតិកាកបាទក្រហម និងអឌ្ឍចន្ទក្រហមអាស៊ី លោក វ៉ា សុភ័ក្រ្ត បានគូសបញ្ជាក់ពីការប្ដេជ្ញាចិត្ដ ក្នុងការបន្ដខិតខំពង្រឹងកិច្ចសហប្រតិបត្តិការជាមួយរាជរដ្ឋាភិបាល និងដៃគូចម្រុះវិស័យ ដើម្បីរួមចំណែកសម្រេចបាននូវទិសដៅនៃផែនទីចង្អុលផ្លូវ ស្តីពីការបញ្ចប់បញ្ហាអេដស៍នៅកម្ពុជា នៅឆ្នាំ២០២៥ និងបញ្ចប់ការចម្លងមេរោគអេដស៍ និងស្វាយ ពីម្តាយទៅកូន នៅឆ្នាំ២០២៥ផងដែរ។ ក្នុងឋានៈជាប្រធានបណ្តាញការងារអេដស៍នៃសមាគមជាតិកាកបាទក្រហម និងអឌ្ឍចន្ទក្រហមអាស៊ី លោក វ៉ា សុភ័ក្រ្ត ប្រធានការិយាល័យជំងឺអេដស៍ និងជំងឺឆ្លង នៃកាកបាទក្រហមកម្ពុជា បានថ្លែងថា ទោះបីមានបញ្ហាប្រឈមបង្កដោយជំងឺកូវីដ-១៩ក៏ដោយ ក៏សមាគមជាតិនៅអាស៊ី នៅតែបន្តការងារសហប្រតិបត្តិការ និងរក្សាបានការផ្តល់សេវាជួយដល់ពលករចំណាកស្រុក ដែលផ្ទុកមេរោគអេដស៍ ហើយដែលត្រូវការឱសថប្រឆាំងមេរោគអេដស៍។ បណ្តាញការងារនេះ បានជួយដល់ពលករចំណាកស្រុកទាំងនោះ ឱ្យទទួលបានផងដែរនូវសេវាថែទាំសុខភាពនៅតាមតំបន់ព្រំដែន នៃប្រទេស កម្ពុជា ឡាវ ថៃ ហើយដែលប្រតិបត្តិការទាំងនេះ ទទួលបានការឧបត្ថម្ភគាំទ្រពីកាកបាទក្រហមអ៊ីតាលី តាមរយៈសហព័ន្ធអន្តរជាតិ។ ទន្ទឹមនឹងនេះ បណ្តាញការងារអេដស៍នៅអាស៊ី ក៏បានលើកទឹកចិត្តដល់សមាគមជាតិនីមួយៗ ឱ្យចូលរួមយ៉ាងសកម្ម នៅក្នុងការប្រារព្ធទិវាពិភពលោក ប្រយុទ្ធនឹងជំងឺអេដស៍ ១ធ្នូ ស្របទៅតាមប្រធានបទនៃឆ្នាំនីមួយៗ។ លោកបានថ្លែងថាបន្ដថា ក្នុងស្ថានភាពនៃជំងឺកូវីដ-១៩នេះ បណ្តាញការងារអេដស៍ បានជំរុញឱ្យសមាគមជាតិនីមួយៗ ដាក់បញ្ចូលសកម្មភាពអប់រំផ្សព្វផ្សាយពីជំងឺកូវីដ-១៩ និងការរស់នៅធម្មតាតាមបែបគន្លងថ្មី ទៅក្នុងគ្រប់សកម្មភាពការងារអេដស៍។ ជាក់ស្តែង កាកបាទក្រហមកម្ពុជា បាននិងកំពុងអនុវត្តយ៉ាងសកម្ម នៅក្នុងការអប់រំផ្សព្វផ្សាយ ពីការរស់នៅធម្មតាតាមបែបគន្លងថ្មី តាមរយៈបណ្តាញក្រុមការងារឥស្សរជនឆ្នើមថ្នាក់ជាតិ ដែលបានបង្កើតឡើងដោយ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាឥស្សរជនឆ្នើមថ្នាក់ជាតិនៃវេទិកាភាពជាអ្នកដឹកនាំតំបន់អាស៊ី-ប៉ាស៊ីហ្វិក ឆ្លើយតបមេរោគអេដស៍ ជំងឺអេដស៍ និងការអភិវឌ្ឍនៅកម្ពុជា និងជាឥស្សរជនឆ្នើមថ្នាក់ជាតិនៃផែនការសកម្មភាពរួមអគ្គលេខាធិការអង្គការសហប្រជាជាតិ ដើម្បីសុខភាពស្ត្រី និងកុមារ និងតាមរយៈសាខាកាកបាទក្រហមកម្ពុជាទាំង២៥រាជធានី-ខេត្ត ធ្វើសកម្មភាពអប់រំផ្សព្វផ្សាយស្តីពីអេដស៍ សុខភាពមាតា ទារក និងកុមារ ការរស់នៅធម្មតាតាមគន្លងថ្មី ព្រមទាំងបានជួយសម្រាលទុក្ខលំបាក ផ្នែកជីវភាពដល់គ្រួសារអ្នកផ្ទុកមេរោគអេដស៍រាប់ពាន់គ្រួសារក្នុងមួយឆ្នាំៗ។ សូមជម្រាបថា សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន បាននិងកំពុងដើរតួនាទីយ៉ាងសំខាន់ ក្នុងការដោះស្រាយបញ្ហាមាក់ងាយ និងរើសអើង និងការផ្ដល់ការគាំទ្រផ្នែកសង្គមដល់អ្នករងគ្រោះ/រងផលប៉ះពាល់ ដោយសារមេរោគអេដស៍។ លើសពីនោះ សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ក៏តែងតែធ្វើការអំពាវនាវដល់ប្រជាពលរដ្ឋ ក្រសួងស្ថាប័ន ពាក់ព័ន្ធ និងដៃគូអភិវឌ្ឍទាំងអស់ ប្ដេជ្ញារួមគ្នាក្នុងការលុបបំបាត់ការចម្លងជំងឺអេដស៍ឱ្យបាន១០០% ដើម្បីឈានទៅសម្រេចគោលដៅបញ្ចប់ជំងឺអេដស៍ទាំងស្រុងនៅកម្ពុជា នាឆ្នាំ២០២៥ និងគោលដៅអភិវឌ្ឍន៍ចេរភាពនាឆ្នាំ២០៣០ខាងមុខនេះ។ ក្រៅពីនោះ គឺលើកទឹកចិត្ដដល់ប្រជាពលរដ្ឋ ចៀសវាងឱ្យបានដាច់ខាត ក្នុងការនាំមេរោគអេដស៍ដល់ខ្លួន ឬបន្តចម្លងទៅអ្នកដទៃ និងក្រុមគ្រួសារ ពិសេសស្វាមីកុំដើរលេងក្រៅ នាំជំងឺអេដស៍នេះ មកឱ្យប្រពន្ធកូនឱ្យសោះ គឺត្រូវដើរតួជាអ្នកជួយអប់រំដល់បងប្អូន មិត្តភក្តិរបស់ខ្លួនប្រុងប្រយ័ត្ន និងទប់ស្កាត់ការរីករាលដាល នៃមេរោគអេដស៍នេះ។ សម្រាប់ស្ត្រីមានផ្ទៃពោះផ្ទុកមេរោគអេដស៍ ត្រូវទៅពិនិត្យសុខភាព និងពិគ្រោះជាមួយគ្រូពេទ្យ ដើម្បីបង្ការទប់ស្កាត់ការចម្លងមេរោគអេដស៍ពីម្តាយទៅកូន។ គួររម្លឹកថា ក្នុងការទទួលស្គាល់នូវស្នាដៃជាគំរូរបស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន វេទិកាភាពជាអ្នកដឹកនាំប្រចាំតំបន់អាស៊ី-ប៉ាស៊ីហ្វិក ឆ្លើយតបមេរោគអេដស៍ ជំងឺអេដស៍ (អេ ភី អិល,អេហ្វ APLF និងយូអិនអេដស៍ (UNIIS) តំណាងដោយអគ្គលេខាធិការរងអង្គការសហប្រជាជាតិ បានប្រគល់ពានរង្វាន់ដំបូងបំផុត សម្រាប់ជូនថ្នាក់ដឹកនាំគំរូ នៃបណ្តាលប្រទេស ជូនចំពោះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ទៅថ្ងៃទី១៧ ខែវិច្ឆិកា ឆ្នាំ២០០៩។ ពានរង្វាន់នេះជាសក្ខីកម្មនៃការទទួលស្គាល់ស្នាដៃ របស់សម្តេចកិត្តិព្រឹទ្ធបណ្ឌិត ដែលបានរួមចំណែកធ្វើឱ្យមាន៖ * ការកាត់បន្ថយភាពស្អប់ខ្ពើម និងភាពរើសអើងជាមួយអ្នកផ្ទុកមេរោគអេដស៍ និងអ្នកដែលងាយរងគ្រោះ ក្នុងការឆ្លងមេរោគអេដស៍ * ការពង្រីកបន្ថែមនូវការថែរក្សា និងជួយឧបត្ថម្ភដល់កុមារកំព្រា និងកុមារដែលងាយរងគ្រោះ *ការធ្វើឱ្យសេវាកម្មជាសកល បានក្លាយជាការពិតជាក់ស្តែង ដល់ពលរដ្ឋទាំងអស់ ជាពិសេសការបង្ការ ទប់ស្កាត់នូវការចម្លងមេរោគ ពីម្តាយទៅកូន និងការថែទាំអ្នកផ្ទុកមេរោគអេដស៍ * ការបំផុសឱ្យអ្នកដឹកនាំ នៅក្នុងវិស័យឯកជន និងយុវជនចូលរួមនៅក្នុងការបង្ការ ទប់ស្កាត់មេរោគអេដស៍នៅក្នុងសហគម៍របស់ខ្លួន * ជាគំរូភាពជាអ្នកដឹកនាំ ក្នុងការឆ្លើយតបនឹងមេរោគអេដស៍/ ជំងឺអេដស៍នៅប្រទេសកម្ពុជា និងក្នុងតំបន់អាស៊ី-ប៉ាស៊ីហ្វិក។ ដោយមើលឃើញពីវីរៈភាពជាគំរូ និងសក្តានុពលនៃការចូលរួមគាំទ្រ ពីសម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុន សែន និងក្នុងស្ថានភាពនៅកម្ពុជា ដែលស្ដ្រីផ្ទុកមេរោគអេដស៍ មានចំនួនច្រើនជាងបុរស ដែលអាចបង្កើតឱ្យមានហានិភ័យរនៃការចម្លងមេរោគអេដស៍ ពីម្តាយទៅកូន ទើបនៅថ្ងៃទី២១ ខែកុម្ភៈ ឆ្នាំ២០១១ អង្គការសហប្រជាជាតិប្រចាំកម្ពុជា អង្គការយូនីសេហ្វ (UNICEF) ប្រចាំតំបន់អាស៊ី-ប៉ាស៊ីហ្វិក និងអង្គការយូអិនអេដស៍ (UNAIDS) នៅហ្សឺណែវ បានប្រគល់គោរមងារថ្មីមួយទៀត ជូនសម្តេចកិត្តិព្រឹទ្ធបណ្ឌិត ជាឥស្សរឆ្នើមថ្នាក់ជាតិ នៃផែនការសកម្មភាពរួមអគ្គលេខាធិការ អង្គការអង្គការសហប្រជាជាតិ ដើម្បីសុខភាពស្រ្តី និងកុមារ៕ | 2021-09-18T08:27:00+07:00 | freshnewsasia.com | https://m.freshnewsasia.com/index.php/en/localnews/213308-2021-09-17-18-27-51.html |
9812da6d-4e5f-4443-a08d-d9c8b05b1372 | ធ្ងន់ហើយ! ផ្ទុះឆ្លងកូវីដ១៩ ក្នុងឃុំព្រៃតូច ស្រុកមោងឬស្សី រកឃើញអ្នកឆ្លងជាង១០០នាក់ | រាជធានីភ្នំពេញ: លោក ពៅ សុវណ្ណារិន ប្រធានអូឌីស្រុកមោងឬស្សី បានបញ្ជាក់តាមរយ:ហ្វេសប៊ុកកាលពីថ្ងៃទី១៧ ខែកញ្ញា ឆ្នាំ២០២១ថា មានការផ្ទុះករណីឆ្លង កូវីដ១៩ក្នុង ភូមិព្រាននិល ឃុំព្រៃតូច ស្រុកមោងឬស្សី រកឃើញអ្នកឆ្លងចំនួន១២២នាក់។ ជាមួយគ្នានោះ លោក ពៅ សុវណ្ណារិន បានអំពាវនាវឲ្យពលរដ្ឋចូលរួមអនុវត្ត វិធានការបីការពារ បីកុំ ដើម្បីកាត់ផ្ដាច់ការចំលងរាលដាលកាន់តែធ្ងន់ធ្ងរចូលក្នុងសហគមន៍។ គូរំលឹកដែរថា ក្នុងខេត្តបាត់ដំបងមួយរយ:ចុងក្រោយនេះមានករណីឆ្លងកូវីដ១៩ច្រើនគូឲ្យកត់សម្គាល់ ដែលទាមទាឲ្យភាគីពាក់ព័ន្ធសហការគ្នាទប់ស្កាត់ការឆ្លងនេះ ដើម្បីឈានទៅបិទបញ្ចប់ព្រឹត្តិការសហគមន៍ឲ្យបានកាន់តែឆាប់៕ | 2021-09-18T08:18:45+07:00 | kbnnews.com | https://kbn.news/archives/238252 |
3d099f89-0311-4535-9eed-f6a43394720f | ព្រោះតែជីវភាព! កម្លាំងព្រំដែនឃាត់ខ្លួនពលករខ្មែរ២៦នាក់ បម្រុងឆ្លងដែនខុសច្បាប់ទៅប្រទេសថៃ | រាជធានីភ្នំពេញ: ពលករឆ្លងដែនខុសច្បាប់ ត្រូវបានកម្លាំងកងការពារព្រំដែនលេខ៥០៣ ឃាត់ខ្លួនបាន នៅថ្ងៃទី១៦ ខែកញ្ញា ឆ្នាំ២០២១ វេលាម៉ោង ១២:០៥នាទី រហូតដល់ ម៉ោង ១៦:០០នាទីល្ងាច ខណៈពេលដែលពួកគេកំពុងដឹកនាំពលករឆ្លងដែនទៅប្រទេសថៃ ឃាត់បាន ២ករណី ដោយករណីទី១ ឃាត់បានចំនួន ១៦នាក់ ក្នុងនោះស្រី ៩នាក់ ក្មេង ១នាក់ រថយន្ត ២គ្រឿង ១ម៉ាកកាម៉ារីពណ៌ខ្មៅ ពាក់ស្លាកលេខ ពោធិ៍សាត់ 2A 0206 ម្ចាស់រថយន្តគេចខ្លួនបាត់ ២ម៉ាកកាម៉ារីពណ៌ខៀវ ពាក់ស្លាកលេខ កំពុងចាម 2A 0521 ម្ចាស់រថយន្តពីរនាក់ប្តីប្រពន្ធ ចំណែកម្ចាស់ និងរថយន្ត បានប្រគល់ជូនកងរាជអាវុធហត្ថខេត្តបន្ទាយមានជ័យ ។ ករណីទី២ ឃាត់បានចំនួន ១០នាក់ ក្នុងនោះស្រី ២នាក់ ក្មេង ១នាក់ គោយន្តកន្ត្រៃ ១គ្រឿង និងម្ចាស់ប្រគល់ជូនកងរាជអាវុធហត្ថខេត្តបន្ទាយមានជ័យ ចំណែកគោយន្តរក្សាទុកនៅអង្គភាព។ ហើយឃាត់ខ្លួនបានត្រង់ភូមិសាស្ត្រភូមិចក់ពួក ឃុំស្លក្រាម ស្រុកស្វាយចេក ខេត្តបន្ទាយមានជ័យ ។ ក្រោមការយកចិត្តទុកដាក់ដឹកនាំបញ្ជារផ្ទាល់របស់លោកឧត្តមសេនីយ៍ត្រី ឃួន ជឿន មេបញ្ជាការកងការពារព្រំដែនលេខ៥០៣ ចាត់តាំង លោកវរសេនីយ៍ទោ លេ លឿត មេបញ្ជាការរងកងការពារព្រំដែនលេខ៥០៣ ដឹកនាំកម្លាំងចំនួន ២៥នាក់ ល្បាត និងពួនស្ទាក់ចាប់បានពលករលួចឆ្លងដែនខុសច្បាប់ លោកបានដឹកនាំកម្លាំងល្បាត ២៤ម៉ោងលើ២៤ម៉ោង ដោយប្តូរវេនគ្នា ដើម្បីទប់ស្កាត់ពលករលួចឆ្លងដែនខុសច្បាប់ និងទប់ស្កាត់ការឆ្លងរាលដាល នៃជំងឺកូវីដ-១៩ មិនឲ្យចូលទៅក្នុងសហគមន៍។ ចំណែកឯពលករទាំង ២៦នាក់ ត្រូវបានបញ្ជូនទៅក្រុមការងារនៅច្រកអូរបីជាន់៕ | 2021-09-18T08:12:15+07:00 | kbnnews.com | https://kbn.news/archives/238248 |
8a1d4c20-47b9-43df-a97c-9c0bdd0b6d0e | លោក ហ៊ុន សែន ថាការចាក់វ៉ាក់សាំងកូវីដ១៩ដល់ក្មេងអាយុ៦ឆ្នាំឡើងទៅ «ជាការបោះជំហានមុន» | លោកនាយករដ្ឋមន្រ្តី ហ៊ុន សែន នៅថ្ងៃសុក្រនេះ បានថ្លែងថា វាជារឿង«ចាំបាច់» និង«ការបោះជំហានមុន» ក្នុងការចាប់ផ្តើមចាក់វ៉ាក់សាំងបង្ការជំងឺកូវីដ១៩ដល់ក្មេងអាយុចាប់ពី៦ឆ្នាំឡើងទៅនៅកម្ពុជា។ លោក ហ៊ុន សែន បានថ្លែងបែបនេះក្នុងពិធីបើកយុទ្ធនាការចាក់វ៉ាក់សាំងដល់ក្មេងអាយុចាប់ពី៦ឆ្នាំដល់អាយុ១២ឆ្នាំ ដែលធ្វើឡើងនៅវិមានសន្តិភាព ហើយលោកបាននាំចៅៗរបស់លោកទៅចាក់វ៉ាក់សាំងមុនគេ។ លោក ហ៊ុន សែន បានថ្លែងថា៖ «វាជាការចាំបាច់ដើម្បីឲ្យយើងធ្វើបែបនេះ ព្រោះថាយើងត្រូវបោះជំហានមុន។ ប្រសិនបើយើងមិនបោះជំហានមុនទេ សភាពការណ៍អាចនឹងកើតឡើង ហើយយើងពិបាកស្រោចស្រង់នៅពេលក្រោយ»។ លោក ហ៊ុន សែន បន្ថែមថា រដ្ឋាភិបាលកម្ពុជាបានគិតគូរដល់សិទ្ធិ៣យ៉ាងរបស់កុមារ គឺសិទ្ធិរស់រានមានជីវិត សិទ្ធិទទួលបានការថែទាំងសុខភាព និងសិទ្ធិទទួលបានការអប់រំ។ លោកបញ្ជាក់ថា កុមារអាចចូលរួមបាន នៅពេលពួកគេបានចាក់វ៉ាក់សាំងរួចហើយ។ បើតាមនាយករដ្ឋមន្រ្តី ការចាក់នេះស្ថិតនៅលើគោលការណ៍ស្ម័គ្រចិត្ត ដែលត្រូវមានការយល់ព្រមពីឪពុកម្តាយ។ រដ្ឋាភិបាលនឹងប្រើប្រាស់វ៉ាក់សាំងស៊ីណូវ៉ាក់(Sinovac)ដែលផលិតដោយក្រុមហ៊ុនចិនSinovac Biotech Ltdសម្រាប់ចាក់ក្មេងនៅទូទាំងប្រទេស អាយុចន្លោះពី៦ឆ្នាំដល់១២ឆ្នាំ ដែលមានការប៉ាន់ប្រមាណជាង១លាន៩សែននាក់។ អ្នកស្រី Foroogh Foyouzat នាយិកាអង្គការយូនីសេហ្វ(Unicef)ប្រចាំកម្ពុជា ប្រាប់វីអូអេតាមសារអ៊ីមែលកាលពីថ្ងៃពុធថា វាអាស្រ័យលើការសម្រេចរបស់រដ្ឋាភិបាលថាតើក្រុមមនុស្សប្រភេទណាត្រូវចាក់វ៉ាក់សាំង ហើយចាក់នៅពេលណាទៅតាមបរិបទខាងក្នុងស្រុក និងការសិក្សាបែបវិទ្យាសាស្រ្តអំពីជំងឺ។ អ្នកស្រីបន្ថែមថា រហូតមកដល់ពេលនេះ មានតែវ៉ាក់សាំងប្រភេទPfizer/BioNTechដែលត្រូវបានអនុញ្ញាតដោយអង្គការសុខភាពពិភពលោកសម្រាប់ចាក់ឲ្យក្មេងអាយុចន្លោះ១២ទៅ១៧ឆ្នាំ ហើយមិនទាន់មានវ៉ាក់សាំងណាមួយដែលត្រូវបានអនុញ្ញាតសម្រាប់ក្មេងក្រោមអាយុ១២ឆ្នាំនៅឡើយទេ។ អ្នកស្រីបញ្ជាក់ថា៖ «ប្រទេសដែលពិចារណាការចាក់វ៉ាក់សាំងសម្រាប់ក្រុមមនុស្សវ័យក្មេង ចាំបាច់ត្រូវគិតពីសុវត្ថិភាព និងប្រសិទ្ធភាពនៃវ៉ាក់សាំងបង្ការជំងឺកូវីដ១៩សម្រាប់ក្មេង ដោយមើលទៅលើហានិភ័យស្រួចស្រាល់ និងអត្ថប្រយោជន៍» ។ អ្នកស្រី Foroogh Foyouzat ថ្លែងថាចាប់តាំងពីការចាប់ផ្តើមនៃការរាតត្បាតជំងឺជាសាកល ភ័ស្តុតាងបង្ហាញថាជំងឺកូវីដ១៩នេះមិនបង្កហានិភ័យខ្ពស់ដល់ក្មេងនោះទេ៕ | 2021-09-18T07:00:00+07:00 | khmer.voanews.com | https://khmer.voanews.com/a/hun-sen-says-vaccination-for-children-aged-from-6-to-12-is-a-stride-ahead/6233173.html |
820f6488-86a7-47fb-88fb-61c62906b47c | សាលាក្រុងភ្នំពេញនឹងចាប់ផ្តើមចាក់វ៉ាក់សាំងបង្ការជំងឺកូវីដ១៩ ដូសជំរុញជូនបុគ្គលិក-កម្មករក្រៅប្រព័ន្ធនៅថ្ងៃនេះ | សាលាក្រុងភ្នំពេញ នឹងចាប់ផ្តើមចាក់វ៉ាក់សាំងបង្ការជំងឺកូវីដ១៩ ដូសជំរុញឬ ដូសទី៣ ជូនបុគ្គលិក កម្មករ ដែលកំពុងបម្រើការងារដឹកជញ្ជូនទំនិញ ម្ហូបអាហារ និងអ្នកប្រកបរបរសេដ្ឋកិច្ចក្រៅប្រព័ន្ធ ក្នុងភូមិសាស្ត្ររាជធានីភ្នំពេញចាប់ពីថ្ងៃទី១៨ ខែកញ្ញាតទៅ។ សេចក្តីប្រកាសរបស់អភិបាលក្រុងរាជធានីភ្នំពេញលោក ឃួង ស្រេង កាលពីថ្ងៃទី១៧ ខែកញ្ញា ឲ្យដឹងថា មុនមកទទួលការចាក់វ៉ាក់សាំងដូសទី៣នេះ បុគ្គលិកឬកម្មករទាំងនោះ ត្រូវនាំយកមកជាមួយប័ណ្ណចាក់វ៉ាក់សាំងពីមុន ប័ណ្ណសំគាល់ខ្លួនបុគ្គលិក កម្មករ ឬលិខិតផ្សេងៗ បញ្ជាក់ការប្រកបមុខរបរសេដ្ឋកិច្ចក្រៅប្រព័ន្ធ និងអត្តសញ្ញាណប័ណ្ណសញ្ជាតិខ្មែរជាដើម។ បន្ថែមពីនេះម្ចាស់ក្រុមហ៊ុនឬសហគ្រាសក្នុងផ្នែកដឹកជញ្ជូនទំនិញ ម្ហូបអាហារ និងផ្នែកពាក់ព័ន្ធ ត្រូវលើកទឹកចិត្ត និងបង្កលក្ខណៈងាយស្រួល ដើម្បីអាចអោយពួកគេ មកទទួលការចាក់វ៉ាក់សាំងដូសទី៣ តាមកាលកំណត់។ ពាក់ព័ន្ធនឹងចំនួនអ្នកស្លាប់ដោយសារជំងឺកូវីដ-១៩ វិញ បានកើនឡើងដល់ ២.០៨៩នាក់ហើយ បន្ទាប់ពីករណីអ្នកស្លាប់បន្ថែមចំនួន ១១នាក់ទៀត កាលពីថ្ងៃទី១៧ ខែកញ្ញា។ រហូតមកដល់ពេលនេះកម្ពុជាមានអ្នកកើតជំងឺកូវីដ-១៩ ជាង ១សែននាក់ (១០២.៨៣៤) ក្នុងនោះអ្នកជាសះស្បើយមាន ៩៦.២៧៥នាក់។ ក្រសួងសុខាភិបាលប្រកាសថា គិតត្រឹមថ្ងៃទី១៦ ខែកញ្ញា រដ្ឋាភិបាលចាក់វ៉ាក់សាំងជូនពលរដ្ឋបាន ៩លាន ៨សែននាក់ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី១២ឆ្នាំ ដល់១៧ឆ្នាំវិញ ក្រសួងប្រកាសថា ចាក់វ៉ាក់សាំងបានជាង ១លាន ៧សែននាក់ ក្នុងចំណោមអ្នកដែលត្រូវចាក់សរុបជិត ២លាននាក់។ រដ្ឋាភិបាលក៏បានចាប់ផ្តើមយុទ្ធនាការចាក់វ៉ាក់សាំងជូនកុមារដែលមានអាយុពី ៦ឆ្នាំដល់ ១១ឆ្នាំ ចាប់ពីថ្ងៃទី១៧ ខែកញ្ញា តទៅ សម្រាប់រាជធានីភ្នំពេញ ខេត្តកណ្តាល ព្រះសីហនុ និងខេត្តកោះកុង ស្របពេលខេត្តទាំង២១ ផ្សេងទៀត ត្រូវចាប់ផ្តើមពីថ្ងៃសៅរ៍ ទី១៨ ខែកញ្ញានេះដែរ។ លោកនាយករដ្ឋមន្ត្រី ហ៊ុន សែន នៅក្នុងពិធីប្រកាសបើកយុទ្ធនាការ បានណែនាំដល់គណៈកម្មការចាក់វ៉ាក់សាំងឱ្យសិក្សាពីការចាក់វ៉ាក់សាំងដល់កុមារអាយុចាប់ពី ៣ឆ្នាំ ដល់៥ ឆ្នាំ ដែលមានចំនួនប្រមាណ ៩ សែននាក់បន្ថែមទៀត ពីព្រោះពួកគេត្រូវចូលរៀនថ្នាក់មត្តេយ្យ៕ | 2021-09-18T06:33:00+07:00 | rfa.org | https://www.rfa.org/khmer/news/health/phnom-penh-governor-will-start-the-third-dose-to-all-employees-for-goods-and-foods-transportation-and-informal-economic-operator-09172021193259.html |
134c89fb-5c25-4a25-96db-c8f0d8cc6f66 | ឧបនាយករដ្ឋមន្រ្តី កែ គឹមយ៉ាន ផ្តល់ម៉ាស់ប្រឆាំងជំងឺកូវីដ១៩ ដល់កុមារ ចំនួន៤៥ម៉ឺនម៉ាស់ សម្រាប់ប្រេីប្រាស់ពេលបេីកសាលារៀន នៅខេត្តបន្ទាយមានជ័យ | ឧបនាយករដ្ឋមន្ត្រី កែ គឹមយ៉ាន ប្រធានអាជ្ញាធរជាតិប្រយុទ្ធប្រឆាំងគ្រឿងញៀន និងជាប្រធានក្រុមការងាររាជរដ្ឋាភិបាលចុះមូលដ្ឋានខេត្តបន្ទាយមានជ័យ នឹងផ្តល់ម៉ាស់ប្រឆាំងជំងឺកូវីដ១៩ សម្រាប់កុមារា កុមារី ចំនួន៤៥ម៉ឺនម៉ាស សម្រាប់ប្រេីប្រាស់ពេលបេីកសាលារៀនឡើងវិញ នៅខេត្តបន្ទាយមានជ័យ។ ជាក់ស្តែងនៅថ្ងៃទី១៧ ខែកញ្ញា ឆ្នាំ២០២១នេះ ឧបនាយករដ្ឋមន្ត្រី អមដំណេីរដោយក្រុមរាជរដ្ឋាភិបាលចុះមូលដ្ឋានពីថ្នាក់ជាតិ ស្រុក ឃុំ អញ្ជើញជួប និងសំណេះសំណាលជំរុញការចាក់វ៉ាក់សាំងបង្ការជំងឺកូវីដ១៩ ជូនប្រជាពលរដ្ឋអាយុ១៨ឆ្នាំឡើងទូទាំងស្រុកព្រះនេត្រព្រះ ខេត្តបន្ទាយមានជ័យ។ ក្នុងឱកាសនោះ ឧបនាយករដ្ឋមន្ត្រី កែ គឹមយ៉ាន បានពាំនាំការផ្ដាំផ្ញើសួរសុខទុក្ខ និងជូនពរជ័យពីសំណាក់ថ្នាក់ដឹកនាំជាតិពិសេសសម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានជួយស្វែងរកវ៉ាក់សាំងចាក់ជូនប្រេជាពលរដ្ឋឱ្យរួចពីការស្លាប់ដោយជំងឺរាតត្បាតកូវីដ១៩។ ក្នុងឱកាសនោះដែរ ឧបនាយករដ្ឋមន្រ្តី កែ គឹមយ៉ាន បានជំរុញឱ្យយកចិត្តទុកដាក់ចាក់វ៉ាក់សាំងជូនគណគ្រប់គ្រងសាលា កុមារអាយុចាប់ពី៦ឆ្នាំរហូតដល់អាយុ១២ឆ្នាំឱ្យគ្រប់គ្នា និងបានណែនាំឱ្យបន្តអនុវត្តវិធានការ «៣ការពារ និង៣កុំ» និងវិធានការនានារបស់ក្រសួងសុខាភិបាលសំដៅបង្ការទប់ស្កាត់ការរីករាលដាលនៃជំងឺកូវីដ១៩ ហេីយការចាក់វ៉ាក់សាំងជូនដល់កុមារអាយុចន្លោះពី ៦ឆ្នាំ ទៅ ១២ឆ្នាំនេះ គឺដើម្បីបង្កើតបានភាពស៊ាំក្នុងសង្គមឱ្យកាន់តែធំដែលអាចឈានទៅបើកលំហរសកម្មភាពក្នុងសង្គម ឱ្យកាន់តែទូលាយឱ្យកុមារតូចៗអាចចូលរៀននៅសាលាឡើងវិញ។សមត្ថកិច្ចគ្រប់លំដាប់ថ្នាក់ត្រូវបន្តយកចិត្តទុកដាក់បង្ការទប់ស្កាត់បទល្មេីសគ្រឿងញៀននៅតាមសហគមន៍។ ជាមួយគ្នានេះ ឧបនាយករដ្ឋមន្រ្តី កែ គឹមយ៉ាន បានផ្តល់ការឧបត្ថម្ភដល់ប្រធានក្រុមប្រឹក្សាស្រុក គណៈអភិបាលស្រុក នាយករដ្ឋបាល អធិការ-អធិការរងស្រុក ការិយាល័យសុខាភិបាលស្រុក មេឃុំ ៩នាក់ មេប៉ុស្តិ៍៩នាក់ សរុប ២៨នាក់ ក្នុងម្នាក់ៗទទួលបាន ថវិកា ៥មុឺនរៀល និងបានឧបត្ថម្ភដល់មន្ត្រីសាលាស្រុកព្រះនេត្រព្រះ នូវថវិកា ៤០មុឺនរៀលផងដែរ៕ | 2021-09-18T03:50:00+07:00 | freshnewsasia.com | https://m.freshnewsasia.com/index.php/en/localnews/213295-2021-09-17-13-50-42.html |
ee693e8a-13ff-4f99-a828-fd9ce077b4ee | ឥណ្ឌូនេស៊ីគ្រោងនឹងបើកទ្វារទទួលភ្ញៀវទេសចរបរទេសឡើងវិញ ក្រោយករណីឆ្លងជំងឺកូវីដ១៩ ធ្លាក់ចុះយ៉ាងគំហុក | ទេសរដ្ឋមន្រ្តីលោក Luhut Pandjaitan បាននិយាយនៅថ្ងៃសុក្រនេះថា ប្រទេសឥណ្ឌូនេស៊ីអាចអនុញ្ញាតឱ្យអ្នកទេសចរបរទេសចាប់ផ្តើមវិលត្រឡប់មកកាន់កោះរមណីយដ្ឋានដ៏ពេញនិយមកោះបាលី និងផ្នែកផ្សេងទៀតនៃប្រទេសនៅខែតុលាខាងមុខនេះ បន្ទាប់ពីករណីឆ្លងជំងឺកូវីដ១៩ ធ្លាក់ចុះយ៉ាងគំហុក។ នេះបើយោងតាមការចេញផ្សាយដោយ សារព័ត៌មាន Reuters នៅថ្ងៃសុក្រ ទី១៧ ខែកញ្ញា ឆ្នាំ២០២១។ លោក Luhut រដ្ឋមន្រ្តីសម្របសម្រួលកិច្ចការដែនសមុទ្រនិងវិនិយោគបាននិយាយថា ករណីឆ្លងនៃជំងឺកូវីដ១៩ បានធ្លាក់ចុះរហូតដល់ ៩៤.៥ភាគរយ ចាប់តាំងពីការកើនឡើងខ្ពស់បំផុតកាលពីពាក់កណ្តាលខែកក្កដា។ លោក Luhut បានប្រាប់សន្និសីទសារព័ត៌មានថា «ថ្ងៃនេះយើងសប្បាយចិត្តណាស់ ដែលអត្រានៃការឆ្លងបានធ្លាក់ចុះទាបបំផុត...វាបង្ហាញថា ជំងឺរាតត្បាតនេះកំពុងស្ថិតក្រោមការគ្រប់គ្រងរបស់យើង»។ លោកបានបន្ថែមថា « យើងមានទំនុកចិត្តយ៉ាងខ្លាំងថា កោះបាលីអាចបើកឡើងវិញនៅខែតុលា ប្រសិនបើនិន្នាការដូចថ្ងៃនេះនៅតែបន្តកើតមាន»។ គួរបញ្ជាក់ថា ករណីឆ្លងកូវីដ១៩ នៅក្នុងប្រទេសឥណ្ឌូនេស៊ីបានធ្លាក់ចុះយ៉ាងគំហុកនាប៉ុន្មានសប្តាហ៍ចុងក្រោយនេះ ដោយថ្ងៃនេះមានករណីឆ្លងថ្មីតែ ៣,៨៣៥ករណីប៉ុណ្ណោះ។ ជាសរុបប្រទេសអាស៊ានមួយនេះមានករណីឆ្លងទាំងអស់ចំនួន ៤,១៨៥,១៤៤ករណី ក្នុងនោះស្លាប់ ១៤០,១៣៨នាក់ និងជាសះស្បើយ ៣,៩៧៦,០៦៤នាក់៕ | 2021-09-18T03:48:00+07:00 | freshnewsasia.com | https://m.freshnewsasia.com/index.php/en/internationalnews/213294-2021-09-17-13-48-24.html |
db52b5c6-79bd-4a8a-8cf6-f16572eb8c3b | រដ្ឋាបាលខេត្តស្វាយរៀង បិទដំណើរការតូបលក់ដូរ នៅទីប្រជុំជនផ្សារវាលយន្ត សង្កាត់ស្វាយរៀង រយៈពេល៨ថ្ងៃ ដើម្បីទប់ស្កាត់ជំងឺកូវីដ១៩ | រដ្ឋបាលខេត្តស្វាយរៀង បានចេញសេចក្តីសម្រេចបិទជាបណ្តោះអាសន្ននូវដំណើរការតូបលក់ដូរ នៅទីប្រជុំជនផ្សារវាលយន្តស្ថិតក្នុងភូមិវាលយន្ត សង្កាត់ស្វាយរៀង ក្រុងស្វាយរៀង ខេត្តស្វាយរៀង រយៈពេល៨ថ្ងៃ ដើម្បីទប់ស្កាត់ជំងឺកូវីដ១៩។ បើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅយប់ថ្ងៃទី១៧ ខែកញ្ញា ឆ្នាំ២០២១នេះ បានបញ្ជាក់យ៉ាងដូច្នេះថា៖ ។ អាជីវករ និងអ្នកពាក់ព័ន្ធទាំងអស់ត្រូវផ្តល់វត្តវិភាគសំណាកដល់មន្រ្តីសុខាភិបាលទៅវិភាគរកមេរោគកូវីដ១៩ និងត្រូវចូលរួមជាមួយអាជ្ញាធរនឹងក្រុមការងារស្រាវជ្រាវតាមដានបុគ្គលសង្ស័យមានជំងឺកូវីដ១៩ខេត្ត ក្នុងការផ្តល់ព័ត៌មានដើម្បីស្រាវជ្រាវ និងស្វែងរកអ្នកប៉ះពាល់ផ្សេងៗទៀត ដើម្បីយកវត្ថុវិភាគសំណាក៕ | 2021-09-18T03:36:00+07:00 | freshnewsasia.com | https://m.freshnewsasia.com/index.php/en/localnews/213292-2021-09-17-13-36-45.html |
62f82b05-b384-40e5-9fb2-699d5f77f987 | អត្ថបទសំខាន់ៗ របស់សម្តេចតេជោ ហ៊ុន សែន នាឱកាស បើកយុទ្ធនាការចាក់វ៉ាក់សាំងកូវីដ១៩ ឲ្យក្មេងៗ នាព្រឹកថ្ងៃទី១៧ ខែកញ្ញា ឆ្នាំ២០២១ | ១/នាយករដ្ឋមន្រ្តីកម្ពុជា ផ្តាំទៅ លោកបណ្ឌិត មាស នី និងលោក សេង សារី ប្រយ័ត្នខ្លួនចំពោះការវិភាគ (Sound) ២/សម្ដេចតេជោ ប្រកាសថា ពលរដ្ឋកុំទៅទិញប្រដាប់តេស្ដរកអង់ទីគ័រ ក្រោយចាក់វ៉ាក់សាំងកូវីដ-១៩ រួច ៣/សម្តេចតេជោ ៖ មាន EBA ឬអត់ មិនសំខាន់ឡើយ តែសំខាន់អ្នកបញ្ជាទិញ កំពុងសម្រុកទិញ ពីកម្ពុជាច្រើនពេលនេះ ៤/សម្ដេចតេជោ ឆ្លើយតបថា កម្ពុជាបានចាក់វ៉ាក់សាំងច្រើន បណ្ដាប្រទេសដទៃ ដោយសារ បញ្ជាចាក់ត្រឹមត្រូវ មិនមែនមកពីស្និទ ជាមួយចិនទេ ៥/សម្តេចតេជោ ឲ្យលោក សម រង្ស៊ី ស្បថដាក់ជីវិត ករណីថា សម្តេចស្នើធ្វើច្បាប់ លើកលែងទោស ប្រធានរដ្ឋសភា ព្រឹទ្ធសភា និងនាយករដ្ឋមន្ត្រី ពេលចប់អាណត្តិ ៦/សម្ដេចតេជោ ប្រកាសបន្ដធ្វើនាយករដ្ឋមន្ដ្រី ដើម្បីការពាររាជានិយម និងរាជបល្ល័ង្គឲ្យគង់វង្ស (Video) ៧/សម្ដេចតេជោ៖ ការចាក់វ៉ាក់សាំងកូវីដ-១៩ ដូសទី៤ អាស្រ័យលើស្ថានភាព វិវត្តន៍របស់កូវីដ https://dap-news.com/national/2021/09/17/185087/ ៨/សម្តេចតេជោ ៖ សព្វថ្ងៃកម្ពុជា មានវ៉ាក់សាំងកូវីដ១៩ ចំនួន៩លានដូស នៅក្នុងដៃ ៩/សម្ដេចតេជោ ៖ ពលករខ្មែរ នៅថៃ បានចាក់វ៉ាក់សាំងកូវីដ-១៩ ជាង៥ម៉ឺននាក់ | 2021-09-18T02:50:00+07:00 | dap-news.com | https://dap-news.com/national/2021/09/17/185240/ |
6efe9766-ef86-44a9-acea-586659532dc4 | ខេត្តកំពង់ស្ពឺ បើកយុទ្ធនាការចាក់វ៉ាក់សាំងបង្កាជំងឺកូវីដ១៩ ដល់កុមារអាយុ៦ឆ្នាំ ដល់អាយុក្រោម១២ឆ្នាំ ជិត១០ម៉ឺននាក់នៅថ្ងៃស្អែក | អាជ្ញាធរខេត្តកំពង់ស្ពឺនៅថ្ងៃទី១៨ ខែកញ្ញា ឆ្នាំ២០២១ស្អែកនេះ នឹងចាប់ផ្ដើមបើកយុទ្ធនាការចាក់វ៉ាក់សាំងការពារជំងឺកូវីដ១៩ ប្រភេទ ស៊ីណូវ៉ាក់ ដល់កុមារមានអាយុចាប់ពី៦ឆ្នាំ ដល់ក្រោម១២ឆ្នាំ ដែលរស់នៅទូទាំងខេត្ត។ លោក វ៉ី សំណាង អភិបាលកំពង់ស្ពឺ បានប្រាប់អង្គភាពព័ត៌មាន Fresh News នៅល្ងាចថ្ងៃទី១៧ ខែកញ្ញា ឆ្នាំ២០២១នេះថា ការច៉ាក់វ៉ាក់សាំងការពារជំងឺកូវីដ១៩ ជូនដល់កុមារ ធ្វើឡើងនៅទូទាំងក្រុងស្រុកក្នុងខេត្ត ដោយបែងចែកទៅតាមអង្គភាព និងក្រុងស្រុក ដែលមានចំនួន ៩៧៤៤៩នាក់។ លោកបានបន្តថា ។ ជាមួយគ្នានេះ លោកអភិបាលខេត្ត ក៏បានអំពាវនាវដល់ មាតាបិតា និងអាណាព្យាបាលទាំងអស់ ដែលមានកូនចៅគ្រប់អាយុដែលបានកំណត់នេះ សូមយកមកចាក់វ៉ាក់សាំងបង្ការជំងឺកូវីដ១៩ ឱ្យបានគ្រប់ៗគ្នា និងបន្តចូលរួម អនុវត្តតាមការណែនាំរបស់ក្រសួងសុខាភិបាល ពិសេសអនុវត្តអនុសាសន៍របស់សម្តេចតេជោ ហ៊ុន សែន «៣កុំ និង៣ការពារ» ឱ្យបានត្រឹមត្រូវ។ ពេលនាំកូនមកចាក់វ៉ាក់សាំង សូមរក្សាគម្លាតសុវត្ថិភាព និងពាក់ម៉ាស់ មានអាល់កុលជាប់ខ្លួន ដើម្បីរួមគ្នាកាត់ ផ្តាច់ការចម្លងជំងឺកូវីដ១៩ នៅក្នុងសហគមន៍។ ជាមួយគ្នានេះ លោកបានអំពាវនាវប្រជាពលរដ្ឋ ដែលមកទទួលការចាក់វ៉ាក់សាំងនាពេលនេះ ត្រូវមកតាមការកំណត់របស់អាជ្ញាធរ ចៀសវាងមកប្រជ្រៀតគ្នាធ្វើឱ្យបាត់សណ្ដាប់ធ្នាប់ជាដើម៕ | 2021-09-18T01:52:00+07:00 | freshnewsasia.com | https://m.freshnewsasia.com/index.php/en/localnews/213283-2021-09-17-11-52-53.html |
bf24e577-50d6-416f-9ad4-abb635afa294 | លោក Xi Jinping៖ ចិននឹងរួមចំណែកតាមលទ្ធភាពរបស់ខ្លួន ដើម្បីជួយមនុស្សជាតិឱ្យយកឈ្នះទាំងស្រុង ក្នុងការប្រយុទ្ធប្រឆាំងជំងឺកូវីដ ១៩ | ល្ងាចថ្ងៃទី ១៧ ខែកញ្ញា នៅទីក្រុងប៉េកាំង លោក Xi Jinping ប្រធានរដ្ឋចិនបានអញ្ជើញចូលរួមកិច្ចប្រជុំកំពូល អង្គការសហប្រតិបត្តិការសៀងហៃលើកទី ២១ ព្រមទាំងថ្លែងសុន្ទរកថាតាមប្រព័ន្ធវីដេអូ។ លោក Xi Jinping បានថ្លែងថា គ្រប់ប្រទេសនៃអង្គការសហប្រតិបត្តិការសៀងហៃ សុទ្ធតែស្ថិតនៅក្នុងដំណាក់កាលគន្លឹះនៃការអភិវឌ្ឍ ត្រូវពង្រីកឧត្តមភាពពិសេស ដែលមានព្រំដែនជាប់គ្នា និងមានផលប្រយោជន៍រួម ត្រូវប្រកាន់ខ្ជាប់ការបើកទូលាយ និងបន្តធ្វើកិច្ចសហប្រតិបត្តិការជាមួយគ្នា ដើម្បីរួមគ្នាសម្រេចបំណងប្រាថ្នាដ៏ល្អបវរ នៃការស្តារឡើងវិញ និងការវិវឌ្ឍរីកចម្រើន។ លោក Xi Jinping បានគូសបញ្ជាក់ថា គិតត្រឹមពេលនេះ ភាគីចិនបានផ្តល់វ៉ាក់សាំងការពារកូវីដ១៩ និងវត្ថុធាតុដើមនៃវ៉ាក់សាំងចំនួនប្រហែល ១,២០០លានដូស ជូនប្រទេស និងអង្គការអន្តរជាតិចំនួនជាង ២០០ ដែលស្ថិតនៅលំដាប់ទីមួយលើពិភពលោក ហើយចិននឹងខិតខំសមេ្រចគោលដៅផលិត និងផ្តល់វ៉ាក់សាំងចំនួនសរុប ២,០០០លានដូសជូនពិភពលោកពេញមួយឆ្នាំនេះ ដើម្បីរួមចំណែកកាន់តែច្រើន ក្នុងការធ្វើកិច្ចសហប្រតិបត្តិការប្រយុទ្ធជំងឺឆ្លង ជាមួយបណ្តាប្រទេសកំពុងអភិវឌ្ឍន៍ ពោលគឺរួមចំណែកតាមលទ្ធភាពរបស់ខ្លួន ដើម្បីជួយមនុស្សជាតិឱ្យយកឈ្នះទាំងស្រុង ក្នុងការប្រយុទ្ធប្រឆាំងជំងឺកូវីដ១៩៕ | 2021-09-18T00:24:00+07:00 | freshnewsasia.com | https://m.freshnewsasia.com/index.php/en/internationalnews/213269-2021-09-17-10-24-27.html |
3556eda9-44ea-4c5f-8207-802410f4bc0e | ថ្ងៃទី១នៃការបើកយុទ្ធនាការចាក់វ៉ាក់សាំងជូនកុមារនៅភ្នំពេញ, កុមារជាច្រើននាក់ ត្រូវអាណាព្យាបាលនាំទៅចាក់វ៉ាក់សាំង ដើម្បីការពារជំងឺកូវីដ១៩ | ថ្ងៃដំបូង នៃការបើកយុទ្ធនាការចាក់វ៉ាក់សាំងជូនកុមារ ដែលមានអាយុចាប់ពី៦ឆ្នាំ ដល់ក្រោម១២ឆ្នាំ ក្នុងរាជធានីភ្នំពេញ គេសង្កេតឃើញថាឪពុកម្តាយ និងអាណាព្យាបាលរបស់កុមារជាច្រើននាក់ បាននាំកូនៗរបស់ខ្លួនមកចាក់វ៉ាក់សាំងបង្ការជំងឺកូវីដ១៩ នៅតាមមណ្ឌលសុខភាព តាមខណ្ឌក្នុងរាជធានីភ្នំពេញ ដើម្បីបង្កើនការការពារក្នុងខ្លួន ប្រឆាំងជំងឺកូវីដ១៩។ យុទ្ធនាការចាក់វ៉ាក់សាំងជូនកុមារនេះ បានចាប់ផ្តើមនៅថ្ងៃទី១៧ ខែកញ្ញា ឆ្នាំ២០២១នេះ សម្រាប់នៅភ្នំពេញ ដោយនៅតាមមណ្ឌលសុខភាពនីមួយៗ មានគ្រប់អភិបាលខណ្ឌទាំងអស់ចុះសម្របសម្រួល និងពិនិត្យស្ថានភាព ជាក់ស្តែង ដើម្បីឲ្យដំណើរការនៃការលក់ការចាក់វ៉ាក់សាំងនេះ ដំណើរការទៅដោយរលូន និងទទួលបាននូវភាពជោគជ័យ។ លោក ធឹម សំអាន អភិបាលខណ្ឌបឹងកេងកង បានបញ្ជាក់ថា ខណ្ឌបឹងកេងកង មាន១ទីតាំងសម្រាប់ចាក់វ៉ាក់សាំង គឺនៅមណ្ឌលសុខភាពទួលស្វាយព្រៃ សម្រាប់ចាក់វ៉ាក់សាំងជូនកុមារដែលមានអាយុពី៦ឆ្នាំ ដល់ក្រោម ១២ឆ្នាំ ហើយបើស្ថិតិកុមារដែលត្រូវទទួលការចាក់វ៉ាក់សាំង មានចំនួនជាង ៦ពាន់នាក់។ លោក ចេង មុនីរ៉ា អភិបាលខណ្ឌច្បារអំពៅ បានឱ្យដឹងដែរថា សម្រាប់ថ្ងៃនៃការបើកយុទ្ធនាការចាក់វ៉ាក់សាំងជូនកុមារ ដែលមានអាយុពី៦ឆ្នាំ ដល់ក្រោម១២ឆ្នាំ សម្រាប់ខណ្ឌច្បារអំពៅ មានកុមារយ៉ាងច្រើនមកទទួលការចាក់វ៉ាក់សាំង ដោយភាពក្លាហាន ព្រោះពួកគេចង់បានចូលរៀនឆាប់ៗ ចំពោះកុមារដែលត្រូវមកចាក់វ៉ាក់សាំង នៅខណ្ឌច្បារអំពៅ មានចំនួនជាង ១៧.៩៧៣នាក់។ លោក ថេង សុថុល អភិបាលខណ្ឌចំការមន បានបញ្ជាក់ឲ្យដឹងដែរថា ដើម្បីឱ្យដំណើរការចាក់វ៉ាក់សាំងជូនកុមារ ពីអាយុ៦ឆ្នាំ ដល់ក្រោម១២ឆ្នាំនេះ ឱ្យដំណើរការទៅ ដោយរលូន លោកបានធ្វើការអំពាវនាវឱ្យប្រជាពលរដ្ឋ ដែលជាមាតាបិតាកុមារ សូមនាំកូនចៅមកចាក់វ៉ាក់សាំងតាមការអញ្ជើញរបស់អាជ្ញាធរឱ្យបានគ្រប់គ្នា។ បើតាមស្ថិតិកុមារ ដែលត្រូវទទួលការចាក់វ៉ាក់សាំងនៅក្នុងខណ្ឌចំការមនមានចំនួន ៤ ៨៥០នាក់។ គួរបញ្ជាក់ថា បើយោងតាមសេចក្តីជូនដំណឹងរបស់រដ្ឋបាលរាជធានីភ្នំពេញ ការចាក់វ៉ាក់សាំងបង្ការជំងឺកូវីដ-១៩ ជូនកុមារដែលមានអាយុ ចាប់ពី ០៦ឆ្នាំ ដល់ក្រោម ១២ឆ្នាំ ក្នុងភូមិសាស្រ្តរាជធានីភ្នំពេញ សម្រាប់ដូសទី១ គឺត្រូវចាប់ផ្តើមពីថ្ងៃទី១៧ ខែកញ្ញានេះ ដល់ថ្ងៃទី០៣ ខែតុលា ឆ្នាំ២០២១ និងសម្រាប់ដូសទី២ ចាប់ផ្តើមពីថ្ងៃទី០៨ ដល់ថ្ងៃទី២៤ ខែតុលា ឆ្នាំ២០២១ រៀងរាល់ ម៉ោង ០៨៖០០នាទីព្រឹក ដល់ម៉ោង ១៧៖០០នាទីរសៀល តាមរយៈការអញ្ជើញ និងទំនាក់ទំនងជាមួយអាជ្ញាធរមូលដ្ឋាន ដែលមានទីតាំងចំនួន ៤២ទីតាំង៕ | 2021-09-18T00:16:00+07:00 | freshnewsasia.com | https://m.freshnewsasia.com/index.php/en/localnews/213265-2021-09-17-10-16-47.html |
a9e88cf5-cc88-4120-8b95-0f06172998ce | អភិបាលខេត្តពោធិ៍សាត់ បើកយុទ្ធនាការចាក់វ៉ាក់សាំងជំងឺកូវីដ ជូនកុមារអាយុ៦ឆ្នាំ ដល់ក្រោម១២ឆ្នាំ | លោក ម៉ៅ ធនិន អភិបាលខេត្តពោធិ៍សាត់ និងជាប្រធានគណៈកម្មការចំពោះកិច្ច ចាក់វ៉ាក់សាំងកូវីដ១៩ ក្នុងក្របខណ្ឌខេត្ត នាព្រឹកថ្ងៃទី១៧ ខែកញ្ញា ឆ្នាំ២០២១នេះ បានអញ្ជើញបើកយុទ្ធនាការ ចាក់វ៉ាក់សាំងបង្ការជំងឺកូវីដ១៩ ជូនដល់កុមារ ដែលមានអាយុចាប់ពី៦ឆ្នាំ រហូតដល់ក្រោម១២ឆ្នាំ។ ពិធីនេះត្រូវបានធ្វើឡើង នៅក្នុងបរិវេណសាលាបឋមសិក្សាពោធិ៍សាត់ និងសាលាបឋមសិក្សាព្រៃញី ក្រុងពោធិ៍សាត់ ខេត្តពោធិ៍សាត់។ លោក ម៉ៅ ធនិន បានថ្លែងថា ការចាក់វ៉ាក់សាំងដូសទី១ សម្រាប់កុមារនាពេលនេះ គឺជាការគិតគូរ និងយកចិត្តទុកដាក់ខ្ពស់ របស់សម្តេចតេជោ ហ៊ុន សែន ប្រមុខនៃរាជរដ្ឋាភិបាលកម្ពុជា មកលើកុមារដែលមានអាយុចាប់ពី ៦ឆ្នាំ រហូតដល់១២ឆ្នាំ ក្នុងគោលបំណងជំរុញឱ្យមានការបើកសាលាបឋមសិក្សាឡើងវិញ ខណៈពេលដែលកុមារដែលមានអាយុ១២ឆ្នាំ រហូតដល់១៨ឆ្នាំ បាននឹងកំពុងតែបន្តចាក់វ៉ាក់សាំងដូសបន្ត ហើយឈានទៅដល់ការបើកសាលា ឱ្យដំណើរការទូទាំងប្រទេស។ លោកបានបន្ថែមថា បើទោះបីជាសិស្សានុសិស្ស ឬកុមារតូចៗ ដែលបានទទួលការចាក់វ៉ាក់សាំង នឹងត្រូវបានចូលរៀននៅសាលាសារជាថ្មីក្តី ក៏ក្មួយៗត្រូវតែមានការប្រុងប្រយ័ត្នខ្ពស់ និងត្រូវអនុវត្តតាមការណែនាំរបស់ ក្រសួងសុខាភិបាល ក៏ដូចជាវិធានការ «៣កុំ ៣ការពារ» របស់សម្ដេចតេជោ ដោយមុននឹងចូលសាលាត្រូវពាក់ម៉ាស បាញ់អាល់កុល ឬជែលសម្លាប់មេរោគ និងរក្សាគម្លាតសុវត្ថិភាព ដើម្បីបង្ការទប់ស្កាត់ការ ឆ្លងមេរោគដ៏កាចសាហាវនេះ។ ប្រជាពលរដ្ឋ ដែលជាមាតាបិតា និងអាណាព្យាបាលសិស្ស បានសម្តែងងនូវសេចក្តីត្រេកអរឥតឧបមា ដោយបានឃើញកូនចៅជាទីស្រឡាញ់របស់ពួកគាត់ បានទទួលវ៉ាក់សាំងការពារ ជំងឺកូវីដ១៩ ហើយពួកគាត់ បានគោរពថ្លែងអំណរគុណយ៉ាងជ្រាលជ្រៅ ចំពោះសម្តេចតេជោ ហ៊ុន សែន ដែលសម្តេចបានខិតខំគ្រប់បែបយ៉ាង ដើម្បីរិះរកវ៉ាក់សាំងមកចាក់ជូនពលរដ្ឋ ដោយឥតគិតថ្លៃ។ ជាមួយគ្នានោះ ពួកគាត់បានសប្បាយចិត្តជាខ្លាំង ខណៈពេលដែលកូនៗចៅៗរបស់ពួកគាត់ បានចូលរៀនសារឡើងវិញ បន្ទាប់ពីបិទសាលាមួយរយៈកន្លងមក និងសង្ឃឹមថាមេរោគដ៏សាហាវនេះ ឆាប់រលាយសូន្យនាពេលខាងមុខ។ ក្នុងថ្ងៃដដែលនោះ លោកអភិបាលខេត្ត ក៏បានទទួលអំណោយពីសប្បុរសជន ដែលបានឧបត្ថម្ភអង្ករ ចំនួន២តោន សម្រាប់ប្រើប្រាស់ក្នុងវិធានការបង្ការ ការពារ និងទប់ស្កាត់ ជំងឺកូវីដ១៩ នៅក្នុងខេត្តផងដែរ៕ | 2021-09-17T23:49:00+07:00 | freshnewsasia.com | https://m.freshnewsasia.com/index.php/en/localnews/213255-2021-09-17-09-49-37.html |
07b6ff27-397e-4265-bf2c-4b5e603be4c9 | ខេត្តកំពង់ធំ បើកយុទ្ធនាការចាក់វ៉ាក់សាំងបង្កាជំងឺកូវីដ១៩ ដល់កុមារអាយុ៦ឆ្នាំ ដល់អាយុក្រោម១២ឆ្នាំ | អាជ្ញាធរខេ្តកំពង់ធំនៅថ្ងៃទី១៧ ខែកញ្ញា ឆ្នាំ២០២១នេះ បានចាប់ផ្ដើមបើកយុទ្ធនាការចាក់វ៉ាក់សាំងការពារជំងឺកូវីដ១៩ ប្រភេទ ស៊ីណូវ៉ាក់ ដល់កុមារមានអាយុចាប់ពី៦ឆ្នាំ ដល់ក្រោម១២ឆ្នាំ ដែលរស់នៅក្រុងស្រុកទាំង៩ ក្នុងខេត្តកំពង់ធំ។ លោក សុខ លូ អភិបាលកំពង់ធំ បានឱ្យដឹងថា ការច៉ាក់វ៉ាក់សាំងការពារជំងឺកូវីដ១៩ ជូនដល់កុមារ ធ្វើឡើងនៅទូទាំង៩ក្រុងស្រុកក្នុងខេត្ត ដោយបែងចែកទៅតាមអង្គភាព និងក្រុងស្រុក។ លោកបានបន្តថា រាជរដ្ឋាភិបាលក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានសម្រេចផ្តល់វ៉ាក់សាំងការពារកូវីដ១៩ ជាបន្តបន្ទាប់ សម្រាប់ចាក់ជូនបងប្អូនប្រជាពលរដ្ឋ និងកុមារ។ អភិបាលខេត្តបានអំពាវនាវដល់ មាតាបិតា និងអាណាព្យាបាលទាំងអស់ ដែលមានកូនចៅគ្រប់អាយុដែលបានកំណត់នេះ សូមយកមកចាក់វ៉ាក់សាំងបង្ការជំងឺកូវីដ១៩ ឱ្យបានគ្រប់ៗគ្នា និងបន្តចូលរួមអនុវត្តតាមការណែនាំ របស់ក្រសួងសុខាភិបាល ពិសេសអនុវត្តវិធានការ «៣កុំ និង៣ការពារ» ឱ្យបានត្រឹមត្រូវ។ ពេលនាំកូនមកចាក់វ៉ាក់សាំង សូមរក្សាគម្លាតសុវត្ថិភាព និងពាក់ម៉ាស់ មានអាល់កុលជាប់ខ្លួន ដើម្បីរួមគ្នាកាត់ ផ្តាច់ការចម្លងជំងឺកូវីដ១៩ នៅក្នុងសហគមន៍។ ជាមួយគ្នានេះលោក សុខ លូ បានអំពាវនាវប្រជាពលរដ្ឋដែលមកទទួលការចាក់វ៉ាក់សាំងនាពេលនេះ ត្រូវមកតាមការកំណត់របស់អាជ្ញាធរ ចៀសវាងមកប្រជ្រៀតគ្នាធ្វើឱ្យបាត់សណ្ដាប់ធ្នាប់ជាដើម។ អាណាព្យាបាលមាតាបិតា និងកុមារមានភាពសប្បាយរីករាយយ៉ាងខ្លាំង ដោយទទួលបានការចាក់វ៉ាក់សាំងការពារជំងឺកូវីដ១៩ ហើយបានថ្លែងអំណរគុណដល់សម្ដេចតេជោ ហ៊ុន សែន ដែលសម្ដេចតែងតែគិតគូរពីសុខុមាលភាព របស់ប្រជាពរដ្ឋជាពិសេស គឺកុមារបានចូលសិក្សារៀនសូត្រឡើងវិញ ហើយប្រជាពលរដ្ឋ និងបានប្រកបមុខរបរចិញ្ចឹមជីវិតរៀងៗខ្លួន៕ | 2021-09-17T23:49:00+07:00 | freshnewsasia.com | https://m.freshnewsasia.com/index.php/en/localnews/213256-2021-09-17-09-49-51.html |
ec909aa0-132f-45a0-a268-328d00c31b27 | ពេលទល់លាមកប្រឹងបន្ទោបង់ខ្លាំងពេក ប្រយ័ត្នកើតជំងឺរហែករន្ធទ្វារបាត | ពេលយើងបត់ជើងធំបន្ទាប់ពីខានបន្ទោបង់ ២-៣ថ្ងៃ វាធ្វើឲ្យយើងពិបាកបញ្ចេញកាកសំណល់ក្នុងខ្លួន ទម្រាំចេញមក យើងត្រូវប្រឹងឡើងបែកញើសជោកថ្ងាស។ ជួនកាល ពេលយើងប្រឹងបន្ទោបង់ នឹងអាចបង្កជាជំងឺរហែករន្ធទ្វារបាតទៀត ព្រោះខំប្រឹងខ្លាំងពេក។ តាមការផ្សព្វផ្សាយរបស់មន្ទីរពេទ្យ កាល់ម៉ែត បានឲ្យដឹងថា ជំងឺរហែករន្ធទ្វារបាត គឺជាជំងឺដែលមានការដាច់រលាត់បាត មនុស្សមួយចំនួនធំអាចជួបញឹកញាប់ដែរ ចំពោះបញ្ហាជំងឺនៅរន្ធទ្វារបាត ធ្វើឲ្យអ្នកជំងឺមានការឈឺចាប់នៅបាត និង ។ ជំងឺនេះ អាចជួបប្រទះនៅលើមនុស្សគ្រប់វ័យ និងគ្រប់ភេទ ហើយវាអាចមានលក្ខណៈស្រួចស្រាវ ឬរ៉ាំរ៉ៃ។ ជំងឺរហែករន្ធទ្វារបាត កើតមានឡើងដោយសារតែការប៉ះទង្គិចនៃដុំលាមកទៅលើស្បែកនៃរន្ធទ្វារបាត ដែលធ្វើឲ្យមានការដាច់រលាត់ ឬដោយការកន្ត្រាក់នៃសាច់ដុំរន្ធទ្វារបាតខ្លាំង។ ជំងឺនេះអាចបង្កពីមួលហេតុដូចជា៖ ទល់លាមក រាករូសរ៉ាំរ៉ ប្រឹងបន្ទោបង់លាមកខ្លាំង ក្រោយការសម្រាលកូន រួមភេទតាមរន្ធទ្វារបាត ក្នុងករណីមានមេរោគនៅលើកន្លែងរហែកនោះ វាអាចបណ្ដាលឲ្យកើតមាន នៅរន្ធទ្វារបាត ដែលធ្វើឲ្យជ្រាបសើមដោយខ្ទុះ និងរមាស់នៅបាត។ មុននឹងព្យាបាល គ្រូពេទ្យទាមទារឲ្យដឹងពីមូលហេតុបង្ក និងរយៈពេលនៃជំងឺនេះជាមុនសិន ហើយវិធីសាស្ត្រក្នុងការព្យាបាលមានដូចជា៖ ប៉ុន្តែ បើជំងឺរហែករន្ធទ្វារបាត វិវត្តទៅជារ៉ាំរ៉ៃ ឬមានមេរោគក្លាយនៅកន្លែងរហែកនោះ ការព្យាបាលដែលមានប្រសិទ្ធភាពបំផុតនោះគឺការវះកាត់យកផ្នែករហែកចេញ និងសម្អាតនូវមេរោគនៅកន្លែងនោះ។ ការប្រើពពួកថ្នាំផ្សះតែមួយមុខ មិនមានប្រសិទ្ធភាពក្នុងការព្យាបាលទេ៕ | 2021-09-17T23:43:00+07:00 | kampucheathmey.com | https://www.kampucheathmey.com/health/201066 |
ef53f5bd-752a-48c9-9c7a-ecf077eb3b66 | អ្នកឧកញ៉ា ឡេង ណាវ៉ាត្រា នាំអំណោយសម្ដេចតេជោ ហ៊ុន សែន និងសម្ដេចកិត្តិព្រិទ្ធបណ្ឌិត ជូនដល់រដ្ឋបាលខេត្តកំពត ដើម្បីយុទ្ធនាការប្រយុទ្ធប្រឆាំងនឹងជំងឺកូវីដ-១៩ | អ្នកឧកញ៉ា ឡេង ណាវ៉ាត្រា ព្រមទាំងក្រុមការងារ បានពាំនាំយកអំណោយដ៏ថ្លៃថ្លារបស់សម្ដេចតរជោ ហ៊ុន សែន និងសម្ដេចកិត្តិព្រិទ្ធបណ្ឌិត ប៊ុន រ៉ានី ហ៊ុនសែន ជូនដល់រដ្ឋបាលខេត្តកំពត ដែលមានលោក ជាវ តាយ ជាអភិបាលខេត្ត ដើម្បីចូលរួមក្នុងការងារមនុស្សធម៌ និងយុទ្ធនាការប្រយុទ្ធប្រឆាំងនឹងជំងឺកូវីដ-១៩ ទូទាំងខេត្តកំពតទាំងមូល។ តាមរយៈអ្នកឧកញ៉ា ឡេង ណាវ៉ាត្រា នៅថ្ងៃទី១៧ ខែកញ្ញា ឆ្នាំ២០២១ លោក ជាវ តាយ និងលោក ជឹង ផល្លា ប្រធានក្រុមប្រឹក្សាខេត្ត ព្រមទាំងអភិបាលរងខេត្ត បានអញ្ជើញទទួលអំណោយ សប្បុរសធម៌ដ៏ថ្លៃថ្លារបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជូនដល់រដ្ឋបាលខេត្តកំពត ដើម្បីចូលរួមក្នុងការងារមនុស្សធម៌ និងយុទ្ធនាការប្រយុទ្ធប្រឆាំងនឹងជំងឺកូវីដ-១៩។ ក្នុងឱកាសនោះលោក ជាវ តាយ ក៏បានថ្លែងអំណរគុណដល់ អ្នកឧកញ៉ា ឡេង ណាវ៉ាត្រា ដែលបាននាំយកនូវអំណោយ សប្បុរសធម៌ដ៏ថ្លៃថ្លា របស់សម្តេចតេជោនាយករដ្ឋមន្ត្រី និងសម្តេចកិត្តិព្រឹទ្ធបណ្ឌិត មកជូនដល់រដ្ឋបាលខេត្ត ដើម្បីសម្រួលដល់ការប្រយុទ្ធប្រឆាំង នឹងជំងឺដ៏កាចសាហាវកូវីដ-១៩ នៅពេលនេះ។ តាមរយៈកាយវិការដ៏ល្អប្រពៃ ប្រកបដោយមនុស្សធម៌ និងគុណធម៌ខាងលើនេះ ពិតជាបានរួមចំណែកយ៉ាងសំខាន់ ជាមួយរដ្ឋបាលខេត្តកំពត និងរាជរដ្ឋាភិបាល ស្របតាមការអំពាវនាវរបស់សម្តេចតេជោ ហ៊ុន សែន នាយករដ្ឋមន្ត្រីនៃក្រកម្ពុជា ក្នុងការចាត់វិធានការទប់ស្កាត់ ការរីករាលដាល នៃជំងឺកូវីដ-១៩ នៅទូទាំងខេត្ត ក៏ដូចជានៅទូទាំងប្រទេស បានទាន់ពេលវេលាផងដែរ៕ | 2021-09-17T23:38:00+07:00 | freshnewsasia.com | https://m.freshnewsasia.com/index.php/en/localnews/213251-2021-09-17-09-38-06.html |
ff008e66-3149-421b-976e-fa2492687cba | ឧបនាយករដ្ឋមន្ត្រី កែ គឹមយ៉ាន អំពាវនាវដល់ពលរដ្ឋបន្តចូលរួមអនុវត្តន៍វិធាន «៣ការពារ និង៣កុំ» និងវិធានការណែនាំរបស់ក្រសួងសុខាភិបាលឱ្យបានខ្ជាប់ខ្ជួន ដើម្បីចៀសផុតជំងឺកូវីដ១៩ | ឧបនាយករដ្ឋមន្ត្រី កែ គឹមយ៉ាន ប្រធានអាជ្ញាធរជាតិប្រយុទ្ធប្រឆាំងគ្រឿងញៀន និងជាប្រធានក្រុមការងាររាជរដ្ឋាភិបាលចុះមូលដ្ឋានខេត្តបន្ទាយមានជ័យ បានអំពាវនាវដល់ប្រជាពលរដ្ឋទាំងអស់ សូមបន្តចូលរួមអនុវត្តតាមវិធានការ «៣ការពារ និង៣កុំ» របស់រាជរដ្ឋាភិបាល និងវិធានការណែនាំរបស់ក្រសួងសុខាភិបាល ឱ្យបានខ្ជាប់ខ្ជូន ដើម្បីជៀសផុតពីការចម្លងជំងឺកូវីដ១៩។ ការអំពាវនាវបែបនេះរបស់លោកឧបនាយករដ្ឋមន្ត្រី កែ គឹមយ៉ាន់ បានធ្វើឡើងនៅក្នុងឱកាសសំណេះសំណាលជាមួយប្រជាពលរដ្ឋក្នុងពិធីប្រគេនទានព្រះវស្សា និងទេយ្យវត្ថុដល់ព្រះសង្ឃគង់ចាំព្រះវស្សា នៅវត្តស៊ិនសួន្នារាម (ហៅវត្តថ្មី) ស្ថិតនៅឃុំចំណោម ស្រុកមង្គលបូរី ខេត្តបន្ទាយមានជ័យ នៅថ្ងៃទី១៧ ខែកញ្ញា ឆ្នាំ២០២១នេះ។ ក្នុងឱកាសនោះ ឧបនាយករដ្ឋមន្ត្រី កែ គឹមយ៉ាន បានពាំនាំការផ្ដាំផ្ញើសួរសុខទុក្ខ និងជូនពរជ័យពីសំណាក់ថ្នាក់ដឹកនាំជាតិពិសេសសម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលតែងតែគិតគូរពីសុខភាព សុខទុក្ខប្រជាពលរដ្ឋទាំងអស់ ក្នុងដំណាក់កាល ប្រទេសកម្ពុជា រួមជាមួយពិភពលោកប្រយុទ្ធប្រឆាំងជំងឺរាតត្បាតកូវីដ១៩។ ឧបនាយករដ្ឋមន្ត្រី កែ គឹមយ៉ាន បានថ្លែងថា គ្រប់កាលៈទេសៈសម្តេចតេជោ ហ៊ុន សែន តែងនៅជាប់ជាមួយប្រជាពលរដ្ឋ ចង់ឃេីញប្រជាពលរដ្ឋទាំងអស់ មានសុខភាពល្អ រស់នៅបានធូរធារគ្រប់ក្រុមគ្រួសារ ពិសេសក្នុងដំណាក់កាលដ៏លំបាកនៃជំងឺកូវីដ១៩។ បន្ថែមពីនេះ ឧបនាយករដ្ឋមន្ត្រី កែ គឹមយ៉ាន បានកោតសសេីរ និងអរគុណដល់បងប្អូនទាំងអស់ ដែលបានចូលរួមជាមួយរាជរដ្ឋាភិបាល ដឹកនាំដោយសម្តេចតេជោ ហ៊ុន សែន ថែរក្សាបាននូវសុខសន្តិភាព បន្តកសាងបាននូវមូលដ្ឋានមួយរីកចម្រេីនជាអនាគតយេីង និងកូនចៅយេីង។ វត្តមានព្រះមេគុណ និងអនុគុណនិមន្តមកផ្ទាល់ចំនួន១២វត្ត ដែលក្នុង១វត្តៗទទួលបានអង្ករ២០០គីឡូក្រាម មី១កេសធំ ត្រីខ២កេស ទឹកក្រូច៥កេស ទឹកបរិសុទ្ធ១០កេស ស្ករស១០គីឡូក្រាម ទឹកស៊ីអុីវ១០យួរ ទឹកត្រី១០យួរ តែ៦កព្ចាប់ និងម៉ាស់ក្នុង១វត្តចំនួន២០០ម៉ាស់ និងបច្ច័យចំនួន ១លានរៀល។ សម្រាប់វត្តចំនួន ២៤០វត្តទៀត ក្រុមការងារស្រុកក្រុងបានយកទៅប្រគេនមួយចំនួនហើយ និងវត្តដែលនៅសល់ក្រុមការងារ នឹងប្រគេនបន្តតាមការរៀបចំស្រុកក្រុងនីមួយៗ ដែលរូបិយវត្ថុតាមសមាមាត្រនៃព្រះសង្ឃដែលគង់ចាំព្រះវស្សាតាមវត្តនីមួយៗ រួមមាន៖ អង្ករ ២៣,៣២៥គីឡូក្រាម មី៩១០កេស ត្រីខ ៦,២៣០កំប៉ុង ទឹកត្រី ១,៨១០យួរ ទឹកផ្លែឈើ ៨៣២កេស ទឹកសុទ្ធ២៧២០កេស ម៉ាស់ ៥០៨,០០០ម៉ាស់ អាល់កុល ២,០១៧លីត្រ និងថវិកា ៦៦,១៨០,០០០រៀល។ ក្រោយបញ្ចប់កម្មវិធីប្រគេនទេយ្យវត្តុដល់ព្រះសង្ឃគង់ចាំព្រះវស្សាគ្រប់វត្តទូទាំងខេត្តបន្ទាយមានជ័យ រួចមក ឧបនាយករដ្ឋមន្ត្រី កែ គឹមយ៉ាន អមដំណេីរដោយក្រុមការងារពីថ្នាក់ជាតិ ថ្នាក់ក្រោមជាតិ និងអាជ្ញាធរមូលដ្ឋាន បានអញ្ជើញចុះជួប និងសំណេះសំណាល់ជាមួយសិស្សានុសិស្សនៅអនុវិទ្យាល័យអូរស្ងួត ចំនួន ៣៨៧នាក់ ក្នុងម្នាក់ៗទទួលបានថវិកា ១មុឺនរៀល និងសាលាបឋមសិក្សាអូរស្ងួត ចំនួន៥២០នាក់ ក្នុងម្នាក់ៗទទួលបានថវិកា ៥ពាន់រៀល និងឧបត្ថម្ភម៉ាស់ ចំនួន ៥០,០០០ម៉ាស់។ នៅថ្ងៃដដែលនេះដែរ ឧបនាយករដ្ឋមន្ត្រី កែ គឹមយ៉ាន បានបន្តចុះជួប និងសួរសុខទុក្ខក្រុមប្រឹក្សាឃុំឫស្សីក្រោក និងផ្តល់អនុសាសន៍សម្រាប់ការផ្តល់សេវារដ្ឋជូនប្រជាពលរដ្ឋនៅមូលដ្ឋានឱ្យកាន់តែប្រសើរឡើង នៅសាលាឃុំឫស្សីក្រោក ស្រុកមង្គលបូរី ខេត្តបន្ទាយមានជ័យ និងបានឧបត្ថម្ភក្រុមប្រឹក្សាឃុំ ចំនួន២១នាក់ ក្នុងម្នាក់ៗទទួលថវិកា ៥មុឺនរៀលផងដែរ៕ | 2021-09-17T23:34:00+07:00 | freshnewsasia.com | https://m.freshnewsasia.com/index.php/en/localnews/213248-2021-09-17-09-34-27.html |
a7315f36-047f-450d-b991-dcda007765c7 | សប្បុរសជនផ្តល់អង្ករ ១០តោន ដល់រដ្ឋបាលរាជធានី សម្រាប់ឧបត្ថម្ភពលរដ្ឋ រងគ្រោះដោយកូវីដ១៩ | លោក ឃួង ស្រេង អភិបាលរាជធានីភ្នំពេញ ក្នុងពិធីប្រគល់ទទួលអង្ករ នៅរសៀលថ្ងៃទី១៧ កញ្ញានេះ នៅសាលារាជធានីភ្នំពេញ បានថ្លែងអំណរគុណលោក ហេង ស៊ីវហៀង និងអ្នកស្រី ភីឆៃ ហ៊ុន តំណាង HCN Groupឧបត្ថម្ភ អង្ករចំនួន ១០តោន ។ តាមរយៈកាយវិការដ៏ល្អប្រពៃ ប្រកបដោយមនុស្សធម៌ និងគុណធម៌នេះ ពិតជាបានរួមចំណែកយ៉ាង សំខាន់ជាមួយរដ្ឋបាលរាជធានីភ្នំពេញ និងរាជរដ្ឋាភិបាល ស្របតាមការអំពាវនាវ របស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា ក្នុងការចាត់វិធានការ ទប់ស្កាត់ការរីករាលដាល នៃមេរោគកូវីដ ១៩៕ | 2021-09-17T23:05:00+07:00 | dap-news.com | https://dap-news.com/national/2021/09/17/185185/ |
f64a9529-e54e-4b00-a565-24359611a0c6 | ទម្លាប់ចូលគេងមិនទៀងទាត់ ងាយកើតជំងឺ ៣មុខ | ការគេង ចាំបាច់ណាស់សម្រាប់សុខភាពរបស់យើង ដោយវាជួយឲ្យភ្នែក និងខួរក្បាលយើងសម្រាក និងជួយបង្កើនថាមពលក្នុងខ្លួនឡើងវិញ។ គ្នាយើង ភាគច្រើនក៏បានដឹងដែរថា គេមិនគ្រប់គ្រាន់ប៉ះពាល់ដល់សុខភាព ហើយបើមានទម្លាប់ចូលគេងមិនទៀងទាត់ទៀត វាពាក់ព័ន្ធនឹងជំងឺ ៣ មុខ។ ការសិក្សារបស់អាមេរិក រកឃើញថា អ្នកទម្លាប់ចូលគេងមិនទៀងទាត់ ប្រឈមការវិវត្តកើត ។ ការសិក្សានេះ អ្នកស្រាវជ្រាវ ផ្ដោតលើបម្រែបម្រួលការគេង ពីមួយថ្ងៃទៅមួយថ្ងៃ ខុសពីការសិក្សាមុនៗ ដែលផ្ដោតលើការគេងមិនគ្រប់គ្រាន់។ ការសិក្សានេះ ធ្វើឡើងដោយអ្នកស្រាវជ្រាវមកពីមន្ទីរពេទ្យស្ត្រី Brigham និងសាលាវេជ្ជសាស្ត្រ Harvard នៅក្រុង Boston របស់អាមេរិក។ អ្នកស្រាវជ្រាវ មានអ្នកជំងឺ ២.០០៣ នាក់ នៅមជ្ឈមណ្ឌលជំងឺទឹកនោមផ្អែម ហើយបានសិក្សា និងវាយតម្លៃលើការគេងរបស់ពួកគេ រយៈពេល ១សប្ដាហ៍។ ជាមធ្យម អ្នកជំងឺ គេង ៧ម៉ោង១៥នាទី/យប់ និងចូលគេងនៅម៉ោង ១១:៤០នាទី។ ប៉ុន្ដែ ២/៣ នៃអ្នកជំងឺ មានបម្រែបម្រួលរយៈពេលគេង ជាង ១ម៉ោង ហើយ ៤៥% នៃអ្នកជំងឺនេះ មានបម្រែបម្រួលពេលចូលគេង ជាង ១ម៉ោងផងដែរ។ លទ្ធផល រកឃើញថា អ្នកជំងឺ ៧០៧ នាក់ ឬ ៣៥% មានរោគសញ្ញាមេតាប៉ូលិស ឬមេតាប៉ូលិសខុសប្រក្រតីច្រើនប្រភេទ ដែលបង្កើនហានិភ័យនៃជំងឺបេះដូង រួមទាំងបង្កើនសម្ពាធឈាម ជាតិស្ករខ្ពស់ក្នុងឈាម និងជំរុញឲ្យមានខ្លាញ់ជុំវិញចង្កេះ។ អ្នកជំនាញថា មូលហេតុដែលបម្រែម្រួលការគេង ប៉ះពាល់សុខភាពមេតាប៉ូលិស ប្រហែលពាក់ព័ន្ធនឹងម៉ោងជីវសាស្ត្រ ដែលជាយន្ដការខាងក្នុងសារពាង្គកាយ គ្រប់គ្រងលើបម្រែបម្រួលមេតាប៉ូលិស៕ ចុចអាន៖ ចុចអាន៖ | 2021-09-17T22:53:00+07:00 | kampucheathmey.com | https://www.kampucheathmey.com/health/201027 |
a6ff4a0f-9608-4767-af73-f7438b2fcb5a | ឧត្តមសេនីយ៍ឯក ស ថេត ប្រគល់អំណោយមួយចំនួន ជូនមន្ត្រីនគរបាលដែលមានជំងឺ កំពុងសម្រាកព្យាបាលនៅផ្ទះ | លោកវរសេនីយ៍ឯក ម៉ៅ សឿត អធិការនគរបាលខណ្ឌច្បារអំពៅ បានដឹកនាំក្រុមការងារ នាំយកអំណោយរបស់លោកឧត្តមសេនីយ៍ឯក ស ថេត អគ្គស្នងការរង និងជាស្នងការនគរបាលរាជធានីភ្នំពេញ ចុះប្រគល់ជូនលោកអនុសេនីយ៍ឯក រស់ ហ៊ន នាយរងផ្នែកសណ្ដាប់ធ្នាប់ចរាចរណ៍ នៃអធិការដ្ឋាននគរបាលខណ្ឌច្បារអំពៅ ដែលមានជំងឺដុះដុំសាច់ក្នុងថ្លើម និងបានវះកាត់រួចហើយនៅប្រទេសថៃ និងកំពុងសម្រាកនៅផ្ទះ។ ការចុះប្រគល់អំណោយនេះបានធ្វើឡើងនារសៀលថ្ងៃទី១៦ ខែកញ្ញា ឆ្នាំ២០២១ ស្ថិតនៅផ្ទះលោកអនុសេនីយ៍ឯក រស់ ហ៊ន នៅភូមិព្រែកតានុប ឃុំកំពង់ស្វាយ ស្រុកកៀនស្វាយ ខេត្តកណ្តាល។ លោក ម៉ៅ សឿត ក៏បានពាំនាំនូវប្រសាសន៍ផ្តាំផ្ញើសាកសួរសុខទុក្ខពីសំណាក់លោកឧត្តមសេនីយ៍ឯក ស ថេត និងបានជំរុញឱ្យលោកអនុសេនីយ៍ឯក រស់ ហ៊ន ស្តាប់តាមការណែនាំរបស់គ្រូពេទ្យ និងខិតខំទទួលយកការព្យាបាលឱ្យបានឆាប់ជាសះស្បើយ។ សូមបញ្ជាក់ថា អំណោយដែរប្រគល់ជូនលោកអនុសេនីយ៍ឯក រស់ ហ៊ន រួមមានទឹកសុទ្ធ ០៤កេស ទឹកក្រូច០២កេស មី០១កេស ត្រីខកំប៉ុង ០២យូរ ទឹកត្រី០១យួរ ទឹកស៊ីអ៊ីវ០១យួរ ម៉ាស់០៤ប្រអប់ ជែល០៤ដប អង្ករ ០១បាវ (៥០kg) និងថវិកា ១ ០០០ ០០០រៀលផងដែរ៕ | 2021-09-17T22:38:00+07:00 | freshnewsasia.com | https://m.freshnewsasia.com/index.php/en/localnews/213235-2021-09-17-08-38-09.html |
8c404664-d888-4dc9-b457-b93dc9164246 | រកឃើអ្នកវិជ្ជមានជំងឺកូវីដ១៩ ចំនួន៧៥នាក់ ក្នុងចំណោមអ្នកយកសំណាក៣៤២នាក់ នៅស្រុកភ្នំស្រុក ខេត្តបន្ទាយមានជ័យ | ក្រុមគ្រូពេទ្យជួរមុខ នៃមន្ទីរពេទ្យបង្អែកភ្នំស្រុក ខេត្តបន្ទាយមានជ័យ បានធ្វើតេស្តលើប្រជាពលរដ្ឋចំនួន៣៤២នាក់ ជាលទ្ធផលរកឃើញវិជ្ជមានជំងឺកូវីដ១៩ ចំនួន៧៥នាក់ ស្រី៤៦នាក់ ដែលជាការឆ្លងជំងឺកូវីដ១៩ ទ្រង់ទ្រាយធំនៅក្នុងមូលដ្ឋានភូមិត្រពាំងថ្មកណ្តាល ស្រុកភ្នំស្រុក ជាលើកដំបូងនៅតំបន់ដាច់ស្រយោលមួយនេះ។ លោក ជូ បុត្រ អភិបាលស្រុកភ្នំស្រុក បានបញ្ជាក់ប្រាប់ភ្នាក់ងារព័ត៌មាន Fresh News នាថ្ងៃទី១៦ ខែកញ្ញា ឆ្នាំ២០២១ថា៖ ។ លោក ជូ បុត្រ បានបន្តថា ។ *ទី១៖ ករណីឪពុក ទៅលេងកូននៅខេត្តសៀមរាប *ទី២៖ ករណីកូនរស់នៅក្រុងប៉ោយប៉ែត មកលេងម្តាយនៅភូមិខាងលើ *ទី៣៖ ករណីបុគ្គលិកធនាគារ អេស៊ីលីដា ម្នាក់ ក្នុងចំណោម៥នាក់ មកពីស្រុកព្រះនេត្រព្រះ *ទី៤៖ ករណីបុគ្គលិកទឹកកកអនាម័យ សិប្បកម្ម «សេះហោះ» ពីខេត្តសៀមរាប *ទី៥៖ ករណីបុគ្គលិក ទឹកកកសេះហោះ និងភ្ញៀវ ព្រមទាំងបុគ្គលិក នៅភោជនីយដ្ឋាន និងខារ៉ាអូខេ «ស្ពាននាគ» នៅស្រុកភ្នំស្រុកផងដែរ៕ | 2021-09-17T22:17:00+07:00 | freshnewsasia.com | https://m.freshnewsasia.com/index.php/en/localnews/213226-2021-09-17-08-17-16.html |
a37d0859-3f34-402b-8493-84d8fe2662a8 | សហភាពអឺរ៉ុប បង្កើតអាជ្ញាធរទទួលបន្ទុកវិបត្តិសុខាភិបាល ដើម្បីត្រៀមសម្រាប់ជំងឺឆ្លងរាតត្បាតធ្ងន់ធ្ងរ ដែលអាចកើតមាននាពេលអនាគត | គណៈកម្មការអ៊ឺរ៉ុប នៅថ្ងៃព្រហស្បតិ៍សប្ដាហ៍នេះ បានបើកដំណើរការនូវស្ថាប័នទទួលបន្ទុកវិបត្តិសុខាភិបាលមួយ ដែលនឹងសម្របសម្រួលការចំណាយ នូវថវិការបស់សហភាពអ៊ឺរ៉ុប (EU) ប្រមាណ ៣៥.៣ពាន់លានដុល្លារអាមេរិក ដើម្បីត្រៀមខ្លួនសម្រាប់ដោះស្រាយបញ្ហាជំងឺឆ្លងរាតត្បាត នាពេលអនាគត។ នេះបើយោងតាមការចេញផ្សាយដោយសារព័ត៌មាន CGTN នៅថ្ងៃសុក្រ ទី១៧ ខែកញ្ញា ឆ្នាំ២០២១។ អាជ្ញាធរត្រៀមបង្ការ និងឆ្លើយតបគ្រាអាសន្នសុខភាពថ្មីខាងលើ ហៅកាត់ថា (HERA) នឹងធ្វើការវាយតម្លៃការគំរាមកំហែងផ្នែកសុខាភិបាល ដែលអាចកើតមានឡើង, លើកកម្ពស់ការស្រាវជ្រាវ, ធានាឱ្យមានផលិតកម្មសំខាន់ៗ និងជួយបង្កើតឃ្លាំងស្តុកផងដែរ។ ប្រសិនបើវិបត្តិសុខភាពថ្មីណាមួយ កើតឡើង អាជ្ញាធរ HERA នឹងបញ្ចេញមូលនិធិសង្គ្រោះបន្ទាន់ ហើយជួយសម្របសម្រួលការតាមដាន ការស្វែងរកទិញ និងការទិញឧបករណ៍វេជ្ជសាស្ត្រ ឬការព្យាបាលជាដើម។ គួរបញ្ជាក់ថា ការបង្កើតអាជ្ញាធរ HERA គឺកើតមានឡើង ស្របពេលដែលពិភពលោក កំពុងបន្តរងការយាយីពីវិបត្តិជំងឺរាតត្បាតសាកល COVID-19 ដែលបានផ្ទុះឡើងដំបូង កាលពីចុងឆ្នាំ២០២០៕ | 2021-09-17T22:05:00+07:00 | freshnewsasia.com | https://m.freshnewsasia.com/index.php/en/internationalnews/213225-2021-09-17-08-05-26.html |
92120a31-0517-47cb-a8c9-c9431f861a38 | អ្នកជំងឺកូវីដ១៩ ចំនួន ១១នាក់ទៀតបានស្លាប់ និងឆ្លងថ្មីជិត ៧រយនាក់ | អ្នកជំងឺកូវីដ-១៩ ចំនួន ១១នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ ២.០៨៩នាក់។ ចំពោះករណីឆ្លងថ្មីវិញ មាន ៦៩៨នាក់នៅថ្ងៃដដែលនេះ ក្នុងនោះ ១៥១នាក់ ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី១៧ កញ្ញា កម្ពុជាមានអ្នកកើតជំងឺកូវីដ-១៩ ជាង ១សែននាក់ (១០២.៨៣៤) ក្នុងនោះអ្នកជាសះស្បើយមានជាង ៩ម៉ឺននាក់ (៩៦.២៧៥)។ ក្រសួងសុខាភិបាលប្រកាសថា គិតត្រឹមថ្ងៃទី១៦ កញ្ញា រដ្ឋាភិបាលចាក់វ៉ាក់សាំងជូនពលរដ្ឋបាន ៩លាន ៨សែននាក់ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំ ដល់ ១៧ឆ្នាំវិញ ក្រសួងប្រកាសថា ចាក់វ៉ាក់សាំងបានជាង ១លាន ៧សែននាក់ ក្នុងចំណោមអ្នកដែលត្រូវចាក់សរុបជិត ២លាននាក់។ រដ្ឋាភិបាលបានចាប់ផ្តើមយុទ្ធនាការចាក់វ៉ាក់សាំងជូនកុមារដែលមានអាយុពី ៦ឆ្នាំដល់ ១១ឆ្នាំ នៅថ្ងៃទី១៧ កញ្ញានេះ សម្រាប់រាជធានីភ្នំពេញ ខេត្តកណ្តាល ព្រះសីហនុ និងខេត្តកោះកុង ស្របពេលខេត្តទាំង២១ ផ្សេងទៀត ត្រូវចាប់ផ្តើមពីថ្ងៃទី១៨ កញ្ញា ស្អែកនេះតទៅ។ លោកនាយករដ្ឋមន្ត្រី ហ៊ុន សែន នៅក្នុងពិធីប្រកាសបើកយុទ្ធនាការ បានណែនាំដល់គណៈកម្មការចាក់វ៉ាក់សាំងឱ្យសិក្សាពីការចាក់វ៉ាក់សាំងដល់កុមារអាយុចាប់ពី ៣ឆ្នាំ ដល់ ៥ឆ្នាំ ដែលមានចំនួនប្រមាណ ៩សែននាក់បន្ថែមទៀត ពីព្រោះពួកគេត្រូវចូលរៀនថ្នាក់មត្តេយ្យ៕ | 2021-09-17T21:23:00+07:00 | rfa.org | https://www.rfa.org/khmer/news/health/cambodia-starts-vaccination-campaign-for-children-under-12-years-old-09172021102242.html |
4c650119-4dcc-47f5-808d-2f11cdd2a431 | រដ្ឋបាលខេត្តត្បូងឃ្មុំ នឹងបើកយុទ្ធនាការចាក់វ៉ាក់សាំងការពារជំងឺកូវីដ ជូនដល់កុមារចាប់ពីអាយុ ៦ឆ្នាំ ដល់អាយុក្រោម១២ឆ្នាំ ចាប់ពីថ្ងៃទី១៨ ខែកញ្ញា | រដ្ឋបាលខេត្តត្បូងឃ្មុំ បានចេញសេចក្តីជូនដំណឹងពីការចាក់វ៉ាក់សាំងការពារជំងឺកូវីដ ជូនដល់កុមារ ដែលមានអាយុ៦ឆ្នាំ ដល់អាយុក្រោម១២ឆ្នាំ នៅថ្ងៃទី១៨ ខែកញ្ញា ឆ្នាំ២០២១ស្អែកនេះ ក្នុងភូមិសាស្ត្រខេត្ត ដើម្បីបង្កើតភាពស៊ាំ ទប់ស្កាត់ការរីករាលដាលនៃជំងឺកូវីដ១៩។ នេះបើយោងតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាននៅថ្ងៃទី១៧ ខែកញ្ញា។ ពេលព្រឹក ចាប់ពីម៉ោង ០៨៖០០នាទី ដល់ម៉ោង ១១៖០០នាទីថ្ងៃត្រង់។ ពេលរសៀល ចាប់ពីម៉ោង ១៣៖០០នាទី ដល់ម៉ោង ១៦៖០០នាទីល្ងាច។ រដ្ឋបាលខេត្ត សង្ឃឹមយ៉ាងមុតមាំថា ប្រជាពលរដ្ឋដែលរស់នៅក្នុងខេត្តត្បូងឃ្មុំ និងចូលរួមជាមួយរាជរដ្ឋាភិបាលកម្ពុជា ក្នុងការទទួលយកការចាក់វាក់សាំងការពារជំងឺក្រេវីដ១៩ ដោយស្ម័គ្រចិត្ត និងឥតគិតថ្លៃ ដើម្បីកាត់ផ្តាច់ការឆ្លងរាលដាលនៃជំងឺកូវីដ១៩ នៅក្នុងសហគមន៍ និងត្រូវចូលរួមបង្កើនការអនុវត្តឱ្យបានខ្ជាប់ខ្ជួននូវវិធានការ «៣ការពារ និង៣កុំ»៕ | 2021-09-17T21:23:00+07:00 | freshnewsasia.com | https://m.freshnewsasia.com/index.php/en/localnews/213220-2021-09-17-07-23-58.html |
3d94b1d1-9bdb-435d-83ea-de3043b86c1a | រកឃើញអាជីវករលក់មាស នៅផ្សារវាលយន្ត ក្រុងស្វាយរៀង កើតជំងឺកូវីដបំប្លែងថ្មី Delta, អាជ្ញាធរអំពាវនាវអ្នកពាក់ព័ន្ធ ប្រញាប់ធ្វើតេស្តរកជំងឺកូវីដ | រដ្ឋបាលខេត្ដស្វាយរៀង និងក្រុមការងារស្រាវជ្រាវ នៅថ្ងៃទី១៧ ខែកញ្ញា ឆ្នាំ២០២១នេះ បានរកឃើញអាជីវករលក់មាសម្នាក់មានវិជ្ជមានជំងឺកូវីដ១៩ បំប្លែងថ្មី ប្រភេទ Delta ស្ថិតនៅភូមិវាលយន្ត សង្កាត់ស្វាយរៀង ក្រុងស្វាយរៀង ក្រុងស្វាយរៀង។ ក្រោយរកឃើញមានការឆ្លងមេរោគបំប្លែងថ្មីខាងលើនេះ រដ្ឋបាលខេត្ត អំពាវនាវដល់ប្រជាពលរដ្ឋដែលពាក់ព័ន្ធទាំងផ្ទាល់ និងប្រយោល សូមធ្វើចត្តាឡីស័ក តាមដានសុខភាព និងអនុវត្តតាមវិធានការណែនាំរបស់ក្រសួងសុខាភិបាល គឺវិធានការ «៣ការពារ និង៣កុំ» របស់សម្ដេចតេជោ ហ៊ុន សែន និងស្ម័គ្រចិត្តទៅយកវត្ថុវិភាគសំណាកនៅតាមទីតាំងយកសំណាកនៅជិតផ្ទះ ដើម្បីស្វែងរកមេរោគកូវីដ១៩។ បន្ថែមពីនេះ រដ្ឋបាលខេត្ត បានបញ្ជាក់ថា ប្រសិនបើមានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬសង្ស័យ សូមមេត្តាប្រញាប់ ទៅធ្វើតេស្តរកមេរោគកូវីដ១៩ ឬផ្ដល់ព័ត៌មានទៅអាជ្ញាធរមូលដ្ឋាន ឬទំនាក់ទំនងមកក្រុមការងារស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ ខេត្ត សូមទំណាក់ទំនងតាមរយៈលេខទូរស័ព្ទ៖ 088 783 6666 ឬ 097 503 4567 ដើម្បីមានវិធានការណ៍បន្ត។ រដ្ឋបាលខេត្ត បានបន្ថែមថា សម្រាប់អ្នកដែលគ្មានរោគសញ្ញា សូមដាក់ខ្លួនដាច់ដោយឡែក និងតាមដានសុខភាពរបស់ខ្លួនរយៈពេល ២១ថ្ងៃ ចាប់ពីថ្ងៃដែលអ្នកបានប៉ះពាល់ ឬទៅទីកន្លែងនោះ៕ | 2021-09-17T20:48:00+07:00 | freshnewsasia.com | https://m.freshnewsasia.com/index.php/en/localnews/213212-2021-09-17-06-48-05.html |
9041972d-727e-4b61-9783-3d543b991875 | សណ្ឋាគារក្រវ៉ាន់ ត្រូវបានជ្រើសរើសជាសណ្ឋាគារទី០១ នៅទីក្រុងភ្នំពេញ ក្នុងការធ្វើជាមណ្ឌលព្យាបាលអ្នកជំងឺកូវីដ១៩ កម្រិតស្រាល | ក្រសួងសុខាភិបាល បានអនុញ្ញាតអោយ សណ្ឋាគារក្រវ៉ាន់ ធ្វើជាមណ្ឌលព្យាបាលថែទាំអ្នកជំងឺកូវីដ១៩ កម្រិតស្រាល នៅក្នុងរាជធានីភ្នំពេញដំបូងគេ សម្រាប់ប្រជាជនកម្ពុជា និងជនបរទេស ដែលមានជីវភាពមធ្យមមិនចង់សម្រាកព្យាបាលនៅមន្ទីរពេទ្យ អោយមានជម្រើសក្នុងការស្នាក់នៅរបៀបឯកជន។ មណ្ឌលព្យាបាលថែទាំអ្នកជំងឺកូវីដ១៩ក្រវ៉ាន់ បានសហការណ៍ដៃគូជាមួយគ្លីនិកឯកជនទេពនិមិត្ត ក្នុងការបើកព្យាបាលអ្នកជំងឺកូវីដ១៩ ស្របតាមនីតិវិធីប្រតិបត្តិស្តង់ដាររបស់ក្រសួងសុខាភិបាល។ ក្រុមគ្រូពេទ្យ និងគិលានុបដ្ឋាយិកា របស់មណ្ឌលព្យាបាលនេះសុទ្ធតែជាបុគ្គលិកពេទ្យដែលមានក្រមសីលធម៌វិជ្ជាជីវៈ មានបទពិសោធន៍ក្នុងការព្យាបាលអ្នកជំងឺកូវីដ១៩ នឹងមានឱសថព្យាបាលជំងឺប្រកបដោយគុណភាពគួរជាទីទុកចិត្ត។ អ្នកជំងឺនឹងទទួលបានសេវាមើលថែទាំព្យាបាល យ៉ាងយកចិត្តទុកដាក់ពីសំណាក់ក្រុមការងារបច្ចេកទេសពេទ្យ និងការតាមដានជំងឺយ៉ាងហ្មត់ចត់ និងអាហារ០៣ពេលយ៉ាងឆ្ងាញ់ពិសារ។ គួរបញ្ជាក់ផងដែរថា សណ្ឋាគារក្រវ៉ាន់ គឺជាសណ្ឋាគារលំដាប់ថ្នាក់ផ្កាយ០៤ មានចំនួន៩៥ បន្ទប់គេង ស្អាតទំនើប បន្ទប់នីមួយៗមានបំពាក់សម្ភារៈប្រើប្រាស់ ប្រព័ន្ធសុវត្ថិភាពអគ្គីភ័យ ក្លឹបហាត់ប្រាណ និងមានអាងហែលទឹកនៅជាន់ទី១៥ អាចអោយអ្នកជម្ងឺ សម្រាកលំហែរអារម្មណ៍ និងហាត់ប្រាណបាន។ លោកអ្នកអាចសម្រាកព្យាបាលនៅមណ្ឌលព្យាបាលជំងឺកូវីដ១៩ កម្រិតស្រាល ក្រវ៉ាន់ ប្រៀបបានដូចជាសម្រាកលំហែរវិស្សមកាល នៅសណ្ឋាគារផ្កាយ០៤ និងអាចគយគន់ទេសភាពទីក្រុងភ្នំពេញដ៏ស្រស់ស្អាត។ ទំនាក់ទំនងសាកសួរព័ត៌មានបន្ថែម តាមរយៈលេខទូរស័ព្ទ៖ 070 228 558 | 087 424 333 និង E-mail: ឬ លោកអ្នកអញ្ជើញទៅកាន់អាសយដ្ឋានផ្ទាល់ អគារលេខ៥៨ ផ្លូវ២២៨ ភូមិ០៨ សង្កាត់ចតុមុខ ខណ្ឌដូនពេញ រាជធានីភ្នំពេញ៕ | 2021-09-17T20:01:00+07:00 | freshnewsasia.com | https://m.freshnewsasia.com/index.php/en/localnews/213202-2021-09-17-06-01-06.html |
9e5bb833-a1c9-4a95-8eb5-4aff3384a841 | ថៃ៖ មនុស្ស ១៤,៥៥៥នាក់ទៀតឆ្លងកូវីដ-១៩ និងអ្នកជំងឺ ១៧៧នាក់ស្លាប់ ក្នុងរបាយការណ៍ថ្ងៃសុក្រនេះ | ក្រសួងសុខាភិបាលថៃនៅថ្ងៃសុក្រ ទី១៧ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១៤,៥៥៥ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយ សារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១៣,៧៦៥ករណី ត្រូវបានរកឃើញនៅលើប្រជាជនថៃទូទៅ និង ៧៩០ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១៧៧នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១៣,៦៩១នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៤៤៨,៧៩២ករណី ក្នុងនោះមានអ្នកស្លាប់ ១៥,១២៤នាក់ និងអ្នកជាសះស្បើយឡើងវិញ ១,៣០៤,៤៦៦នាក់។ គិតត្រឹមថ្ងៃទី១៤ ខែកញ្ញា ឆ្នាំ២០២១ ថៃបានចាក់វ៉ាក់សាំងបង្ការ COVID-19 សរុប ៤១.៦លានដូស ក្នុងនោះប្រជាជន ១៣.៣លាននាក់ (១៩%នៃចំនួនប្រជាជនសរុប) បានទទួលការចាក់គ្រប់ដូស៕ | 2021-09-17T19:19:00+07:00 | freshnewsasia.com | https://m.freshnewsasia.com/index.php/en/internationalnews/213199-2021-09-17-05-19-27.html |
0d3ee2d2-a7ca-412d-94c0-7629e6296ba7 | រដ្ឋបាលខេត្តឧត្តរមានជ័យ នឹងបើកយុទ្ធនាការចាក់វ៉ាក់សាំងជំងឺកូវីដ ជូនដល់កុមារពីអាយុ ៦ឆ្នាំ ដល់អាយុ១២ឆ្នាំ នៅថ្ងៃទី១៨ ខែកញ្ញាស្អែក | រដ្ឋបាលខេត្តឧត្តរមានជ័យ បានចេញសេចក្តីជូនដំណឹង ពីការចាក់វ៉ាក់សាំងការពារជំងឺកូវីដ ជូនដល់កុមារ ដែលមានអាយុ០៦ឆ្នាំ ដល់អាយុក្រោម១២ឆ្នាំ ចាប់ពីថ្ងៃទី១៨ ខែកញ្ញា ឆ្នាំ២០២១ ស្អែកនេះ ក្នុងក្របខណ្ឌទូទាំងខេត្ត ដើម្បីបង្កើតភាពស៊ាំ ទប់ស្កាត់ការរីករាលដាលនៃជំងឺកូវីដ១៩។ នេះបើយោងតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី១៧ ខែកញ្ញា ឆ្នាំ២០២១នេះ។ រដ្ឋបាលខេត្តឧត្តរមានជ័យ បានបញ្ជាក់ថា យុទ្ធនាការចាក់វ៉ាក់សាំងការពារជំងឺកូវីដ១៩ ជូនកុមារអាយុចាប់ពី៦ ដល់អាយុ១២ឆ្នាំ ក្នុងក្របខណ្ឌទូទាំងខេត្តចាប់ពីថ្ងៃទី១៨ ខែកញ្ញា ឆ្នាំ២០២១តទៅ ដោយពេលព្រឹកចាប់ពីម៉ោង៨ ដល់ម៉ោង ១១ថ្ងៃត្រង់ និងពេលរសៀលចាប់ពីម៉ោង២ ដល់ម៉ោង៥ល្ងាច តាមទីតាំងដែលមាននៅក្នុងសេចក្តីជូនដំណឹង៕ | 2021-09-17T18:58:00+07:00 | freshnewsasia.com | https://m.freshnewsasia.com/index.php/en/localnews/213196-2021-09-17-04-58-16.html |
943cbf6e-9757-4bfa-97a9-1c91ed13c1cd | កូវីដ១៩៖ ឆ្លងថ្មី ៦៩៨នាក់ ជា៤៦៥នាក់ និងស្លាប់ ១១នាក់ | ក្នុងនោះ ករណីឆ្លងសហគមន៍ចំនួន ៥៤៧នាក់ និងអ្នកដំណើរពីបរទេសចំនួន ១៥១នាក់ ។ គិតត្រឹមព្រឹក ថ្ងៃទី១៧ ខែកញ្ញា ឆ្នាំ២០២១ កម្ពុជាមានអ្នកឆ្លងសរុបចំនួន ១០២ ៨៣៤នាក់ អ្នកជាសះស្បើយចំនួន ៩៦ ២៧៥នាក់ និងអ្នកស្លាប់ចំនួន ២ ០៨៩ នាក់ ៕ | 2021-09-17T18:42:00+07:00 | dap-news.com | https://dap-news.com/national/2021/09/17/185121/ |
e5837af7-0b12-4a25-a32a-64d157085682 | ប្រសាសន៍សំខាន់ៗរបស់សម្តេចតេជោ ហ៊ុន សែន ក្នុងឱកាសអញ្ជើញបើកយុទ្ធនាការ ចាក់វ៉ាក់សាំងបង្ការជំងឺកូវីដ១៩ ជូនកុមារអាយុ៦ឆ្នាំ ដល់១២ឆ្នាំ | សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅព្រឹកថ្ងៃទី១៧ ខែកញ្ញា ឆ្នាំ២០២១នេះ បានអញ្ជើញប្រកាសបើកយុទ្ធនាការថ្មីមួយទៀត គឺការចាក់វ៉ាក់សាំងបង្ការជំងឺកូវីដ១៩ ជូនដល់កុមារអាយុចាប់ពី ៦ឆ្នាំ ដល់ ១២ឆ្នាំ ដែលត្រូវបានគេចាត់ទុកជាយុទ្ធនាការប្រកបដោយការទទួលខុសត្រូវខ្ពស់ ក្នុងការការពារអាយុជីវិតកុមារពីជំងឺកាចសាហាវកូវីដ១៩។ ពិធីបើកយុទ្ធនាការចាក់វ៉ាក់សាំងបង្ការជំងឺកូវីដ១៩ ជូនកុមារអាយុ ៦ឆ្នាំ ដល់ ១២ឆ្នាំនេះ ធ្វើឡើងនៅវិមានសន្តិភាព។ * សម្តេចតេជោ ហ៊ុន សែន ថ្លែងថា ពេលនេះកម្ពុជាស្ថិតនៅក្នុងប្រទេសដែលបានចាក់វ៉ាក់សាំងច្រើនជាងគេ * សម្តេចតេជោ ហ៊ុន សែន ថ្លែងថា ភាពស៊ាំរបស់យើងក្នុងសហគមន៍បានត្រឹមតែ៧៥ភាគរយប៉ុណ្ណោះ បើសិនជាយើងចាក់ដល់ពលរដ្ឋត្រឹម១២ឆ្នាំឡើង * សម្តេចតេជោ ហ៊ុន សែន ថ្លែងថា ការចាក់វ៉ាក់សាំងឱ្យកុមារ គឺដើម្បីសិទ្ធិ៣ * សម្តេចតេជោ ហ៊ុន សែន ថ្លែងថា រយៈពេលមួយឆ្នាំមកនេះ ក្រុមគ្រូពេទ្យរបស់យើងពិតជាហត់នឿយណាស់ * សម្តេចតេជោ ហ៊ុន សែន ថ្លែងថា ស្ថានភាពកូវីដ១៩ នៅលើពិភពលោកមិនបានថមថយទេ ផ្ទុយទៅវិញរឹតតែខ្លាំងក្លាថែមទៀត ដែលហាក់ដូចជជារើឡើងវិញ * សម្តេចតេជោ ហ៊ុន សែន ថ្លែងថា ហេតុអ្វីរា ល់ថ្ងៃសៅរ និងអាទិត្យ ករណីឆ្លង និងស្លាប់ដោយកូវីដ១៩ នៅអាមេរិកធ្លាក់ចុះ? នោះក៏ដោយសារតែគ្រូពេទ្យឈប់សម្រាក មិនមានការកត់ត្រា * សម្តេចតេជោ ហ៊ុន សែន ថ្លែងថា នៅអាស៊ានមានភ័ព្វសំណាងដែល ករណីឆ្លងនៅឥណ្ឌូនេស៊ី បានធ្លាក់ចុះយ៉ាងគំហុក ប៉ុន្តែបែរជាកើនឡើងនៅវៀតណាម ថៃ និងសិង្ហបុរី * សម្តេចតេជោ ហ៊ុន សែន ថ្លែងថា សម្រាប់កម្ពុជា មានប្រជាជន១៦លាននាក់ គឺឆ្លង១០ម៉ឺន ដែលប្រហាក់ប្រហែលនឹង០.១ភាគរយ ប៉ុន្តែនៅម៉ាឌីវ ឆ្លង៨ម៉ឺននាក់ជាង ខណៈប្រជាជនមាន៥៥ម៉ឺននាក់ * សម្តេចតេជោ ហ៊ុន សែន គូសបញ្ជាក់ថា ពេលនេះប្រទេសចិនមានចំនួនអ្នកឆ្លងតិចជាងកម្ពុជា * សម្តេចតេជោ ហ៊ុន សែន ថ្លែងថា អាស៊ានបានដាក់ចេញនូវបញ្ហាប្រឈមជាច្រើន នៅព្រុយណេ មានមនុស្សឆ្លង និងមនុស្សស្លាប់ ខណៈដែលប្រទេសនេះមានប្រជាជន៤៤ម៉ឺននាក់ * សម្តេចតេជោ ហ៊ុន សែន ថ្លែងថា សម្រាប់កម្ពុជា យើងបានខិតខំប្រឹងប្រែង ហើយតាំងពីខែកក្កដាមក ព្រឹត្តិការណ៍២០កុម្ភៈ បានគំរាមកំហែងដល់យើងយ៉ាងខ្លាំង ជាពិសេសព្រឹត្តិការណ៍ Delta ដែលឆ្លងតាំងពីខែកក្កដាមក * សម្តេចតេជោ ហ៊ុន សែន ថ្លែងថា រហូតដល់ពេលនេះ មានពលករខ្មែរប្រមាណ៥.២ម៉ឺននាក់ បានចាក់វ៉ាក់សាំងនៅក្នុងប្រទេសថៃ * សម្តេចតេជោ ហ៊ុន សែន ថ្លែងថា រហូតដល់ពេលនេះ នៅតាមមណ្ឌលចត្តាឡីស័កតាមព្រំដែន គឺនៅមានត្រឹមតែជាង៧ពាន់នាក់ប៉ុណ្ណោះ * សម្តេចតេជោ ហ៊ុន សែន ថ្លែងបញ្ជាក់ម្តងទៀតថា សម្តេចមិនចាក់វ៉ាក់សាំងនៅកន្លែងនេះបន្តិចកន្លែងនោះបន្តិចទេ គឺត្រូវចាក់ស្រោចវ៉ាក់សាំង ទើបមានភាពស៊ាំសហគមន៍ ដែលមានន័យថា ស្រោចកន្លែងណាក៏ស្រោចឱ្យជោគ * សម្តេចតេជោ ហ៊ុន សែន បញ្ជាក់ថា សារព័ត៌មានអូស្រ្តាលី បានផ្សាយរាជធានីភ្នំពេញស្រោចដោយវ៉ាក់សាំង, ត្រង់ចំណុចនេះសម្តេចបានបញ្ជាក់ថា បើគ្មានការដឹកនាំបញ្ជាឱ្យចាក់ស្រោចវ៉ាក់សាំងទេ ទីក្រុងកម្ពុជាមិនអាចក្លាយជាទីក្រុងដែលមានវ៉ាក់សាំងទេ * សម្តេចតេជោ ហ៊ុន សែន ថ្លែងថា វិធានការ៣សំខាន់ៗ ដែលកម្ពុជាដាក់ចេញជាប្រចាំថ្ងៃ នោះគឺទី១៖ ការធ្វើចត្តាឡីស័ក និងការធ្វើតេស្តរហ័ស ទី២៖ ការចាក់វ៉ាក់សាំង និងទី៣៖ ការព្យាបាលដោយថ្នាំ និងវិធីថ្មីៗ * សម្តេចតេជោ ហ៊ុន សែន ថ្លែងថា កន្លងទៅភ្នំពេញ និងខេត្តកណ្តាល ជាតំបន់ដែលមានការឆ្លងខ្លាំង ឥឡូវនេះការឆ្លងធ្លាក់ចុះយ៉ាងខ្លាំង បើប្រៀបធៀបទៅនឹងខែមេសា និងឧសភា ខណៈស្ថានភាពមិនធ្ងន់ធ្ងរដូចមុន ហើយក៏អត្រាមរណភាពក៏មានចំនួនតិចបំផុត * សម្តេចតេជោ ហ៊ុន សែន ថ្លែងថា វ៉ាក់សាំងតែមួយមុខ គឺមិនគ្រប់គ្រាន់តែ គឺត្រូវអនុវត្តជាមួយវិធានការ៣កុំ៣ការពារ * សម្តេចតេជោ ហ៊ុន សែន ថ្លែងថា វិធានការអប់រំ វិធានការសុខាភិបាល វិធានការផ្លូវច្បាប់នានា ក្នុងការទប់ស្កាត់ការរីករាលជំងឺកូវីដ១៩ ត្រូវតែបន្តនៅកម្ពុជា * សម្តេចតេជោ ហ៊ុន សែន ថ្លែងថា ពេលនេះកម្ពុជាកំពុងមានវ៉ាក់សាំង ៤.២លានដូស នៅក្នុងស្តុកក្រសួងសុខាភិបាល ដោយមិនទាន់គិតដល់វ៉ាក់សាំងដែលនៅសល់ ក្នុងឃ្លាំងតាមបណ្តាខេត្តនោះទេ * សម្តេចតេជោ ហ៊ុន សែន ប្រកាសថា នៅថ្ងៃទី២៤ ខែកញ្ញា ខាងមុខនេះ នឹងមានវ៉ាក់សាំងថ្មីមកដល់៣លានដូស ហើយថ្ងៃទី២៦ ឬ២៧ ខែកញ្ញា នឹងមកដល់៣លានដូសទៀត ដែលជាការបញ្ជាទិញដោយកម្ពុជា * សម្តេចតេជោ ហ៊ុន សែន បញ្ជាក់ថា វ៉ាក់សាំង៣លានដូស ដែលនឹងមកដល់នៅថ្ងៃទី២៦ -២៧ ជាវ៉ាក់សាំងស៊ីណូវ៉ាក់ * សម្តេចតេជោ ហ៊ុន សែន ជឿជាក់ថា ជំនួយវ៉ាក់សាំងចិនចំនួន៣លានដូសថែមទៀត ដែលជាការសម្រេចផ្តល់ដោយរដ្ឋាភិបាលចិន នឹងមិនដល់កម្ពុជា មិនយូរនោះទេ * សម្តេចតេជោ ហ៊ុន សែណ បញ្ជាក់ថា នៅខែកញ្ញានេះកម្ពុជាអាចនឹងមានវ៉ាក់សាំងក្នុងស្តុករហូតដល់៩លានដូស * សម្តេចតេជោ ហ៊ុន សែន សង្ឃឹមថា អូស្រ្តាលីនឹងបន្តជួយកម្ពុជាថែមទៀត ក្នុងការផ្តល់វ៉ាក់សាំងបង្ការជំងឺកូវីដ១៩ * សម្តេចតេជោ ហ៊ុន សែន បង្ហើបថា កន្លងទៅគ្រូពេទ្យតេស្តឃើញថា អង្គទីគ័រនៅក្នុងខ្លួនសម្តេច និងសម្តេចកិត្តិព្រឹទ្ធបណ្ឌិត នៅមានកម្រិតតិច ក្រោយចាក់វ៉ាក់សាំង AstraZeneca ទើបសម្តេចសម្រេចចាក់ដូសទី៣ * សម្តេចតេជោ ហ៊ុន សែន ថ្លែងថា គ្រាន់តែត្រឹមថ្ងៃនេះ យើងចាក់ដូសទី៣ បានជាង៨០ម៉ឺននាក់បាត់ហើយ * សម្តេចតេជោ ហ៊ុន សែន ប្រកាសម្តងទៀតថា នៅកម្ពុជា ការចាក់ដូសទី២ បានចំនួនប៉ុន្មាន នឹងត្រូវចាក់ដូសទី៣ ប៉ុណ្ណឹងតែម្តង * សម្តេចតេជោ ហ៊ុន សែន ប្រកាសថា ពេលនេះវ៉ាក់សាំងជាង៤លានដូស កំពុងចេញដំណើរដើម្បីទៅចាក់វ៉ាក់សាំងដល់កុមារនៅទូទាំងប្រទេស * សម្តេចតេជោ ហ៊ុន សែន ថ្លែងថា កន្លងទៅកុមារបានរត់រកវ៉ាក់សាំង ប៉ុន្តែពេលនេះ វ៉ាក់សាំងរត់រកកុមារវិញម្តង * សម្តេចតេជោ ហ៊ុន សែន ថ្លែងថា ក្រសួងសុខាភិបាលត្រូវប្រយ័ត្នប្រយែងក្នុងការចាក់វ៉ាក់សាំង ព្រោះថាក្មេងៗខ្លាចម្ជុល * សម្តេចតេជោ ហ៊ុន សែន ថ្លែងថា ពេលនេះសម្តេចនៅសល់ចៅ៣នាក់ ដែលពេទ្យមិនទាន់អនុញ្ញាតឱ្យចាក់ ក្នុងនោះមានចៅស្រី២នាក់ ប្រុស១នាក់ ដែលត្រូវតាមដានសុខភាព * សម្តេចតេជោ ហ៊ុន សែន បញ្ជាក់ឡើងវិញថា ការចាក់វ៉ាក់សាំងដល់កុមារក៏ត្រូវធ្វើដោយផ្អែកលើគោលការណ៍ស្ម័គ្រចិត្តដែរ * សម្តេចតេជោ ហ៊ុន សែន ប្រាប់អ្នកដែលចង់ឱ្យសម្តេចលុបអនុក្រឹត្យកំណត់វ៉ាក់សាំងកូវីដ១៩ ជាវ៉ាក់សាំងកាតព្វកិច្ច ឱ្យទៅស្នើប្រធានាធិបតីបារាំង ឱ្យលុបច្បាប់ដាក់វ៉ាក់សាំងនេះ ជាវ៉ាក់សាំងកាតព្វកិច្ចដូចគ្នា * សម្តេចតេជោ ហ៊ុន សែន ថ្លែងថា នៅពេលខាងមុខ វ៉ាក់សាំងកូវីដ១៩ នឹងក្លាយជាវ៉ាក់សាំងកាតព្វកិច្ចសម្រាប់មនុស្ស * សម្តេចតេជោ ហ៊ុន សែន ថ្លែងថា កម្ពុជាកំពុងប្រុងលេងនូវអ្វីដែលហៅថា ទេសចរណ៍វ៉ាក់សាំង នៅពេលខាងមុខ * សម្តេចតេជោ ហ៊ុន សែន ថ្លែងថា មិនត្រូវចាត់ទុកថា ជាការរត់ប្រណាំងវ៉ាក់សាំង ប៉ុន្តែកម្ពុជាមានកាតព្វកិច្ចការពារអាយុជីវិតប្រជាជន និងស្តារសេដ្ឋកិច្ចសង្គមឡើងវិញ * សម្តេចតេជោ ហ៊ុន សែន ថ្លែងថា មិនមែនតែកម្ពុជាទេ ដែលបានចាក់វ៉ាក់សាំងបង្ការកូវីដ១៩សម្រាប់កុមារនោះ ប្រទេសផ្សេងទៀតក៏បានធ្វើហើយ ក្នុងនោះមានចិន កុយបា អារ៉ាបរួម ពេរូ អេក្វាទ័រ អាល្លឺម៉ង់ ... * សម្តេចតេជោ ហ៊ុន សែន ថ្លែងថា យើងត្រូវបោះជំហានទៅមុន ដើម្បីការពារកុមាររបស់យើង ឱ្យពួកគេបានថែទាំងសុខភាព ឱ្យពួកគេបានចូលសាលា នៅបឋមសិក្សា * សម្តេចតេជោ ហ៊ុន សែន ថ្លែងថា ចំនួនសាលារៀនដែលបានបើកសាលាឡើងវិញនៅទូទាំងប្រទេសកម្ពុជាពេលនេះមានចំនួន ២៦៤១សាលា ក្នុងនោះមានមតេយ្យ១៥៣ បឋម១៥០០ កម្រិតអនុវិទ្យាល័យ៧១៦ កម្រិតវិទ្យាល័យ២៧២ * សម្តេចតេជោ ហ៊ុន សែន ថ្លែងថា គោលការណ៍បើកសាលាឡើងវិញ រួមមានទី១៖ នៅតាមជនបទដែលមានហានិភ័យទាប ទី២៖ នៅតំបន់មានហានិភ័យមធ្យម ដែលផ្តល់លទ្ធភាពឱ្យថ្នាក់ទី៩ ដល់១២, ទី៣៖ នៅតំបន់ដែលមានហានិភ័យខ្ពស់ គឺត្រូវរៀនតាមអនឡាញ, ទី៤ ត្រូវបង្កើតគណៈកម្មការតាមដាន ទី៥៖ បន្តត្រួតពិនិត្យអ្នកជំងឺថ្មី កុំឱ្យឆ្លងចូលសាលារៀន * សម្តេចតេជោ ហ៊ុន សែន ថ្លែងថា ការបើកឡើងវិញក្រោយថមថយកូវីដ ត្រូវចាប់ផ្តើមពីដំបូងវិស័យអប់រំ បន្ទាប់មកគឺវិស័យសេវា ដែលវិស័យសេវាត្រូវធ្វើ២ជំហាន ដោយជំហានទី១ បើកទេសចរណ៍ក្នុងស្រុក ជំហានទី២៖ គឺទេសចរណ៍វ៉ាក់សាំង * សម្តេចតេជោ ហ៊ុន សែន ថ្លែងថា ពេលខាងមុខ អ្នកចាក់វ៉ាក់សាំងគ្រប់អាចមកកម្ពុជាបាន ប៉ុន្តែអាចធ្វើចត្តាឡីស័កនៅក្របខណ្ឌមូលដ្ឋានខេត្តនោះ៧ថ្ងៃ ដោយមិនឱ្យឆ្លងទៅខេត្តដទៃ * សម្តេចតេជោ ហ៊ុន សែន បង្ហើបថា ពេលនេះរោងចក្រដែលធ្លាប់ដេរម៉ាស់ បានប្តូរទៅដេរសំលៀកបំពាក់វិញ ដោយសារតែមានការបញ្ជាទិញច្រើន រឿងខ្វល់ EBA ឬមិន EBA ទេ * សម្តេចតេជោ ហ៊ុន សែន ណែនាំឱ្យគណៈកម្មការចាក់វ៉ាក់សាំង សិក្សាអំពីការចាក់វ៉ាក់សាំងដល់កុមារអាយុ៣ ទៅ៦ឆ្នាំ ដែលមានប្រមាណជាង ៩១ម៉ឺននាក់នៅកម្ពុជា ខណៈដែលពួកគេត្រូវចូលថ្នាក់មត្តេយ្យ * សម្តេចតេជោ ហ៊ុន សែន ថ្លែងថា យើងសុខចិត្តចំណាយរាប់រយលានដុល្លារដើម្បីរកវ៉ាក់សាំង ដើម្បីទាញចំណូលរាប់ពាន់ដុល្លារត្រឡប់មកវិញ * សម្តេចតេជោ ហ៊ុន សែន ថ្លែងថា កម្ពុជាមានការព្យាបាលជំងឺកូវីដ១៩ ផ្អែកតាមស្ថានភាព៣បែប ទី១.អ្នកជំងឺគប្បីដែលត្រូវព្យាបាលតាមមន្ទីរពេទ្យ ទី២. ការព្យាបាលតាមតំបន់មណ្ឌលដែលរៀបចំ និងទី៣. ការព្យាបាលនៅតាមផ្ទះ * សម្តេចតេជោ ហ៊ុន សែន ថ្លែងថា ពេលនេះ មេរោគ Delta ឬ Alphar នៅកម្ពុជាសឹងតែលែងដឹងស្ថានភាពទៅហើយ ដោយខុសគ្នាតែបន្តិចប៉ុណ្ណោះ នោះគឺការឆ្លងលឿន * សម្តេចតេជោ ហ៊ុន សែន ថ្លែងថា បើនរណាម្នាក់មិនមកទទួលសេវាចាក់វ៉ាក់សាំងមិនគិតថ្លៃរបស់រដ្ឋទេ អ្នកនោះប្រហែលជាហ៊ានចំណាយលុយ ក្នុងការទិញវ៉ាក់សាំងឯកជនដើម្បីចាក់ហើយ * សម្តេចតេជោ ហ៊ុន សែន ថ្លែងថា បើមិនចង់ទិញវ៉ាក់សាំងឯកជនដោយសារតែតម្លៃថ្លៃ គឺពលរដ្ឋគួរមកទទួលយកវ៉ាក់សាំងរបស់រដ្ឋ ដោយមិនគិតថ្លៃបាន * សម្តេចតេជោ ហ៊ុន សែន ថ្លែងថា បើរដ្ឋលូកដៃកំណត់ថ្លៃហើយ មិនមែនសេដ្ឋកិច្ចទីផ្សារសេរីទៀតទេ ប៉ុន្តែជាការអនុវត្តតាមសេដ្ឋកិច្ចផែនការ របស់របបកុម្មុយនីស្តហើយ * សម្តេចតេជោ ហ៊ុន សែន ប្រកាសថា កម្ពុជានឹងពិភាក្សាជាមួយចិន ដើម្បីឲ្យនិស្សិតរបស់កម្ពុជា ដែលបានចាកចេញពីប្រទេសចិន អំឡុងផ្ទុះកូវីដ១៩ ទៅសិក្សានៅប្រទេសចិនវិញ * សម្តេចតេជោ ហ៊ុន សែន បញ្ជាក់ថា បើសិនជាតម្រូវឱ្យមានការចាក់ដូសទី៤ នាពេលខាងមុខ រដ្ឋនៅតែអាចទទួលខុសត្រូវភាគច្រើន ដោយឡែកវិស័យឯកជនក៏អាចរួមចំណែកជួយចេញលុយ បើចាក់ដល់បុគ្គលិកខ្លួន តែសម្រាប់កសិករ កម្មករក្រីក្រ រដ្ឋនឹងចេញលុយជូន * សម្តេចតេជោ ហ៊ុន សែន ថ្លែងថា ទេសចរណ៍វ៉ាក់សាំងរបស់កម្ពុជា នឹងអាចចាប់ផ្តើមពីទេសចរណ៍មុនគេ * សម្តេចតេជោ ហ៊ុន សែន រិះគន់ លោកបណ្ឌិត មាស នី ដែលតែងរិះគន់រាល់កិច្ចសហប្រតិបត្តិការរវាងកម្ពុជាជាមួយចិន * សម្តេចតេជោ ហ៊ុន សែន បញ្ជាក់ប្រាប់បណ្ឌិត មាស នី ឱ្យដឹងថា បើសិនជាកម្ពុជាបិទចិននៅពេលនោះ គឺបិទច្រមុះខ្លួនឯង * សម្តេចតេជោ ហ៊ុន សែន ព្រមានបណ្ឌិត មាស នី កុំឱ្យព្រហើនពេក ចំពោះការធ្វើនយោបាយការបរទេសរបស់កម្ពុជា * សម្តេចតេជោ ហ៊ុន សែន បានថ្លែងថា សម្រាប់ បណ្ឌិត មាស នី គឺរាជរដ្ឋាភិបាលធ្វើល្អយ៉ាងណាក៏មិនត្រូវចិត្តដែរ * សម្តេចតេជោ ហ៊ុន សែន បានផ្តាំទៅបណ្ឌិតមួយរូបទៀត ដែលកំពុងរត់គេចខ្លួន ដោយសារតែបញ្ចេញមតិគាំទ្រដល់ចលនាផ្តួលរំលំរាជរដ្ឋាភិបាល * សម្តេចតេជោ ហ៊ុន សែន ចោទសួរទៅបណ្ឌិតមួយរូបទៀត ដោយហៅថា «បណ្ឌិតឆ្កួត» ដែលហាមនាយករដ្ឋមន្រ្តី មិនឱ្យនិយាយថា «បើខ្ញុំមិនពឹងចិនតើឱ្យខ្ញុំពឹងនរណា?» * សម្តេចតេជោ ហ៊ុន សែន បញ្ជាក់ថា បណ្ឌិតដែលបានហាមសម្តេចមិនឱ្យនិយាយគាំទ្រចិននេះ មានដីកាចាប់ខ្លួនហើយ * សម្តេចតេជោ ហ៊ុន សែន ថ្លែងថា៖ រឿងនិយាយថា មកចាប់ «ហ៊ុន សែន» មានអ្នកជាប់គុកមិនតិចទេ * សម្តេចតេជោ ហ៊ុន សែន បានបញ្ជាក់ថា សម្តេចមិនមែនចូលស្តាប់ចូល Zoom របស់ក្រុមប្រឆាំងលើកទី១នោះទេ គឺសម្តេចបានចូលស្តាប់ប្រហែល២០ដងហើយ ដោយមនុស្សរបស់សម្តេចបានថតឃ្លីបទុកជាង៥០ផងដែរ * សម្តេចតេជោ ហ៊ុន សែន ថ្លែងថា ការប្រជុំរបស់ពួកប្រឆាំង នៅកន្លែងណាក៏មានមនុស្សរបស់សម្តេចបញ្ជូន link និងកូដ មកឱ្យសម្តេចដែរ * សម្តេចតេជោ ហ៊ុន សែន ថ្លែងថា ការចូល Zoom នេះ មិនមែនជាការរំលោភសិទ្ធិឯកជននោះទេ ប៉ុន្តែពួកអ្នកឯកកំពុងតែពិភាក្សាអំពីការពង្រឹងកងកម្លាំង ដែលជាអំពើក្បត់ជាតិ * សម្តេចតេជោ ហ៊ុន សែន ថ្លែងថា ការចូលរបស់សម្តេចគឺមាន link និងលេខកូដត្រូវត្រឹម មិនមែនជាការ Hack នោះទេ * សម្តេចតេជោ ហ៊ុន សែន ចោទសួរទៅក្រុមប្រឆាំងថា តើចង់ឱ្យសម្តេចបញ្ចេញវីដេអូ ប្រជុំរបស់អ្នកឯងដែលនិយាយអំពីការរៀបចំកងកម្លាំង ឬយ៉ាងណា? * សម្តេចតេជោ ហ៊ុន សែន បានថ្លែងថា វត្តមានរបស់សម្តេច នៅក្នុងកិច្ចប្រជុំតាម Zoom របស់ក្រុមប្រឆាំងដែលដឹកនាំដោយ លោក ឡុង រី គឺជាការបង្ហាញប្រាប់ក្រុមនេះថា «សម្តេចនៅរស់ទេ» មិនមែនស្លាប់ដូចការបំភ្លៃរបស់ពួកគេទេ * សម្តេចតេជោ ហ៊ុន សែន ប្រាប់ឱ្យអ្នកនយោបាយម្នាក់ដែលសំដៅទៅលោក សម រង្ស៉ី ឱ្យស្បថ ចំពោះការដើរបំភ្លៃថា សម្តេចរៀបចំធ្វើច្បាប់ ដើម្បីលើកលែងទោសដល់ អតីតនាយករដ្ឋមន្រ្តី ប្រធានសភា និងប្រធានព្រឹទ្ធសភា ពេលឈប់កាន់តំណែង, សម្តេចតេជោ ហ៊ុន សែន ប្រកាសថា រឿងធ្វើច្បាប់នេះ គឺរដ្ឋាភិបាលអាចធ្វើបាន ប៉ុន្តែមិនចាំបាច់ទេ, សម្តេចតេជោ ហ៊ុន សែន ចោទសួរថា តើអ្នកឯងចង់សាកឫចំពោះការធ្វើច្បាប់ផ្តល់អភ័យឯកសិទ្ធិនេះ? * សម្តេចតេជោ ហ៊ុន សែន រំលឹកថា សន្លឹកឆ្នោតដែលគណបក្សប្រជាជនកម្ពុជា បាត់បង់នៅទីក្រុងមួយចំនួន កាលពីឆ្នាំ២០១៣ មិនមែនជាសន្លឹកឆ្នោត ស្រលាញ់អ្នកឯងទេ តែជាសន្លឹកឆ្នោតដែលខឹងសម្បារនឹងគណបក្សប្រជាជន * សម្តេចតេជោ ហ៊ុន សែន ថ្លែងថា បើសម្តេចចង់បានរឿងច្បាប់អភ័យឯកសិទ្ធិនេះ មិនមែនធ្វើត្រឹមច្បាប់ទេ គឺកែរដ្ឋធម្មនុញ្ញតែម្តង ព្រោះពេលនេះ គណបក្សប្រជាជនគ្រប់គ្រងអាសនៈទាំងអស់ * សម្តេចតេជោ ហ៊ុន សែន ត្រូវបានមនុស្សជាច្រើនចាត់ទុកថា មានសម្រែករាជសី សម្តីសារិកា * សម្តេចតេជោ ហ៊ុន សែន ប្រកាសថា សម្តេចមិនត្រូវការចរចាជាមួយក្រុមប្រឆាំងនោះទេ * សម្តេចតេជោ ហ៊ុន សែន ប្រកាសថា សម្តេចបានធ្វើរួចហើយ គ្មានកិច្ចព្រមព្រៀងទីក្រុងបារីស លើកទី២នោះទេ សូមកុំសង្ឃឹម * សម្តេចតេជោ ហ៊ុន សែន ថ្លែងបញ្ជាក់សារជាថ្មីថា កាន់តំណែងជានាយករដ្ឋមន្រ្តីមិនមានពេលកំណត់ នៅពេលនេះមិនមានការផ្ទេរអំណាចទេ * សម្តេចតេជោ ហ៊ុន សែន ថ្លែងបញ្ជាក់ថា ទោះបីអ្នកឯងប្រជុំនៅទីណាក៏ដោយ នៅក្រៅប្រទេស អឺរ៉ុប និងអឺរ៉ុប ក៏សម្តេចចូលស្តាប់រាល់លើក * សម្តេចតេជោ ហ៊ុន សែន ប្រាប់ក្រុមប្រឆាំងឱ្យអានអំពីយុទ្ធសាស្រ្តឌីហ្វីត (DIFID) * សម្តេចតេជោ ហ៊ុន សែន ប្រាប់ទៅគណបក្សបេះដូងជាតិ ដែលបង្កើតឡើងដោយក្រុមប្រឆាំងថា បើមិនកែលក្ខន្តិកៈស្របតាមច្បាប់ទេគឺអត់ឱ្យបើក * សម្តេចតេជោ ហ៊ុន សែន បានប្រកាសថា សម្តេចហ៊ានស្បថថា សម្តេចមិនបានមានគំនិតក្នុងការចង់ធ្វើច្បាប់អភ័យឯកសិទ្ធិទេ * សម្តេចតេជោ ហ៊ុន សែន ថ្លែងថារឿងវ៉ាក់សាំងជាមរតកដ៏មានតម្លៃរបស់ព្រះមហាក្សត្រ-សម្តេចម៉ែ និងរាជរដ្ឋាភិបាលកម្ពុជា ដែលដឹកនាំដោយគណបក្សប្រជាជនកម្ពុជា និងជាមរតករួមរបស់ប្រទេសជាតិរបស់យើង * សម្តេចតេជោ ហ៊ុន សែន បានថ្លែងបញ្ជាឲ្យក្រសួងអប់រំ បន្តសិក្សាអំពីការបើកសាលារៀនឡើងវិញ។ * សម្តេចតេជោ ហ៊ុន សែន បានបញ្ចប់ការថ្លែងនៅវេលាម៉ោង១១៖១០នាទីនាថ្ងៃទី១៧ ខែកញ្ញា ឆ្នាំ២០២១៕ | 2021-09-17T18:24:00+07:00 | freshnewsasia.com | https://m.freshnewsasia.com/index.php/en/localnews/213191-2021-09-17-04-24-33.html |
6e66d1cc-fc0c-486c-86fe-310edcb87a3d | BREAKING: សហរដ្ឋអាមេរិក៖ មនុស្សជាង ១៥០,០០០នាក់ឆ្លងកូវីដ-១៩ និងអ្នកជំងឺ ១,៨៧១នាក់ស្លាប់ នៅក្នុងពេល១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៥១,១៤២នាក់ទៀតបានឆ្លងជំងឺ COVID-19 ខណៈអ្នកជំងឺ ១,៨៧១នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី១៧ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤២,៦៣៤,០៥៤ករណី ក្នុងនោះមានអ្នកស្លាប់សរុបចំនួន ៦៨៨,៤៨៦នាក់ និងជាសះស្បើយឡើងសរុប ៣២.៣៤លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ នៅក្នុងសប្តាហ៍នេះដែរ សហរដ្ឋអាមេរិកបានរាយការណ៍ អំពីកំណើនយ៉ាងគំហុកនៃករណីឆ្លង COVID-19 និងអត្រាអ្នកចូលសម្រាកក្នុងមន្ទីរពេទ្យនានា ទូទាំងប្រទេសតែម្តង។ របាយការណ៍ដោយអាជ្ញាធរសុខាភិបាល កាលពីថ្ងៃចន្ទដើមសប្តាហ៍នេះបានឲ្យដឹងថា មណ្ឌលថែទាំសុខភាពនៅទូទាំងសហរដ្ឋអាមេរិក ភាគច្រើនបំផុតគឺពេញដោយអ្នកជំងឺចាប់ពី ៩០% រហូតដល់ ៩៥% ឯណោះ។ គួរបញ្ជាក់ថា គិតត្រឹមថ្ងៃទី១៥ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨២លានដូស ក្នុងនោះប្រជាជន ២១០.៣៦លាននាក់ (៦៤.១% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៧៩.៧លាននាក់ (៥៤.៧%) បានទទួលការចាក់គ្រប់ដូស៕ | 2021-09-17T18:18:00+07:00 | freshnewsasia.com | https://m.freshnewsasia.com/index.php/en/internationalnews/213189-2021-09-17-04-18-06.html |
bc7cf437-d50c-4fd3-974a-402afc3e89ee | សម្ដេចតេជោ៖ ការចាក់វ៉ាក់សាំងកូវីដ-១៩ ដូសទី៤ អាស្រ័យលើស្ថានភាព វិវត្តន៍របស់កូវីដ (Video) | ក្នុងពិធីធ្វើសន្និសីទសារព័ត៌មាន បើកយុទ្ធនាការ ចាក់ថ្នាំបង្ការជំងឺកូវីដ-១៩ សម្រាប់កុមារចាប់ពីអាយុ៦ឆ្នាំ ដល់ អាយុក្រោម១២ឆ្នាំ នាថ្ងៃទី១៧ ខែកញ្ញា ឆ្នាំ២០២១ សម្ដេចតេជោមានប្រសាសន៍ថា ប្រជាពលរដ្ឋចាក់វ៉ាក់សាំងកូវីដ-១៩ ដូសទី១ និងដូសទី២ ត្រូវបន្ដចាក់វ៉ាក់សាំងទី៣។ សម្ដេចតេជោ មានប្រសាសន៍ថា «តើចាក់វ៉ាក់សាំងដូសទី៤ ឬអត់? រឿងនេះវាអាស្រ័យ ទៅលើស្ថានភាពវិវត្តន៍ របស់កូវីដ-១៩ និងការផលិតវ៉ាក់សាំង និងប្រសិទ្ធភាពវ៉ាក់សាំង។ យើងត្រូវតាមដានលើបញ្ហានេះ នៅក្នុងការអនុវត្តជាក់ ស្ដែងរបស់ពិភពលោក ជាមួយប្រសិទ្ធភាពវ៉ាក់សាំងត្រូវចាក់បន្ដ គួបន្សំជាមួយការណែនាំពី អង្គការសុខភាពពិភពលោក ផងដែរ»។ សម្ដេចតេជោ បានដឹងថា មិត្តភត្តិបរទេសរបស់កម្ពុជាមួយចំនួន បានចាក់វ៉ាក់សាំងដូសទី៤ រួចសម្រេចទៅហើយ។ សម្ដេចថា រឿងនេះបើមានដូសទី៤ពិតមែន តម្រូវឲ្យកម្ពុជាចំណាយលុយទៀតហើយ ដូច្នេះ កម្ពុជាត្រូវតែធ្វើ ក្នុងការ ចាក់ដូសទី៤ ជូនប្រជាពលរដ្ឋរបស់ខ្លួន។ ប៉ុន្ដែបញ្ហាទាំងនេះ ត្រូវមានការសិក្សានាពេលខាងមុខនេះ ផងដែរ។ ឆ្លៀតឱកាសនោះដែរ សម្ដេចតេជោ ហ៊ុន សែន ក៏បានលើកឡើងថា រាជរដ្ឋាភិបាល នឹងរៀបចំផែនការទេសចរវ៉ាក់សាំង ដើម្បីទទួលភ្ញៀវបរទេស មកលេងកម្សាន្តនៅកម្ពុជា។ សម្ដេចថា ផែនការទេសចរវ៉ាក់សាំងនេះ គឺដើម្បីសម្រួលឲ្យភ្ញៀវទេសចបរទេស ដែលបានចាក់វ៉ាក់សាំងហើយ ធ្វើចត្តាឡីស័កតែ៧ថ្ងៃប៉ុណ្ណោះ ពោលគឺមិនឱ្យនៅដោយឡែក១៤ ឬ២១ថ្ងៃ ដូចមុនឡើយ។ សម្ដេចតេជោ បានបន្ដថា ភ្ញៀវទេសចរក្នុងស្រុក ក៏កំពុងដើរលេងកម្សាន្ត ច្រើននៅក្នុងបរិបទកូវីដ-១៩ នេះ ដែលជាផ្នែកមួយបង្ហាញថា ទេសចរណ៍ផ្ទៃក្នុងកំពុង រីកចម្រើនផងដែរ។ សម្ដេចតេជោ បានបញ្ជាក់ទៀតថា «ធ្វើចត្តាឡីស័ក៧ថ្ងៃ ប៉ុន្តែអ្នកឯងមានសិទ្ធិដើរ នៅក្នុងតំបន់ទេសចរណ៍នោះ ដោយមិនចាំបាច់ធ្វើចត្តាឡីស័ក ក្នុងសណ្ឋាគារដូចមុនឡើយ»។ សូមរំលឹកថា គិតត្រឹមថ្ងៃទី១៦ ខែកញ្ញា ឆ្នាំ២០២១ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេសចំនួន ១១,៥២៧,០៣៣នាក់ ៕ | 2021-09-17T17:20:00+07:00 | dap-news.com | https://dap-news.com/national/2021/09/17/185087/ |
ab814fdf-c666-42f0-8752-09d4c5cd49ca | វីវរហើយ ! អ្នកជំងឺកូវីដ៣នាក់នេះ លួចរត់ចេញពីមន្ទីរពេទ្យបង្អែកខេត្តរតនគិរី | ខេត្តរតនគិរី ៖ មន្ទីរសុខាភិបាលខេត្តរតនគិរី បានឲ្យដឹងថា មានអ្នកជំងឺកូវីដ-១៩ ចំនួន៣នាក់ រត់ចេញពីមណ្ឌលសម្រាកព្យាបាលនៅមន្ទីរពេទ្យបង្អែកខេត្តរតនគិរី។ បន្ទាប់ពីបានសម្រាកព្យាបាលនៅមន្ទីរពេទ្យបង្អែកខេត្តរតនគិរី កាលពីថ្ងៃទី១២ ខែកញ្ញា និងនៅថ្ងៃទី១៥ ខែកញ្ញា។ អ្នកកើតជំងឺកូវីដទាំង៣នាក់ ដែលលួចរត់ចេញពីមន្ទីរពេទ្យនោះ រួមមាន៖ ទី១-ឈ្មោះ ចែម សុវត្ថិ ភេទប្រុស អាយុ៣១ឆ្នាំ និងទី២-ឈ្មោះ ខុន សុវណ្ណ ភេទប្រុស អាយុ៣១ឆ្នាំ។ អ្នកទាំង២ រស់នៅភូមិក្រឡា ឃុំឯកភាព ស្រុកអូរជុំ ខេត្តរតនគិរី និងទី៣-ឈ្មោះ ឃិន ច័ន្ទថ្លា ភេទប្រុស អាយុ២១ឆ្នាំ រស់នៅភូមិ៧មករា សង្កាត់ឡាបានសៀក ក្រុងបានលុង។ ពេលនេះ កម្លាំងសមត្ថកិច្ចកំពុងដៃដុតជើងស្វែងរកចាប់ខ្លួនអ្នកជំងឺកូវីដទាំងនោះ ដើម្បីបញ្ជូនមកព្យបាលវិញ។ ជាមួយគ្នានេះដែរ មន្ទីរសុខាភិបាលនៃរដ្ឋបាលខេត្តរតនគិរី អំពាវនាវជាថ្មីម្តងទៀតដល់បងប្អូនប្រជាពលរដ្ឋ ដែលមានជំងឺកូវីដ១៩ ត្រូវចូលអនុវត្តតាមវិធានការការព្យាបាលរបស់ក្រសួងសុខាភិបាល ជៀសវាងរត់គេចដែលអាចនាំទុក្ខដល់សុខភាពខ្លួនឯង ដល់អ្នកដទៃ ដល់ក្រុមគ្រួសារ សហគមន៍ និងត្រូវមានទោសទណ្ឌជាប់ពន្ធនាគារថែមទៀតផង៕ | 2021-09-17T16:48:27+07:00 | kbnnews.com | https://kbn.news/archives/238238 |
5b614b2f-9a55-4963-9b34-7063a92b8dfe | សម្ដេចតេជោ ប្រកាសថា ពលរដ្ឋកុំទៅទិញប្រដាប់តេស្ដរកអង់ទីគ័រ ក្រោយចាក់វ៉ាក់សាំងកូវីដ-១៩ រួច | ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានប្រកាសកុំឲ្យប្រជាពលរដ្ឋទៅទិញប្រដាប់ធ្វើតេស្ដ រកអង់ទីគ័រ ក្រោយចាក់វ៉ាក់សាំងកូវីដ-១៩ រួចរាល់ ព្រោះ មនុស្សខ្លះដុះអង់ទីគ័រច្រើន មនុស្សខ្លះទៀត ដុះអង់ទីគ័រតិច។ ក្នុងសន្និសីទសារព័ត៌មាន បើកយុទ្ធនាការ ចាក់ថ្នាំបង្ការជំងឺកូវីដ-១៩ សម្រាប់កុមារចាប់ពីអាយុ៦ឆ្នាំ ដល់ អាយុក្រោម១២ឆ្នាំ នាថ្ងៃទី១៧ ខែកញ្ញា ឆ្នាំ២០២១ សម្ដេចតេជោបានថ្លែងថា ប្រជាពលរដ្ឋចាក់វ៉ាក់សាំងកូវីដ-១៩ ប្រសើរជាងមិនចាក់វ៉ាក់សាំង។ សម្ដេចតេជោ មានប្រសាសន៍ថា «កុំទៅទិញប្រដាប់ធ្វើតេស្ដរកអង់ទីគ័រ អាហ្នឹងវាមិនឃើញទេ ហើយខ្ញុំហើយ ពេទ្យបូមឈាមខ្ញុំ យកទៅមើល ទាំងខ្ញុំ ទាំងប្រពន្ធខ្ញុំ គឺថា អាអង់ទីគ័រវាតិចបំផុត បានពេទ្យសុំឲ្យខ្ញុំចាក់វ៉ាក់សាំងឲ្យរហ័ស អាស្រ្តាហ្សេនីកា ចឹងដោយមនុស្សទេ គឺមនុស្សខ្លះមានច្រើនទៅ មនុស្សខ្លះមានតិចទៅ ប៉ុន្ដែយើងចាក់វ៉ាក់សាំងប្រសើរជាង យើងមិនចាក់»។ សម្ដេចតេជោ ក៏បានអំពាវនាវដល់ប្រជាពលរដ្ឋគ្រប់រូបត្រូវបន្ដអនុវត្តវិធានការសុខាភិបាល ទោះបី ចាក់វ៉ាក់សាំងកូវីដ-១៩ ហើយក៏ដោយ។ សម្ដេចថា គោលការណ៍របស់រាជរដ្ឋាភិបាល ជាទូទៅ អ្នកចាក់វ៉ាក់សាំង ដូសទី១ ដូសទី២ ហើយ គឺត្រូវដូសទី៣។ នាឱកាសនោះ សម្ដេចតេជោ ហ៊ុន សែន បានបញ្ជាក់ថា រហូតដល់ថ្ងៃនេះសាលារៀនចំនួន២៦៤១ ហើយដែលបានបើកដំណើរការបង្រៀនឡើងវិញ នៅទូទាំងប្រទេស ដោយក្នុងនោះថ្នាក់មតេយ្យ ចំនួន៥៣ បឋមចំនួន១៥០០ អនុវិទ្យាល័យចំនួន៧១៦ និងវិទ្យាល័យចំនួន២៧២សាលា ៕ | 2021-09-17T16:37:00+07:00 | dap-news.com | https://dap-news.com/national/2021/09/17/185070/ |
01bff821-1a35-4099-b025-cba22d03f1cf | សម្តេចតេជោ ៖ សព្វថ្ងៃកម្ពុជា មានវ៉ាក់សាំងកូវីដ១៩ ចំនួន៩លានដូស នៅក្នុងដៃ | ភ្នំពេញ ៖ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នាព្រឹកថ្ងៃទី១៧ ខែកញ្ញា ឆ្នាំ២០២១ បានក្នុងឱកាសអញ្ជើញប្រកាសបើកយុទ្ធនាការចាក់វ៉ាក់សាំងបង្ការជំងឺកូវីដ-១៩ ជូនដល់កុមារអាយុចាប់ពី ៦ឆ្នាំ ដល់ ១២ឆ្នាំ នៅវិមានសន្តិភាព បានមានប្រសាសន៍ថាកម្ពុជាមានវ៉ាក់សាំងក្នុងដៃ៩លានដូសចាក់សម្រាប់ជូនប្រជាពលរដ្ឋ។ សម្តេចបន្តថា សម្តេចបានខិតខំធ្វើយ៉ាងណា មិនឲ្យកងទ័ពខ្វះអីធ្វើសង្គ្រាមទេ គឺដូចជាករណីវ៉ាក់សាំងចឹង បើមិនគ្រប់គ្រាន់ទេ ក៏សម្តេចមិនប្រកាសចាក់ឲ្យកុមារ និងពលរដ្ឋចាស់ៗផងដែរ ។ សម្តេចឲ្យដឹងដែរថា ចំពោះចាក់ដូសទីបាន៨៣ម៉ឺននាក់ហើយ មកដល់ថ្ងៃនេះ៕ | 2021-09-17T16:23:00+07:00 | dap-news.com | https://dap-news.com/national/2021/09/17/185039/ |
0b2f77aa-3e8c-42c2-8850-4f348c10450a | សម្ដេចតេជោ ៖ ពលករខ្មែរ នៅថៃ បានចាក់វ៉ាក់សាំងកូវីដ-១៩ ជាង៥ម៉ឺននាក់ | ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានថ្លែងថា បច្ចុប្បន្នមានពលរដ្ឋខ្មែរ រស់នៅប្រទេសថៃ បានចាក់វ៉ាក់សាំងបង្ការជំងឺកូវីដ-១៩ ចំនួន៥២០០០នាក់។ ក្នុងសន្និសីទសារព័ត៌មាន បើកយុទ្ធនាការ ចាក់ថ្នាំបង្ការជម្ងឺកូវីដ-១៩ សម្រាប់កុមារចាប់ពីអាយុ៦ឆ្នាំ ដល់ អាយុក្រោម១២ឆ្នាំ នៅវិមានសន្តិភាព នាថ្ងៃទី១៧ ខែកញ្ញា ឆ្នាំ២០២១ សម្ដេចតេជោ មានប្រសាសន៍ថា «មុននេះយើងព្រួយបារម្ភធំណាស់ គឺពលករមកពីថៃ ប៉ុន្ដែដោយមានកិច្ចសហការ និងប្រតិបត្តិការល្អ រវាងរដ្ឋបាលកម្ពុជា និងរដ្ឋបាលថៃ ធ្វើឲ្យការវិលត្រឡប់ដោយរបៀបរៀបរាយរបស់ពលករយើងនៅក្នុងប្រទេសថៃ បូកជាមួយនឹងវិធានការប្រកាន់យកប្រទេសថៃ ។ តាមព័ត៌មានខ្ញុំទទួលបាន គឺពលករយើងបានចាក់វ៉ាក់សាំង បានប្រមាណ៥២០០០នាក់ នៅក្នុងប្រទេសថៃ»។ សម្ដេចតេជោ បានបន្ដថា មកដល់ពេលនេះ មានពលករខ្មែរមកពីថៃ កំពុងធ្វើចត្តាឡីស័កតាមព្រំដែន នៅសល់តែ ជាង៧ពាន់នាក់ប៉ុណ្ណោះ។ សម្ដេចតេជោ ថា ភាគីច្រើនពលករមកពីថៃ ភាគច្រើនឆ្លងជំងឺកូវីដ-១៩ ប្រភេទ ដែលតា។ សម្ដេចតេជោបញ្ជាក់ថា «សល់ជាង៧ពាន់នាក់ទេ ពលករមកពីថៃកំពុងនៅក្នុងមណ្ឌលចត្តាឡីស័ក តាមព្រំដែន ការទប់ស្កាត់ការនាំចូល ការធ្វើចត្តាឡីស័ក និងការធ្វើតេស្តរហ័ស ជាការទប់ស្កាត់បានឆាប់រហ័ស»។ សម្ដេចតេជោ បានបន្ថែមថា កម្ពុជា បានខិតខំប្រឹងប្រែងយ៉ាងខ្លាំងក្នុងការទប់ស្កាតជំងឺកូវីដ-១៩ ដើម្បីដាក់ចេញនូវវិធានការយុទ្ធសាស្ដ្រទាំង៦របស់រាជរដ្ឋាភិបាល ជាពិសេសនោះ ធ្វើចត្តាឡីស័ក តេស្ដរហ័ស៕ | 2021-09-17T16:18:00+07:00 | dap-news.com | https://dap-news.com/national/2021/09/17/185026/ |
6c8a5bc5-5799-452b-984b-adac07b7d2db | សម្តេចតេជោ កំពុងថ្លែងសារពិសេស ក្នុងឱកាសបើកយុទ្ធនាការចាក់វ៉ាក់សាំងកូវីដ-១៩ឲ្យកុមារ៦-១២ឆ្នាំ | ភ្នំពេញ ៖ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានអញ្ជើញថ្លែងសារពិសេសក្នុងឱកាសបើកយុទ្ធនាការចាក់វ៉ាក់សាំងការពារជំងឺកូវីដ-១៩ ជូនកុមារអាយុពី៦ឆ្នាំ ដល់អាយុក្រោម១២ឆ្នាំ នៅថ្ងៃទី១៧ ខែកញ្ញា ឆ្នាំ២០២១ នាវិមានសន្តិភាព ។ ជាមួយនឹងការប្រកាសបើកយុទ្ធនាការចាក់វ៉ាក់សាំងជូនកុមារអាយុចន្លោះពី ៦ឆ្នាំ ទៅ១២ឆ្នាំនេះ ចៅៗរបស់សម្តេចតេជោ និងចៅៗរបស់ឥស្សរជនជាន់ខ្ពស់ រាជរដ្ឋាភិបាលកម្ពុជាមួយចំនួនទៀត នឹងត្រូវមកទទួលវ៉ាក់សាំងបើកយុទ្ធនាការនេះផងដែរ។ ការចាក់វ៉ាក់សាំងជូនដល់កុមារអាយុចន្លោះពី ៦ឆ្នាំ ទៅ ១២ឆ្នាំនេះ គឺដើម្បីបង្កើតភាពសាំក្នុងសង្គមឲ្យកាន់តែធំដែលអាចឈានទៅបើកលំហរសកម្មភាពក្នុងសង្គម ឱ្យកាន់តែទូលាយ បន្ថែមពីលើនេះគោលដៅសំខាន់ក្នុងការចាក់វ៉ាក់សាំងនេះ ដើម្បីឲ្យកុមារតូចៗអាចចូលរៀននៅសាលាឡើងវិញ។ សូមរំលឹកថា គិតត្រឹមថ្ងៃទី១៦ ខែកញ្ញា ឆ្នាំ២០២១ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេសចំនួន ១១,៥២៧,០៣៣នាក់៕ | 2021-09-17T16:13:00+07:00 | dap-news.com | https://dap-news.com/national/2021/09/17/185017/ |
de12fbeb-eb64-4500-94e6-51bfa950ce88 | សម្ពាធឈាមឡើងខ្ពស់អាច បណ្តាលឲ្យដាច់សរសៃឈាម | សម្ពាធឈាមឡើងខ្ពស់អាចសំដៅការដាច់សរសៃឈាមខួរក្បាលដោយឯកឯង ដែលបណ្តាលមកពីសម្ពាធឈាមឡើងខ្ពស់ភ្លាមៗគ្រប់គ្រងមិនបានល្អ ហើយដែលនាំឲ្យមានឈាមកកនៅក្នុងខួរក្បាល។ ១) ផលវិបាកនៃការដាច់សរសៃឈាមនេះធ្វើឲ្យ ៖ – អ្នកជំងឺមានពិការភាពដោយសារខ្វះឈាមទៅចិញ្ចឹមខួរក្បាលនៅជុំវិញតំបន់នោះ និងដោយការសង្កត់នៃដុំឈាម – អាចបង្កគ្រោះថ្នាក់ដល់ជីវិតភ្លាមៗ ឫពេលវេលាណាមួយ បើដុំឈាមមានទំហំធំវាអាចធ្វើឲ្យមានការកើនឡើងនៃសម្ពាធក្នុងក្បាល។ ២) រោគសញ្ញា៖ – ឈឺក្បាលខ្លាំង ភ្លាមៗ – មានសភាពខ្សោយនៃការកម្រើកសាច់ដុំ (ទន់មួយចំហៀងខ្លួន, ដៃ, ជើង ឬមុខ) – វង្វេងស្មារតី ឬសន្លប់ ៣) មូលហេតុ៖ យើងជួបប្រទះភាគច្រើន គឺបណ្តាលមកពីជំងឺលើសឈាម (៦០-៧០%) គួបផ្សំនឹងកត្តាមួយចំនួនទៀតដូចជា៖ – ជំងឺទឹកនោមផ្អែម – ការពិសាស្រា និងបារីច្រើន ៤) ការធ្វើរោគវិនិច្ឆ័យ៖ ដើម្បីបញ្ជាក់ឲ្យដឹងថា លោកអ្នកមានជំងឺដាច់សរសៃឈាមក្នុងខួរក្បាល ឬក៏អត់ លោកអ្នកតម្រូវឲ្យធ្វើ CT Scan ខួរក្បាល ហើយវាអាចបញ្ជាក់ពីទីតាំង និងទំហំនៃដុំឈាមកក ដើម្បីងាយស្រួលឲ្យគ្រូពេទ្យជ្រើសរើសវិធីសាស្ត្រព្យាបាល។ ៥) ការព្យាបាល៖ ក) ការព្យាបាលដោយការប្រើថ្នាំ (មិនវះកាត់)៖ – គ្រប់គ្រងសម្ពាធឈាមឲ្យបានត្រឹមត្រូវ និងតាមដានជាប់លាប់ជាប្រចាំ – ការប្រើប្រាស់ថ្នាំបន្ថយការឈឺចាប់ – ការសម្រាក និងដាក់ក្បាលខ្ពស់ ៣០ដឺក្រេ។ ខ) ការព្យាបាលដោយការវះកាត់៖ គោលបំណងនៃការវះកាត់យកឈាមចេញ គឺជាការបន្ថយសម្ពាធតឹងណែននៅក្នុងក្បាល ដើម្បីជួយជីវិតអ្នកជំងឺ។ យើងធ្វើការវះកាត់នៅពេលដែល៖ – ទំហំនៃដុំឈាមកក (លើសពី ៣៥ សង់ទីម៉ែត្រគីប) – អ្នកជំងឺស្ថិតក្នុងសភាពសន្លប់ (GCS ៨-១២) – ដុំឈាមនៅរាក់ប្រហែល ១សង់ទីម៉ែត្រ ពីឆ្អឹង បច្ចុប្បន្ននេះ មន្ទីរពេទ្យកាល់ម៉ែត ជាមួយនឹងក្រុមការងារចម្រុះគ្រូពេទ្យឯកទេស ផ្នែកវេជ្ជសាស្ត្រប្រសាទសាស្ត្រ និងឯកទេសវះកាត់ខួរក្បាលច្បាស់លាស់ ដែលទទួលបាននូវបទពិសោធន៍ និងការបណ្តុះបណ្តាលជំនាញនៅប្រទេសបារាំងជាច្រើនឆ្នាំ គួបផ្សំនឹងលទ្ធភាពនៃសម្ភារៈបរិក្ខារវះកាត់បច្ចេកវិទ្យាទំនើបៗ បាន និងកំពុងទទួលពិគ្រោះ និងព្យាបាលវះកាត់គ្រប់ករណី និងស្ថានភាពធ្ងន់ធ្ងរនៃជំងឺដាច់សរសៃឈាម ដើម្បីព្យាយាមសង្គ្រោះអាយុជីវិតអ្នកជំងឺយើងប្រកបដោយសុវត្ថិភាព និងប្រសិទ្ធភាពខ្ពស់៕ | 2021-09-17T16:05:00+07:00 | kampucheathmey.com | https://www.kampucheathmey.com/health/200594 |
151b90fa-5e8b-4e19-bdfa-ddae5d985330 | បះសក់ទៀតហើយ ! សូមប្រាប់ថា អ្នកជំងឺកូវីដ«ដែលតា» បានចូលហាងនេះ | រាជធានីភ្នំពេញ ៖ អនុគណៈកម្មការស្រាវជ្រាវជំងឺកូវីដ១៩ សូមអំពាវនាវដល់ប្រជាពលរដ្ឋដែលបានទៅ Marugame Udon & Bento ផ្លូវមុន្នីរ៉េត សង្កាត់ស្ទឹងមានជ័យ១ ខណ្ឌមានជ័យ រាជធានីភ្នំពេញ ត្រូវតាមដានសុខភាពរបស់ខ្លួនឲ្យមែនទែន ។ អនុគណៈកម្មការស្រាវជ្រាវជំងឺកូវីដ១៩ បញ្ជាក់ថា នៅថ្ងៃទី១១ ខែកញ្ញា ឆ្នាំ២០២១ មានអ្នកជំងឺកូវីដ១៩ បំប្លែងថ្មី Delta បានចូលទៅដឹកជញ្ជូនអាហារនៅហាងខាងលើ។ ដើម្បីសុវត្ថិភាព សូមយកចិត្តទុកដាក់ តាមដានសុខភាពរបស់ខ្លួន ចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងនេះ។ សូមបញ្ជាក់ថា នៅថ្ងៃទី១៧ ខែកញ្ញា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦៩៨នាក់។ អ្នកជំងឺចំនួន៤៦៥នាក់ជាសះស្បើយ និងអ្នកស្លាប់ថ្មីចំនួន១១នាក់។ បើគិតត្រឹមថ្ងៃទី១៧ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០២ ៨៣៤នាក់ ខណៈមានអ្នកជាសះស្បើយសរុបចំនួន ៩៦ ២៧៥នាក់ និងអ្នកស្លាប់សរុបចំនួន២ ០៨៩នាក់៕ | 2021-09-17T15:59:24+07:00 | kbnnews.com | https://kbn.news/archives/238216 |
d1efb538-089a-448e-9f48-96fd58c546c4 | ហេតុអ្វីចាំបាច់តេស្តឈាមទារក រកជំងឺមេតាបូលិកពីកំណើត! | ការធ្វើតេស្តឈាមតាមរយៈការជួសកែងជើង គឺជាវិធីសាស្ត្រដ៏សាមញ្ញមួយ ដើម្បីរកជំងឺមេតាបូលិកពីកំណើត ដែលជំងឺនេះធ្វើឲ្យទារករបស់អ្នកបាត់បង់ការលូតលាស់ផ្នែកប្រាជ្ញា ស្មារតី ខុសពីក្មេងដទៃដែលមិនមានជំងឺនេះ ឬអាចធ្វើឲ្យទារកស្លាប់បើយើងព្យាបាលមិនបានទាន់ពេលវេលា។ ១) ហេតុអ្វីការធ្វើតេស្តនេះ មានសារៈសំខាន់ចំពោះទារកទើបកើត? ការធ្វើតេស្តនេះ មានសារៈសំខាន់ ចំពោះទារកទើបនឹងកើត ព្រោះទារកដែលមានជំងឺនេះភាគច្រើនមានលក្ខណៈធម្មតា គ្រូពេទ្យឯកទេសកុមារនិងទារក មិនអាចពិនិត្យមើលឃើញពីរោគសញ្ញារបស់ទារកនោះ តាមរយៈការពិនិត្យសុខភាពធម្មតាទេ។ នៅពេលរោគសញ្ញាចាប់ផ្តើម ឬកុមារចាប់ផ្តើមឈឺ នោះការព្យាបាលពុំមានប្រសិទ្ធភាពទេ គឺមិនអាចកែប្រែការបាត់បង់ ការលូតលាស់ស្មារតី និងប្រាជ្ញារបស់កុមារឲ្យវិលមករកភាពដើមវិញឡើយ។ ២) ការធ្វើតេស្តនេះត្រូវធ្វើនៅពេលណា? ការធ្វើតេស្តនេះមានប្រសិទ្ធភាពល្អ គឺនៅចន្លោះទារកមានអាយុ ៤៨ម៉ោង ទៅ ៧២ម៉ោង ក្រោយកើត។ ៣) ការធ្វើតេស្តត្រូវធ្វើយ៉ាងដូចម្តេច? ការធ្វើតេស្តដោយប្រើវិធីសាស្ត្រដ៏សាមញ្ញមួយ គឺយកឈាមពីការជួសកែងជើងទារក ២ទៅ៣ដំណក់ ទៅផ្តិតលើក្រដាស។ ក្រដាសតេស្តត្រូវទុកដាក់ឲ្យបានល្អរយៈពេល ២៤ម៉ោង ឲ្យស្ងួតរួចយកទៅដាក់នៅមន្ទីរពិសោធន៍ដើម្បីធ្វើការពិនិត្យមើល។ ៤) តើពេលណាយើងអាចដឹងពីលទ្ធផលនៃការធ្វើតេស្តនេះ? លទ្ធផលអាចទទួលបានក្នុងរយៈពេលពី ៧ថ្ងៃ ទៅ១៥ថ្ងៃ។ – លទ្ធផលវិជ្ជមាន មានន័យថាទារកប្រឈមនឹងជំងឺមេតាបូលិកខ្ពស់ – លទ្ធផលអវិជ្ជមាន មិនន័យថាទារកមិនប្រឈមនឹងជំងឺមេតាបូលិកទេ ៥) អ្វីដែលគួរធ្វើបន្ទាប់ពីលទ្ធផលវិជ្ជមាន? បើលទ្ធផលតេស្តបង្ហាញថា វិជ្ជមាន យើងត្រូវធ្វើតេស្តម្តងទៀត ដើម្បីបញ្ជាក់ពីលទ្ធផលតេស្តជាលើកទី២ និងដើម្បីធ្វើការព្យាបាលឲ្យទាន់ពេលវេលា។ ការព្យាបាលជំងឺមេតាបូលិកមានរយៈពេលយូរ ហើយការតាមដានក៏ដូចគ្នាដែរ ដែលជាលទ្ធផលកូនរបស់លោកអ្នក មានប្រាជ្ញាស្មារតីឆ្លាតវៃដូចធម្មតា។ សូមយកចិត្តទុកដាក់ចំពោះបុត្រធីតាលោកអ្នក ជៀសវាងកើតជំងឺមេតាបូលិកនេះ និងហួសពេលវេលា៕ | 2021-09-17T15:37:00+07:00 | kampucheathmey.com | https://www.kampucheathmey.com/health/200561 |
2ef44ee4-217e-4f11-b552-432ca2329dd7 | កូវីដឆ្លងរាលដាលចូលផ្សារភូមិសាមគ្គី រកឃើញអ្នកឆ្លងចំនួន២នាក់ | រាជធានីភ្នំពេញ ៖ កាលពីថ្ងៃទី១៦ ខែកញ្ញា ឆ្នាំ២០២១ ក្រុមគ្រូពេទ្យសម្ដេចតេជោប្រឆាំងកូវីដ១៩ បានចុះយកសំណាកប្រជាពលរដ្ឋ និងអាជីវករនៅផ្សារភូមិសាមគ្គី សង្កាត់ឫស្សីកែវ ខណ្ឌឫស្សីកែវ រាជធានីភ្នំពេញ ដោយធ្វើតេស្តរហ័សលើកទី១ រកឃើញវិជ្ជមានកូវីដ ចំនួន ០២នាក់ ក្នុងចំណោមអ្នកដែលមកយកសំណាក ១៧១នាក់។ សមត្ថកិច្ច បញ្ជាក់ថា មូលហេតុដែលក្រុមគ្រូពេទ្យចុះយកសំណាកនេះ គឺដោយសារនៅថ្ងៃទី១៥ ខែកញ្ញា ឆ្នាំ២០២១ មានអ្នកវិជ្ជមានកូវីដ១៩ បំប្លែងថ្មី Delta ដែលស្នាក់នៅភូមិសាមគ្គី បានទៅទិញម្ហូបនៅទីតាំងខាងលើជាប្រចាំ មុនពេលមកតេស្តរកមើលមេរោគកូវីដ១៩។ សូមបញ្ជាក់ថា នៅថ្ងៃទី១៧ ខែកញ្ញា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦៩៨នាក់។ អ្នកជំងឺចំនួន៤៦៥នាក់ជាសះស្បើយ និងអ្នកស្លាប់ថ្មីចំនួន១១នាក់។ បើគិតត្រឹមថ្ងៃទី១៧ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០២ ៨៣៤នាក់ ខណៈមានអ្នកជាសះស្បើយសរុបចំនួន ៩៦ ២៧៥នាក់ និងអ្នកស្លាប់សរុបចំនួន២ ០៨៩នាក់៕ | 2021-09-17T14:44:05+07:00 | kbnnews.com | https://kbn.news/archives/238185 |
7ecafc3c-ca1e-43aa-928d-04afdf8e3566 | ព្រឹកថ្ងៃនេះសម្តេចតេជោ ហ៊ុន សែន អញ្ជើញបើកយុទ្ធនាការ ចាក់វ៉ាក់សាំងបង្ការជំងឺកូវីដ១៩ ជូនកុមារអាយុ៦ឆ្នាំ ដល់១២ឆ្នាំ | សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅព្រឹកថ្ងៃទី១៧ ខែកញ្ញា ឆ្នាំ២០២១នេះ អញ្ជើញប្រកាសបើកយុទ្ធនាការថ្មីមួយទៀត គឺការចាក់វ៉ាក់សាំងបង្ការជំងឺកូវីដ១៩ ជូនដល់កុមារអាយុចាប់ពី ៦ឆ្នាំ ដល់ ១២ឆ្នាំ ដែលត្រូវបានគេចាត់ទុកជាយុទ្ធនាការប្រកបដោយការទទួលខុសត្រូវខ្ពស់ ក្នុងការការពារអាយុជីវិតកុមារពីជំងឺកាចសាហាវកូវីដ១៩។ ពិធីបើកយុទ្ធនាការចាក់វ៉ាក់សាំងបង្ការជំងឺកូវីដ១៩ ជូនកុមារអាយុ ៦ឆ្នាំ ដល់ ១២ឆ្នាំនេះ ធ្វើឡើងនៅវិមានសន្តិភាព។ ជាមួយនឹងការប្រកាសបើកយុទ្ធនការចាក់វ៉ាក់សាំងជូនកុមារអាយុចន្លោះពី ៦ឆ្នាំ ទៅ១២ឆ្នាំនេះ ចៅៗរបស់សម្តេចតេជោ និងចៅៗរបស់ឥស្សរជនជាន់ខ្ពស់ រាជរដ្ឋាភិបាលកម្ពុជាមួយចំនួនទៀត នឹងត្រូវយកទៅចាក់វ៉ាក់សាំងបើកយុទ្ធនាការនេះផងដែរ។ សម្តេចតេជោ ហ៊ុន សែន តាមរយៈសារសំឡេងដែលត្រូវបានផ្សព្វផ្សាយកាលពីថ្ងៃទី១៥ ខែកញ្ញា បានគូសបញ្ជាក់ថា វ៉ាក់សាំងប្រើសម្រាប់ចាក់ជូនកុមារអាយុពី ៦ឆ្នាំ ទៅ១២ឆ្នាំនេះ គឺជាវ៉ាក់សាំងស៊ីណូវ៉ាក់ ដែលជាវ៉ាក់សាំងផលិតដោយក្រុមហ៊ុនចិន។ សម្តេចតេជោ បានគូសបញ្ជាក់ក្នុងសារសំឡេងនោះថា កុមារអាយុចន្លោះពី ៦ឆ្នាំ ទៅ ១២ឆ្នាំនេះមានចំនួនប្រមាណ ១លាន ៨០ម៉ឺននាក់។ បើតាមសម្តេចតេជោ ការចាក់វ៉ាក់សាំងជូនដល់កុមារអាយុចន្លោះពី ៦ឆ្នាំ ទៅ ១២ឆ្នាំនេះ គឺដើម្បីបង្កើតភាពសាំក្នុងសង្គមឱ្យកាន់តែធំ ដែលអាចឈានទៅបើកលំហរសកម្មភាពក្នុងសង្គម ឱ្យកាន់តែទូលាយ។ បន្ថែមពីលើនេះគោលដៅសំខាន់ក្នុងការចាក់វ៉ាក់សាំងនេះ ដើម្បីឱ្យកុមារតូចៗអាចចូលរៀននៅសាលាឡើងវិញ។ សម្តេចតេជោនាយករដ្ឋមន្ត្រី បានគូសបញ្ជាក់ក្នុងសារសំឡេងនោះយ៉ាងដូច្នេះ «ដើម្បីឱ្យកុមារត្រូវចូលរៀនបឋមសិក្សាអាចនឹងចូលរៀនបឋមសិក្សាបាន ដោយគ្មានការភ័យខ្លាចព្រោះពួកគេបានទទួលវ៉ាក់សាំង។ បើមិនដូច្នោះទេយើងនៅចន្លោះក្នុងរង្វង់ពី៦ ទៅ ១២ឆ្នាំ ដែលមុននេះយើងតម្រូវសម្រាប់អនុវិទ្យាសល័យ តែយើងធ្វើតាមជំហាន ហើយជំហានបន្តទៀតយើងក៏កំពុងគិតសម្រាប់ក្មេងនៅមត្តេយ្យក្នុងរង្វង់អាយុ៣ ទៅ ៦ឆ្នាំវិញ ដែលនោះចាត់ទុកជាជំហានបន្ទាប់មួយទៀត»។ បន្ថែមពីលើសារសំឡេងនេះ សម្តេចតេជោ ហ៊ុន សែន បានបញ្ជាក់បន្ថែមនៅលើទំព័រ Facebook ថា អនាគតរបស់ទាំងជីវិត ទាំងសុខភាព និងការសិក្សារបស់ពួកគេ គឺជាកិច្ចការសំខាន់ជាងគេដែលត្រូវធ្វើ ហើយការសម្រេចចាក់វ៉ាក់សាំងជូនកុមារ គឺសំដៅធានានូវសិទ្ធិរស់រានមានជីវិត សិទ្ធិទទួលបានការថែទាំសុខភាព និងសិទ្ធិទទួលបាន នូវការសិក្សារៀនសូត្ររបស់ពួកគេ។ល។ ទន្ទឹមនឹងការបើកយុទ្ធនាការផ្តល់វ៉ាក់សាំងជូនកុមារអាយុចន្លោះពី ៦ឆ្នាំ ទៅ ១២ឆ្នាំនេះ សម្តេចតេជោនាយករដ្ឋមន្ត្រី ក៏នឹងធ្វើសន្និសីទព័ត៌មានបង្ហាញពីស្ថានភាពសង្គម និងការងារប្រយុទ្ធប្រឆាំងនឹងសង្គ្រាមកូវីដ១៩នេះផងដែរ។ ការចាក់វ៉ាក់សាំងបង្ការជំងឺកូវីដ១៩ គឺមានសារៈសំខាន់ណាស់ក្នុងការជួយឱ្យប្រជាពលរដ្ឋមានអង្គបដិបក្ខរឹងមាំក្នុងការប្រយុទ្ធប្រឆាំងនឹងជំងឺកូវីដ១៩ កាត់បន្ថយអត្រាស្លាប់ដោយសារឥទ្ធិពលមេរោគ ហើយក៏ជួយកាត់បន្ថយការរីករាលដាលជំងឺផងដែរ។ រាជរដ្ឋាភិបាលកម្ពុជា ដែលដឹកនាំដោយសម្តេចតេជោ ហ៊ុន សែន បានយកចិត្តទុកដាក់ខ្ពស់លើការងារចាក់វ៉ាក់សាំងបង្ការជំងឺកូវីដ១៩នេះ។ រាជរដ្ឋាភិបាលកម្ពុជា បានបើកយុទ្ធនាការចាក់វ៉ាក់សាំងជូនប្រជាពលរដ្ឋចំនួនពីរលើករួចមកហើយ។ លើកទី១ ធ្វើឡើងនៅថ្ងៃទី១០ ខែកុម្ភៈ ចាក់ជូនប្រជាពលរដ្ឋអាយុចាប់ពី ១៨ឆ្នាំឡើងលើ។ គិតត្រឹមថ្ងៃទី១៥ ខែកញ្ញា ប្រជាពលរដ្ឋអាយុ១៨ឆ្នាំឡើងនេះ ចំនួន ៩.៧លាននាក់ បានចាក់វ៉ាក់សាំងបង្ការជំងឺកូវីដ១៩ ស្មើនឹង ៩៧.៨៨ភាគរយ។ ក្នុងនោះអ្នកចាក់ដូសទី២ មានចំនួនជាង ៨.៧លាននាក់។ យុទ្ធនាការលើកទី២ ធ្វើឡើងនៅថ្ងៃទី០១ ខែសីហា គឺការចាក់ជូនកុមារ និងយុវវ័យ ដែលមានអាយុចាប់ពី ១២ឆ្នាំ ដល់ក្រោម ១៨ឆ្នាំ ដែលមានចំនួនប្រមាណជា ២លាននាក់។ គិតត្រឹមថ្ងៃទី១៥ ខែកញ្ញា មានកុមារ និងយុវវ័យសរុបជាង ១១.៥លាននាក់ បានចាក់វ៉ាក់សាំង ស្មើនឹងប្រមាណ ៨៧.៣៨ភាគរយ។ ក្នុងនោះអ្នកចាក់ដូសទី២ បានចំនួនជាង ១លាន ១៦ម៉ឺននាក់។ ក្នុងបេសកកម្មការពារអាយុជីវិតប្រជាពលរដ្ឋពីការយាយីដោយមេរោគកូវីដ១៩នេះ រាជរដ្ឋាភិបាលកម្ពុជា បានឈានដល់ការចាក់វ៉ាក់សាំងបង្ការជំងឺកូវីដ១៩ ដូសទី៣ ឬដូសជំរុញជូនប្រជាពលរដ្ឋផងដែរ។ គិតត្រឹមថ្ងៃទី១៥ ខែកញ្ញា ជនជួរមុខ និងជនអាទិភាពសរុបជិត ៨០ម៉ឺននាក់ហើយ បានចាក់វ៉ាក់សាំងដូសទី៣។ រាជរដ្ឋាភិបាល គ្រោងនឹងបើកយុទ្ធនាការចាក់ដូសទី៣ ជូនប្រជាពលរដ្ឋទូទៅនៅអំលុងខែតុលា ខាងមុខនេះ។ ប្រទេសជាច្រើននៅលើពិភពលោកបានជួបស្ថានការអាក្រក់ ពីការវាយប្រហារជំងឺកូវីដ១៩ ហើយមិនអាចរកវ៉ាក់សាំងបង្ការចាក់ជូនប្រជាពលរដ្ឋខ្លួនបាននោះឡើយ។ ដោយឡែកប្រទេសកម្ពុជា បានក្លាយទៅជាប្រទេសដែលរកបានវ៉ាក់សាំងយ៉ាងច្រើន មកចាក់ស្រោចជូនប្រជាពលរដ្ឋ ក្រោមការជួយជ្រោមជ្រែងលើការផ្គត់ផ្គង់ វ៉ាក់សាំងពីប្រទេសចិន។ ក្នុងចំណោមវ៉ាក់សាំងប្រមាណ ៣០លានដូសដែលកម្ពុជារកបាននោះ មានរហូតដល់ទៅប្រមាណ ២៧លានដូស ជាវ៉ាក់សាំងមកពីប្រទេសចិន។ លទ្ធផលដែលកម្ពុជាសម្រេចបានលើការងារចាក់វ៉ាក់សាំងនេះ បានធ្វើឱ្យកម្ពុជាអាចគ្រប់គ្រងស្ថានភាពនៃការរីករាលដាលមេរោគកូវីដ១៩នៅក្នុងប្រទេស ជាពិសេសជួយកាត់បន្ថយនូវអត្រាទទួលមរណភាព របស់ប្រជាពលរដ្ឋពីឥទ្ធិពលជំងឺកូវីដ១៩។ លទ្ធផលដែលកម្ពុជាសម្រេចបានទាំងលើការចាក់វ៉ាក់សាំង និងការគ្រប់គ្រងជំងឺកូវីដ១៩ បាននាំឱ្យកិត្តិនាមរបស់កម្ពុជាសាយភាយទៅក្នុងតំបន់ និងលើពិភពលោក ហើយទទួលបានការកោតសរសើរពីអង្គការសុខភាពពិភពលោក ប្រទេសជាមិត្ត និងអង្គការដៃគូអភិវឌ្ឍអន្តរជាតិនានាផងដែរ។ មានកត្តាច្រើនដែលនាំកម្ពុជាសម្រេចលើផែនការចាក់វ៉ាក់សាំង។ ប៉ុន្តែសម្តេចតេជោ ហ៊ុន សែន នាយករដ្ឋមន្ត្រីកម្ពុជា ដែលជាអគ្គមេបញ្ជាការកំពូលក្នុងសមរភូមិសង្គ្រាម កូវីដ១៩នេះ នៅតែជាគន្លឹះដ៏សំខាន់ក្នុងការសម្រេចលើផែនការចាក់វ៉ាក់សាំង ព្រោះប្រមុខដឹកនាំប្រទេសរូបនេះ ជាអ្នកសម្រេចដាក់ចេញផែនការ និងយុទ្ធសាស្ត្រនានា។ បើមេដឹកនាំរូបនេះ សម្រេចចិត្តខុស ឬយឺតយ៉ាវ ច្បាស់ណាស់មិនអាចធ្វើឱ្យផែនការចាក់វ៉ាក់សាំងបានសម្រេចក្នុងលទ្ធផលដ៏ល្អប្រសើរបែបនេះឡើយ។ ការណ៍នេះ បាននាំឱ្យប្រជាពលរដ្ឋខ្មែរកោតស្ញប់ស្ញែង និងអរគុណយ៉ាងជ្រាលជ្រៅបំផុតចំពោះកិច្ចប្រឹងប្រែង និងការតម្កល់ខ្ពស់នៃតម្លៃជីវិតរបស់ប្រជាពលរដ្ឋ ពីសំណាក់សម្តេចតេជោប្រមុខរាជរដ្ឋាភិបាលកម្ពុជា៕ | 2021-09-17T13:49:00+07:00 | freshnewsasia.com | https://m.freshnewsasia.com/index.php/en/localnews/213175-2021-09-16-23-49-26.html |
1bfb9224-ec0f-41f1-9c6e-46edb84dce76 | ឡូយមែន! មិនភ័យព្រួយឆ្លងជំងឺកូវីដ១៩ ជាមួយម៉ាស៊ីនអេធីអឹមអេស៊ីលីដា ដែលមានក្រដាស់ប្រាក់បានបាញ់សំអាតដោយថ្នាំកំចាត់មេរោគ | ភ្នំពេញ៖ ការកាន់ក្រដាស់ប្រាក់សម្រាប់ទូទាត់ទំនិញ ដែលមានការលើកឡើងថាវាមានហានិភ័យក្នុងការចម្លងមេរោគផ្សេងៗ មិនត្រឹមតែមេរោគកូវីដ១៩នោះ ពេលនេះ ធនាគារអេស៊ីលីដា បានបង្ហាញពីការយកចិត្តទុកជាខ្លាំងចំពោះការប្រើប្រាស់ប្រាក់របស់អតិថិជន ដោយធនាគារបានបំពាកនូវម៉ាស៊ីន អេធីអឹម ដែលមាននៅទូទាំងប្រទេស ជិត ៨០០គ្រឿង ជាមួយនិងក្រដាស់ប្រាក់ថ្មី មិនភ័យព្រួយកាន់ក្រដាស់ប្រាក់ឆ្លងកូវីដ១៩ ក្រដាស់ប្រាក់ ដែលបានបាញ់សំអាតដោយថ្នាំកំចាត់មេរោគ ងាយស្រួលប្រើ ងាយស្រួលដក និងមានសុវត្ថិភាព។ បើតាមធនាគារអេស៊ីលីដា ការដកប្រាក់ពីម៉ាស៊ីនអេធីអឹម (មិនបាច់មានលុយច្រើន ក៏ដកបានដែរ អេធីអឹមអេស៊ីលីដា អាចដកប្រាក់ចាប់ពី មួយម៉ឺនរៀល ឬ២ម៉ឺនរៀលក៏បាន មិនអស់ថ្លៃសេវា។ លើសពីនេះ ក្រដាស់ប្រាក់ក៏ថ្មី មិនភ័យព្រួយ ឆ្លងជំងឺកូវីដ១៩ ព្រោះក្រដាស់ប្រាក់ បានបាញ់សំអាតដោយថ្នាំកំចាត់មេរោគ។ សូមជម្រាបថា ធនាគារអេស៊ីលីដា មានបណ្តាញអេធីអឹមធំជាងគេ (ចំនួន ៨៥៧ គ្រឿង) គ្របដណ្តប់ទូទាំង ប្រទេសកម្ពុជា។ ម៉ាស៊ីនអេធីអឹមអេស៊ីលីដា អនុញាតឱ្យលោកអ្នកធ្វើ ប្រតិបត្តិការ សេវាធនាគារបានគ្រប់ ពេលវេលា (២៤ ម៉ោង ក្នុងមួយថ្ងៃ និង៧ថ្ងៃ ក្នុងមួយសប្តាហ៍) មានលក្ខណៈងាយស្រួល និងសុវត្ថិភាពខ្ពស់ បំផុត តាមរយៈប័ណ្ណរបស់ធនាគារអេស៊ីលីដា និងប័ណ្ណរបស់ធនាគារផ្សេង ដូចជា៖ ប័ណ្ណអេធីអឹមអេស៊ីលីដា ប័ណ្ណអេធីអឹមអេស៊ីលីដាមាស ប័ណ្ណឥណទានប្រើប្រាស់ផ្ទាល់ខ្លួន ប័ណ្ណឥណពន្ធវីសាអេស៊ីលីដា ប័ណ្ណឥណទានវីសាអេស៊ីលីដា ប័ណ្ណឥណពន្ធ ម៉ាស្ទ័រកាត អេស៊ីលីដា ប័ណ្ណឥណទាន ម៉ាស្ទ័រកាត អេស៊ីលីដា ប័ណ្ណឥណពន្ធ ចេស៊ីប៊ី អេស៊ីលីដា ប័ណ្ណឥណពន្ធ យូភីអាយ អេស៊ីលីដា ប័ណ្ណរបស់ធនាគារផ្សេង៖ ប័ណ្ណសមាជិក CSS, VISA, Mastercard, Maestro, Cirrus, UnionPay International, JCB, Diners Club, Discover៕ | 2021-09-17T10:55:45+07:00 | cen.com.kh | https://cen.com.kh/archives/389999.html |
a1d51f00-9688-4ece-b781-793dc9dc021f | សម្តេចតេជោ ៖ យុទ្ធនាការចាក់វ៉ាក់សាំងបង្ការជំងឺកូវីដ-១៩ ជូនកុមារអាយុពី ៦ឆ្នាំ ដល់ ១២ឆ្នាំនេះ សំដៅលើការទទួលបានសិទ្ធ ៣យ៉ាង សម្រាប់កុមារ | រាជធានីភ្នំពេញ: នៅក្នុងឱកាសបើកយុទ្ធនាការចាក់វ៉ាក់សាំងបង្ការជំងឺកូវីដ-១៩ ជូនកុមារអាយុពី ៦ឆ្នាំ ដល់ ១២ឆ្នាំ នៅព្រឹកថ្ងៃទី ១៧ ខែកញ្ញា ឆ្នាំ២០២១ នាវិមានសន្តិភាព សម្ដេចអគ្គមហសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណា ចក្រកម្ពុជា បានមានប្រសាសន៍ថា ស្ថានភាពជំងឺកូវីដ គឺមិនមែនជាបញ្ហាធម្មតាសម្រាប់យើងនោះទេ និងសម្រាប់ពិភពលោកទាំងមូលផងដែរ។ សម្ដេចតេជោ បានបន្តថា” ប្រសិនបើយើងមិនបានគិតគូរពីបញ្ហានេះទេ ភាពស៊ាំក្នុងសហគមន៍ មិនទាន់គ្រប់គ្រាន់ ហើយអ្វីដែលយើងបាននឹងកំពុងធ្វើនៅថ្ងៃនេះសំដៅឆ្ពោះទៅរកការដោះស្រាយនៅសិទ្ធ ៣យ៉ាង សម្រាប់កុមាររបស់យើង គឺ សិទ្ធិរស់រានមានជីវិត, សិទ្ធិទទួលបានការថែទាំសុខភាព និងសិទ្ធិទទួលបានការអប់រំ ព្រោះពួកគេត្រូវទទួលបាននូវការ ចូលរៀនបឋមសិក្សា ក្នុងចន្លោះពីអាយុ៦ឆ្នាំឡើងទៅ ហើយប្រសិនបើយើងមិនអាចដោះស្រាយបានបញ្ហានេះទេ យើងបើកត្រឹមតែអនុវិទ្យាល័យ វាស្មើនឹងបំបាត់គ្រឹះនៃវិស័យអប់រំយើងតែម្ដង ដើម្បីឈានទៅដល់មធ្យមសិក្សា យើងត្រូវឆ្លង កាត់ បឋមសិក្សាសិន ដូច្នេះហើយបានជាយើងមានការចាំបាច់ដើម្បីធ្វើ។ ក្រៅពីសិទ្ធិទាំងបីនេះ នៅមាន ចំណែកទាក់ទិននឹងការខិតខំប្រឹងប្រែងរបស់យើង ដើម្បីប្រយុទ្ធប្រឆាំងជាមួយនឹងកូវីដ19 តាមរយៈយុទ្ធសាស្ត្រ វ៉ាក់សាំងរបស់យើង ដែលជម្រុញភាពស៊ាំរបស់យើងនៅក្នុងសហគមន៍ឲ្យកើនឡើងរហូតប្រមាណជាង ៨០ភាគរយទៅ ៨៥ភាគរយ ឬអាចលើសពីនេះ ព្រោះសព្វថ្ងៃនេះ ប្រសិនបើយើងចាក់ត្រឹមកម្រិតពីអាយុ ១២ឆ្នាំឡើង ភាពស៊ាំក្នុងសហគមន៍របស់ យើងមានប្រមាណជា ៧៥ភាគរយតែប៉ុណ្ណោះ កុំថាឡើយភាពស៊ាំក្នុងសហគមន៍ សូម្បីតែនៅក្នុងផ្ទះមួយ ក៏ភាពស៊ាំមិន គ្រប់គ្រាន់ទេ៕” | 2021-09-17T10:31:18+07:00 | kbnnews.com | https://kbn.news/archives/238139 |
feacc12a-9bf5-4c76-8e0f-b75d23c126cb | សមត្ថកិច្ចឃាត់ខ្លួន ពលរដ្ឋខ្មែរ៩នាក់ក្នុងនោះមានជនពិការ៤នាក់ បម្រុងលួចឆ្លងដែនចូលទឹកដីថៃ | បាត់ដំបង៖ សមត្ថកិច្ចការពារព្រំដែនគោកកម្ពុជា បានឃាត់ខ្លួនប្រជាពលរដ្ឋប្រុសស្រីចំនួន ៩នាក់ ដែលបម្រុងលួចឆ្លងដែនចូលប្រទេសថៃ ដោយខុសច្បាប់ ក្នុងគោលបំណងស្វែងរកការងារធ្វើ និងដើម្បីដើរសុំទាន តាមមេខ្យល់នាំផ្លូវខុសច្បាប់ ប៉ុន្តែត្រូវរាំងស្ទះដោយសារទឹកអូរព្រំដែនជន់ឡើងខ្លាំង។ ការឃាត់ខ្លួននេះបានធ្វើឡើងកាលពីវេលាទៀបភ្លឺថ្ងៃទី១៦ ខែកញ្ញា ឆ្នាំ២០២១នេះ ត្រង់ចំណុចព្រំដែនក្នុង ភូមិអូរល្វា ឃុំជ្រៃសីមា ស្រុកសំពៅលូន ខេត្តបាត់ដំបង។ សមត្ថកិច្ចនៅព្រំដែនបានឲ្យដឹងថា ប្រជាពលរដ្ឋខ្មែរ ដែលឃាត់ខ្លួនខាងលើសរុបចំនួន៩នាក់ ក្នុងនោះមានស្រីចំនួន៣នាក់ រួមទាំងជនពិការចំនួន ៤នាក់ផងដែរ។ សមត្ថកិច្ចនៅព្រំដែនបានឱ្យដឹងថា ប្រជាពលរដ្ឋទាំងអស់នេះ បម្រុងឆ្លងដែនចូលក្នុងទឹកដីប្រទេសថៃ ប៉ុន្តែមិនអាចឆ្លងអូរកើតដោយសារទឹកអូរព្រំដែនជន់ឡើងខ្លាំង ក៏ថយក្រោយមកវិញ ដើម្បីរង់ចាំឱ្យទឹកស្រក។ គាប់ជួនពេលនោះ ក៏បានជួបប្រទះជាមួយកម្លាំងសមត្ថកិច្ចកំពុងល្បាត ក៏សង្ស័យត្រូវកម្លាំងល្បាតព្រំដែន ហៅមកសាកសួរនាំ។ ចំពោះប្រជាពលរដ្ឋខាងលើនេះ ក្រោយការសាកសួរសមត្ថកិច្ចបាននាំខ្លួន និងអប់រំណែនាំដោយតម្រូវឱ្យ ធ្វើកិច្ចសន្យាបញ្ឈប់សកម្មភាពល្មើសច្បាប់នេះ ព្រមទាំងអនុញ្ញាតឱ្យវិលត្រឡប់ទៅ ស្រុកកំណើតរៀងៗខ្លួនវិញ ផងដែរ៕ | 2021-09-17T10:18:28+07:00 | kbnnews.com | https://kbn.news/archives/238136 |
b888f368-fe6e-4bf4-84eb-111d22352128 | សម្តេចតេជោ ហ៊ុន សែន អញ្ជើញបើកយុទ្ធនាការ ចាក់វ៉ាក់សាំងបង្ការជំងឺកូវីដ-១៩ ជូនកុមារអាយុ ៦ឆ្នាំ ដល់ ១២ឆ្នាំ | ភ្នំពេញ ៖ នៅព្រឹកថ្ងៃសុក្រទី១៧ ខែកញ្ញា ឆ្នាំ២០២១ នេះ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា អញ្ជើញប្រកាសបើកយុទ្ធនាការថ្មីមួយទៀត គឺការចាក់វ៉ាក់សាំងបង្ការជំងឺកូវីដ-១៩ ជូនដល់កុមារអាយុចាប់ពី ៦ឆ្នាំ ដល់ ១២ឆ្នាំ ដែលធ្វើឡើងនៅវិមានសន្តិភាព រាជធានីភ្នំពេញ។ ជាមួយនឹងការប្រកាសបើកយុទ្ធនការចាក់វ៉ាក់សាំង ជូនកុមារអាយុចន្លោះពី ៦ឆ្នាំ ទៅ១២ឆ្នាំនេះ ចៅៗរបស់សម្តេចតេជោ និងចៅៗរបស់ឥស្សរជនជាន់ខ្ពស់ រាជរដ្ឋាភិបាលកម្ពុជា មួយចំនួនទៀត នឹងត្រូវមកទទួលវ៉ាក់សាំង បើកយុទ្ធនាការនេះផងដែរ។ ការចាក់វ៉ាក់សាំងជូន ដល់កុមារអាយុចន្លោះពី ៦ឆ្នាំ ទៅ ១២ឆ្នាំនេះ គឺដើម្បីបង្កើតភាពសាំ ក្នុងសង្គមឱ្យកាន់តែធំដែល អាចឈានទៅបើកលំហរសកម្មភាព ក្នុងសង្គម ឱ្យកាន់តែទូលាយ បន្ថែមពីលើនេះគោលដៅសំខាន់ ក្នុងការចាក់វ៉ាក់សាំងនេះ ដើម្បីឱ្យកុមារតូចៗ អាចចូលរៀននៅសាលាឡើងវិញ៕ រក្សាសិទ្ធិដោយ៖បញ្ញាស័ក្តិ | 2021-09-17T07:20:53+07:00 | cen.com.kh | https://cen.com.kh/archives/389834.html |
334627f3-318b-4c1e-ae52-4d26c72e2091 | ប្រទេសបារាំងព្យួរការងារបុគ្គលិកពេទ្យចំនួន៣ពាន់នាក់ | ប្រទេសបារាំងបានព្យួរការងារបុគ្គលិកពេទ្យចំនួនប្រមាណ៣ពាន់នាក់ដែលមិនបានចាក់វាក់សាំងជំងឺកូវីដ១៩តាមការកំណត់ដោយរដ្ឋាភិបាលត្រឹមថ្ងៃទី១៥ ខែកញ្ញា។ រដ្ឋមន្ត្រីក្រសួងសុខាភិបាលបារាំងអ្នកស្រី Olivier Veran បាននិយាយកាលពីថ្ងៃព្រហស្បតិ៍ថា បុគ្គលិករាប់សិបនាក់នៃបុគ្គលិកសុខាភិបាលទាំងអស់ចំនួន២លាន៧សែននាក់បានជ្រើសរើសចាកចេញពីការងារជាជាងចាក់វ៉ាក់សាំងវីរុសកូរ៉ូណា។ បុគ្គលិកសុខាភិបាលរាប់ម៉ឺននាក់មិនបានចាក់វ៉ាក់សាំងនៅខែកក្កដា នៅពេលលោកប្រធានាធិបតី Emmanuael Macron បានប្រកាសពេលកំណត់ថ្ងៃទី១៥ ខែកញ្ញាឲ្យចាក់វ៉ាក់សាំងយ៉ាងតិចណាស់១ដូស។ អ្នកស្រី Veran បាននិយាយថា បុគ្គលិកភាគច្រើន ដែលត្រូវព្យួរពីការងារ បានធ្វើការនៅក្នុងសេវាកម្មគាំទ្រ ហើយមានវេជ្ជបណ្ឌិត និងគិលានុបដ្ឋាកបន្តិចបន្តួចប៉ុណ្ណោះក្នុងចំណោមនោះ។ សាកលវិទ្យាល័យ Johns Hopkins បានប្រាប់នៅព្រឹកថ្ងៃសុក្រថា ប្រទេសបារាំងបានរាយការណ៍ការឆ្លងជំងឺកូវីដ១៩ចំនួនជាង៧លានករណី និងមានមនុស្សស្លាប់ជាង១១៦.០០០នាក់។ នៅរដ្ឋ Idaho សហរដ្ឋអាមេរិក មន្ទីរពេទ្យចាប់ផ្តើមកម្រិតការថែទាំអ្នកជំងឺ «ព្រោះកំណើនអ្នកជំងឺកូវីដ១៩យ៉ាងខ្លាំងដែលត្រូវសម្រាកក្នុងមន្ទីរពេទ្យនៅក្នុងតំបន់ទាំងអស់ទូទាំងរដ្ឋនេះ បានធ្វើឲ្យអស់ធនធាន។ នេះបើតាមសេចក្តីថ្លែងការណ៍របស់មន្ទីរសុខាភិបាល និងសុខុមាលភាពរដ្ឋ Idaho កាលពីថ្ងៃព្រហស្បតិ៍។ មូលនិធិរូបិយវត្ថុអន្តរជាតិ ធនាគារពិភពលោក អង្គការសុខភាពពិភពលោក និងអង្គការពាណិជ្ជកម្មពិភពលោក បានជួបជាមួយក្រុមហ៊ុនផលិតវ៉ាក់សាំងជំងឺកូវីដ១៩សំខាន់ៗដើម្បីរិះរកយុទ្ធសាស្ត្របង្កើនការចាក់វ៉ាក់សាំងក្នុងប្រទេសដែលមានប្រាក់ចំណូលទាប និងមធ្យម។ គោលដៅរបស់សម្ព័ន្ធនេះគឺដើម្បីចាក់វ៉ាក់សាំងយ៉ាងហោចណាស់ឱ្យបាន៤០% នៃប្រជាជននៅគ្រប់ប្រទេសទាំងអស់ត្រឹមចុងឆ្នាំនេះ និងយ៉ាងហោចណាស់៦០%នៅពាក់កណ្តាលឆ្នាំ២០២២៕ | 2021-09-17T07:00:00+07:00 | khmer.voanews.com | https://khmer.voanews.com/a/france-suspends-3000-health-care-workers/6232648.html |
b7c1bf47-9575-40cf-9024-5953c1750443 | រដ្ឋបាលខណ្ឌកំបូល ចេញសេចក្តីជូនដំណឹងពីការចាក់វ៉ាក់សាំងបង្ការជំងឺកូវីដ១៩ ជូនកុមារអាយុចាប់ពី៦ឆ្នាំ ដល់ក្រោម១២ឆ្នាំ | រដ្ឋបាលខណ្ឌកំបូល នៅថ្ងៃទី១៦ ខែកញ្ញា ឆ្នាំ២០២១នេះ បានចេញសេចក្តីជូនដំណឹងពីការចាក់វ៉ាក់សាំងបង្ការជំងឺកូវីដ១៩ ប្រគេនដល់ព្រះសង្ឃ និងកុមារ ដែលមានព្រះជន្ម/អាយុចាប់ពី៦ ដល់ក្រោម១២វស្សា/ឆ្នាំ នៅទូទាំងមូលដ្ឋានខណ្ឌ។ បើតាមសេចក្តីជូនដំណឹង បានឱ្យដឹឺងថា រដ្ឋបាលខណ្ឌកំបូល បានសហការជាមួយការិយាល័យសុខាភិបាលប្រតិបត្តិពោធិ៍សែនជ័យ ដោយរៀបចំការចាក់វ៉ាក់សាំងបង្ការជំងឺកូវីដ១៩ ដល់សាមណេរព្រះសង្ឃកុមារ អាយុ៦វស្សា/ឆ្នាំ ដល់ក្រោមអាយុ ១២វស្សា/ឆ្នាំ ដោយស្ម័គ្រចិត្តដោយមិនគិតថ្លៃ។ កម្មវិធីនេះចាក់វ៉ាក់សាំងមានដូចខាងក្រោម៖ ចាក់ដូសទី១ ចាប់ពីថ្ងៃទី១៧ ខែកញ្ញា ឆ្នាំ២០២១ ដល់ថ្ងៃទី៣ ខែតុលា ឆ្នាំ២០២១ និងចាក់ដូសទី២ ចាប់ពីថ្ងៃទី៨ ខែតុលា ឆ្នាំ២០២១ ដល់ថ្ងៃទី២៤ ខែតុលា ឆ្នាំ២០២១។ ទីតាំងចាក់វ៉ាក់សាំងមានចំនួន៥កន្លែងរួមមាន៖ វត្តកំបូល, មណ្ឌលសុខភាពស្នោរ, មណ្ឌលសុខភាពឪឡោក, មណ្ឌលសុខភាពបឹងធំ និងមណ្ឌលសុខភាពប្រទះឡាង។ ដូចនេះ សូមមេត្តាបិតាអាណាព្យាបាលសូមអញ្ជើញនាំកុមាររស់នៅក្នុងបន្ទុកទៅចាក់វ៉ាក់សាំងបង្ការជំងឺកូវីដ១៩ ដោយភ្ជាប់មកជាមួយនូវសំបុត្រកំណើត ឬសំបុត្របញ្ជាក់កំណើតឬសង្ឃដីកាលិខិតបញ្ជាក់លំនៅចេញដោយរដ្ឋបាលសង្កាត់តាមកាលបរិច្ឆេទខាងលើនៅពេលព្រឹកចាប់ពីម៉ោង ៧៖០០នាទីដល់ម៉ោង១១៖០០នាទី និងពេលរសៀលចាប់ពីម៉ោង ១៖៣០នាទី ដល់ម៉ោង៤៖៣០នាទី៕ | 2021-09-17T04:25:00+07:00 | freshnewsasia.com | https://m.freshnewsasia.com/index.php/en/localnews/213165-2021-09-16-14-25-11.html |
a869b862-4286-4d21-82c8-05ecb9fd2b20 | អ្នកជំងឺកូវីដ១១នាក់ទៀតបានស្លាប់ និងឆ្លងថ្មីជិត ៧រយនាក់ | អ្នកជំងឺកូវីដ-១៩ ចំនួន ១១នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ ២ពាន់ ចិតសិបប្រាំបីនាក់ហើយ(២.០៧៨)។ ចំពោះករណីឆ្លងថ្មីវិញ មានជិត ៧រយនាក់(៦៩៣) នៅថ្ងៃដដែលនេះ ក្នុងនោះជាង ១រយនាក់ (១១២) ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី១៦ ខែកញ្ញា កម្ពុជាមានអ្នកកើតជំងឺកូវីដ-១៩ ជាង១សែននាក់(១០២.១៣៦) ក្នុងនោះអ្នកជាសះស្បើយមានជាង៩ម៉ឺននាក់ (៩៥.៨១០)។ ក្រសួងសុខាភិបាលប្រកាសថា គិតត្រឹមថ្ងៃទី១៥ ខែកញ្ញា រដ្ឋាភិបាលចាក់វ៉ាក់សាំងជូនពលរដ្ឋបានជិត ៩លាន ៨សែននាក់ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំ ដល់ ១៧ឆ្នាំវិញ ក្រសួងបញ្ជាក់ថា ចាក់វ៉ាក់សាំងបានជាង ១លាន ៧សែននាក់ ក្នុងចំណោមអ្នកដែលត្រូវចាក់សរុបជិត ២លាននាក់។ ជាមួយគ្នានេះ ក្រសួងសុខាភិបាលប្រកាសថា យុទ្ធនាការចាក់វ៉ាក់សាំងជូនកុមារដែលមានអាយុពី ៦ឆ្នាំដល់ ១១ឆ្នាំ នឹងត្រូវចាប់ផ្តើមនៅថ្ងៃទី១៧ ខែកញ្ញា សម្រាប់រាជធានីភ្នំពេញ ខេត្តកណ្តាល ព្រះសីហនុ និងខេត្តកោះកុង ស្របពេលខេត្តទាំង ២១ផ្សេងទៀត ត្រូវចាប់ផ្តើមពីថ្ងៃទី១៨ ខែកញ្ញាតទៅ។ ទោះជាកម្ពុជាចាក់វ៉ាក់សាំងជូនពលរដ្ឋបានច្រើន និងដាក់ផែនការចាក់ជូនកុមារបន្តទៀតក្តី ក៏ចំនួនអ្នកឆ្លងជំងឺកូវីដ-១៩ នៅមានកម្រិតខ្ពស់នៅឡើយ។ តួលេខអ្នកឆ្លងថ្មីដែលក្រសួងសុខាភិបាលបានប្រកាសជារៀងរាល់ថ្ងៃ គឺជាង ៦រយនាក់ ខណៈអ្នកស្លាប់វិញមានចន្លោះពី ១០ នាក់ទៅ ២០ នាក់ក្នុងមួយថ្ងៃ៕ | 2021-09-17T03:46:00+07:00 | rfa.org | https://www.rfa.org/khmer/news/health/11-died-693-tested-positive-for-covid-19-09162021164544.html |
54ab4cfa-3337-4be0-914f-6501ed3a48de | រដ្ឋបាលខេត្តព្រៃវែង នឹងបើកយុទ្ធនាការចាក់វ៉ាក់សាំងការពារជំងឺកូវីដ ជូនដល់កុមារ ដែលមានអាយុ៦ឆ្នាំ ដល់អាយុក្រោម១២ឆ្នាំ នៅថ្ងៃទី១៨ ខែកញ្ញា | រដ្ឋបាលខេត្តព្រៃវែង នៅថ្ងៃទី១៦ ខែកញ្ញា ឆ្នាំ២០២១នេះ បានចេញសេចក្តីជូនដំណឹង ពីការចាក់វ៉ាក់សាំងការពារជំងឺកូវីដ ជូនដល់កុមារ ដែលមានអាយុ០៦ឆ្នាំ ដល់អាយុក្រោម១២ឆ្នាំ នៅថ្ងៃទី១៨ ខែកញ្ញា ឆ្នាំ២០២១ខាងមុខនេះ ក្នុងភូមិសាស្ត្រខេត្ត ដើម្បីបង្កើតភាពស៊ាំទប់ស្កាត់ការរីករាលដាលនៃជំងឺកូវីដ១៩។ នេះបើយោងតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ ក្នុងសេចក្តីជូនដំណឹងរបស់រដ្ឋបាលខេត្ត បានបន្ដថា សម្រាប់យុទ្ធនាការចាក់វ៉ាក់សាំងការពារជំងឺកូវីដ១៩ ជូនកុមារ យុវវ័យនិងប្រជាពលរដ្ឋ ដែលមានអាយុចាប់ពី ១២ឆ្នាំឡើង ដើម្បីបង្ការនិងកាត់បន្ថយការឆ្លងរីករាលដាលជំងឺកូវីដ១៩ នៅទូទាំងប្រទេស និងដើម្បីបង្កើនភាពស៊ាំនៅក្នុងសហគមន៍ និងឈានទៅបញ្ចប់ការចម្លងជំងឺកូវីដ១៩ ក៏ដូចជាដើម្បីធានាបាននូវសុខមាលភាពកុមារ សម្ដេចតេជោនាយករដ្ឋមន្ត្រី បានសម្រេចចាក់វ៉ាក់សាំងការពារជំងឺកូវីដ១៩ ជូនកុមារដែលមានអាយុចាប់ពី០៦ឆ្នាំដល់ក្រោម១២ឆ្នាំបន្ថែមទៀត។ ចំពោះទីតាំង និងពេលវេលាចាក់សាំងត្រូវកំណត់ដោយរដ្ឋបាលក្រុង ស្រុកនីមួយនៃខេត្តព្រៃវែង។ រដ្ឋបាលខេត្តព្រៃវែង បានបញ្ជាក់ថា សម្រាប់អ្នកដែលត្រូវចាក់វ៉ាក់សាំងត្រូវភ្ជាប់មកជាមួយនូវឯកសារថតចម្លងពាក់ព័ន្ធ រួមមានសៀវភៅគ្រួសារ ឬលិខិតឆ្លងដែន ឬសំបុត្រកណើត ឬលិខិតបញ្ជាក់ពីអាជ្ញាធរ។ បន្ថែមពីនេះទៀត រដ្ឋបាលខេត្ត បានបញ្ជាក់ថា ប្រជាពលរដ្ឋ ឬមាតាបិតាអាណាព្យាបាលដែលមានកូនចាប់ពីអាយុ០៦ ឆ្នាំរហូតដល់ក្រោម ១២ឆ្នាំ អញ្ជើញរួសរាន់នាំកូនទៅចាក់វ៉ាក់សាំងករពារជងឺកូវីដ១៩ តាមការបរិច្ឆេត និងទីកន្លែងដែលកំណត់របស់រដ្ឋបាលក្រុង ស្រុកកុំបីខាន៕ | 2021-09-17T02:54:00+07:00 | freshnewsasia.com | https://m.freshnewsasia.com/index.php/en/localnews/213157-2021-09-16-12-54-00.html |
3f1d8ed3-75fb-439b-a51b-a6b34d0d481a | ព្រឹកស្អែកសម្តេចតេជោ ហ៊ុន សែន អញ្ជើញបើកយុទ្ធនាការ ចាក់វ៉ាក់សាំងបង្ការជំងឺកូវីដ១៩ ជូនកុមារអាយុ ៦ឆ្នាំ ដល់ ១២ឆ្នាំ | សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅព្រឹកថ្ងៃសុក្រ ទី១៧ ខែកញ្ញា ឆ្នាំ២០២១ស្អែកនេះ នឹងអញ្ជើញប្រកាសបើកយុទ្ធនាការថ្មីមួយទៀត គឺការចាក់វ៉ាក់សាំងបង្ការជំងឺកូវីដ១៩ ជូនដល់កុមារអាយុចាប់ពី ៦ឆ្នាំ ដល់ ១២ឆ្នាំ ដែលត្រូវបានគេចាត់ទុកជាយុទ្ធនាការប្រកបដោយការទទួលខុសត្រូវខ្ពស់ ក្នុងការការពារអាយុជីវិតកុមារពីជំងឺកាចសាហាវកូវីដ១៩។ ពិធីបើកយុទ្ធនាការចាក់វ៉ាក់សាំងបង្ការជំងឺកូវីដ១៩ ជូនកុមារអាយុ ៦ឆ្នាំ ដល់ ១២ឆ្នាំនេះ នឹងធ្វើឡើងនៅវិមានសន្តិភាព។ ជាមួយនឹងការប្រកាសបើកយុទ្ធនការចាក់វ៉ាក់សាំងជូនកុមារអាយុចន្លោះពី ៦ឆ្នាំ ទៅ១២ឆ្នាំនេះ ចៅៗរបស់សម្តេចតេជោ និងចៅៗរបស់ឥស្សរជនជាន់ខ្ពស់ រាជរដ្ឋាភិបាលកម្ពុជាមួយចំនួនទៀត នឹងត្រូវយកទៅចាក់វ៉ាក់សាំងបើកយុទ្ធនាការនេះផងដែរ។ សម្តេចតេជោ ហ៊ុន សែន តាមរយៈសារសំឡេងដែលត្រូវបានផ្សព្វផ្សាយកាលពីថ្ងៃទី១៥ ខែកញ្ញា បានគូសបញ្ជាក់ថា វ៉ាក់សាំងប្រើសម្រាប់ចាក់ជូនកុមារអាយុពី ៦ឆ្នាំ ទៅ១២ឆ្នាំនេះ គឺជាវ៉ាក់សាំងស៊ីណូវ៉ាក់ ដែលជាវ៉ាក់សាំងផលិតដោយក្រុមហ៊ុនចិន។ សម្តេចតេជោ បានគូសបញ្ជាក់ក្នុងសារសំឡេងនោះថា កុមារអាយុចន្លោះពី ៦ឆ្នាំ ទៅ ១២ឆ្នាំនេះ មានចំនួនប្រមាណ ១លាន ៨០ម៉ឺននាក់។ បើតាមសម្តេចតេជោ ការចាក់វ៉ាក់សាំងជូនដល់កុមារអាយុចន្លោះពី ៦ឆ្នាំ ទៅ ១២ឆ្នាំនេះ គឺដើម្បីបង្កើតភាពសាំក្នុងសង្គមឱ្យកាន់តែធំដែលអាចឈានទៅបើកលំហរសកម្មភាពក្នុងសង្គម ឱ្យកាន់តែទូលាយ។ បន្ថែមពីលើនេះគោលដៅសំខាន់ក្នុងការចាក់វ៉ាក់សាំងនេះ ដើម្បីឱ្យកុមារតូចៗអាចចូលរៀននៅសាលាឡើងវិញ។ សម្តេចតេជោនាយករដ្ឋមន្ត្រី បានគូសបញ្ជាក់ក្នុងសារសំឡេងនោះយ៉ាងដូច្នេះ ។ បន្ថែមពីលើសារសំឡេងនេះ សម្តេចតេជោ ហ៊ុន សែន បានបញ្ជាក់បន្ថែមនៅលើទំព័រ Facebook ថា អនាគតរបស់ទាំងជីវិត ទាំងសុខភាព និងការសិក្សារបស់ពួកគេ គឺជាកិច្ចការសំខាន់ជាងគេដែលត្រូវធ្វើ ហើយការសម្រេចចាក់វ៉ាក់សាំងជូនកុមារ គឺសំដៅធានានូវសិទ្ធិរស់រានមានជីវិត សិទ្ធិទទួលបានការថែទាំសុខភាព និងសិទ្ធិទទួលបាននូវការសិក្សារៀនសូត្ររបស់ពួកគេ។ល។ ទន្ទឹមនឹងការបើកយុទ្ធនាការផ្តល់វ៉ាក់សាំងជូនកុមារអាយុចន្លោះពី ៦ឆ្នាំ ទៅ ១២ឆ្នាំនេះ សម្តេចតេជោនាយករដ្ឋមន្ត្រី ក៏នឹងធ្វើសន្និសីទព័ត៌មានបង្ហាញពីស្ថានភាពសង្គម និងការងារប្រយុទ្ធប្រឆាំងនឹងសង្គ្រាមកូវីដ១៩នេះផងដែរ។ ការចាក់វ៉ាក់សាំងបង្ការជំងឺកូវីដ១៩ គឺមានសារៈសំខាន់ណាស់ក្នុងការជួយឱ្យប្រជាពលរដ្ឋមានអង្គបដិបក្ខរឹងមាំក្នុងការប្រយុទ្ធប្រឆាំងនឹងជំងឺកូវីដ១៩ កាត់បន្ថយអត្រាស្លាប់ដោយសារឥទ្ធិពលមេរោគ ហើយក៏ជួយកាត់បន្ថយការរីករាលដាលជំងឺផងដែរ។ រាជរដ្ឋាភិបាលកម្ពុជា ដែលដឹកនាំដោយសម្តេចតេជោ ហ៊ុន សែន បានយកចិត្តទុកដាក់ខ្ពស់លើការងារចាក់វ៉ាក់សាំងបង្ការជំងឺកូវីដ១៩នេះ។ រាជរដ្ឋាភិបាលកម្ពុជា បានបើកយុទ្ធនាការចាក់វ៉ាក់សាំងជូនប្រជាពលរដ្ឋចំនួនពីរលើករួចមកហើយ។ លើកទី១ ធ្វើឡើងនៅថ្ងៃទី១០ ខែកុម្ភៈ ចាក់ជូនប្រជាពលរដ្ឋអាយុចាប់ពី ១៨ឆ្នាំឡើងលើ។ គិតត្រឹមថ្ងៃទី១៥ ខែកញ្ញា ប្រជាពលរដ្ឋអាយុ ១៨ឆ្នាំឡើងនេះ ចំនួន ៩.៧លាននាក់ បានចាក់វ៉ាក់សាំងបង្ការជំងឺកូវីដ១៩ ស្មើនឹង ៩៧.៨៨ភាគរយ។ ក្នុងនោះអ្នកចាក់ដូសទី២ មានចំនួនជាង ៨.៧លាននាក់។ យុទ្ធនាការលើកទី២ ធ្វើឡើងនៅថ្ងៃទី០១ ខែសីហា គឺការចាក់ជូនកុមារ និងយុវវ័យ ដែលមានអាយុចាប់ពី ១២ឆ្នាំ ដល់ក្រោម ១៨ឆ្នាំ ដែលមានចំនួនប្រមាណជា ២លាននាក់។ គិតត្រឹមថ្ងៃទី១៥ ខែកញ្ញា មានកុមារ និងយុវវ័យសរុបជាង ១១.៥លាននាក់ បានចាក់វ៉ាក់សាំង ស្មើនឹងប្រមាណ ៨៧.៣៨ភាគរយ។ ក្នុងនោះអ្នកចាក់ដូសទី២ បានចំនួនជាង ១លាន ១៦ម៉ឺននាក់។ ក្នុងបេសកកម្មការពារអាយុជីវិតប្រជាពលរដ្ឋពីការយាយីដោយមេរោគកូវីដ១៩នេះ រាជរដ្ឋាភិបាលកម្ពុជា បានឈានដល់ការចាក់វ៉ាក់សាំងបង្ការជំងឺកូវីដ១៩ ដូសទី៣ ឬដូសជំរុញជូនប្រជាពលរដ្ឋផងដែរ។ គិតត្រឹមថ្ងៃទី១៥ ខែកញ្ញា ជនជួរមុខ និងជនអាទិភាពសរុបជិត ៨០ម៉ឺននាក់ហើយ បានចាក់វ៉ាក់សាំងដូសទី៣។ រាជរដ្ឋាភិបាល គ្រោងនឹងបើកយុទ្ធនាការចាក់ដូសទី៣ ជូនប្រជាពលរដ្ឋទូទៅនៅអំលុងខែតុលា ខាងមុខនេះ។ ប្រទេសជាច្រើននៅលើពិភពលោកបានជួបស្ថានការអាក្រក់ពីការវាយប្រហារជំងឺកូវីដ១៩ ហើយមិនអាចរកវ៉ាក់សាំងបង្ការចាក់ជូនប្រជាពលរដ្ឋខ្លួនបាននោះឡើយ។ ដោយឡែកប្រទេសកម្ពុជា បានក្លាយទៅជាប្រទេសដែលរកបានវ៉ាក់សាំងយ៉ាងច្រើនមកចាក់ស្រោចជូនប្រជាពលរដ្ឋ ក្រោមការជួយជ្រោមជ្រែងលើការផ្គត់ផ្គង់វ៉ាក់សាំងពីប្រទេសចិន។ ក្នុងចំណោមវ៉ាក់សាំងប្រមាណ ៣០លានដូសដែលកម្ពុជារកបាននោះ មានរហូតដល់ទៅប្រមាណ ២៧លានដូស ជាវ៉ាក់សាំងមកពីប្រទេសចិន។ លទ្ធផលដែលកម្ពុជាសម្រេចបានលើការងារចាក់វ៉ាក់សាំងនេះ បានធ្វើឱ្យកម្ពុជាអាចគ្រប់គ្រងស្ថានភាពនៃការរីករាលដាលមេរោគកូវីដ១៩នៅក្នុងប្រទេស ជាពិសេសជួយកាត់បន្ថយនូវអត្រាទទួលមរណភាពរបស់ប្រជាពលរដ្ឋពីឥទ្ធិពលជំងឺកូវីដ១៩។ លទ្ធផលដែលកម្ពុជាសម្រេចបានទាំងលើការចាក់វ៉ាក់សាំង និងការគ្រប់គ្រងជំងឺកូវីដ១៩ បាននាំឱ្យកិត្តិនាមរបស់កម្ពុជាសាយភាយទៅក្នុងតំបន់ និងលើពិភពលោក ហើយទទួលបានការកោតសរសើរពីអង្គការសុខភាពពិភពលោក ប្រទេសជាមិត្ត និងអង្គការដៃគូអភិវឌ្ឍអន្តរជាតិនានាផងដែរ។ មានកត្តាច្រើនដែលនាំកម្ពុជាសម្រេចលើផែនការចាក់វ៉ាក់សាំង។ ប៉ុន្តែសម្តេចតេជោ ហ៊ុន សែន នាយករដ្ឋមន្ត្រីកម្ពុជា ដែលជាអគ្គមេបញ្ជាការកំពូលក្នុងសមរភូមិសង្គ្រាមកូវីដ១៩នេះ នៅតែជាគន្លឹះដ៏សំខាន់ក្នុងការសម្រេចលើផែនការចាក់វ៉ាក់សាំង ព្រោះប្រមុខដឹកនាំប្រទេសរូបនេះ ជាអ្នកសម្រេចដាក់ចេញផែនការ និងយុទ្ធសាស្ត្រនានា។ បើមេដឹកនាំរូបនេះ សម្រេចចិត្តខុស ឬយឺតយ៉ាវ ច្បាស់ណាស់មិនអាចធ្វើឱ្យផែនការចាក់វ៉ាក់សាំងបានសម្រេចក្នុងលទ្ធផលដ៏ល្អប្រសើរបែបនេះឡើយ។ ការណ៍នេះ បាននាំឱ្យប្រជាពលរដ្ឋខ្មែរកោតស្ញប់ស្ញែង និងអរគុណយ៉ាងជ្រាលជ្រៅបំផុតចំពោះកិច្ចប្រឹងប្រែង និងការតម្កល់ខ្ពស់នៃតម្លៃជីវិតរបស់ប្រជាពលរដ្ឋ ពីសំណាក់សម្តេចតេជោប្រមុខរាជរដ្ឋាភិបាលកម្ពុជា៕ | 2021-09-17T01:47:00+07:00 | freshnewsasia.com | https://m.freshnewsasia.com/index.php/en/localnews/213150-2021-09-16-11-47-58.html |
c12de977-d4ee-4a03-ac90-164eceebe90d | រដ្ឋបាលខេត្តព្រះវិហារ បន្តអនុវត្តវិធានការរដ្ឋបាលបណ្តោះអាសន្នរយៈពេល១៤ថ្ងៃ ដើម្បីទប់ស្កាត់ជំងឺកូវីដ១៩ បំប្លែងថ្មី Delta | រដ្ឋបាលខេត្តព្រះវិហារ បានចេញសេចក្តីសម្រេចបន្តដាក់ចេញវិធានការរដ្ឋបាលជាបណ្តោះអាសន្ន រយៈពេល២សប្តាហ៍បន្ថែមទៀត រហូតដល់ថ្ងៃទី៣០ ខែកញ្ញា ឆ្នាំ២០២១ ដើម្បីទប់ស្កាត់ការឆ្លងរាលដាលនៃជំងកូវីដ១៩ ប្រភេទ Delta ក្នុងភូមិសាស្ត្រខេត្ត។ បើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅព្រលប់ថ្ងៃទី១៦ខែកញ្ញា ឆ្នាំ២០២១នេះ បានបញ្ជាក់ថា៖ «ត្រូវបានបន្តអនុវត្តន៍វិធានការរដ្ឋបាលជាបណ្តោះអាសន្ន ក្នុងភូមិសាស្ត្រខេត្តព្រះវិហារ សម្រាប់រយៈពេល២សប្តាហ៍ទៀត គិតចាប់ពីថ្ងៃទី១៧ ខែកញ្ញា ឆ្នាំ២០២១ រហូតដល់ថ្ងៃទី៣០ ខែកញ្ញា ឆ្នាំ២០២១ សំដៅទប់ស្កាត់ការឆ្លងរាលដាលក្នុងសហគមន៍ ដែលបណ្តាលមកពីមេរោគកូវីដ១៩ ប្រភេទ Delta»។ ជាមួយគ្នានេះដែរ រដ្ឋបាលខេត្ត បានឱ្យដឹងថា រាល់ការបម្រើសេវាកម្មរបស់តូបអាហារ អាហារដ្ឋាន ភោជនីយដ្ឋាន ភេសជ្ជដ្ឋាន និងភោជនីយដ្ឋាន នៅតាមសណ្ឋាគារ។ល។ ត្រូវតែគោរពឱ្យខាងតែបាននូវវិធានការអនាម័យ ដូចជាការរៀបចំដែលអាកុល បាញ់សម្លាប់មេរោគ និងការរក្សាគម្លាតសុវត្ថិភាពបុគ្គលជាដើម ស្របតាមការណែនាំ និងវិធានសុខាភិបាលក្នុងការបម្រើសេវាកម្មរបស់ខ្លួន ដោយមិនអនុញ្ញាតឱ្យបម្រើសេវាក្នុងទីតាំងផ្ទាល់ជាដាច់ខាត តែប្រើជម្រើសសេវាកម្មបែបវេចខ្ចប់ និងហាមការបម្រើសេវាគ្រឿងស្រវឹងគ្រប់ប្រភេទជាដាច់ខាត។ រដ្ឋបាលខេត្តព្រះវិហារ បានបន្ថែម ហាមឃាត់ជាបណ្តោះអាសន្នការធ្វើសកម្មភាព មុខរបរ និងអាជីវកម្មក្លឹបកំសាន្តគ្រប់ប្រភេទ ជាអាទិ៍៖ ខារ៉ាអូខេ, រង្គសាល, ឌីស្កូតែក និងបៀហ្គាឌិន, រមណីយដ្ឋាន និងសួនកំសាន្តនានា, អាជីវកម្មម៉ាស្សា ហាងលក់ និងសេពគ្រឿងស្រវឹងគ្រប់ប្រភេទ, រោងសម្តែងសិល្បៈ, ក្លឹបហាត់ប្រាណ និងមណ្ឌលកីឡានានា និងសកម្មភាពមុខរបរអាជីវកម្មដែលនឹងបង្កឱ្យមានស្ថានភាពប្រឈមដែលកំណត់របស់អាជ្ញាធរអនុលោមតាមតម្រូវការចាំបាច់ក្នុងការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ ប្រភេទ Delta។ *ការជួបជុំក្នុងចំណោមសមាជិកគ្រួសារដែលរស់នៅក្នុងលំនៅដ្ឋាន ឬទីសំណាក់ជាមួយគ្នា *ការរៀបចំពិធីបុណ្យសព ដោយគោរពតាមការណែនាំរបស់អាជ្ញាធរមានសមត្ថកិច្ច *ការប្រមូលផ្តុំមនុស្សដើម្បីអនុវត្តវិធានការសុខាភិបាល ជាអាទិ៍ ការយកវត្ថុសំណាកទៅវិភាគរកមេរោគកូវីដ១៩ និងការចាក់វ៉ាក់សាំងការពារជំងឺកូវីដ១៩ ក៏ដូចជាបុគ្គលិកសុខាភិបាលដែលបំពេញការងារសង្គ្រោះបន្ទាន់ផ្សេងទៀត *ការជួបជុំរបស់អាជ្ញាធរមានសមត្ថកិច្ច កម្លាំងគណៈបញ្ជាការឯកភាពគ្រប់លំដាប់ថ្នាក់ក្នុងការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ *ការជួបជុំមនុស្សដែលមានភាពចាំបាច់សម្រាប់បម្រើផលប្រយោជន៍សាធារណៈ ឬក្នុងគោលបំណងផ្សេងទៀតតាមការកំណត់របស់អាជ្ញាធរមានសមត្ថកិច្ច៕ | 2021-09-17T01:46:00+07:00 | freshnewsasia.com | https://m.freshnewsasia.com/index.php/en/localnews/213149-2021-09-16-11-46-58.html |
6d32ac6d-e9cd-48ab-8dfe-5337b06f10c0 | រដ្ឋបាលខេត្តតាកែវ នឹងចាប់ផ្ដើមយុទ្ធនាការចាក់វ៉ាក់សាំងការពារជំងឺកូវីដ ជូនដល់កុមារ ចាប់ពីអាយុ ៦ឆ្នាំ ដល់អាយុក្រោម ១២ឆ្នាំ ចាប់ពីថ្ងៃទី១៨ ខែកញ្ញា | រដ្ឋបាលខេត្តតាកែវ នៅថ្ងៃទី១៦ ខែកញ្ញា ឆ្នាំ២០២១នេះ បានចេញសេចក្តីជូនដំណឹង ពីការចាក់វ៉ាក់សាំងការពារជំងឺកូវីដ ជូនដល់កុមារ ដែលមានអាយុ០៦ឆ្នាំ ដល់អាយុក្រោម១២ឆ្នាំ នៅថ្ងៃទី១៨ ខែកញ្ញា ឆ្នាំ២០២១ខាងមុខនេះ ក្នុងភូមិសាស្ត្រខេត្ត ដើម្បីបង្កើតភាពស៊ាំ ទប់ស្កាត់ការរីករាលដាលនៃជំងឺកូវីដ១៩។ នេះបើយោងតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន៕ | 2021-09-17T01:14:00+07:00 | freshnewsasia.com | https://m.freshnewsasia.com/index.php/en/localnews/213143-2021-09-16-11-14-23.html |
2b769f08-d6ee-4578-b8ba-9428eac2987d | អ្នកជំងឺកូវីដចំនួន៣នាក់ រត់ចេញពីមណ្ឌលសម្រាកព្យាបាលនៅមន្ទីរពេទ្យបង្អែកខេត្តរតនគិរី ពេលនេះសមត្ថកិច្ចកំពុងតាមស្វែងរក | មន្ទីរសុខាភិបាលខេត្តរតនគិរី បានឲ្យដឹងថា មានអ្នកជំងឺកូវីដ១៩ចំនួន៣នាក់ រត់ចេញពីមណ្ឌលសម្រាកព្យាបាលនៅមន្ទីរពេទ្យបង្អែកខេត្តរតនគិរី។ អ្នកជំងឺកូវីដ១៩ចំនួន៣នាក់ខាងលើនេះ ត្រូវបានបញ្ជូនទៅសម្រាកព្យាបាលនៅមន្ទីរពេទ្យបង្អែកខេត្តរតនគិរី កាលពីថ្ងៃទី១២ ខែកញ្ញា និងនៅថ្ងៃទី១៥ ខែកញ្ញា។ ពួកគាត់ទាំង៣នាក់រួមមាន៖ ឈ្មោះ ចែម សុវត្ថិ ភេទប្រុស អាយុ៣១ឆ្នាំ, ឈ្មោះ ខុន សុវណ្ណ ភេទប្រុស អាយុ៣១ឆ្នាំ (អ្នកទាំង២ រស់នៅភូមិក្រឡា ឃុំឯកភាព ស្រុកអូរជុំ ខេត្តរតនគិរី និងឈ្មោះ ឃិន ច័ន្ទថ្លា ភេទប្រុស អាយុ២១ឆ្នាំ រស់នៅភូមិ៧មករា សង្កាត់ឡាបានសៀក ក្រុងបានលុង។ ទាក់ទងទៅនឹងអ្នកជំងឺកូវីដ១៩ ដែលបានរត់គេចខ្លួនចេញពីមណ្ឌលព្យាបាលមន្ទីរពេទ្យបង្អែក ខេត្តរតនគិរី, លោកវេជ្ជបណ្ឌិត អ៊ុង រតនា ប្រធានមន្ទីរសុខាភិបាលខេត្តរតនគិរី បានបញ្ជាក់ប្រាប់ភ្នាក់ងារ Fresh News នៅល្ងាចថ្ងៃទី១៦ ខែកញ្ញា ឆ្នាំ២០២១ថា ពួកគេមិនទាន់ដឹងតម្រុយនៅកន្លែងណានៅឡើយទេ។ តែយ៉ាងណាក៏ដោយ សមត្ថកិច្ចកំពុងដៃដុតជើងស្វែងរក។ លោកក៏បានអំពាវនាវដល់អាជ្ញាធរ និងសមត្ថកិច្ចគ្រប់លំដាប់ថ្នាក់ស្វែងរកចាប់ខ្លួនអ្នកជំងឺកូវីដទាំងនោះ ដើម្បីបញ្ជូនមកព្យបាលវិញ។ ជាមួយគ្នានេះដែរ មន្ទីរសុខាភិបាលនៃរដ្ឋបាលខេត្តរតនគិរី អំពាវនាវជាថ្មីម្តងទៀតដល់បងប្អូនប្រជាពលរដ្ឋ ដែលមានជំងឺកូវីដ១៩ ត្រូវចូលអនុវត្តតាមវិធានការការព្យាបាលរបស់ក្រសួងសុខាភិបាល ដោយការអត់ធ្មត់ដើម្បីឲ្យជាសះស្បើយ ជៀសវាងរត់គេចដែលអាចនាំទុក្ខដល់សុខភាពខ្លួនឯង, ដល់អ្នកដទៃ, ដល់ក្រុមគ្រួសារ សហគមន៍ និងត្រូវមានទោសទណ្ឌជាប់ពន្ធនាគារថែមទៀតផង៕ | 2021-09-17T01:06:00+07:00 | freshnewsasia.com | https://m.freshnewsasia.com/index.php/en/localnews/213141-2021-09-16-11-06-19.html |
df159c71-76b4-406b-a8bb-c47d40be1c92 | រដ្ឋបាលខណ្ឌច្បារអំពៅ ជូនដំណឹងស្តីពីការចាក់វ៉ាក់សាំងការពារជំងឺកូវីដ១៩ ជូនកុមារចាប់ពីអាយុ៦ឆ្នាំ ដល់អាយុក្រោម១២ឆ្នាំ | រដ្ឋបាលខណ្ឌច្បារអំពៅ សូមជម្រាបជូនដំណឹងដល់បងប្អូនប្រជាពលរដ្ឋ និងសាធារណជនទាំងអស់ ឲ្យបានជ្រាបថា រដ្ឋបាលខណ្ឌច្បារអំពៅ នឹងរៀបចំចាក់វ៉ាក់សាំងការពារជំងឺកូវីដ១៩ ជូនដល់កុមារចាប់ពីអាយុ៦ឆ្នាំ ដល់អាយុក្រោម១២ឆ្នាំ សម្រាប់ដូសទី១ ចាប់ផ្តើមពីថ្ងៃទី១៧ ខែកញ្ញា រហូតដល់ថ្ងៃទី០៣ ខែតុលា ឆ្នាំ២០២១ និងសម្រាប់ដូសទី២ ចាប់ពីថ្ងៃទី០៨ ខែតុលា រហូតដល់ថ្ងៃទី២៤ ខែតុលា ឆ្នាំ២០២១ រៀងរាល់ម៉ោង ០៨:០០ព្រឹក ដល់ម៉ោង ១៧:០០រសៀល។ | 2021-09-17T00:07:00+07:00 | freshnewsasia.com | https://m.freshnewsasia.com/index.php/en/localnews/213131-2021-09-16-10-07-10.html |
2d9d6bd0-cc7f-4c66-9d5b-b63f29a0ea2c | រដ្ឋបាលខេត្តកំពង់ចាម ជូនដំណឹងពីការចាក់វ៉ាក់សាំងបង្ការជំងឺកូវីដ១៩ ដល់កុមារអាយុ៦ឆ្នាំ ដល់ក្រោម១២ឆ្នាំ | រដ្ឋបាលខេត្តកំពង់ចាម នៅថ្ងៃទី១៦ ខែកញ្ញានេះ បានជូនដំណឹងពីការចាក់វ៉ាក់សាំងបង្ការជំងឺកូវីដ១៩ ដល់កុមារដែលមានអាយុចាប់ពី ៦ឆ្នាំ ដល់ ១២ឆ្នាំ ដែលស្ម័គ្រចិត្ត នៅក្នុងភូមិសាស្ត្រខេត្តកំពង់ចាម។ នេះបើតាមសេចក្តីជូនដំណឹង ដែលបណ្តាញព័ត៌មាន Fresh News ទទួលបាន៕ | 2021-09-17T00:02:00+07:00 | freshnewsasia.com | https://m.freshnewsasia.com/index.php/en/localnews/213130-2021-09-16-10-02-18.html |
17967399-54e7-492a-8bed-bee45d85f73a | បន្ទាន់! អ្នកជំងឺកូវីដ ៣នាក់ រត់គេច ពីមណ្ឌលសម្រាកព្យាបាល នៅខេត្តរតនគិរី | ព័ត៌មានលម្អិតសូមអាន សេចក្ដីជូនដំណឹងខាងក្រោម៖ | 2021-09-16T23:28:00+07:00 | dap-news.com | https://dap-news.com/national/2021/09/16/184936/ |
763d6439-8c9e-4d9b-9c06-9c07f4b4392c | រកឃើញម្ចាស់ហាង «ស្រីណែត លក់គ្រឿងសមុទ្រ» ក្រុងស្វាយរៀង វិជ្ជមានជំងឺកូវីដបំប្លែងថ្មី Delta, អាជ្ញាធរអំពាវនាវអ្នកពាក់ព័ន្ធប្រញាប់ទៅធ្វើតេស្តមេរោគកូវីដ | ក្រុមការងារស្រាវជ្រាវ និងស្វែងរកអ្នកប៉ះពាល់អ្នកជំងឺកូវីដ១៩ ខេត្តស្វាយរៀង បានចេញសេចក្ដីជូនដំណឹងខណៈរកឃើញមេរោគកូវីដ១៩ បំប្លែងថ្មី Delta ទៅលើម្ចាស់ហាង នៅភូមិមេភ្លើង សង្កាត់ស្វាយរៀង ក្រុងស្វាយរៀង។ ក្រុមការងារស្រាវជ្រាវ និងស្វែងរកអ្នកប៉ះពាល់អ្នកជំងឺកូវីដ១៩ ខេត្តស្វាយរៀង សូមអំពាវនាវដល់ប្រជាពលរដ្ឋ អាជីវករ កម្មករ កម្មការិនីដែលធ្លាប់ទៅហាង សូមបងប្អូនដែលពាក់ព័ន្ធទាំងផ្ទាល់ និងប្រយោល សូមធ្វើចត្តាឡីស័កតាមដានសុខភាព អនុវត្តតាមវិធានការណែនាំរបស់ក្រសួងសុខាភិបាល និងវិធានការ «៣ការពារ និង៣កុំ» របស់សម្ដេចតេជោ ហ៊ុន សែន និងស្ម័គ្រចិត្តទៅយកវត្ថុវិភាគសំណាកនៅតាមទីតាំងយកសំណាកនៅជិតផ្ទះ។ ដោយមូលហេតុអ្នកលក់ដូរ ត្រូវបានរកឃើញវិជ្ជមានជំងឺកូវីដ១៩ បំប្លែងថ្មី Delta គិតចាប់ពីថ្ងៃវិជ្ជមានដំបូងថ្ងៃទី១២ ខែកញ្ញា ឆ្នាំ២០២១៕ | 2021-09-16T22:30:00+07:00 | freshnewsasia.com | https://m.freshnewsasia.com/index.php/en/localnews/213111-2021-09-16-08-30-18.html |
55555ea1-f1f1-4ca9-9d5f-7b4bb86fb7fc | JICA ប្រគល់ម៉ូតូ ៤០០គ្រឿង ដល់ក្រសួងសុខាភិបាល ប្រើចែកចាយវ៉ាក់សាំងកូវីដ-១៩ នៅកម្ពុជា | ម៉ូតូទាំងអស់នោះ នឹងត្រូវបានប្រើប្រាស់ ដើម្បីពង្រឹងប្រព័ន្ធចែកចាយ វ៉ាក់សាំងការពារជំងឺកូវីដ-១៩ និងយុទ្ធនាការចាក់វ៉ាក់សាំង ដោយកម្មវិធីជាតិផ្តល់ថ្នាំបង្ការ នៃក្រសួងសុខាភិបាល។ ពិធីប្រគល់-ទទួលម៉ូតូ ចំនួន៤០០គ្រឿង នាថ្ងៃទី១៥ ខែកញ្ញា ឆ្នាំ២០២១ ធ្វើឡើង នៅឃ្លាំងឱសថកណ្តាល នៃក្រសួងសុខាភិបាល ក្រោមវត្តមាន លោក ម៉ម ប៊ុនហេង រដ្ឋមន្ត្រីក្រសួងសុខាភិបាល និងលោកស្រី កាមេយ ហារូកុ ប្រធានតំណាងការិយាល័យ JICA ប្រចាំនៅកម្ពុជា។ ទីភ្នាក់ងារ JICA នឹងបន្តសហការជាមួយ ក្រសួងសុខាភិបាល ដើម្បីផ្តល់នូវឧបករណ៍ និងការគាំទ្រ ផ្នែកបច្ចេកទេសចាំបាច់ផ្សេងៗទៀត ក្នុងកំឡុងពេលដ៏លំបាក នៃជំងឺរាតត្បាតនេះ។ JICA សង្ឃឹមថា ការគាំទ្រទាំងនេះ នឹងអាចជួយដល់បុគ្គលិកសុខាភិបាល ដែលបាននិងកំពុង ខិតខំប្រឹងប្រែងយ៉ាងខ្លាំង ក្នុងការប្រយុទ្ធប្រឆាំង នឹងជំងឺកូវីដ១៩ ៕ | 2021-09-16T22:28:00+07:00 | dap-news.com | https://dap-news.com/national/2021/09/16/184917/ |
28d1c83c-7939-44c0-a108-0719d1f49fdd | រដ្ឋបាលខេត្តស្វាយរៀង ណែនាំអភិបាលក្រុង-ស្រុកទាំង៨ ស្រង់ស្ថិតិកុមារមានអាយុចាប់ពី៦ឆ្នាំ ដល់ក្រោម១២ឆ្នាំ សម្រាប់ត្រៀមចាក់វ៉ាក់សាំងជំងឺកូវីដ១៩ | រដ្ឋបាលខេត្តស្វាយរៀង បានចេញលិខិតណែនាំដល់លោកអភិបាលក្រុងស្រុកទាំង៨ នៃខេត្តស្វាយរៀង ស្ដីពីការស្រង់ស្ថិតិកុមារដែលមានអាយុចាប់ពី ៦ឆ្នាំ ដល់អាយុក្រោម១២ឆ្នាំ សម្រាប់ត្រៀមក្នុងផែនការចាក់វ៉ាក់សាំងការពារជំងឺកូវីដ១៩ ដោយស្ម័គ្រចិត្តក្នុងខេត្តស្វាយរៀង។ យោងតាមការណែនាំរបស់គណៈកម្មាធិការចំពោះកិច្ចចាក់វ៉ាក់សាំងការពារកូវីដ១៩ (គ.វ.ក-១៩) ដែលតម្រូវឱ្យអនុគណៈកម្មការចំពោះកិច្ចចាក់វ៉ាក់សាំងកូវីដ១៩ ខេត្ត ត្រូវស្រង់ស្ថិតិកុមារទាំងអស់ ក្នុងខេត្តស្វាយរៀង ដែលមានអាយុចាប់ពី៦ឆ្នាំ ដល់អាយុក្រោម ១២ឆ្នាំ ដើម្បីចាក់វ៉ាក់សាំងការពារជំងឺកូវីដ១៩ ដោយស្ម័គ្រចិត្ត។ រដ្ឋបាលខេត្តស្វាយរៀង ក៏បានសូមស្នើដល់អភិបាលក្រុងស្រុកចាត់ចែងការងារខាងលើ ដោយទទួលស្មារតីខុសត្រូវខ្ពស់ និងផ្ញើទិន្នន័យមករដ្ឋបាលខេត្តឱ្យបានមុនថ្ងៃទី១៦ ខែកញ្ញា ឆ្នាំ២០២១ ជាកំណត់៕ | 2021-09-16T22:26:00+07:00 | freshnewsasia.com | https://m.freshnewsasia.com/index.php/en/localnews/213108-2021-09-16-08-26-26.html |
b3b6466d-d94a-41cd-a2b5-4066530cb100 | តិចនិកថែសុខភាពឲ្យក្មេងជាងវ័យ ជំងឺកាចសាហាវមិនហ៊ានយាយី | សុខភាពល្អ ជាក្តីប្រាថ្នារបស់មនុស្សគ្រប់រូប។ កាលណាសុខភាពល្អ យើងម្នាក់ៗរីករាយ មានឱកាសធ្វើកិច្ចការទាំងឡាយបានយ៉ាងរលូន។ ខាងក្រោមនេះជាតិចនិកថែទាំសុខភាពឲ្យមាំមួន ចៀសពីជំងឺទាំងពួង៖ ទឹកសំខាន់ចំពោះសុខភាពណាស់ មួយថ្ងៃយើងត្រូវញ៉ាំទឹកឲ្យបានលើសពី ២ លីត្រ នោះទើបរាងកាយមាំមួន មិនខ្វះជាតិទឹក។ ហាត់ប្រាណជួយទាំងសុខភាព និងសម្រស់ មិនថា ការរត់ ដើរ ហាត់យូហ្កា នោះទេ។ ហោចណាស់យើងម្នាក់ៗគួរតែឆ្លៀតពេល ១៥-៣០ នាទី/១ថ្ងៃ ធ្វើលំហាត់ប្រាណ។ កុំចេះតែញ៉ាំ យើងមិនត្រូវញ៉ាំចំណីអាហារខ្លាញ់ពេក សាច់ពេក ប្រៃពេក ឬផ្អែមពេក នោះអាចបញ្ចៀសបាននូវជំងឺច្រើនប្រភេទ ដូចជាមហារីក លើសឈាម ទឹកនោមផ្អែម ទឹកនោមប្រៃ លើសជាតិខ្លាញ់ លើសជាតិអាស៊ីដ -ល-។ រៀងរាល់១ ឆ្នាំម្តង សម្រាប់អ្នកអាយុចាប់ពី ៣០-៤០ ឆ្នាំ និង ២-៣ ឆ្នាំ/ម្តង សម្រាប់គ្នាយើងមានអាយុតិចជាង ៣០ ឆ្នាំ ត្រូវទៅពិនិត្យសុខភាព។ ការតាមដានសុខភាពជាប្រចាំជាមួយគ្រូពេទ្យជំនាញអាចទប់ស្កាត់បានទាន់ពេលវេលានូវបញ្ហាសុខភាពផ្សេងៗ។ គ្រប់គ្នាសុទ្ធតែដឹង បារី និងស្រា នាំគ្រោះថ្នាក់ដល់សុខភាព ដូច្នេះយើងគួរតែចៀសឲ្យបាននូវសត្រូវសុខភាពទាំង ២ មុខនេះ។ អ្នកវិទ្យាសាស្ត្របានរកឃើញវ៉ាក់សាំងបង្ការជំងឺកាចសាហាវមួយចំនួន ដូច្នេះយើងគួរតែចាក់វ៉ាក់សាំងការពារ ដូចពាក្យចាស់លោកថា “ការពារប្រសើរជាងព្យាបាល”។ បន្លែផ្លែឈើជួយសុខភាព និងស្បែកច្រើនណាស់ ដូច្នេះយើងត្រូវតែញ៉ាំជាប្រចាំទាំងបន្លែ និងផ្លែឈើ។ តាមក្បួនពេទ្យយើងម្នាក់ៗត្រូវគេងឲ្យបានយ៉ាងតិច ៨ ម៉ោង/ថ្ងៃ នោះទើបសុខភាពល្អ គ្មានបញ្ហាចុះខ្សោយខួរក្បាល។ ជាតិស្ករ និងកាហ្វេអ៊ីនក្នុងភេសជ្ជៈប៉ូវកម្លាំង ធ្វើឲ្យស្វាហាប់ មានកម្លាំង ប៉ុន្តែនៅពេលផឹកយូរៗទៅយើងនឹងគេងមិនលក់ បេះដូងលោតញាប់ សម្ពាធឈាមឡើងខ្ពស់ មានបញ្ហាបេះដូងជាដើម៕ ចុចអាន៖ ចុចអាន៖ | 2021-09-16T22:19:00+07:00 | kampucheathmey.com | https://www.kampucheathmey.com/health/200308 |
0aca194b-9eae-4b52-a582-d78c46e86f45 | មិនមែនបំភ័យទេ ញ៉ាំឈាមសត្វគ្រប់ប្រភេទ ងាយឆ្លងរោគបំផុត | ឈាមសត្វដែលពេញនិយមយកមកធ្វើអាហារ មាន ឈាមជ្រូក ឈាមមាន់ ឈាមទា ជាដើម។ ឈាមសត្វអាចយកធ្វើអាហារបានក៏ពិតមែន តែក៏មានហានិភ័យចំពោះសុខភាពយើងដែរ ប្រសិនបើឈាមនោះមានផ្ទុកមេរោគ ឬចម្អិនមិនបានឆ្អិនល្អ។ លោកវេជ្ជបណ្ឌិត ចាន់ ស៊ីណេត ឯកទេសជំងឺទូទៅ ពន្យល់ថា “ឈាមជាបណ្តុំផ្ទុកមេរោគជាច្រើនប្រភេទ ដូច្នេះហើយកាលណាយើងមានជំងឺអីមួយ នោះគ្រូពេទ្យតម្រូវឲ្យធ្វើតេស្តឈាមដើម្បីរកមេរោគទាំងនោះ”។ ដូចគ្នានេះដែរ ពេលយើងញ៉ាំឈាមសត្វដែលមានផ្ទុកមេរោគ ដោយចម្អិនមិនឆ្អិនល្អ នោះមេរោគទាំងនោះអាចឆ្លងមកមនុស្សយើងបានយ៉ាងងាយ គួបផ្សំនឹងទីតាំងសត្វឃាតមិនមានអនាម័យទៀតនោះ ឈាមសត្វដែលយើងមកចម្អិនធ្វើអាហាររឹតតែមានគ្រោះថ្នាក់ចំពោះសុខភាព។ មួយវិញទៀត ក្នុងករណីយើងញ៉ាំឈាម ឬផឹកឈាមសត្វច្រើនពេកក៏អាចឲ្យមានជំងឺម្យ៉ាងហៅថា Haemochromatosis ដែលបង្កទៅជាខូចថ្លើម ចាល់ជាតិទឹកក្នុងសួត កង្វះជាតិទឹក សម្ពាធឈាមចុះទាប និងប៉ះពាល់ដល់ប្រព័ន្ធប្រសាទដោយសារចាល់ជាតិដែកក្នុងខ្លួនច្រើនពេក។ ទោះក្នុងលក្ខខណ្ឌណាក៏ដោយលោកវេជ្ជបណ្ឌិត ចាន់ ស៊ីណេត មិនលើកទឹកចិត្តឲ្យយើងញ៉ាំពពួកឈាមសត្វ និងគ្រឿងក្នុងសត្វគ្រប់ប្រភេទ ព្រោះងាយនឹងឆ្លងនូវមេរោគជាច្រើនមុខ៕ ចុចអាន៖ ចុចអាន៖ លើពិភពលោក | 2021-09-16T22:03:00+07:00 | kampucheathmey.com | https://www.kampucheathmey.com/health/200291 |
07188df5-32ad-457a-9b8f-0e12e7818e70 | រដ្ឋបាលខេត្តស្វាយរៀង នឹងបើកយុទ្ធនាការចាក់វ៉ាក់សាំងជំងឺកូវីដ១៩ ដល់កុមារចាប់ពីអាយុ៦ឆាំ្ន ដល់ក្រោម១២ឆ្នាំ នៅថ្ងៃទី១៨ ខែកញ្ញា | រដ្ឋបាលខេត្តស្វាយរៀង នៅថ្ងៃទី១៦ ខែកញ្ញា ឆ្នាំ២០២១នេះ បានចេញសេចក្ដីជូនដំណឹងពីការការចាក់វ៉ាក់សាំងបង្ការជំងឺកូវីដ១៩ ជូនដល់កុមារចាប់ពីអាយុ៦ឆាំ្ន ដល់ក្រោម១២ឆ្នាំ នៅតាមក្រុង ស្រុកទាំង៨ ដែលនឹងចាប់ពីថ្ងៃទី១៨ ខែកញ្ញា ឆ្នាំ២០២១ ខាងមុខនេះ ដើម្បីបង្កើតភាពស៊ាំ ទប់ស្កាត់ការរីករាលដាលនៃជំងឺកូវីដ១៩។ នេះបើយោងតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ ក្រុងស្វាយរៀង មន្ទីរពេទ្យបង្អែកខេត្ដ។ ក្រុងបាវិត មន្ទីរពេទ្យបង្អែកជីភូ។ ស្រុកកំពង់រោទិ៍ មណ្ឌលសុខភាពញរ។ ស្រុកស្វាយទាប មន្ទីរពេទ្យបង្អែកស្វាយទាប។ ស្រុករំដួល មណ្ឌលសុខភាពថ្នាធ្នង់។ ស្រុកចន្ទ្រា មណ្ឌលសុខភាពមេសរថក។ ស្រុកស្វាយជ្រំ មណ្ឌលសុខភាពតាសួស, មណ្ឌលសុខភាពអង្គតាសូ, មណ្ឌលសុខភាពមិត្តភាពកម្ពុជា-កូរ៉េ ឈើទាល។ ស្រុករមាសហែក ទីតាំងអតីតសាលាស្រុករមាសហែក, មណ្ឌលសុខភាពអំពិល និងមណ្ឌលសុខភាពអង្គប្រស្រែ។ បន្ថែមពីនេះទៀត រដ្ឋបាលខេត្តអំពាវនាវដល់ប្រជាពលរដ្ឋ ឬអាណាព្យាបាលត្រូវជូនកូនមកទទួលចាក់វ៉ាក់សាំង និងសូមយកភ្ជាប់ ជាមួយនូវសំបុត្រកំណើត ឬសេចក្តីចម្លងសំបុត្រកំណើត និងសៀវភៅគ្រួសារ។ ទន្ទឹមនេះដែរ រដ្ឋបាលខេត្ដ បានបញ្ជាក់ថា មុនពេលជូនកូនទៅចាក់វ៉ាក់សាំងចំពោះកូនៗដែលមានបញ្ហាសុខភាព ដូចជា៖ ក្តៅខ្លួន ក្អក កណ្ដាស់ ផ្តាសាយ ពិបាកដកដង្ហើម ឬរោគសញ្ញាផ្សេងទៀត សូមទៅពិនិត្យសុខភាពជាមុនសិន ជៀសវាងប៉ះពាល់ដល់ក្រុមគ្រូពេទ្យ និងប្រជាពលរដ្ឋដទៃទៀត និងសូមប្រជាពលរដ្ឋចូលរួមអនុវត្តតាមការណែនាំរបស់ ក្រសួងសុខាភិបាល និងត្រូវប្រកាន់ខ្ជាប់នូវវិធានការ របស់សម្តេចតេជោហ៊ុន សែន នាយករដ្ឋមន្ត្រីនៃកម្ពុជា៕ | 2021-09-16T21:49:00+07:00 | freshnewsasia.com | https://m.freshnewsasia.com/index.php/en/localnews/213096-2021-09-16-07-49-28.html |
0f016324-2e28-4dfa-982e-e259f3e74934 | អ្នកជំនាញ និងសង្គមស៊ីវិល៖ រដ្ឋាភិបាលមិនគួរប្រថុយចាក់វ៉ាក់សាំងឲ្យក្មេងអាយុ ៦ឆ្នាំដល់ ១១ឆ្នាំមុនការសម្រេចរបស់ WHO ឡើយ | អ្នកជំនាញផ្នែកវេជ្ជសាស្ត្រ និងមន្ត្រីសង្គមស៊ីវិល លើកឡើងថា រដ្ឋាភិបាលមិនគួរពន្លឿនចាក់វ៉ាក់សាំងឲ្យកុមារអាយុ ៦ឆ្នាំដល់ ១១ឆ្នាំ មុនការសម្រេចរបស់អង្គការសុខភាពពិភពលោក (WHO) នោះទេ ព្រោះជាការផ្សងគ្រោះថ្នាក់ ហើយនាំឲ្យមានការរិះគន់ថា កម្ពុជា ជាកន្លែងសាកល្បងវ៉ាក់សាំងរបស់ក្រុមហ៊ុនចិន។ ការលើកឡើងនេះ បន្ទាប់ពីលោកនាយករដ្ឋមន្ត្រី ហ៊ុន សែន សម្រេចបើកយុទ្ធនាការចាក់វ៉ាក់សាំងបង្ការជំងឺកូវីដ-១៩ របស់ក្រុមហ៊ុនចិនឲ្យក្មេងអាយុចាប់ពី ៦ឆ្នាំដល់១១ឆ្នាំចាប់ពីថ្ងៃទី១៧ ខែកញ្ញា ខណៈមិនទាន់មានការអនុញ្ញាតដោយអង្គការសុខភាពពិភពលោកនៅឡើយ។ អ្នកជំនាញផ្នែកវេជ្ជសាស្ត្រ និងមន្ត្រីសង្គមស៊ីវិល លើកឡើងថា រដ្ឋាភិបាលលោក ហ៊ុន សែន គួរពិចារណារង់ចាំការអនុញ្ញាតជាផ្លូវការពីអង្គការសុខភាពពិភពលោកជាមុនសិន មុននឹងសម្រេចចាក់វ៉ាក់សាំងបង្ការជំងឺកូវីដ-១៩ របស់ក្រុមហ៊ុនចិនដល់កុមារអាយុចន្លោះពី ៦ឆ្នាំដល់ ១១ឆ្នាំ ដើម្បីធានាអំពីសុវត្ថិភាព។ ឱសថការីខ្មែរអូស្រ្តាលី លោក លឹម សួរ ថ្លែងថា មកទល់ពេលនេះ ប្រទេសនានាលើពិភពលោក រួមានសហរដ្ឋអាមេរិក សហភាពអឺរ៉ុប និងអូស្ត្រាលីជាដើម ទើបសម្រេចចាក់វ៉ាក់សាំងបង្ការជំងឺកូវីដដល់ក្មេងអាយុចាប់ពី ១២ឆ្នាំឡើង ប៉ុន្តែសម្រាប់ក្មេងអាយុក្រោម ១២ឆ្នាំ កំពុងស្ថិតក្នុងដំណាក់កាលសិក្សានៅឡើយ។ ប៉ុន្តែលោក ឲ្យដឹងថា ប្រទេសចិន បានអនុញ្ញាតឲ្យប្រើប្រាស់បន្ទាន់នូវសាំងប្រភេទស៊ីណូវ៉ាក់ (Sinovac) សម្រាប់ក្មេងអាយុចាប់ពី៣ឆ្នាំដល់១៧ឆ្នាំ តាំងពីខែមិថុនា ហើយចិនបានអះអាងថា មានប្រសិទ្ធិភាព និងសុវត្ថិភាពសម្រាប់កុមារ។ ទោះជាយ៉ាងណា ឱសថការីរូបនេះ យល់ថា រដ្ឋាភិបាលកម្ពុជា គួរតែសិក្សាលម្អិតបន្ថែមទៀតអំពីហានិភ័យ និងរង់ចាំការអនុញ្ញាតជាផ្លូវការពីអង្គការសុខភាពពិភពលោកជាមុនសិន ដើម្បីកុំឲ្យមានប៉ះពាល់សម្រាប់កុមារ៖ លោក លឹម សួរ យល់ថា បើទោះបីជាកុមារមិនទាន់ចាក់វ៉ាក់សាំងក៏ដោយ ក៏រដ្ឋាភិបាល អាចបើកសាលារៀនបានដែរ ដោយគ្រាន់តែណែនាំតាមសាលារៀនឲ្យអនុវត្តវិធានការបង្ការមួយចំនួន ដូចជា ពាក់ម៉ាស់ រក្សាគម្លាត និងការលាងសម្អាតដៃ។ ការលើកឡើងរបស់អ្នកជំនាញសុខាភិបាលបែបនេះ គឺបន្ទាប់ពីលោកនាយករដ្ឋមន្ត្រី ហ៊ុន សែន កាលពីថ្ងៃទី១៥ កញ្ញា បានសម្រេចប្រើប្រាស់វ៉ាក់សាំងស៊ីណូវ៉ាក់ (Sinovac) របស់ក្រុមហ៊ុនចិន សម្រាប់ចាក់ក្មេង អាយុចន្លោះ ៦ឆ្នាំដល់ ១១ឆ្នាំ នៅទូទាំងប្រទេសប្រមាណ ១លាន ៨សែននាក់ ដើម្បីឈាន ទៅបើកសាលាបឋមសិក្សាឡើងវិញ។ ការប្រកាសបើកយុទ្ធនាការចាក់វ៉ាក់សាំងរបស់ក្រុមហ៊ុនចិនដល់កុមារនេះ ធ្វើឡើងក្រោយពីប្រមុខការទូតរបស់ចិន លោក វ៉ាង យី (Wang Yi) មកបំពេញទស្សនកិច្ចនៅកម្ពុជា កាលពីថ្ងៃទី១២ ខែកញ្ញា។ អាស៊ីសេរី មិនទាន់អាចទាក់ទងអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ដើម្បីបកស្រាយអំពីរឿងនេះបានទេ។ ប៉ុន្តែក្រសួងសុខាភិបាល បានចេញសេចក្ដីប្រកាសព័ត៌មានថា យុទ្ធនាការចាក់វ៉ាក់សាំងចិន ជូនដល់កុមារ ដែលមានអាយុចាប់ពី ៦ឆ្នាំ ដល់ ១១ឆ្នាំ នៅរាជធានីភ្នំពេញ ខេត្តកណ្ដាល ខេត្តព្រះសីហនុ និងខេត្តកោះកុង នឹងចាប់ផ្ដើមពីថ្ងៃទី១៧ ខែកញ្ញា ខណៈ២១ខេត្តផ្សេងទៀត នឹងត្រូវចាប់ផ្ដើមពីថ្ងៃទី១៨ ខែកញ្ញា។ ទាក់ទងនឹងករណីចាក់វ៉ាក់សាំងដល់កុមារ ដើម្បីឈានទៅបើកសាលាបឋមសិក្សាឡើងវិញនេះ អ្នកនាំពាក្យក្រសួងអប់រំ យុវជន និងកីឡា លោក រស់ សុវាចា ថ្លែងយ៉ាងខ្លីថា ក្រសួងអប់រំ គាំទ្រនិងអនុវត្តតាមការសម្រេចចិត្តជាយុទ្ធសាស្ត្ររបស់រាជរដ្ឋាភិបាល ប៉ុន្តែលោកមិនបកស្រាយអំពីភាពចាំបាច់ ឬអត្ថប្រយោជន៍ និងហានិភ័យ ចំពោះកុមារដែលចាក់វ៉ាក់សាំងបន្ទាន់នោះទេ។ ជុំវិញរឿងនេះ ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍ និងសន្តិភាព លោក យង់ គិមអេង លើកឡើងថា ការគិតគូររឿងផ្តល់វ៉ាក់សាំងសម្រាប់កុមារ ដើម្បីបើកសាលារៀនឡើងវិញ គឺជារឿងល្អ។ ប៉ុន្តែលោក ក៏ព្រួយបារម្ភដែរអំពីផលប៉ះពាល់អវិជ្ជមានដល់កុមារ ព្រោះកន្លងមក គេហាក់មិនសូវមានព័ត៌មានទូលំទូលាយអំពីការធ្វើតេស្តសាកល្បងវ៉ាក់សាំងចិនលើកុមារនោះទេ។ លោក ជំរុញឲ្យរដ្ឋាភិបាលបង្ហាញព័ត៌មានជាសាធារណៈឲ្យបានច្បាស់លាស់អំពីសុវត្ថិភាព និងផលប៉ះពាល់ ដើម្បីកុំឲ្យពលរដ្ឋ ព្រួយបារម្ភ និងរិះគន់ជុំវិញរឿងនេះ៖ រដ្ឋាភិបាលលោក ហ៊ុន សែន ហាក់មិនរាថយក្នុងការទទួលយកវ៉ាក់សាំងចិន ដើម្បីចាក់ឲ្យប្រជាពលរដ្ឋនោះទេ ក្រោមហេតុផលការពារអាយុជីវិតប្រជាពលរដ្ឋ ទោះបីមានមតិរិះគន់អំពីប្រសិទ្ធភាព និងសុវត្ថិភាពនៃវ៉ាក់សាំងចិនក្ដី។ ក្រៅពីបើកយុទ្ធនាការចាក់វ៉ាក់សាំងដល់កុមារមានអាយុចាប់ពី ៦ឆ្នាំហើយនោះ លោកនាយករដ្ឋមន្ត្រី ហ៊ុន សែន ក៏កំពុងពិចារណាចាក់វ៉ាក់សាំងដល់កុមារមានអាយុចន្លោះពី ៣ឆ្នាំ ដល់ ៥ឆ្នាំដូចនៅប្រទេសចិនដែរ៕ | 2021-09-16T21:40:00+07:00 | rfa.org | https://www.rfa.org/khmer/news/health/non-governmental-organization-said-government-should-delay-vaccination-plan-for-children-until-global-approval-from-world-health-organization-09162021103459.html |
87ce430b-dc83-4da0-acb5-03ab6782cff3 | JICA ប្រគល់ ម៉ូតូ៤០០គ្រឿងជូនក្រសួងសុខាភិបាល កម្ពុជា តាមរយៈគម្រោងពង្រឹងសមត្ថភាពឆ្លើយតប ទៅនឹងជំងឺកូវីដ-១៩ក្នុងប្រទេសកម្ពុជា | ភ្នំពេញ ៖ ស្ថានទូតជប៉ុនប្រចាំកម្ពុជា បានឲ្យដឹងនៅថ្ងៃទី១៦ កញ្ញា ២០២១នេះថា ពិធីប្រគល់-ទទួលម៉ូតូចំនួន ៤០០ គ្រឿង ត្រូវបានប្រារព្ធឡើង នៅឃ្លាំងឱសថកណ្តាល នៃក្រសួងសុខាភិបាល ក្រោមវត្តមាន ឯកឧត្តមសាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល និង លោកស្រី កាមេយ ហារូកុ ប្រធានតំណាងការិយាល័យ JICA ប្រចាំនៅកម្ពុជានាព្រឹកថ្ងៃទី១៥ ខែកញ្ញា ឆ្នាំ២០២១ ។ ស្ថានទូតជប៉ុនប្រចាំកម្ពុជា បានបញ្ជាក់ថា ដើម្បីរួមចំណែកក្នុងកិច្ចខិតខំប្រឹងប្រែង របស់រាជរដ្ឋាភិបាលកម្ពុជា ក្នុងការប្រយុទ្ធប្រឆាំងនឹងជំងឺកូវីដ១៩ ទីភ្នាក់ងារសហប្រតិបត្តិការអន្តរជាតិ នៃប្រទេសជប៉ុន (JICA) បានប្រគល់ម៉ូតូចំនួន ៤០០ គ្រឿង ជូនក្រសួងសុខាភិបាល តាមរយៈ “គម្រោងពង្រឹងសមត្ថភាពឆ្លើយតបនឹងជំងឺកូវីដ១៩ក្នុងប្រទេសកម្ពុជា” ដែលម៉ូតូទាំងអស់នោះ នឹងត្រូវបានប្រើប្រាស់ ដើម្បីពង្រឹងប្រព័ន្ធចែកចាយវ៉ាក់សាំងការពារជំងឺកូវីដ១៩ និងយុទ្ធនាការចាក់វ៉ាក់សាំង ដោយកម្មវិធីជាតិផ្តល់ថ្នាំបង្ការ នៃក្រសួងសុខាភិបាល។ ទីភ្នាក់ងារ JICA នឹងបន្តសហការជាមួយក្រសួងសុខាភិបាល ដើម្បីផ្តល់នូវឧបករណ៍ និងការគាំទ្រផ្នែកបច្ចេកទេសចាំបាច់ផ្សេងៗទៀត ក្នុងកំឡុងពេលដ៏លំបាក នៃជំងឺរាតត្បាតនេះ។ យើងសង្ឃឹមថា ការគាំទ្រទាំងនេះ នឹងអាចជួយដល់បុគ្គលិកសុខាភិបាល ដែលបាននឹងកំពុងខិតខំប្រឹងប្រែងយ៉ាងខ្លាំង ក្នុងការប្រយុទ្ធប្រឆាំងនឹងជំងឺកូវីដ១៩៕ រក្សាសិទ្ធិដោយ៖បញ្ញាស័ក្តិ | 2021-09-16T20:59:19+07:00 | cen.com.kh | https://cen.com.kh/archives/389802.html |
7503e5e3-33f1-4a32-884e-c6be7ee8fa1d | ព្រឹកស្អែក សម្តេចតេជោ ហ៊ុន សែន អញ្ជើញបើកយុទ្ធនាការ ចាក់វ៉ាក់សាំងបង្ការជំងឺកូវីដ១៩ ជូនកុមារអាយុ ៦ឆ្នាំ ដល់ ១២ឆ្នាំ | ភ្នំពេញ ៖ សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅព្រឹកថ្ងៃសុក្រ ទី១៧ ខែកញ្ញា ឆ្នាំ២០២១ស្អែកនេះ នឹងអញ្ជើញប្រកាសបើកយុទ្ធនាការថ្មីមួយទៀត គឺការចាក់វ៉ាក់សាំងបង្ការជំងឺកូវីដ១៩ ជូនដល់កុមារអាយុចាប់ពី ៦ឆ្នាំ ដល់ ១២ឆ្នាំ ដែលត្រូវបានគេចាត់ទុកជាយុទ្ធនាការប្រកបដោយការទទួលខុសត្រូវខ្ពស់ ក្នុងការការពារអាយុជីវិតកុមារពីជំងឺកាចសាហាវកូវីដ១៩។ ពិធីបើកយុទ្ធនាការចាក់វ៉ាក់សាំងបង្ការជំងឺកូវីដ១៩ ជូនកុមារអាយុ ៦ឆ្នាំ ដល់ ១២ឆ្នាំនេះ នឹងធ្វើឡើងនៅវិមានសន្តិភាព។ ជាមួយនឹងការប្រកាសបើកយុទ្ធនការចាក់វ៉ាក់សាំងជូនកុមារអាយុចន្លោះពី ៦ឆ្នាំ ទៅ១២ឆ្នាំនេះ ចៅៗរបស់សម្តេចតេជោ និងចៅៗរបស់ឥស្សរជនជាន់ខ្ពស់ រាជរដ្ឋាភិបាលកម្ពុជាមួយចំនួនទៀត នឹងត្រូវយកទៅចាក់វ៉ាក់សាំងបើកយុទ្ធនាការនេះផងដែរ។ សម្តេចតេជោ ហ៊ុន សែន តាមរយៈសារសំឡេងដែលត្រូវបានផ្សព្វផ្សាយកាលពីថ្ងៃទី១៥ ខែកញ្ញា បានគូសបញ្ជាក់ថា វ៉ាក់សាំងប្រើសម្រាប់ចាក់ជូនកុមារអាយុពី ៦ឆ្នាំ ទៅ១២ឆ្នាំនេះ គឺជាវ៉ាក់សាំងស៊ីណូវ៉ាក់ ដែលជាវ៉ាក់សាំងផលិតដោយក្រុមហ៊ុនចិន។ សម្តេចតេជោ បានគូសបញ្ជាក់ក្នុងសារសំឡេងនោះថា កុមារអាយុចន្លោះពី ៦ឆ្នាំ ទៅ ១២ឆ្នាំនេះ មានចំនួនប្រមាណ ១លាន ៨០ម៉ឺននាក់។ បើតាមសម្តេចតេជោ ការចាក់វ៉ាក់សាំងជូនដល់កុមារអាយុចន្លោះពី ៦ឆ្នាំ ទៅ ១២ឆ្នាំនេះ គឺដើម្បីបង្កើតភាពសាំក្នុងសង្គមឱ្យកាន់តែធំដែលអាចឈានទៅបើកលំហរសកម្មភាពក្នុងសង្គម ឱ្យកាន់តែទូលាយ។ បន្ថែមពីលើនេះគោលដៅសំខាន់ក្នុងការចាក់វ៉ាក់សាំងនេះ ដើម្បីឱ្យកុមារតូចៗអាចចូលរៀននៅសាលាឡើងវិញ។ សម្តេចតេជោនាយករដ្ឋមន្ត្រី បានគូសបញ្ជាក់ក្នុងសារសំឡេងនោះយ៉ាងដូច្នេះ «ដើម្បីឱ្យកុមារត្រូវចូលរៀនបឋមសិក្សាអាចនឹងចូលរៀនបឋមសិក្សាបាន ដោយគ្មានការភ័យខ្លាចព្រោះពួកគេបានទទួលវ៉ាក់សាំង។ បើមិនដូច្នោះទេយើងនៅចន្លោះក្នុងរង្វង់ពី ៦ ទៅ ១២ឆ្នាំ ដែលមុននេះយើងតម្រូវសម្រាប់អនុវិទ្យាសល័យ តែយើងធ្វើតាមជំហាន ហើយជំហានបន្តទៀតយើងក៏កំពុងគិតសម្រាប់ក្មេងនៅមត្តេយ្យក្នុងរង្វង់អាយុ ៣ទៅ៦ឆ្នាំវិញ ដែលនោះចាត់ទុកជាជំហានបន្ទាប់មួយទៀត»។ បន្ថែមពីលើសារសំឡេងនេះ សម្តេចតេជោ ហ៊ុន សែន បានបញ្ជាក់បន្ថែមនៅលើទំព័រហ្វេសប៊ុកថា អនាគតរបស់ទាំងជីវិត ទាំងសុខភាព និងការសិក្សារបស់ពួកគេ គឺជាកិច្ចការសំខាន់ជាងគេដែលត្រូវធ្វើ ហើយការសម្រេចចាក់វ៉ាក់សាំងជូនកុមារ គឺសំដៅធានានូវសិទ្ធិរស់រានមានជីវិត សិទ្ធិទទួលបានការថែទាំសុខភាព និងសិទ្ធិទទួលបាននូវការសិក្សារៀនសូត្ររបស់ពួកគេ។ល។ ទន្ទឹមនឹងការបើកយុទ្ធនាការផ្តល់វ៉ាក់សាំងជូនកុមារអាយុចន្លោះពី ៦ឆ្នាំ ទៅ ១២ឆ្នាំនេះ សម្តេចតេជោនាយករដ្ឋមន្ត្រី ក៏នឹងធ្វើសន្និសីទព័ត៌មានបង្ហាញពីស្ថានភាពសង្គម និងការងារប្រយុទ្ធប្រឆាំងនឹងសង្គ្រាមកូវីដ១៩នេះផងដែរ៕រក្សាសិទ្ធិដោយ៖ បញ្ញាស័ក្តិ | 2021-09-16T20:49:54+07:00 | cen.com.kh | https://cen.com.kh/archives/389796.html |
1ee17e5b-deb0-41ed-b674-4ba9a9925f48 | អភិបាលខេត្តកំពង់ចាម ប្រគល់សម្ភារការពារជំងឺកូវីដ១៩ ដល់នាយកសាលាអនុវិទ្យាល័យ និងវិទ្យាល័យ ទូទាំងខេត្តកំពង់ចាម | លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្តប្រយុទ្ធប្រឆាំងជំងឺកូវីដ១៩ នៅព្រឹកថ្ងៃទី១៦ ខែកញ្ញា ឆ្នាំ២០២១នេះ បានប្រគល់សម្ភាររបស់រដ្ឋបាលខេត្តកំពង់ចាម សម្រាប់ការពារជំងឺឆ្លងកូវីដ១៩ ជូនដល់នាយកសាលាអនុវិទ្យាល័យ និងវិទ្យាល័យ ទូទាំងខេត្តកំពង់ចាម។ សូមបញ្ជាក់ថា អនុវិទ្យាល័យ និងវិទ្យាល័យចំនួន១២៤ ទូទាំងខេត្តកំពង់ចាម ដែលត្រូវបើកសិស្សចូលរៀនវិញ នៅថ្ងៃទី២០ ខែកញ្ញា ខាងមុខនេះ ទទួលបានសម្ភារសម្រាប់ការពារជំងឺឆ្លងកូវីដ១៩ ផ្ដល់ជូនដោយរដ្ឋបាលខេត្តកំពង់ចាម នាពេលនោះ ដោយក្នុង១សាលាទទួលបាន៖ ម៉ាស់ចំនួន១,០០០ម៉ាស់, អាល់កុល៣០លីត្រ, សាប៊ូលាងដៃចំនួន ១៥ដុំ។ ជាមួយគ្នានោះដែរ សាលាដែលរដ្ឋបាលខេត្តបានយកមកធ្វើជាកន្លែងចត្តាឡីស័ក សរុបចំនួន ២២សាលា លោកអភិបាលខេត្ត បានឧបត្ថម្ភក្នុងមួយសាលាទទួលបានថវិកា១លានរៀល។ ដោយឡែកចំពោះវិទ្យាល័យសីហនុ ដែលយកមកធ្វើជាមន្ទីរព្យាបាលជំងឺកូវីដ១៩ កម្រិតស្រាល ត្រូវបានឧបត្ថម្ភថវិកា ២លានរៀល ។ ក្នុងឱកាសនោះដែរ លោក អ៊ុន ចាន់ដា បានផ្ដាំផ្ញើដល់លោកគ្រូ អ្នកគ្រូ ជានាយកវិទ្យាល័យអនុវិទ្យាល័យទាំងអស់ ត្រូវណែនាំដល់សិស្សានុសិស្ស ឱ្យអនុវត្តឱ្យបានខ្ជាប់ខ្ជួនតាមវិធានការណែនាំរបស់ក្រសួងសុខាភិបាល និងវិធានការ «៣កុំ និង៣ការពារ» ឱ្យបានគ្រប់ៗគ្នា ដើម្បីឱ្យជៀសផុតពីជំងឺឆ្លងដ៏កាចសាហាវនេះ៕ | 2021-09-16T20:24:00+07:00 | freshnewsasia.com | https://m.freshnewsasia.com/index.php/en/localnews/213091-2021-09-16-06-24-47.html |
98d3d59c-3ba9-4cf5-9fa0-ed5f85aa9812 | រដ្ឋបាលខេត្តកំពង់ចាម សម្រេចបន្ដសុពលភាព ការអនុវត្ដវិធានការរដ្ឋបាល ទប់ស្កាត់ជំងឺកូវីដ-១៩ រយៈពេល២សប្ដាហ៍បន្ថែមទៀត | រដ្ឋបាលខេត្តកំពង់ចាម នៅថ្ងៃទី១៦ ខែកញ្ញា ឆ្នាំ២០២១នេះ បានចេញសេចក្ដីសម្រេច ស្ដីពី ការបន្ដសុពលភាព នៃការអនុវត្ដវិធានការរដ្ឋបាល ដើម្បីទប់ស្កាត់ ការឆ្លងរីករាលដាលនៃជំងឺកូវីដ-១៩ ក្នុងភូមិសាស្ដ្រខេត្តកំពង់ចាម រយៈពេល២សប្ដាហ៍បន្ថែមទៀត ចាប់ពីថ្ងៃទី១៧ ខែកញ្ញា ឆ្នាំ២០២១ រហូតដល់ថ្ងៃទី៣០ ខែកញ្ញា ឆ្នាំ២០២១។ នេះបើតាមសេចក្ដីសម្រេច ដែលបណ្ដាញព័ត៌មាន Fresh News ទទួលបាន៕ | 2021-09-16T19:43:00+07:00 | freshnewsasia.com | https://m.freshnewsasia.com/index.php/en/localnews/213085-2021-09-16-05-43-24.html |
01d292e6-5bb0-4620-abe8-a1e2b5a41b05 | រដ្ឋបាលខេត្តព្រះសីហនុ បន្តអនុវត្តវិធានការដ្ឋបាល រយៈពេល១៤ថ្ងៃបន្ថែមទៀត ដើម្បីទប់ស្កាត់ជំងឺកូវីដ១៩ | លោក គួច ចំរើន អភិបាលខេត្តព្រះសីហនុ បានចេញសេចក្តីសម្រេចបន្តអនុវត្តវិធានការរដ្ឋបាលជាបណ្តោះអាសន្នរយៈពេល១៤ថ្ងៃបន្ថែមទៀត គិតចាប់ពីម៉ោងសូន្យ នាថ្ងៃទី១៧ ដល់ថ្ងៃទី៣០ ខែកញ្ញា ឆ្នាំ២០២១ ដើម្បីទប់ស្កាត់ការឆ្លងរីករាលដាលជំងឺកូវីដ១៩ ក្នុងភូមិសាស្ត្រខេត្ត។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅថ្ងៃទី១៦ ខែកញ្ញានេះ៕ | 2021-09-16T19:33:00+07:00 | freshnewsasia.com | https://m.freshnewsasia.com/index.php/en/localnews/213082-2021-09-16-05-33-59.html |
b53ba2d8-a06d-4e3a-81ba-724db9fdc05e | រដ្ឋបាលខេត្តព្រះសីហនុ ជូនដំណឹងពីការចាក់វ៉ាក់សាំងបង្ការជំងឺកូវីដ១៩ ដល់កុមារអាយុ៦ឆ្នាំ ដល់ក្រោម១២ឆ្នាំ | រដ្ឋបាលខេត្តព្រះសីហនុ នៅថ្ងៃទី១៦ ខែកញ្ញានេះ បានជូនដំណឹងពីការចាក់វ៉ាក់សាំងបង្ការជំងឺកូវីដ១៩ ដល់កុមារដែលមានអាយុចាប់ពី ៦ឆ្នាំ ដល់ ១២ឆ្នាំ ក្នុងភូមិសាស្ត្រខេត្តព្រះសីហនុ។ នេះបើតាមសេចក្តីជូនដំណឹង ដែលបណ្តាញព័ត៌មាន Fresh News ទទួលបាន៕ | 2021-09-16T19:27:00+07:00 | freshnewsasia.com | https://m.freshnewsasia.com/index.php/en/localnews/213081-2021-09-16-05-27-24.html |
f69a905f-1a94-46c4-954c-06ad3bb46aae | រដ្ឋបាលខេត្តព្រះសីហនុ បន្តផ្អាកលក់គ្រឿងស្រវឹងគ្រប់ប្រភេទ រយៈពេល១៤ថ្ងៃបន្ថែមទៀត ដើម្បីទប់ស្កាត់ជំងឺកូវីដ១៩ | លោក គួច ចំរើន អភិបាលខេត្តព្រះសីហនុ បានចេញសេចក្តីណែនាំស្តីពីការបន្តផ្អាកលក់គ្រឿងស្រវឹងគ្រប់ប្រភេទ រយៈពេល ១៤ថ្ងៃបន្ថែមទៀត ចាប់ពីថ្ងៃទី១៧ ខែកញ្ញា ដល់ថ្ងៃទី៣០ ខែកញ្ញា ឆ្នាំ២០២១ នៅក្នុងភូមិសាស្ត្រខេត្ត។ *បន្តផ្អាកការលក់គ្រឿងស្រវឹងគ្រប់ប្រភេទ នៅក្នុងភូមិសាស្ត្រខេត្តព្រះសីហនុ ចាប់ពីថ្ងៃទី១៧ ខែកញ្ញាដល់ថ្ងៃទី៣០ ខែកញ្ញា ឆ្នាំ២០២១ *គ្រប់ផ្សាររដ្ឋ ផ្សារឯកជន និងផ្សារម៉ាត ព្រមទាំងដេប៉ូចែកចាយគ្រឿងស្រវឹងនៅក្នុងភូមិសាស្ត្រខេត្ត ព្រះសីហនុ ត្រូវតែបន្តផ្អាកការលក់ដូរ និងចែកចាយគ្រឿងស្រវឹងគ្រប់ប្រភេទ *គ្រប់ភោជនីយដ្ឋាន អាហារដ្ឋាន តូបលក់អាហារ ហាងកាហ្វេ ហាងភេសជ្ជៈ អាជីវកម្មដ្ឋានអាហារ-ភេសជ្ជៈ និងអាជីវករលក់ដូរ អ្នកចែកចាយគ្រឿងស្រវឹងគ្រប់ប្រភេទ ត្រូវបន្តផ្អាករាល់ការបម្រើគ្រឿងស្រវឹងជូនភ្ញៀវជាបណ្តោះអាសន្ន រយៈពេល១៤ថ្ងៃបន្ថែមទៀត។ បន្ថែមពីនេះរដ្ឋបាលខេត្ត បបានបញ្ជាក់ថាក្នុងករណីប្រជាពលរដ្ឋ អ្នកគ្រប់គ្រងផ្សារ អ្នកគ្រប់គ្រងក្រុមហ៊ុន ឬដេប៉ូចែកចាយ ម្ចាស់ហាង ម្ចាស់តូបលក់ដូរ ក៏ដូចជា៖ ម្ចាស់ទីតាំងអាជីវកម្មពាក់ព័ន្ធការលក់ដូរគ្រឿងស្រវឹងដូចរៀបរាប់ខាងលើមិនអនុវត្តតាមសេចក្តីណែនាំនេះ ត្រូវទទួលវិធានការរដ្ឋបាល និងវិធានការច្បាប់ដោយគ្មានការលើកលែងឡើយ៕ | 2021-09-16T19:17:00+07:00 | freshnewsasia.com | https://m.freshnewsasia.com/index.php/en/localnews/213077-2021-09-16-05-17-25.html |
c2e261ec-ca2f-41fd-957a-e52fe2c864d1 | កូវីដ១៩ ៖ ឆ្លងថ្មី៦៩៣នាក់ ជា៤៤៣នាក់ និងស្លាប់១១នាក់ | ក្នុងនោះករណីឆ្លងសហគមន៍ចំនួន៥៨១នាក់ និងអ្នកដំណើរ ពីបរទេសចំនួន១១២នាក់។ គិតត្រឹមព្រឹក ថ្ងៃទី១៦ ខែកញ្ញា ឆ្នាំ២០២១កម្ពុជាមានអ្នកឆ្លងសរុប ចំនួន១០២ ១៣៦នាក់ អ្នកជាសះស្បើយ ចំនួន៩៥៨១០នាក់ និងអ្នកស្លាប់ចំនួន២ ០៧៨នាក់ ៕ | 2021-09-16T18:57:00+07:00 | dap-news.com | https://dap-news.com/national/2021/09/16/184832/ |
Subsets and Splits
No community queries yet
The top public SQL queries from the community will appear here once available.